
Fra  Schwerin  til  Kjøbenhavn 


Sommeren    1805    havde    for    Kjobenhavn    og  Omegn  været 
en   ren   Idyl.      Ingensinde  havde  Skov  og  Eng,  Marker  og 
Haver  straalet  i    en  frodigere  og   farverigere  Dragt.      Stille  og 
varmt  vare  de  lange,    lyse  Dage  gaaede  hen.      Havde   end   af 
og    til  Skyerne    trukket    sig    sammen    til   et  Uveir  med   stærke 
Lyn,   saa  bevirkede  dog  selve  Naturen  ved  Opførelsen  af  slige 
Skuespil,   at  man  følte  sig  dobbelt  behagelig  stemt,    naar  den 
forfrisket  igjen  lagde  sit  Aasyn  i  blide  Folder.      Hvor  fyldigt 
havde  ikke  Livet  rørt  sig  overalt!     Lærkesang,  Spurvekvidder, 
Gjøgens    Kukken,   Droslernes    og  Svalernes   Kor   havde    daglig 
været  det  store   Orkester,   hvis  Slutningsnumer  indtil  St.  Hans- 
dag Nattergalens  Triller  havde  dannet.     Naar  Dagens  fredelige, 
landlige  Færd  var    endt,    naar  Solen  var  sunken    ned  bag  de 
purpurbræmmede  Skyer   i  Vesten,    da   havde  Himlen,    ren    og 
klar,  spændt  sit    stjernebesatte  Telt  over  Jorden.      Aldrig  havde 
man  seet  skjønnere,   mere  høitidsfulde  Maaneskinsnætter  end  i 
Løbet  af  denne  Sommer.      Under  Indvirkningen   af  dette  her- 
lige Veirlig    bølgede    et    tæt,    spraglet  Blomsterflor   i  Haverne. 
Markerne  bugnede  af  Sæd,  som  Bønderne  i  Midten  af  August 
havde  begyndt  at  høste.     For  Landmanden  stillede  Udsigterne 
sig    saa    lyse    som    nogensinde,    og   Tidsforholdene    tilsmilede 
ogsaa  Hovedstadens  rige  Handelsstand,    der    i  sine   Lyststeder 
i    Hovedstadens    Omegn    og    langs    Strandveien    havde     nydt 
Sommerhvets    Glæder,    som    bestod    i    Udflugter    til    det    nord- 
østlige Sjællands  deilige  Skove  og  til  Øresundets  Bred. 

Havde  man  i  den  venlige  Sommertid  begivet  sig  ind  i 
Villaerne,  særlig  i  dem,  hvori  den  „gyldne  Handelsperiodes" 
Koryfæer  havde  deres  Residens,  og  havde  man  lyttet  til  Sam- 
talerne, hvad  vilde  man  da  have  hort?  De  Ældre  drøftede 
de  mærkelige  politiske  Begivenheder  i  Udlandet.  Grossererne 
vare  optagne  af  de  Forberedelser,  Frankrigs  Keiser,  den 
beundrede  Napoleon,  ved  Boulogne  traf  til  en  Landgang  i 
England.  Man  diskuterede  ivrigt  de  fremtidige  Udsigter  for 
Kjøbenhavns  Handel,  hvis  hans  Foretagende  lykkedes  og  han 
som   Triumfator  holdt  sit  Indtog  i   London. 

For  slige  „Konjunkturer"  havde  de  unge  Piger  og  Herrer 
ikke  Sans.  Deres  Tanker  vare  delle  mellem  Theatret  og 
Skjønliteraturen.  Foraarssæsonens  Perle  havde  især  Danser- 
inden Jomfru  Lauerwald  været.  Hendes  Optræden  i  „Den 
forladte  Datter"  havde  været  en  Førsterangs  Sukces.  Ved 
sin  fine  sylfeagtige  Skikkelse,  sine  skjonne  Ansigtstræk  og  sin 
yndefulde  Plastik  i  Bevægelser  og  Stillinger  havde  hun  hen- 
revet Publikum  til  et  begejstret  Bifald  og  gjort  et  uudslette- 
ligt Indtryk  paa  den  unge  Generation:  i  ubevogtede  Oje- 
blikke  øvede  de  unge  Damer  sig  foran  Spejlet  i  Attituder 
å  la  Lauerwald.  Det  var  imidlertid  Mimens  forgængelige 
Kunst,  men  hvor  begejstret  var  Ungdommen  ikke  af  det  Væld 
af  Poesi,  der  aabnede  sig  i  Oehlenschlågers  „St.  Hans  Aften- 
spil" og  „Aladdin"  !  Det  skønne,  billedrige  Sprog  udøvede 
en  betagende  Virkning  paa  den  yngre  Slægt.  Hvor  dannede 
Samfundskredse  samledes  til  selskabelige  Sammenkomster,  var 
Fremsigelsen  af  oehlenschliigerske  Digte  stedse  et  af  Aftenens 
Glansnumre. 

Efter  Høstens  Afslutning  havde  Bønderne  som  sædvan- 
lig givet  det  Himmelske  og  det  Jordiske  hver  sin  Part.  De 
vare  gaaede  i  Kirke  for  at  høre  Høstprædikenen.  Med 
Andagt  havde  de  lyttet  til  de  velærværdige  Pastorer,  som  i 
deres  Taler  forstode  at  forbinde  det  Religiøse  med  det  Nyt- 
tige og  derfor  særlig  havde  lagt  Menigheden  Gavnligheden  af 
Jordens    Dyrkning    paa    Sinde.      Derefter    havde    baade    Ældre 

og  Yngre  hengivet  sig  til  Høstgildernes  Glæder.  Hine  sam- 
ledes, rygende  deres  „Blaamand",  om  Punschebollerne,  medens 
karlene  og  Pigerne  til  Fiolernes  og  Klarinetternes  skingrende 
Toner  svang  sig  i  Reel,  Vals  eller  Sextur.  Aldrig  havde  der 
været  større   Lystighed   i  Brønshøj,   Gladsaxe  og  i  Gjentofte. 

Det  var  lige  ved  September  Maaneds  Udgang.  Land- 
liggerne begyndte  at  vende  tilbage  til  Hovedstaden.  Bonden 
havde  just  tilendebragt  Vintersædens  Saaning  og  var  nu  i 
Færd  med  at  tage  Efterslæt  paa  Engene.  Alt  tydede  paa, 
at  Efteraarets  fredelige  Sysler  skulde  uforstyrrede  til  at  be- 
gynde i  Staden  og  paa  Landet,  da  gik  der  pludselig  ligesom 
en  krigersk  Luftning  hen  over  Danmark.  Med  Et  gav  Kron- 
prins-Regenten Befaling  til,  at  der  skulde  samles  en  Militær- 
styrke paa  over  en  Snes  tusind  Mand  i  det  østlige  Holsten. 
I  de  Byer,  hvor  de  opbudte  Regimenter  laa,  blev  man  nu 
Vidne  til  et  livligt  Røre.  Fra  Sjælland  og  Fyn  overførtes  i 
Orlogsskibe  Tropper  til  Kiel,  fra  Jylland  og  Slesvig  marsche- 
rede  Regimenterne  Syd  paa.  Det  vrimlede  af  Kavalleri  og 
ridende  Artilleri  paa  Landevejen  mellem  København  og  Korsør, 
hvorfra  det  om  Bord  i  Smakker  gik  til  Nyborg  og  derfra 
videre  over  Land  til  Aliddelfart,  hvor  Fartøjer  holdtes  rede 
til  Overskibning  til  Halvøen.  De  mange  Regimenter  med 
deres  forskelligt  farvede  Uniformer  afgav  et  broget  Skue,  der 
overalt,  hvor  de  drog  igennem,  vakte  den  tililende  Befolk- 
nings Nysgjerrighed.  Vaabnenes  Klirren,  Kommandoraabene, 
Fodslagene,  Bagage-  og  Ammunitionsvognenes  Rummel  og 
Støvskyerne  dannede  Trækkene  i  det  Billede,  der  oplod  sig 
for  den  studsende  Mængdes  Blikke.  Stadig  foer  Bønderne 
ligesom  skræmmede  op,  naar  Trompeterne  blæstes  i  de  Lands- 
byer, hvor  der  rastedes,  hvad  enten  det  nu  var  til  Tappen- 
streg eller  til  Reveille.  Det  var  en  Forsmag  paa  Krigerlivets 
Uro  og  Strenghed,  de  skikkelige  Mænd  og  Kvinder  her  fik, 
men  blide  Følelser  kom  dog  ogsaa  med  i  Laget.  De  Taarer, 
hvormed  mangen  en  ung  Bondepige  rakte  den  bortdragende 
Soldat  Haanden  til  Afsked,   vare  Vidnesbyrd  om,    at  Hjertets 

Sprog  ogsaa  var  blevel  talt  under  de  faa  Timers  Rast.  Hen- 
imod  Midten  af  Oktober  var  Troppesamlingen  tilendebragt. 
Det  Hele  var  sket  med  anerkendelsesværdig  Hurtighed  og 
Punktlighed.  Kronprins  Frederik  indtraf  til  Kiel,  i  hvis  Slot 
han  opslog  sin  Residens   og  tog  Overkommandoen. 


II. 

Paa  Kjøbenhahns  Indrerhed  laa  Linieskibet  „Prinsesse 
Sofie  Frederikke"  under  Kommando  af  Kommandørkaptajn 
Cornelius  Krieger,  der  havde  Befaling  til  at  tage  Prins  Frede- 
riks Regiment  om  Bord  og  overføre  det  til  Kiel.  Regimentets 
Chef,  Prins  Kristian  Frederik,  vilde  selv  følge  med.  I  flere 
Dage  havde  Matroserne  havt  travlt  med  at  indrette  Skibet  til 
dets  Bestemmelse.  For  at  vinde  Plads  vare  det  mellemste 
Batteris  Kanoner  blevne  fjernede,  og  Chefens  Kahyt  var  bleven 
saaledes  udstj'ret,  at  den  kunde  være  et  komfortabelt  Op- 
holdssted for  Hs.  Højhed.  Efterhaanden  som  Regimentets 
Delinger  stillede  paa  Toldboden,  sattes  de  i  store  Baade  ud  til 
Linieskibet.  En  tæt  Folkestrøm,  der  bevægede  sig  frem  og 
tilbage  paa  Langelinie,  overværede  Troppernes  Indskibning, 
hvilken  desuden  havde  hidkaldt  en  Sværm  af  Sælgekoner  og 
Joder,  der  falbød  de  forskjelligste  Sager.  Hele  Dagen  over 
lød  der  paa  nordre  Toldbod  en  Summen  og  Larmen  af  Hun- 
dreder af  raabende  eller  skrigende  Stemmer.  De  adstadige 
Borgere,  der  betragtede  hele  dette  Skuespil,  vidste  nok,  at 
Kiel  var  Regimentets  Bestemmelsessted ;  men  hvad  det  egen- 
lig skulde  der,  og  hvad  Meningen  med  Troppeafsendelserne 
overhovedet  var,  havde  de  ingen  Forestilling  om.  Og  man 
vogtede  sig  for  offenlig  at  udtale  Formodninger  eller  drøfte 
Rygter.  Thi  nogle  Maaneder  forinden  havde  Regjeringen  ud- 
stedt en  Forordning,  ifølge  hvilken  Kolportorer  af  Rygter  om 
almindelige  Foranstaltninger  straftedes  med   Bode  og  Fængsel. 

Da  Aftenen  faldt  paa  og  Larmen  stilnede  af,  hørte  man 
Sang    og     Hurraraab     fra     „Brokkensbod'*    ved    Indgangen   til 


Toldboden.      Denne  Matroskneipe    udmærkede    sig    baade    ved 
sin   folkelige  Navnkundighed  og  ved  sin  Simpelhed.    Det  var  en 
lille,  graa  enetages  Bygning  med  højt    Teglstenstag    og    Midt- 
gavl.     Under    denne    var  en    Dør,    der    førte    ind   til    en    kort 
Gang,   fra  hvilken  man  til  begge  Sider  traadte  ind    til    en    to 
Fagr  Stue     med    lavtliggende    Loft     og    Stenfliser    til    Gulv. 
Vægge  og  Loft  vare  kalkede,  men  Røgen  fra  osende  Talgpraase, 
Tranlamper  og  Kridtpiber  havde  i  AarenesLøb  farvet  dem  temme- 
lig sorte.    Midt  paa  Gulvet  stod  i  hver  af  de  to  Stuer  et  smalt, 
firkantet  Bord  med  Stole    omkring,    og    ved   hvert    Vindue    et 
lille  Bord   med  en  Stol  ved   hver    Side.      Møblementets    Kulor 
var    mørkebrun,   men    Farven    havde    vanskelig   kunnet   holde 
sig  overfor  de  Strømme  af   01,    Brændevin    og    Punsch,    der 
under    de    hyppige    Slagsmaal    havde    udgydt   sig    over    den. 
Billedgalleriet  paa  Væggene  indskrænkede    sig    til    Silhouetter 
af  Kongen  og  Kronprinsen  og  til    nogle    simple    Træsnit,   der 
forestillede  Træfninger  mellem  engelske  og  franske  Krigsskibe. 
1    Stuen    til    Venstre    for    Indgangen   fandtes    Skjænken,    bag 
Iwilken  Værten,   Mester  Hannibal,  som  Matroserne  kaldte  ham, 
havde  sit  Stade.    Det  var  en  velvoxen,  før  Mand  med  rødtSkjæg 
og  Haar,  graa,  svinepoliske  Øjne    og    et    bredt    Ansigt,    hvis 
Skrammer  og   Lød  vidnede  om,  at  han   havde  bestaaet  mangen 
en  Dyst,   hvor  det  gik  løs  enten    med    Tollekniven    eller    med 
Flasken.      Han  havde  i  sin  Tid  været  Kok  i  et  af  de  asiatiske 
Kompagnis  Skibe,   og  han   havde    som    Saadan    indvundet    de 
Erfaringer,     der    rigtig    kom    ham    til    Pas  i  hans  nuværende 
Stilling.      Som   Mester  Hannibal  stod   der  med  sit    hvide    For- 
klæde og  sin  mørkeblaa  runde   Hue  paa   Hovedet,   følte  man, 
at  han  var  Manden   for  at  klare  Situationen  i  „Brokkensbod", 
hvis  den  under  Dunsternes  Virkning    undertiden    udartede    til 
babylonisk  Forvirring.      Omkring  i    Lokalet    haltede    en    lille, 
halvgammel  Opvarter,   hvis  ene   Fod  var  bleven    beskadiget    i 
Slaget  paa   Rheden.      Der  var  i   dette  Øjeblik  kun  faa  Gjæster, 
som  sad  samtalende  ved   Smaabordene  og  røg  paa  deres  Kridt- 


pibe  til  et  Glas  01  og  en  Snaps.  Fra  Kjokkenet  trængte 
Lugten   af  stegt  Flæsk  ind  i  Stuen. 

Med  et  kraftigt  Tag  gik  Døren  til  Gangen  op.  Peter 
Stjert  og  Ole  Pli,  begge  Matroser  om  Bord  i  .Prinsesse  Sofie 
Frederikke",  traadte  ind;  hver  af  dem  bar  en  Pakke,  som  de 
lagde  fra  sig.  „Husk  paa  den.  Mester  Hannibal,  hvis  vi 
mulig  skulde  komme  til  at  glemme  den,"  sagde  Peter  Stjert 
til  Værten.  De  havde  besørget  Ærinder  for  Proviantforvalte- 
ren og  vare  nu  paa  Tilbagevejen.  Næppe  havde  de  tvende  Ma- 
troser taget  Sæde  og  forlangt  „To  og  en  halv",  for  Doren 
igen  gik  op,  og  tre  Musketerer  af  Prins  Frederiks  Regiment 
viste  sig.  De  havde  af  Løjtnanterne  faaet  Tilladelse  til  at 
fjerne  sig  en  lille  Time  fra  Kompagniet  paa  Toldboden,  da 
der  vilde  hengaa  mindst  den  dobbelte  Tid,  inden  dettes  Tur 
til  Indskibning  kom.  „Tre  Glas  Grog,"  raabte  de  til  Op- 
varteren. Mester  Hannibals  Ansigt  lyste  af  Tilfredshed  over, 
at  Søgningen  saaledes  tog  til. 

.,Det  er  dog  en  himmelsk  Lugt,  det  Flæsk  har,"  sagde 
Ole  Pli. 

.,Ja,  Tænderne  løber  ordenligt  i  Vand,'*  svarede  Peter 
Stjert.      ,,Lad   os   faa   en   stor  Portion   til   Deling." 

Opvarteren  bragte  Flæsket.  Matroserne  begyndte  at  spise 
med  en  storartet  Appetit.  „To  Snapse  til,"  udbrod  Ole,  „og 
lad   Flasken  staa  her  paa  Bordet  I" 

Opvarteren  skottede  hen  til  Mester  Hannibal,  der  med 
fast  Stemme   sagde:    „Nej,   den  Taktik   bruger  vi   inte  her." 

.,Xej,  Kammerater,  her  gaar  den  paa  Tælling,"  raabte 
en  af  Musketererne.      „Skaall'" 

„Skaal!"  var  Svaret.  Soldaterne  og  Matroserne  satte 
sig  derpaa  sammen  om  det  firkantede  Bord  midt  i  Stuen. 
De  bestilte  i  Forening  en  Bolle  Punsch  for  at  klinke  paa  det 
forestaaende  Togts  Velgaaende.  Da  det  mørknedes,  tændtes 
to   Bliklampetter  paa  Væggen. 

Den  dampende  Bolle  var  lige  sat  paa  Bordet,  og  Peter 
Stjert  var  i   Færd   med  at   fylde   Glassene,   da   der  lød  kvinde- 


lige  Hvin  fra  Gangen.  Mester  Hannibal  gik  hurtig  hen  og 
aabnede   Døren. 

„Aa,  lad  os  slippe  her  ind,"  raabte  to  Piger  paa  een 
Gang.  „Vi  forfølges  af  Hosekræmmer  Hørrings  to  Svende; 
De  veed  nok  ham  i  Store  Kongensgade." 

„Ja,  kom  I  kuns  ind  til  mig,  mine  smaa  Snepper,"  sagde 
Hannibal,    „her  finder  I  godt  Selskab." 

To  Sypiger,  Lene  og  Nora,  lange  og  ranglede,  i  Slut- 
ningen af  Tyverne,  mørkøjede  og  brunhaarede,  foer  ind  ad 
Døren,  som  Mester  Hannibal  slog  i  med  Eftertryk.  Muske- 
tererne og  Matroserne  betragtede  dem  med  nj'sgjerrige  Blikke. 
Det  samlede  Mandskab  fandt,  at  de  i  deres  grønne  Sirtses 
Kjoler,  med  det  sorte,  uldne  Shawl  og  Kapothatten,  toge  sig 
ganske   dejlige  ud. 

„Maaske  Jomfruerne  vil  tage  Plads  og  hvile  lidt  ud;  I 
er  saa  forpustede,"  sagde  Peter  Stjert.  „Hvad  var  det  for 
Sejlere,   der  var  i   Jeres  Kjølvand?" 

„Jeg  skal  sige  Jer,  vi  var  til  Dands  i  „de  tre  Ruller"  i 
Gaar  Aftes,   og  der   .    .    .    ." 

„Var  de  paatrængende  Svende  fra  Hørring  ogsaa,"  af- 
brød Xora  Lene.  „Men  vi  kan  inte  med  dem;  de  er  saa 
gruelig  kalleknæede." 

„Det  kan  jeg  li'e.  Jomfruerne  har  Smag,"  sagde  Ole 
Pli.  „Sæt  Jer  nu  ned!"  lød  det  fra  hele  Selskabet.  De  to 
Piger  tog  Plads  ved  Bordenden  nærmest  ved  Matroserne,  efter 
at  Opvarteren  havde  skilt  dem  af  med  Shawl  og  Hat.  Deres 
bare  Hals,  som  den  nedringede  Kjole  lod  til  Syne  i  hele 
dens  Glorie,  vakte  almindelig  Beundring.  Peter  Stjert  fandt, 
at  nogle  brune  Skjolder  i  Huden  vare  sande  Skjønhedsplet- 
ter,   og  Alle  tiltraadte   hans   Mening. 

„Holder  Jomfruerne  af  stegt  Flæsk?"  spurgte  en  af 
Musketererne. 

„Det  er  netop  vor  Livret  1"  raabte  Xora  og  Lene  i 
Munden  paa  hinanden. 

„Vel,"  faldt  Ole  Pli  ind,  .,to  Portioner,  Mester 
Hannibal.« 

Da  Maaltidet  var  endt,  fyldte  Peter  Stjert  Pigernes  Punsche- 
glas.  .,En  Skaal  for  vore  Gratsier,  Kammerateri''  ud- 
brød han. 

„Hør  vil  de  inte   benævne  os  anstændig,"   sagde  Lene. 

„Ja,   vi  taaler  ingen  Ukvemsord,"   ytrede  Nora. 

„Hvad  Fanden   er  Grasier?"    spurgte  Musketererne. 

„Jeg  veed  det  Fanden  forhyre  mig  inte,"  svarede  Peter. 
„Men  saadan  plejede  Kaptajnen  paa  „den  store  Bjørn"  at 
sige,  naar  han  i  lystige  Lag  drak  Pigernes  Skaal.  .  .  .  Naa 
væk  med  alle  Nykker;   lad   os  drikke!" 

„Ja,  drikke!"  lød  det  fra  hele  Kompagniet.  Stemningen 
kom  op.  Af  og  til  listede  de  to  Matroser  Armen  om  Livet 
paa  Pigerne  og  klinkede   med   dem. 

Op  gik  Døren,  og  ind  traadte  Palle  Spillemand,  en  for- 
soren Karl,  der  om  Sommeren  havde  fast  Station  paa  Dyre- 
havsbakken og  var  det  der  søgende  Publikum  vel  bekendt. 
Han  tog  Violinen,  der  var  skjult  indenfor  Kjolen,  frem  og 
gjorde  et  Par  Buestrøg,  saa  det  hvinede  i  Strengene.  Paa 
dette  Tidspunkt  rejste  Musketererne  sig,  da  de  nu  skulde 
stille  igjen.      De   betalte,   tog  til   Chakot'en   for  Pigerne  og  gik. 

„Tre  Mand  i  Stedet!"  raabte  Ole  Pli  og  saa  hen  mod 
Smaabordene  ved  Vinduerne.  „Ja,  nok!"  lod  Svaret,  og  tre 
Matroser  indtoge  straks  den  ledige  Plads. 

„Drik  et  Glas  og  spil  en  Vals!"  raabte  Peter  til  Palle, 
.,saa  skal  vi  ha'e  os  en  Svingom  men  Pigerne  her."  Spille- 
manden tømte  Glasset  og  stemte  Violinen.  Peter  Stjert,  der 
nu  under  Punschens  Indvirkning  var  kommen  i  Perlehumor, 
sang  af  fuld   Hals: 

„Frisk,  Fatter  .Mikkel,  stem  dine  Strenge, 
Tøsen  i  Kina  jeg  glemmer  saa  længe, 
Glemmer  endog  Cap  de  bonne  Esperanz, 
Der,  hvor  den  yndige  halvbrune  Tøjte, 
Spillede  skjælmsk  paa  sin  Hyldetræsfløjte 
Og  bød  mig  op  til  en  Hottentotdans  I*" 

„Det  var  en  ækel  Vise,"   raabte  de  to   Piger. 

„Never  mind,  min  Glut,"  svarede  Matroserne,  „kom  saa!" 

Peter  Stjert  valsede  ud  med  Lene,  Ole  Pli  med  Nora, 
og  rundt  om  Bordet  gik  det  under  Matrosernes  Klinken  og 
lydelige  Bifald. 

„Stop  Manne,"  raabte  pludselig  Mester  Hannibal  og 
pegede  paa  det  bornholmske  Stueuhr;  „nu  maa  I  ta'e  Kur- 
sen herfra.      Glem   ikke  Bagagen." 

„Den  danske  Matros  parerer  Orlogsordre, "  udbrød  Peter 
og  Ole  uvilkaarlig  paa  een  Gang.  De  førte  Lene  og  Nora 
til  deres  Plads,  betalte  Opvarteren  og  drak  et  Glas  med  Sel- 
skabet. „Farvel,  min  Engel,"  sagde  de  Begge,  vendende  sig 
til  Pigerne;    „et  Kys  med  ved   Falderebet!" 

„Næste  Gang  skreg  Lene  og  Nora  og  tyede  om  bag 
Skjænken  under  Mester  Hannibals  Beskyttelse. 

„Adjøs,  min  Skat,"  vare  Peters  og  Oles  Afskedsord,  idet 
de  kyssende  paa  Fingeren  gik  ud  af  Døren. 


IIL 

Den  følgende  ^lorgen  var  Orlogsskibet  „Sofie  Frederikke'- 
klar  til  Afgang.  Himlen  var  skyfri,  en  frisk  nordlig  Vind 
blæste.  Alt  tydede  paa  den  heldigste  Overfart.  Kammerla- 
kaien  havde  bragt  Prinsens  Toiletrekvisiter  og  Lekture  om 
Bord  i  Kahytten.  Hs.  Højhed  delte  for  Øjeblikket,  naar  han 
ikke  var  tvungen  til  at  varetage  Militærsager,  sin  Tid  mellem 
Naturvidenskab  og  Æsthetik.  Det  sidst  udkomne  Hefte  at 
., Flora  Danica"  var  lagt  paa  hans  Bord  tilligemed  hans  Her- 
barium, hvori  han  vilde  indføle  nogle  Efteraarsblomster,  han 
et  Par  Dage  før  havde  plukket  i  Sorgenfri  Slotshave.  Skjøn- 
literaturen  repræsenteredes  af  Oehlenschlågers  „Poetiske  Skrif- 
ter" og  Goethes  „Hermann  und  Dorothea".  Da  Prinsen  ogsaa 
ønskede  at  følge  med  Dagsbegivenhederne,  havde  Lakaien 
medbragt  de  „Kjøbenhavnske  Tidender"  og  „Dagen".  Klok- 
ken  9   laa   Chaluppen   ved  Toldbodtrappen.      Kort    efter    kom 

Prins  Kristian  kjørende  fra  Amalienborg,  ledsaget  af  Kammer- 
junker V.  H.  V.  Harbou,  fra  hvem  han  skiltes,  efter  at  han 
smilende  havde  rakt  ham  en  lille  lyserod  Billet  til  videre  Be- 
sørgelse. Prinsen  gik  derefter  hurtig  i  Chaluppen  og  blev 
roet  ud  til  Orlogsskibet.  Han  betraadte  dette  som  General 
og  Regimentschef.  Ved  Faldrebstrappen  modtoges  han  af  Kom- 
mandorkaptain  Krieger  og  Søofficererne.  Til  den  modsatte 
Side  stod  Landofficererne.  Grenaderkompagniet  paraderede 
paa  Dækket.  Prinsen  hilste  særlig  paa  Krieger  og  de  to 
Bataillonskommandører,  3'trede  et  Par  Ord  til  Kaptajn,  Grev 
Bentheim-Steinfurth,  og  gik  ned  i  Kahytten.  Lakaien  modtog 
hans  trekantede  Hat  og  Sablen,  hvorefter  Hs.  Højhed  satte 
sig  i  en  magelig  Lænestol  og  greb  nysgjerrig  efter  „Dagen". 
Imidlertid  lettede  Linieskibet  Klokken  10.  Det  vekslede  Sa- 
lut med  „Trekroner"  og  „Sixtus";  for  Underseil,  Mersseil, 
Bramseil,  Mesan  og  Klyver  satte  det  som  en  mægtig  Svane 
Kursen  mod  S^'-d.  Snart  forsvandt  Kjøbenhavns  Taarne  for 
Besætningens  Blikke. 

Til  Middagstaflet  i  Kahytten  vare  foruden  Krieger,  Ba- 
taillonskommandørerne  og  Bentheim  et  Par  Officerer  af  hver 
af  Etaterne  indbudte.  Retterne  var  just  ikke  mange,  men  de 
vare  solide,  thi  den  nittenaarige  Prins  satte  overordenlig  Pris 
paa  et  godt  Bord  og  spiste  med  Ungdommens  Appetit.  Spise- 
sedlen lød  her  paa  Suppe,  Fiskebudding,  Kalkun  og  Lagkage. 
Vinene  vare  Rødvin,  Rhinskvin  og  Madeira.  Prinsen  førte 
ikke  blot  sin  Gaffel  med  en  elegant  Virtuositet,  men  han 
ledede  ogsaa  med  Dygtighed  Konversationen.  Han  var  be- 
gavet, vel  belæst  og  i  aandelig  Henseende  langt  mere  udvik- 
let, end  unge  Mennesker  i  hans  Alder  pleje  at  være  det. 
Han  havde  en  god  Højde,  en  rank  Plgur,  et  sort,  krøllet 
Haar,  livlige  blaa  Øjne  og  en  romersk  Profil.  Hans  øvrige 
Egenskaber  ville   fremtræde  i   Fortællingens  Løb. 

„Det  er  kun  kort  Tid  siden,  jeg  besvarede  en  Hilsen  af 
Dem,   Kommandørkaptain   Krieger,"    sagde  Prinsen. 

„Det  var,  da  Kronprinsen  lagde  Grundstenen  til  Raad- 
og  Domhuset,  Deres   Højhed." 

.,  Rigtigt.  Ah,  den  hele  Handling  var  magnifik.  Stats- 
minister Reventlows  Tale  var  fortræffelig.  Det  borgerlige 
Infanteri  og  Brandkorpset  tog  sig  ypperligt  ud.  Har  De  til- 
fældigvis set  Tegningen   til  Raadhuset?" 

,,Nei,  Deres  Høihed,  det  har  jeg  virkelig  ikke,"  svarede 
Kommandørkaptainen,   med   et   forundret  Smil. 

„Skade!  De  vilde  da  have  beundret  den  joniske  Ko- 
lonnade, der  danner  Indgangen.  Professor  Hansen  vil  sikkert 
høste  Ære  af  sit  Værk  .  .  .  Fiskebuddingen  er  delikat  —  ikke 
sandt,   mine   Herrer?" 

„Henrivende!"  lød  det  i  Kor  med  Bentheim  som  Kor- 
fører. Lakaien  og  Hovmesteren,  der  besørgede  Opvartningen, 
havde  travlt  med  at  fylde  Rhinskvinsglassene,  der  hyppig 
bleve  tømte. 

„Deres  Høihed  vil  tillade  mig  at  spørge,  hvorledes 
Arveprinsen  befinder  sig?"   ytrede  Bataillonskommandør  Holsten. 

„Min  Faders  Nervøsitet  er  desværre  i  Tiltagende", 
svarede  Prinsen.  „Vi  havde  sat  store  Forventninger  til  hans 
Ophold  ved  Badet  i  Nenndorf  og  Pyrmont  i  Fjor  Sommer, 
men  da  de  ikke  gik  i  Opfyldelse,  besluttede  min  Fader  i  Aar 
at  forblive  i  Ro  paa  Sorgenfri.  Mine  Søskende  og  jeg  haaber 
stadig  paa,  at  der  vil  indtræde  en  afgjort  Bedring  i  hans 
Tilstand." 

„Alle  Officererne  ved  Regimentet  deler  Deres  Høiheds 
Haab,"   sagde  Holsten. 

Konversationen  stansede  en  kort  Tid.  Kalkunen  ser- 
veredes nemlig  og  gjorde  et  saa  lifligt  Indtryk  paa  Ganen, 
at  man  kun   havde  Sans   for  Nydelsen. 

Prinsen  afbrød  Pavsen.  Han  løftede  et  Glas  Madeira, 
vendte  sig  mod  Krieger  og  udbrød:  „Som  Regimentets  Chef 
udbringer  jeg  en  Skaal  for  Dem,  idet  jeg  ønsker  os  Alle  et 
lykkeligt  Togt." 

Staaende   drak  Selskabet  Skaalen,   men  ligesom   det  reiste 

sig,  faldt  en  Glasvase  med  en  Blomsterkost  ned  fra  et  lille 
Bord  i  Kahyttens  Hjørne  og  splintredes.  Aarsagen  var  en 
oieblikkelig  stærk  Bevægelse  i  Skibet,  men  Prinsen  følte  sig 
uhyggelig  berørt  af  Tilfældet. 

Efter  at  Kagen  var  indtagen  og  Samtalen  kommen  i 
Gang  igjen,  blev  efter  Prinsens  Ønske  Kaffen  strax  drukken. 
Likøren  var  en   Rom,   der  havde  passeret  Linien  -flere  Gange. 

Prinsen  hævede  Taflet;  Officererne  gik  til  deres  Funktion. 
Da  Tusmørket  indtraadte  Kl.  fem,  tændtes  Voxl3'sene  i  to  til 
Bordet  fastgjorte  Armstager.  Prinsen  læste  en  Time  i  Oehlen- 
schlåger  „Vaulundurs  Saga*".  Derpaa  lod  han  Grev  Bentheim 
kalde. 

„Tag  Plads  i  Stolen  her  lige  overfor  mig'',  sagde  han 
til  den  indtrædende  Kaptain.  „Jeg  ønsker  at  underholde  mig 
lidt  med   Dem.'* 

Grev  Bentheim,  der  havde  staaet  med  en  stram  Holdning, 
satte  sig.      „Deres   Højhed   befaler?** 

„De  var  jo  for  nogle  Aar  siden  en  hyppig  Gjæst  hos 
Landgrev  Karl  af  Hessen ,  baade  paa  Gottorp  og  i  Louisen- 
lund?'' 

„Hds.  kgl.  Højhed  Landgrevinden  og  Hs.  Durchlauchtighed 
beærede  mig  ofte   med  en  Indbydelse." 

„De  veed,  at  for  mange  Aar  tilbage  stod  Landgreven  i 
Forbindelse  med   den   gaadefulde   Grev  Saint  Germain?** 

„Jeg  har  hørt  ham.  meget  omtale.  Han  skal  have  for- 
talt ,  at  han  var  et  Par  Tusinde  Aar  gammel ,  at  han  havde 
kjendt  Kristus  og  Apostlene  personlig " 

„Det  er  ikke  den  Side  af  hans  Virksomhed,  der  inter- 
esserer mig,  lige  saa  lidt  som  jeg  skjotter  om  Historierne  an- 
gaaende  hans  Guldmagerkunst.  Derimod  har  hans  Fortællinger 
om  Drømme  og  Varsler  fængslet  mig.  Hørte  De  aldrig 
Landgreven  tale  om   de  Varsler,   Saint  Germain  havde  havt?" 

„Xej,  Landgreven  berørte  undertiden  hans  Guldmageri. 
Det  vakte  min  Opmærksomhed.  Hvis  den  Kunst  virkelig 
existerede,    vilde    de  Fleste    lære    den.      Men    hos  Landgreven 

beskjættigede  jeg  mig  iovrigt  med  andre  Ting  end  med  Mystik. 
Sligt  ligger  ikke  for  os  Bentheimere.  Nei ,  vi  spillede  Kort. 
Kortspillets  Theori  er  egentlig  den  Videnskab,  der  interesserer 
mig  mest.'* 

De  er  aabenhjertig,  Grev  Bentheim ,  det  kan  jeg  godt 
lide." 

„Maa  jeg  dristigt  spørge,  om  Deres  Højhed  for  nylig 
har  oplevet  noget  Gaadefuldt,  siden   De   berørte  Varsler?'- 

.,Ikke  ligefrem  noget  Gaadefuldt.  Men  under  Kjørslen 
fra  Amalienborg  til  Skibet  her  blev  jeg  uhyggelig  berort. 
Jeg  mødte  Sekondløjtnant  Lous." 

„Jeg  forstaar  ikke  Deres   Højhed." 

.,De  ved  maaske  ikke,  at  Orlogsskibet  „Prins  Frederik", 
opkaldt  efter  min  Fader,  løb  paa  Grund  og  sattes  til  under 
Kommando   af  en   Lous.'' 

„Nei,  Deres  Høihed,  det  er  mig  ubekjendt.  Men  hvad 
slutter  De  af  Modet  med   Løjtnanten?" 

„At  Mødet  kunde  være  et  Varsel  om  en  lignende 
Skjæbne  for  Skibet  her." 

„Deres  Højhed  kan  være  forvisset  om,  at  Himlen  be- 
skytter Dem." 

„Nu  vel,  Grev  Bentheim,  jeg  ynder  ellers  ikke  at  tale 
om  mig  selv.  Men  der  er  dog  et  lille  mærkeligt  Træk,  jeg 
vil  fortælle  Dem.  Den  Nat,  jeg  blev  født,  drømte  Geheime- 
raadinde  Høegh-Guldberg,  at  en  Engel  viste  sig  for  hende 
og  sagde,  at  jeg  skulde  benævnes  med  et  persisk  Navn,  dei 
betød:   den  lykkelige  Seirherre." 

„En  vidunderlig  Stadfæstelse  af,  hvad  jeg  for  ytrede", 
udbrød  Bentheim. 

„Deri  søger  jeg  ogsaa  min  Beroligelse*",  svarede  Prinsen. 
„For  hver  Samtale  jeg  har  med  Dem,  Grev  Bentheim,  faaer 
jeg  større  Interesse  for  Dem." 

Greven  reiste  sig,    rettede  sig  og  bukkede  derefter  dybt. 

„Hvis    Skibets  Bevægelser    ikke    bliver   stærkere,    vil    jeg 

sysle     lidt    med    mit    Herbarium"  ,     tilføjede    Prinsen.       Han 
nikkede  venligt  til   Grev  Bentheim,   der  forlod  Kahytten. 

Men  Skibets  Slingren  hindrede  Prinsen  i  at  foretage 
botaniske  Studier.  Han  gik  ind  i  sit  Lukaf,  hvor  Lakaien 
hjalp  ham  til  Kois. 


Omtrent  ved  Midnat  naaede  Orlogsskibet  Gjedser  Odde, 
og  Kursen  sattes  nu  i  vestlig  Retning.  Vinden  var  bleven 
nordøstlig  og  Søen  var  urolig.  Regimentets  Tropper  viste  sig 
til  Morskab  for  Matroserne  alt  Andet  end  søstærke.  Musket- 
tererne  maatte  sp}',  og  medens  de  klynkede,  sagde  Matroserne 
grinende,  at  det  var  da  godt,  at  mellemste  Batteris  Kanoner 
vare  væk,  for  saa  kunde  jo  Portene  gjøre  Tjeneste  som 
Brækhuller.  Men  de  faa  af  Regimentets  Folk,  der  holdt 
Stand,  trøstede  deres  lidende  Kammerater  med  Forsikring  om, 
at  de  nok  skulde  garve  Ulkenes  Rygstykker,  naar  de  forst 
fik  fast  Grund  under  Fødderne.  „Landkrabberne"  begyndte 
dog  at  føle  sig  bedre  til  Pas,  da  Orlogsskibet  efter  en  Dags 
Sejlads  ved  Nattetid  ankom  ud  for  Kieler  Fjord ,  hvor  det 
bjergede  alle  Sejl  og  gik  for  Anker.  Klokken  syv  omtrent 
indtraf  Morgenen  med  en  pragtfuld  Solopgang  og  nordlig 
Vind  med  laber  Kuling.  ., Prinsesse  Sofie  Frederikke"  lettede 
Anker,  satte  Sejl  til  og  stod  Fjorden  ind.  En  Time  senere 
naaedes  Kiel,   hvor  Troppernes  Udskibning  strax   begyndte. 

IV. 

Paa  Kieler  Fjords  vestlige  Bred  ved  Stadens  nordøstlige 
Hjørne  ligger  Slottet.  Den  massive  Bygning,  der  bestaaer  at 
tre  Fløje,  lod  Kejserinde  Katharina  al^ Rusland  opføre  for  sin 
Søn  og  Myndling,  Storfyrst  Poul,  de  gottorpske  Hertugers 
Arvinger.  Fra  Slottet,  der  er  højt  beliggende,  har  man  en 
herlig  Udsigt  over  Fjorden  og  det  skjønne,  skovrige,  bakkede 
Landskab  paa  begge  dens  Sider.  I  den  store  Have  Nord  for 
Slottet  afvexle  Elm,  Lind  og  Bøg  med  hinanden,  omkransende 
Græsplæner  med   rige  Blomsterbede.      Langs   Fjordens  inderste 

vestlige  Bred  løber  en  prægtig  Lindealleé ,  der  anlagdes  af 
Kong  Frederik  den  Tredies  Datter,  Prinsesse  Frederikke 
Amalie,  som  ægtede  Hertug  Kristian  Albrecht.  Om  Sommeren 
er  Slottet  i  Kiel  og  dets  Omgivelser  en  henrivende  Plet,  og 
intet  Sted  tager  Skoven  om  Efteraarel  en  farverigere  Afsked 
med  Sommeren  end  netop   der. 

Men  for  Øjeblikket  kunde  man  paa  Slottet  i  Kiel  mindst 
af  Alt  hengive  sig  til  idylliske  Xaturstemninger ,  thi  fra 
Morgen  til  Aften  drønede  Kanonskud,  Geværsalver  knaldede, 
Hornsignaler  lød.  Jorden  dundrede  under  Hestehovenes  Slag, 
og  Kommandoraab  svirrede  om  i  Luften.  Hvor  man  vendte 
og  drejede  sig  hen ,  saae  man  Soldater  og  Ryttere.  Der 
marscheredes,  exerceredes,  paraderedes  og  inspiceredes.  Alle 
disse  Bevægelsers  Traade  løb  sammen  i  Haanden  paa  den 
Højstkommanderende,  Kronprins  Frederik,  der  havde  sit  Hoved- 
kvarter i  Slottets  østlige  Fløj.  Han  var  idel  Virksomhed  og 
Uro.  Han  stod  paa  dette  Tidspunkt  op  Klokken  halvsyv 
lidt  efter  Solopgang,  iførte  sig  Generalsuniform,  spaserede  en 
Tur  i  Haven ,  drak  The ,  hvortil  han  nød  noget  Franskbrød, 
og  satte  sig  derpaa  ved  Skrivebordet  i  sit  Arbejdsværelse,  der 
var  møbleret  i  Empirestil.  Hurtig  gjennemgik  han  de  ind- 
komne Sager,  baade  den  militære  og  den  civile  Korrespon- 
dance. Kronprinsen  vilde  personlig  se  Alt  og  selv  træffe  den 
sidste  Afgjørelse.  Hurtigt  nedskrev  han  sine  Resolutioner, 
snart  paa  Tysk,  snart  paa  Dansk.  Hvad  enten  Sagen  drejede 
sig  om  et  Statsanliggende  af  første  Rang  eller  om  en  lille 
Pengehjælp  til  en  Lakais  Børneflok,  saa  tog  han  begge  Dele 
med  samme  Alvor  og  Samvittighedsfuldhed.  Men  hvilket 
Spørgsmaal  der  end  kom  for,  havde  han  dog  ikke  sin  Op- 
mærksomhed saa  meget  henvendt  mod  Helheden  som  mod 
Enkelthederne;  som  oftest  saae  han  ikke  Skoven  for  lutter 
Tiæer.  Af  og  til  kastede  Kronprinsen  Pennen,  reiste  sig  og 
gik  med  febrilsk  Hurtighed  frem  og  tilbage  i  Værelset,  eller 
han    traadte    hen    foran  Vinduet    og    saae    over    til   Ellerbeck, 

hvor  Fiskerne  vare  i  Færd  med  et  sætte  deres  Baade  i 
Vandet. 

Klokken  otte  indfandt  Generaladjudant  Biilow  sig  for  at 
modtage  Parolen  og  Feltraabet. 

„Troppernes  Dislokation  vil  snart  være  tilendebragt,'* 
sagde  Kronprinsen. 

., Senest  i  Morgen  Eftermiddag  vil  hvert  Regiment  være 
i  sit  Kantonnement.  Det  er  et  Mesterstykke,  Drs.  kgl.  Hoihed 
der  har  udfort  som   Generalissimus,"   ytrede  Bulow. 

„Naar  mine  Ordrer  blot  blev  saa  nøiagtigt  udførte  som 
i  dette  Tilfælde.  Men  man  glemmer  eller  tilsidesætter  dem 
undertiden." 

„Hvorledes,   Deres  kgl.   Højhed?" 

„Biilow,  De  kjender  min  Forordning  af  23.  Juli  1SC)3 
om  Officerers   Hilsen?" 

„Ganske  vist,"  svarede  Generaladjudanten,  der  søgte  at 
skjule   sin   Forlegenhed. 

„Tænk  Dem,  i  Gaar  passerer  jeg  forbi  Kaptajn  Gimpel ; 
han  er  uden  Skærf,  og  han  hilser  mig  alligevel  med  hoire 
Haandl  .  .  .  Biilow,  betænk,  med  højre  Haand !  stik  imod 
Forordningen?  Aa,   det  er  horribelt!" 

„Ja,   formidabelt,   Deres  kgl.   Hoihed!" 

Kronprinsen  gik  et  Par  Gange  med  hurtige  Skridt  frem 
og  tilbage  i  Værelset.  Pludselig  stansede  han  foran  Biilow 
og  udbrød:  „Hvor  jeg  ærgrede  mig  ved  den  sidste  Parade 
over  andet  jydske  Infanteriregiment." 

„Deres  kgl.-  Hoihed  tog  Dem  prægtig  ud,  da  De  red 
ned   forbi   Fronten;   De  mindede  om   Napoleon!" 

„Godt,  godt,  min  kjære  Biilow!  .  .  .  Jeg  var  i  en  for- 
træffelig militær  Stemning;  men  da  opdager  jeg  pludselig,  at 
der  mangler  en  Knap  i  en  af  Floimændenes  Kjoler,  og 
Sekondløitnant  Pilkers  Rabat  var  skjæv  .  .  .  Jeg  blev  i 
hoieste  Grad  forbitret  .  .  .  Exercitsen  gik  særdeles  godt,  jeg 
indrommer  det:  men  i  mine  Udtalelser  til  Chefen  betonede 
jeg    skarpt    denne    Forsyndelse    mod   Munderingsreglementet." 

„Der  er  da  Intet,  som  kan  undgaa  Deres  kgl.  Hoiheds 
Falkeblik,"   ytrede  Biilow. 

„Streng  Nøiagtighed  i  de  mindste  Enkeltheder  er  Be- 
tingelsen for,  at  Helheden  kan  blive  fortræffelig.  Dog  nok 
herom.  Jeg  skal  nu  overveie  Spørgsmaalet,  om  Jæger- 
kompagnierne ikke  bør  have  Fjer  i  Hatten,  da  Sligt  kan  op- 
flamme Modet," 

Adjudant  Rømer  meldte  Generalmajor,  Prins  Kristian. 
Biilow  forlod  Værelset,  med  Honnør  forst  for  Kronprinsen, 
derpaa  for  den  indtrædende  Prins. 

Kronprinsen  rakte  Prins  Kristian  Haanden  og  anmodede 
ham  om  at  tage  Plads  i  Kanapeen,  hvor  han  ogsaa  selv 
satte  sig. 

„Jeg  meddeler  Dig  strax,  Fætter,  at  jeg  har  stadfæstet 
Valget  af  Clauson  Kaas  til  din  Adjudant." 

„Derfor  er  jeg  min  høje  Fætter  meget  forbunden," 
svarede  Prinsen.    Kronprinsessen  befinder  sig  forhaabentlig  vel?" 

„Hun  har  snart  opholdt  sig  en  Maanedstid  hos  sin 
Fader  paa  Louisenlund.  Jeg  var  sammen  med  hende  et  Par 
Dage,  før  jeg  kom  her  til  Kiel,  og  da  var  hun  i  bedste  Vel- 
gaaende." 

„Har  Landgreven  sporet  heldige  Virkninger  af  sit  Op- 
hold i  Karlsbad!" 

„Fodgigten  er  forsvunden,  og  han  bevæger  sig  lettere. 
Det  glædede  iøvrigt  ham  og  min  Svigermoder  overordentlig, 
at  Du  nu  skulde  ligge  i  Kantonnement.  De  ventede,  at  der 
skulde  blive  en  rigtig  Soldat  ud  af  Dig,  og  det  er  ogsaa  mit 
Haab." 

„Jeg  skal  bestræbe  mig  for  at  tage  Dig  til  Forbillede, 
Fætter,"  svarede  Prinsen  paa  Hofmandsvis ;  „saa  veed  jeg 
da,   at  jeg  ikke  kan  gjøre  noget  bedre  Valg." 

Kronprins  Frederik  ønskede  derefter  at  vide,  hvorledes 
det  var  gaaet  med  Troppernes  Indskibning  paa  Orlogsskibet 
„Prinsesse  Sofie  Frederikke"  og  med  Overfarten.  Prins 
Kristian   gav    en    udførlig  Skildring    deraf.      Derpaa  beklagede 

Kronprinsen ,  at  de  mange  uopsættelige  Forretninger  tvang 
ham  til  at  afbryde  Samtalen.  Idet  de  skiltes,  gav  Kronprins 
Frederik  sin  Fætter  Løfte  om,  at  han  vilde  besøge  ham  i 
hans  Kvarter  paa  Slottet  i  Pløen. 


V. 

Omtrent  fire  Mil  Sydost  for  Kiel  ligger  Pløen  med  det 
gamle,  interessante  Slot.  Byen  er  anlagt  paa  en  Tange 
mellem  store  og  lille  Pløener  Sø,  og  Slottet  er  opført  paa  en 
Bakke,  hvorfra  der  er  vid  Udsigt  mod  Nord  og  Syd  over 
Smaaøerne  i  de  to  Søer,  som  omkranses  af  skovbevoxede 
Højder.  Den  store  Slotsterrasse  beskygges  af  høie  Elmtræer; 
i  Slotshaven ,  der  paa  det  heromhandlede  Tidspunkt  var  i 
fransk  Stil,  fandtes  prægtige  Lindealleer,  og  rundt  om  i 
Landskabet  tonede  deilige  Bøgeskove  frem.  Baggesen,  „Gra- 
tiernes Sanger",  erklærede  Pløen  for  at  være  et  af  de  skjønneste 
Steder  i  Verden.  Det  var  et  Paradis,  hvortil  der  ikke  fandtes 
Mage  paa  Jordkloden. 

Slottet,  der  bestaaer  af  tre  Fløie,  har  hoit  Tag,  der 
brydes  af  flere  Gavle,  som  vender  ud  til  begge  Sider.  Den 
gamle  Bygning  hidrørte  i  sin  daværende  Skikkelse  fra  den 
første  Halvdel  af  det  syttende  Aarhundrede  og  var  opført  af 
Hertug  Joakim  Ernst,  hvis  Sarkofag  staaer  i  Gravhvælvingen 
ved  Slotskapellet.  Hertugen,  en  Brodersøn  af  Kong  Frederik 
den  Anden  af  Danmark,  var  Stifter  af  den  ploenske  Hertug- 
linie, der  uddøde  omtrent  i  Midten  af  forrige  Aarhundrede, 
hvorefter  Pløen  forenedes  med  Kronens  Besiddelser.  Amt- 
manden og  et  Par  adelige  Familier  fik  efter  den  Tid  Bolig 
paa  Slottet ,  men  den  mærkeligste  blandt  dettes  Beboere  var 
dog  den  aandssvage  Hertug  Vilhelm  af  Oldenborg,  der  siden 
Aaret  17  78  under  Kongen  af  Danmarks  Kuratel  residerede  i 
den  vestlige  Fløi.  Medens  hans  Fætter,  Hertug  Peter,  som 
Regent  styrede  Oldenborg  for  ham,  var  Hs.  Durchlauchtighed 
i    Pløen    væsenlig    beskjæftiget    med    at    strikke    Strømper    til 


—    19   — 

Byens  fattige  Befolkning.  Hertug  Vilhelm  var  nu  en  Mand 
paa  over  halvtredsindstyve  Aar.  Det  var  en  eiendommelig 
Gjenbo,  Prins  Kristian  her  fik,  da  han  opslog  sit  Kvarter  i 
Slottets  ostlige  Floi. 

Da  Prins  Kristian  havde  faaet  sig  indrettet  i  sit  Kvarter, 
steg  Minderne  fra  hans  tidligere  Besog  i  Holsten  levende 
frem  i  hans  Erindring.  Vel  havde  han  kun  reist  gjennem 
Landet,  med  korte  Ophold  i  Rendsborg  og  Altona,  men  Turen 
var  gaaet  gjennem  frugtbare  Egne,  hvis  Naturskjønhed  man 
som  en  Følge  af  Datidens  Befordringsmidler  havde  mere  Ro 
til  at  beundre  end  nu  til  Dags.  Prins  Kristian  havde  første 
Gang  set  Udlandet  1803,  da  han  sammen  med  sin  Fader 
og  sin  Broder,  Prins  Ferdinand,  havde  opholdt  sig  ved  Badene 
i  Xenndorf  og  Pyrmont  og  aflagt  en  Visit  ved  det  kurfyrste- 
lige  Hof  i  Kassel.  Her  havde  han  foretaget  en  Udflugt  op 
ad  Rhinen.  Det  var  i  Maanederne  Juli  og  August.  Hjem- 
rejsen til  Kjøbenhavn  var  gaaet  over  Aarhus,  hvor  Arve- 
prinsen havde  besøgt  Geheimeraad  Ove  Høegh  Guldberg,  til 
hvem  han  stedse  var  vedbleven  at  være  knyttet  ved  et  op- 
rigtigt Venskab.  Det  følgende  Aar  gik  Arveprinsens  Bade- 
reise  atter  til  Xenndorf  og  Pyrmont.  Han  var  denne  Gang 
ikke  blot  ledsaget  af  sine  Sønner,  men  ogsaa  af  sine  to 
Døtre,  Prinsesserne  Charlotte  og  Juliane.  Den  engelske  Konge 
var  i  hin  Tid  Kurfyrste  af  Hannover,  og  efter  Gjenudbrudet 
af  Krigen  mellem  Frankrig  og  Storbritanien  blev  Landet 
derfor  besat  af  franske  Tropper.  Chefen  for  disse  var  i 
1804  Marskal  Bernadotte.  Han  modtog  i  Staden  Hannover 
den  arveprinslige  Familie  med  megen  Udmærkelse.  Her 
kom  altsaa  Prins  Kristian  for  første  Gang  til  at  staa  overfor 
den  Mand,  med  hvem  han  ti  Aar  senere  skulde  mødes  som 
sin  Hovedmodstander  paa  en  Skueplads  af  verdenshistorisk 
Betydning.  Denne  Eventualitet  laa  paa  hint  Tidspunkt  skjult 
i   de  ufødte  Begivenheders  Xat. 

Reisen  førte  ikke  den  unge  Prins  Kristian  hen  under 
mange    skiftende    Horisonter,    den    var    i    udvortes    Henseende 

ikke  meget  righoldig;  men  i  indre  Forstand  kom  den  til  at 
staa  som  et  Mærkeskjel  i  hans  Liv,  thi  den  blev  epoke- 
gjørende  i  hans  Hjertes  Historie.  I  September  besøgte  Arve- 
prinsen i  Forening  med  sine  Sonner  og  Døtre  det  hertugelig 
mecklenburgske  Hof  i  Ludwigslust.  Det  var  fyrstelige  Slægt- 
ninge, som  her  traf  sammen.  Den  regjerende  Hertug  af 
Mecklenburg-Schwerin,  Frederik  Frans  den  Første,  var  nemlig 
den  afdøde  Arveprinsesse  Sofie  Frederikkes  Broder,  altsaa 
Arveprinsens  Svoger.  I  Ludwigslust  mødtes  Prins  Kristian 
med  sin  to  Aar  ældre  Kusine ,  Prinsesse  Charlotte ,  og  blev 
strax  indtagen  i  hende.  Svogrene  vare  med  Glæde  Vidner 
til  det  unge  Pars  Tilboielighed  for  hinanden.  Det  bestemtes, 
at  Prinsen  skulde  forblive  i  nogen  Tid  i  Ludwigslust,  efter  at 
Arveprinsen  med  de  øvrige  Børn  havde  tiltraadt  Hjemreisen. 
Prins  Kristian  var  henrykt:  for  hver  Dag,  der  gik,  fandt  han 
Charlotte  smukkere,    vittigere  og  interessantere. 

For  første  Gang  fik  nu  Prins  Kristian  Leilighed  til  at  op- 
træde ved  et  Stormagtshof.  Kong  Frederik  Vilhelm  den 
Tredie  indbød  ham  til  at  overvære  Høstmanovrerne  ved 
Potsdam.  Prinsen  boede  hos  Kongeparret  i  Sanssouci  og  var 
fra  alle  Sider  Gjenstand  for  udsøgt  Opmærksomhed.  Ved 
Kongens  Side  deltog  han  i  den  store  Slutningsrevue.  Vel 
vare  hans  militære  Interesser  kun  svage ,  men  den  Fuld- 
kommenhed ,  hvortil  man  her  havde  drevet  det  i  Parade- 
tjenesten og  Exercitsen ,  vakte  dog  hans  Opmærksomhed  og 
Beundring.  Det  gjorde  et  stærkt  Indtryk  paa  ham ,  da  den 
preussiske  Hestgarde,  med  den  hvide  Uniform  og  den  tre- 
kantede Hat,  stiv  og  stram  defilerede  forbi  Kongen.  Efter  at 
det  militære  Skuespil  var  tilendebragt,  begj'ndte  Festerne  i 
Berlin,  og  ved  dem  alle  glimrede  den  unge,  danske  Prins 
ved  sit  smukke  Ydre,  sin  intelligente  Konversation  og  sin 
elegante  Dans.  Især  gjorde  ham  Furore  ved  et  Bal,  som 
Hertugen  af  Brunsvig-Oels  gjorde  i  Anledning  af  hans  Besøg. 
Her  vare  Kongefamiliens  Medlemmer ,  det  diplomatiske  Korps 
og    en  Mængde    af  Berlins  Notabiliteter   til  Stede.      Her    førte 


Prins    Kristian     den    skjønne    Dronning   Luise    i    en    Kvadrille. 
Hds.   Majestæt   var    en  Prinsesse  af  det  mecklenborgske  Hus. 
Hun    skjænkede    derfor  Prinsen,    som    stod    i  Begreb    med    at 
knytte  sig  til  hint,    særegen  Interesse.      Ved   denne  Fest  kom 
Prinsen   i  nærmere  Berøring  med    „den  preussiske  Alkibiades". 
Saaledes    kaldtes    Prins    Louis,    Søn    af   Frederik    den    Stores 
yngste  Broder.      Prinsen    var   i    toogtredive    Aars   Alder;    han 
var    en    ridderlig    Skikkelse,     en    tapper    Officer,     en    betyde- 
lig aandelig  Begavelse,   en  stærk  Viveur  og  en  varm  Tilbeder 
af   Kvindekjønnet.      Den    danske    Prins    og    han    havde    altsaa 
flere  Egenskaber  tilfælles   og  følte  sig  tiltalte  af  hinanden.      I 
sit  Palæ    i   Friedrichsstrasse    eller    i    sin  Villa    i  Moabit    holdt 
Prins  Louis  sine  ., Symposier",   ved   hvilke  den  yndige  Pauline, 
Geheimeraad  Casars  Datter,    gjorde  Honneurs.      Hun  var  den 
mest  begunstigede  blandt  Prinsens  talrige  Elskerinder.     Men  i 
den    preussiske  Alkibiades's  Salon    havde   ogsaa  Venus-Urania 
sine  Præstinder,    og  Stjernen    blandt    disse   var    den  aandrige 
Jødinde,    Rahel    Levin.      I    denne    Kreds    introduceredes    Prins 
Kristian,    og    de  Minder,    han  medtog   derfra,    hørte  til  dem, 
ved    hvilke   han   gjerne    i    Tanken    dvælede.      Ved    Udgangen 
af   September    vendte   Prins   Kristian    tilbage  til    Ludwigslust. 
En  Uge    tilbragte   han   her   sammen    med  Prinsesse   Charlotte. 
Saavel    han    som    hun    følte    sig    under    Samlivet    stedse    mere 
overbeviste  om,   at   de  af  Himlen  vare  bestemte   for  hinanden. 
I  Midten    af  Oktober    1804   kom  Prinsen    tilbage    til    Kjøben- 
havn,     hvor    hans    Fader     modtog    ham    med    stille    Glæde. 
Sønnens    Forbindelse    med    den    mecklenborgske    Kusine    var 
hans  høieste  Ønske. 

Et  Aar  var  siden  hengaaet,  og  nu  var  Prins  Kristian 
igjen  ankommen  til  Holsten  og  havde,  som  tidligere  nævnt, 
sit  Kvarter  i  den  østHge  Fløi  af  Slottet  Pløen.  Prinsen  var 
Chef  for  den  første  Divisions  anden  Brigade,  der  bestod  af 
Prins  Frederiks  Regiment  og  Holstenske  Infanteriregiment, 
hvoraf  hint  laa  i  Pløen  og  Preetz,  dette  ved  Briigge  og  Wat- 
tenbeck. 


En  tidlig  Morgen  lienimod  Slutningen  af  Oktober  vendte 
Prins  Kristian  tilbage  fra  de  to  sidstnævnte  Punkter,  hvor  han 
havde  inspiceret  Tropperne.  I  Forgemakket  havde  Kammer- 
lakaien  skilt  ham  af  med  Kappen  og  den  trekantede  Hat. 
Prinsen  traadte  derpaa  ind  i  sit  Arbeidsværelse,  hvor  han 
spændte  Sablen  af  og  anbragte  den  i  et  Stativ  i  en  Krog. 
Derefter  stillede  han  sig  foran  et  stort  Speil,  rettede  paa  sin 
Generalsuniform,  strog  med  en  lille  Kam  Krøllerne  hoiere  op 
i  Panden  og    betragtede  med   den  største  Tilfredshed  sig  selv. 

Kammerlakaien  meldte  Sekondloitnant  Clauson  Kaas, 
Prinsens  Adjudant.  Prinsen  vendte  sig  hurtig  og  gik  den 
indtrædende  Adjudant  i  Møde. 

„Velkommen,  hjertelig  velkommen,  Loitnant  Clauson 
Kaas!    Det  glæder  mig,   at  vi  To  herefter  skal  virke  sammen." 

„Altfor  naadig,   Deres   Høihed,"   svarede  Adjudanten. 

„Deres  Stiffader,  Kancellipræsidenten,  har  altid  staaet  i 
Yndest  hos  min  Fader,  og  da  baade  han  og  jeg  ønskede  at 
kunne  gjøre  Noget  for  Stifsønnen,  skaffede  vi  Dem  denne 
Stilling." 

„Jeg  skal  bestræbe  mig  for  at  vinde  Deres  Hoiheds  Til- 
fredshed." 

„Bringer  De  noget  Nyt  af  særlig  Interesse  fra  Kjøben- 
havn?  Har  De  fornylig  været  hos  Etatsraad  Bruns?  .  .  .  . 
Hvorledes  har  hans  aandrige  Gemalinde,  Fru  Frederikke, 
det?"  Prinsen  satte  sig  i  en  Lænestol  og  anviste  Adjudanten 
Plads  lige  overfor  sig. 

„Jeg  var  for  nogle  Aftener  siden  sammen  med  Etats- 
raaden  i  „Harmonien",  men  han  var  optagen  af  Forretninger 
og  forblev  kun  ganske  kort  i  Klubben.  Deres  Høihed  var 
iøvrigt  i  Anledning  af  Udkommanderingen  her  til  Holsten 
det  almindelige  Emne  for  Samtalen.  Man  lovpriste  Deres 
Høihed " 

„Ah,  Pardon,  Clauson  Kaas,  fordi  jeg  afbr^-der  Dem, 
men  jeg  holder  ikke  af  at  høre  Noget  om  mig  selv.  De  maa 
fortælle    mig    noget  Nærmere    om  Deres  Liv   i    det   sidste    Par 

Aar.  Jeg  har  selv  i  disse  fort  en  meget  bevæget  Tilværelse 
og    har    ikke  kunnet  følge   Dem.      Har  De  besøgt  Udlandet?'- 

„Jeg  har  været  i  Stockholm." 

„Morede  De  Dem  godt?" 

„Jeg  blev  præsenteret  ved  Hoffet  og  var  hyppig  indbudt 
til  Soiréer  hos  Hs.  Majestæt.  Kong  Gustav  den  Fjerde  er 
en  høist  mærkelig  Mand." 

„Kun  en  enkelt  Gang,"  faldt  Prinsen  ind,  „har  jeg  havt 
rigtig  Leilighed  til  at  tale  med  ham.  Jeg  saae  nok  ham  og 
Dronning  Frederikke  i  Frankfurt  am  Main  i  Eftersommeren 
1803,  men  det  var  blot  et  flygtigt  Mode.  Men  da  Maje- 
stæterne i  Januar  i  Aar  reiste  gjennem  Riget,  besøgte  jeg 
dem,  i  Forening  med  Kronprinsen,  under  deres  Ophold  i  Hel- 
singør. Der  havde  jeg  et  Par  længere  Samtaler  med  Kong 
Gustav.  Han  syslede  ivrigt  med  en  tysk  Mystikers  —  han 
hed  Jung  Stillings  —  Fortolkning  af  „Johannes  x\abenbaring". 
Hs.  Majestæt  var  med  Stilling  overbevist  om,  at  det  deri 
skildrede  Uhyre  fra  Afgrunden  var  en  Profeti  om  Napoleon. 
Ha,  Ha,  det  forekom  mig  noget  bizart,  og  dog  ....  Xu, 
Dronningen  talte  jeg  ikke  med.  Hun  var  lidende  og  befandt 
sig  i  Grossesse." 

„Veed  Deres  Høihed,  at  Kong  Gustav  holder  paa  Etiketten 
indtil  Taabelighed?"  spurgte  Adjudanten.  „Under  en  Storm 
ved  Pommerns  Kyst  maatte  Kongeparret  forlade  Yachten  og 
stige  i  en  lille  Fiskerbaad  for  at  blive  sat  i  Land.  Det  var. 
kort  forinden  Deres  Majestæter  reiste  her  igjennem  Landet. 
Dronningens  Tilstand  var,  som  Deres  Høihed  betegnede  den. 
Nu  kommer  noget  næsten  Utroligt!" 

„Jeg  er  ganske  spændt  paa  at  hore  det,"  udbrød  Prins 
Kristian. 

„Baaden  er  lige  ved  at  gaa  under:  da  kaster  i  det 
yderste  Øieblik  Generaladjudant  Cardell  Baton  og  Kaarde, 
griber  Styret  og  frelser  Kongeparret  og  Følge  fra  Døden. 
Og    hvad    Løn    fik    Cardell?     Kongen    gav    ham    blot    en    Re- 

primande,    fordi    han   havde    forseet  sig  mod   Etiketten  ved  at 
kaste  de  nævnte  Ting  fra  sig  i  Majestæternes  Xær^'ærelse. " 

.,Hvor  har  De  hort  den  Historie,   Clauson  Kaas?** 

„Lars  Hjerta,  Lederen  af  Frihedsklubben  „Juntan"  i  Up- 
sala,  fortahe  mig  den.  Det  er  en  Klub,  der  hylder  den 
franske  Rev^olutions  Ideer." 

.,Maaske  er  Historien  sand,''  bemærkede  Prinsen;  „Eti- 
ketten kan  naturligvis  drives  for  vidt,  Etikette  maa  der  til. 
Streng  Iagttagelse  af  den  gamle  Etikette  er  dobbelt  nodvendig 
i  en  Tid,  da  de  legitimistiske  Traditioner  trues  baade  af  re- 
volutionære Strømminger  og  et  demokratisk  Keiserdømme. 
Forstaaer  De  mig,   Clauson  Kaas?'* 

„Ja,  jeg  antager,  at  Deres  Høihed  tænker  lige  som  min 
Stiffader.  Han  sagde  fornylig  i  en  Disput  med  Professor 
Schielderup,   at   Kongens  Xaade  var  den  eneste  Frelse." 

„Hold  fast  ved  det  Princip,  som  skjuler  sig  deri,  Clau- 
son Kaas.  Jeg  skal  fortælle  Dem  en  lille  Anekdote.  Kong 
Frederik  den  Femte  sagde  en  Dag  til  Grev  Adam  Gottlob 
Moltke:  „Tag  Dem  i  Agt,  jeg  træder  paa  Dem."  Greven  sva- 
rede: „Deres  Majestæt  beviser  mig  en  stor  Xaade  ved  at  ville 
benytte  mig  til  Fodskammel."  Jeg  har  denne  Anekdote  fra 
afdøde  Geheimeraad  Brockenhus,  der  hver  Gang,  han  fortalte 
den,  tilfoiede:  „Det  var  gode  Tider."  Som  min  Adjudant, 
Clauson  Kaas,  ønsker  jeg,  at  De  tilegner  Dem  noget  af  denne 
Tænkemaade." 

„Som  Adelsmand  er  jeg  vel  kun  ganske  ung,"  svarede 
Adjudanten,  „mit  Patent  er  et  Aar  gammelt,  men  desto  lær- 
villigere vil  jeg  lytte  til  Deres   Hoiheds   Forskrifter.'" 

„Vel,"  sagde  Prinsen,  idet  han  reiste  sig,  „De  tiltræder 
altsaa  nu  Deres  Funktion.  De  skal  modtage  mine  nærmere 
Ordrer.  Men  før  De  forlader  mig,  er  der  blot  eet  Punkt, 
De  maa  gjøre  mig  Rede  for.  De  bragte  mig  før  i  Forbindelse 
med   Harmonien." 

„Ja,  Deres  Høihed;  man  lovpriste  der  Deres  store  Be- 
gavelse og  erklærede,  at  i  den  vilde  Kongen  kunne  finde  en 
udmærket  Støtte,  hvis   Riget  skulde  gaa   Farer  i  Møde." 

„Ah,  mine  Venner  har  altfor  overdrevne  Tanker  om  mig. 
Jeg  kan  iøvrigt  kun  sige,  at  jeg  sætter  min  Ære  i  at  gjøre 
min  PHgt;    al  Ærgjerrighed  og  Forfængelighed  er  mig  fjern." 

Medens  Hs.  Hoihed  talte  saaledes,  gik  han  frem  og  til- 
bage foran  det  store  Speil  og  betragtede  sig  selv  med  en  vis 
Beundring. 

Adjudanten  forlod  ham  for  kort  efter  at  overtage  sin 
Virksomhed.  Da  han  var  gaaet,  ringede  Prinsen  paa  Kam- 
merlakaien. 

.,Siig  mig,''  spurgte  han  denne,  idet  han  pegede  paa  en 
Vase  med  Blomster,  der  stod  paa  et  Metalbords  Marmorplade, 
„hvem  har  det  sidste  Par  Dage  sat  disse  deilige  Levkøier  og 
Pelargonier  i  Vasen?" 

„Det  er  Frøken  Rosen,  der  har  sendt  dem,  Deres 
Høihed." 

„Frøken  Rosen?" 

„Hun  boer  med  sin  Familie  i  Jagtpavillonen  i  Slots- 
haven." 

„Jeg  har  villet  spørge  tidligere  om,  hvorledes  det  forholdt 
sig  med  Blomsterne,  men  jeg  har  glemt  det  over  Militær- 
tjenesten. Vil  De  minde  mig  derom,  for  at  jeg  kan  lade  Ad- 
judanten overbringe   min  Tak   .    .    .   Frøken   Rosen?" 


VI. 

En  trist  Dag  i  Midten  af  November  1805  sad  Kronprins 
Frederik  i  sit  Arbeibskabinet  paa  Slottet  i  Kiel  i  livlig  Sam- 
tale med  Udenrigsministeren,  Grev  Kristian  Bernstoff,  og 
Gesandten  ved  Hoffet  i  Berlin,  Grev  Baudissin.  Kronprinsen 
kunde  dog  som  en  Følge  af  sit  nervøse  Temperament  vanskelig 
forblive  rolig  siddende  i  længere  Tid ;  han  rejste  sig  hyppig, 
gik  med  hurtige  Skridt  og  korslagde  Arme  frem  og  tilbage 
og  lyttede  til  Svarene  paa  sine  Spørgsmaal.  De  to  Grever 
sad  efter  hans  udtrykkelige  Befaling  som  naglede  til  Stolen. 
Tidsforholdene  svarede    for    det  gamle  Europas  Vedkommende 

til  Dagens  Graaveirsstemning.  Den  tredie  Koalitionskrig  mod 
Napoleon  var  i  fuld  Gang,  England,  Rusland,  Østerrig  og 
Sverig  havde  forbundet  sig  mod  Imperatoren;  Kanontordenen 
lød  baade  paa  Havet  og  paa  Fastlandet.  Medens  Regjerin- 
gerne  i  St.  Petersborg  og  Wien  kæmpede  for  at  vise  Frank- 
rig tilbage  til  dets  naturlige  Grænser,  holdt  Preussen  sig 
neutral,  skjøndt  man  fra  begge  Sider  beilede  til  dets  Gunst. 
Kronprins  Frederik  og  Bernstoff  fulgte,  med  Opmærksomheden 
henvendt  paa  Kabinettet  i  Berlin,  ogsaa  Neutralitetssj^stemet. 
Keiser  Alexander  skjulte  ikke  sin  Vrede,  da  Kronprinsen  af- 
slog at  medvirke  til  en  militær  Besættelse  af  Hannover  og 
de  franske  Troppers  Fordrivelse  fra  dette  Land.  Fra  Krigs- 
skuepladsen i  Sydtydskland  indløb  Efterretningerne  kun  lang- 
somt. Den  østerrigske  General  Macks  Kapitulation  i  Ulm 
var  dengang  forst  bleven  bekjendt  i  dens  Enkeltheder.  Om 
Englændernes  samtidige  store  Søseir  ved  Trafalgar  var  der 
Ingen,  som  talte. 

„Tak  for  Deres  fortræffelige  Beretninger  om  den  preus- 
siske Hær,"  sagde  Kronprinsen  til  Baudissin.  „Jeg  vilde  øn- 
ske, at  enhver  af  mine  Gesandter  var  en  lige  saa  dygtig 
Militær  som  De.  Hvad  mener  De  om  Mack?  Overgav  han 
sig  virkeHg  med   den  nævnte  Styrke?" 

„Han  kapitulerede  med  23,000  Mand  og  5  9  Kanoner, 
Deres  kgl.   Høihed." 

„Den  ulykkelige  Keiser  Frans  I  Det  gjør  mig  ondt  for 
ham.  Mack  er  dog  en  dygtig  Taktiker;  jeg  har  Respekt  for 
ham . " 

„Men  han  er  ikke  Feltherre,"  svarede  Baudissin.  „Som 
Taktiker  kan  han  iøvrigt  ikke  maale  sig  med  Deres  kgl. 
Høihed," 

Kronprinsen  reiste  sig,  gik  hen  mod  Vinduet,  saae  et 
Øieblik  ud  af  det,  vendte  sig  og  sagde  til  Udenrigsministeren: 
„Grev  Bernstorff,  troer  De  ikke,  at  hele  Kontinentet  er  fortabt, 
er  prisgivet  Napoleon?" 

„Deres  kgl.   Høihed,"    svarede  Ministeren,    „maa  erindre, 


at  den  fransk-spanske  Flaades  Tilintetgjorelse  ved  Trafalgai 
opveier  Nederlaget  ved  Ulm.  England  er  nu  fuldstændig 
trygt,  og  derfra  vil  Befrielsen  fra  det  franske  Overherredømme 
en   Gang  udgaa." 

„Det  er  en  Fremtidsmulighed,  Deres  Excellence,"  ytrede 
Baudissin. 

„Rigtigt!"  udbrød  Kronprinsen,  „men  for  Øieblikket  sid- 
der vi  Allesammen  i  Saxen!  Har  De,  Grev  Bernstorff,  mod- 
taget Meddelelser  om  de  militære  Bevægelser  her  i  Nærheden 
af  Holstens  Grænser!" 

„Der  er  landsat  engelske  Tropper  i  Hannover  og  russiske 
i  Svensk-Pommern,  hvortil  ogsaa  en  større  Styrke  er  overført 
fra  Sverig.  Kong  Gustav  er  for  en  Uge  siden  kommen  til 
Stralsund.      Han  skal  kommandere  den  samlede  Styrke." 

„Han  skal  være  Overgeneral,  han!"  udbrød  Kronprinsen 
med  et  ironisk  Smil,  idet  han  tog  Plads  i  en  Armstol,  lænede 
sig  tilbage  og  sagde  med  en  spøgende  Mine:  „Hvad  skal 
Operationerne  gaa  ud  paa?" 

„Hs.  svenske  Majestæt  vil  rykke  gjennem  Hannover  ind 
i  Holland,  fremkalde  en  Opstand  i  Frankrig  mod  Napoleon 
og  sætte  Bourbonnerne  igjen  paa  Tronen." 

„Han  har  store  Ideer  lige  som  Faderen,  Gustav  den 
Tredie,"   sagde  Kronprinsen, 

„Han  troer,  at  Karl  den  Tolvtes  Aand  er  faret  i  ham," 
bemærkede   Baudissin. 

„Kong  Gustavs  Had  til  Napoleon  er  iøvrigt  grænseløst," 
ytrede  Bernstorff.  „Det  viste  han  i  Foraaret,  da  han  sendte 
Kong  Frederik  Vilhelm  den  sorte  Ørns  Orden  tilbage  med 
en  fornærmelig  Skrivelse.  Hs.  Majestæt  vilde  ikke  længer 
bære  denne  Orden,  fordi  den  var  bleven  tildelt  Bona- 
parte. Han  tog  tillige  Serafimerordenen  fra  Hs.  preussiske 
Majestæt,  fordi  denne  havde  ladet  sig  dekorere  med  Æres- 
legionen.     Det  var  politiske  Ubesindigheder.'- 

„De  har  Ret,  Grev  Bernstorff,"  udbrød  Kronprinsen  med 
en  vis  Varme;    „men    fra    et    ægte    legitimistisk  Synspunkt  er 


Kong  Gustavs  Handlemaade  just  ikke  forargelig.  Men  nu 
til  en  anden  Sag.  Har  De,  Grev  Bernstorff,  siden  vi  sidst 
forhandlede  med  hinanden,  hørt  nærmere  om  det  nylig  afslut- 
tede Forbund  mellem  Preussen  og  Rusland?" 

..Det  er  netop  om  dette,  jeg  har  konfereret  med  Grev 
Baudissin.  Gesandten  vil  nu  selv  kunne  udtale  sig,  med 
Deres  kgl.   Høiheds  Tilladelse." 

.,Hvad  har  De  at  meddele,  Baudissin?" 

..Deres  kgl.  Hoihed  veed,"  tog  Gesandten  til  Orde,  „at 
Napoleon  krænkede  Kong  Frederik  Vilhelm  dybt  ved  at  give 
Marskal  Bernadotte  Befaling  til  at  marschere  ind  i  Bayern 
gjennem  preussisk  Territorium,  skjondt  dette  var  neutralt. 
Rusland  besluttede  at  udnytte  Kongens  Vrede  og  søgte  ivrigt 
efter  Affæren  ved  Ulm  at  knytte  Preussen  til  Koalitionen. 
Diplomatiet  i  Berlin  har  iagttaget  de  ydre  Skridt,  der  er  fore- 
tagne, men  de  indre  Forhandlinger  kjendes  naturligvis  kun 
af  de  Indviede.  Vi  har  al  Grund  til  at  antage,  at  der  er 
afsluttet  en  Forbundstraktat;  dens  Indhold  vil  forst  Begiven- 
hederne lære  os  at  kjende.  Et  mærkeligt  Optrin  i  Garnisons- 
kirken i  Potsdam  under  Keiser  Alexanders  sidste  Besøg  ved 
det  preussiske  Hof  vakte  stærk  Sensation  baade  blandt  Diplo- 
materne og  Befolkningen.  Den  4.  November  hen  imod  Mid- 
nat kjorte  Hs.  russiske  Majestæts  og  Følgets  Reisevogne  frem 
i  Slotsgaarden  i  Potsdam.  Da  bad  Keiser  Alexander  Kongen 
og  Dronningen  om  at  ledsage  ham  til  den  Gravhvælving, 
hvori  Frederik  den  Stores  Ben  hviler.  Ved  Kirkens  Indgang 
modtoges  de  høje  Besøgende  af  Klokkeren  og  en  Fakkelbærer, 
Med  loftet  Haand  svoer  Keiseren  sin  Ven  evig  Troskab  og 
forlangte,  at  Kongen  skulde  gjøre  det  Samme.  Czaren  tryk- 
kede derefter  et  Kys  paa  Marmorsarkofagen  og  paa  Dronnin- 
gens Læber.  Taarnuhrets  Klokkespil  spillede  Midnatssalmen: 
„Ueb'  immer  Treu  und  Redlichkeit  bis  an  dein  kiihles  Grab." 
Alle  knælede  ned,  bad  i  Tavshed  en  Bøn.  Under  Taarer 
tog    de    fyrstelige    Personer    Afsked    med    hverandre,    idet    de 


—  29  — 

fornyede    Venskabsforsikringen.      Dette    Optrin    opfattedes    al- 
mindelig som  Beseglingen  af  Forbundstraktaten.'^ 

„Kejser    Alexander    er    et    sværmerisk    Gemyt",     sagde 

Bernstorff. 

Jeg  gad  vide,"  udbrød  Kronprinsen,  „hvorledes  den 
prosaiske  Preusserkonge  egentlig  har  taget  sig  ud  ved  dette 
romantiske  Optrin  I" 

„Vi  staar  i  ethvert  Tilfælde  her  overfor  en  ny  politisk 
Situat'ion«,  bemærkede  Baudissin.  „Om  nogle  Dage,  naar 
de  ny  Depescher  er  indtrufne,  skal  jeg  have  den  Ære  at 
forelægge  dem  for  Deres  kgl.   Hojhed." 

En  Adjudant  meldte,   at  Kabinetssekretær  Jessen  ventede 

i  Forgemakket. 

„Mine  Herrer«,  sagde  Prinsen,  „jeg  glæder  mig  til 
Gjensynet  ved  Middagstaflet."  De  to  Grever  bukkede  dybt 
og  forlod  Kabinettet. 

Da  Jessen  traadte  ind,  gik  Kronprinsen  til  sit  Skrivebord 
og  tog  et  Dokument,  som  han  rakte  ham.  Det  var  Bevil- 
lingen af  Prins  Kristians  Ansøgning  om  Orlov  til  en  Rejse 
til  det  mecklenborgske  Hof.  Divisionsgeneralen,  Prins  Frede- 
rik af  Hessen,  havde  ikke  villet  give  ham  den  paa  egen 
Haand.  Kronprinsen  yndede  ikke  denne  Ansøgning  paa  et 
saa  bevæget  militært  og  politisk  Tidspunkt.  Men  han  vidste, 
at  Fætteren  var  forelsket,  og  med  Sympathi  for  denne 
Følelse  gav  han  ham  Rejsetilladelsen. 

VII. 

I  Slottet  i  Ludwigslust  vare  Værelser  istandsatte  til 
Prins  Kristians  Modtagelse.  Et  Aar  var  hengaaet,  siden 
han  havde  forladt  den  hertugelige  Residens,  og  da  han  der 
havde  efterladt  sig  de  venligste  Erindringer,  imødesaas  hans 
Besøg  med  den  største  Glæde.  Prinsesse  Charlottes  Hjerte 
bankede    heftigt    ved   Tanken    om    Gjensynet.       Hertugparret 

saa    allerede    med    Sikkerhed    den    tilkommende    Svigersøn    i 
Prinsen. 

Hertug  Frederik  Frans  var  paa  dette  Tidspunkt  en 
Mand  paa  henved  halvtreds  Aar  og  havde  siddet  paa  Tronen 
i  en  Snes  Aar.  Han  var  lille  af  Væxt,  havde  en  harmonisk 
Legemsbygning  og  var  hurtig  og  graties  i  sine  Bevægelser. 
Under  det  store,  pudrede  Haar  funklede  et  Par  livlige,  brune 
Øjne,  der  tydede  paa  Kløgt  og  skarp  Dømmekraft,  og  der- 
med var  han  ogsaa  udrustet.  Han  havde  Sans  for  Viden- 
skab og  Kunst,  særlig  for  den  sidste.  Han  dyrkede  med 
levende  Interesse  Klaverspil  og  Orgelspil  og  havde  endog  paa 
det  førstnævnte  Instrument  drevet  det  til  en  vis  Virtuositet. 
I  videnskabelig  Retning  syslede  han  navnlig  med  Oldkyndig- 
hed  og  Heraldik;  iøvrigt  havde  han  de  Kundskaber,  der  ud- 
kræves til  at  være  et  dannet  Menneske.  Hertugen  var  en 
godmodig  og  gavmild  Mand,  der  følte  varmt  for  enhver 
Nødlidende.  Det  var  de  lyse  Træk  i  hans  Væsen  og  Karak- 
ter, men  denne  havde  ogsaa  Skyggesider.  Han  var  lune- 
fuld, og  kom  han  i  Affekt,  kunde  han  rase  som  en  Vulkan, 
der  mod  Omgivelserne  udslyngede  drøje  Kraftudtryk  og 
bidende  Vittigheder.  Men  næppe  havde  han  udraset,  før 
han,  angrende  sin  Opblussen  og  Vrede,  søgte  at  læge  de 
Saar,  han  havde  slaaet.  Hertug  Frederik  Frans  havde  ved 
Siden  af  de  aandelige  Interesser  sine  sanselige  Passioner: 
han  sværmede  med  sydlandsk  Fyrighed  for  Kvinder  og  Vin, 
men  yderst  sjelden  blev  han  i  sin  Nj^den  brutal,  i  Reglen 
holdt  han  sig  indenfor  Skjønhedslinien.  Som  Ægtemand  af- 
gav Hertugen  et  uheldigt  Forbillede  for  sin  Familie.  Men 
hvor  stærkt  han  end  var  hengiven  til  Adspredelser,  til  Jagt, 
Spil  og  Bakkanalier,  saa  var  han  sig  sin  Stilling  som  Re- 
gent bevidst  og  følte  i  saa  Henseende  fuldt  ud  sit  Ansvar. 
Hver  Dag  varetog  han  i  bestemte  Timer  Statssagerne  og  viste 
ved  Behandlingen  af  dem  Indsigt  og  sundt  Skjon.  Hertug- 
inde Louise,  en  gothaisk  Prinsesse,  var  lidt  ældre  end 
Hertugen.       Hun    var  i   intellektuel    Henseende    ubetydelig  og 

udøvede  ingen  Indflydelse  paa  sin  Gemal.  Men  Ægteparret 
iagttog  som  saadant  de  ydre  Former,  og  Hertuginden  holdt 
strengt  paa  Etiketten. 

Ludwigslust  var  Frederik  Frans  den  kjæreste  Plet  paa 
Jorden.  Her  havde  han  sin  stadige  Residens.  Kun  et  Par 
Vintermaaneder  opholdt  han  sig  i  Schwerin,  hvor  han  da 
ikke  boede  i  det  gamle  Slot,  men  i  Neustådttisches  Palais. 
Hver  Sommer  foretog  han  en  Udflugt  til  Badestedet  Doberan. 
Men  ellers  var  Hertugens  Liv  knyttet  til  Ludwigslust,  som 
han  i  høj  Grad  forskjønnede  ved  Anlæggelsen  af  den  engelske 
Have  med  to  Sveitserhuse,  hvoraf  det  ene  var  for  Hertug- 
inden,  det  andet   for  ham  selv. 

Kort  efter  Solopgang  stod  Hs.  Durchlauchtighed  op, 
drak  et  Glas  krystalklart  Kildevand,  spillede  en  Psalme  paa 
et  lille  Orgel  og  spaserede  en  Tur  i  Parken,  hvor  de  hoje 
Ege-,  Bøge-  og  Lindetræer  nu  havde  tabt  deres  Efteraars- 
skrud.  Han  gik  regelmæssig  hen  til  en  Høj,  hvori  hans 
Yndlings-Ridehest  laa  begraven.  Ved  Højens  Fod  havde 
han  rejst  den  et  Mindesmærke,  bestaaende  af  et  Hestehoved 
i  Basrelief,  hvorunder  fandtes  Strofen: 

„Hier  liegt  das  beste  Pferd  begraben, 
Das  viele  Tugenden  in  sich  vereint, 
Konnt'  man  ein  Pferd  zum  Freunde  haben, 
So  liege  hier  mein  Freund." 

Det  var  Poesi  fra  Hs.  Durchlauchtigheds  egen  Hippo- 
krene.  Efter  at  han  havde  forfrisket  sig  i  Efteraarsluften, 
nød  han  sin  Kaffe  og  Semmel  og  begav  sig  til  sit  Arbejds- 
kabinet,  hvor  der  herskede  den  skjønneste  Orden.  Her 
gennemgik  han  alle  de  indkomne  Andragender.  Kl.  10  ind- 
fandt Statsminister,  Grev  Bernhard  v.  Bassewitz  sig,  og  med 
ham  havde  Hertugen  hver  Dag  et  Par  Timers  Konference. 
Særlig  paa  dette  Tidspunkt  var  der  meget  at  forhandle  om, 
da  russiske  og  svenske  Tropper  marscherede  fra  Forpommern 
gennem  Mecklenborg  til   Hannover.       Efter  Frokosten    foretog 

Hertugen  en  længere  Ridetur.  Saa  snart  han  var  vendt  til- 
bage, arbejdede  han  atter  i  sit  Kabinet.  Men  Tiden  efter 
Dineren  var  viet  Muserne.  Enten  spillede  Hertugen  paa 
Klaver  eller  kolorerede  Vaaben.  Efter  Theen  Kl.  9  trak  Hs. 
Durchlauchtighed  sig  tilbage  til  sin  Konversationssalon,  hvor 
Tiden  var  helliget  Komus.  Lj^stig  Konversation  og  skum- 
mende Champagne  fik  her  Timerne  til  at  svinde  hurtigt  hen. 
Meget  hyppigt  viste  Aurora  sig  paa  den  ostlige  Himmel,  for 
Bakkanterne,  med  døsigt  brændende  Livsfakler,  slentrede 
gjennem  Korridorerne  til  deres  Værelser. 

Symposiet,  der  skulde  afholdes  denne  Aften,  frembød 
for  de  Indbudte  særlig  Tiltrækningskraft  derved,  at  Prins 
Kristian  skulde  deltage  i  det.  Hs.  kgl.  Højhed,  som  han 
tituleredes  ved  det  mecklenborgske  Hot,  var  tidlig  om  Efter- 
middagen ankommen  til  Ludwigslust.  For  Hertugparret  var 
han  „le  bien  venu'",  men  for  Prinsesse  Charlotte  „le  bien 
aimé".  Flere  Gange  var  hun  i  Hemmelighed  traadt  ud  paa 
Slottets  Balkon  og  havde  stirret  ned  over  Vejen  efter 
Vognen. 

Vi  forbigaa  her  Prinsens  hjertelige  Modtagelse  og  den 
joviale  Elskværdighed,  hvormed  Hertugen  underholdt  ham 
ved  Dineren,  ved  hvilken  han  sad  mellem  Hs.  Durchlauchtig- 
hed og  Hertuginden. 

Selskabet  i  Hertugens  Konversationssalon  bestod  af 
Overmundskjænken,  Friherre  von  Forstner,  af  Koncertmeste- 
ren i  Hofkapellet,  Celestino,  nogle  ældre  Kammerherrer,  et 
Par  Kammerjunkere  og  flere  Officerer  af  Livregimentet.  De 
vare  Alle  iførte   Hofdragt. 

Med  glædestraalende  Blikke  førte  Hertugen  Hs.  kgl. 
Højhed  ind  i  Salonen.  Prinsen  bar  Elefantordenens  Stjerne 
paa  Kjolen  og  gjorde  ved  sit  fine  og  smukke  Udseende  et 
fortræffeligt  Indtryk  paa  Forsamlingen,  hvoraf  de  fleste 
kendte  ham  fra  hans  forrige  Ophold  i  Ludwigslust.  Han 
virkede  derfor  ikke  som  en  Fremmed  i  Selskabet,  hvorfor 
Tonen   straks    blev   let   og   utvungen,    hvad    den    iøvrigt   snart 

ogsaa  vilde  være  bleven,  selv  om  han  havde  været  ukendt. 
thi  en  ypperligere  Maitre  de  plaisir  end  Hertugen  fandtes 
ikke.  Der  serveredes  Sillery  Champagne,  som  udskjænkedes 
af  Lakaier.  Efter  Indbydelse  af  Hertugen  tog  Selskabet 
Plads  ved  det  lange  Mahognibord.  Hs.  Durchlauchtighed  og 
Prinsen  sad  Side  om  Side  ved  Bordenden. 

Hertug  Frederik  Frans  rejste  sig,  greb  Glasset  og  ud- 
bragte en  Toast  for  Prins  Kristian.  „Jeg  takker  Deres  kgl. 
Højhed",  sagde  han,  „for  Deres  Nærværelse.  De  kommer 
fra  Lejren  i  Holsten,  hvor  De  som  Brigadegeneral  komman- 
derer under  den  berømmelige  Kronprinsregent  som  Overgene- 
ral. Deres  kgl.  Højhed  maa  være  overbevist  om,  at  vi  her 
Alle  forstaar  at  skatte  Deres  glimrende  Egenskaber  som  Kri- 
ger. Deres  kgl.  Højhed  ved  ikke,  hvad  ØjebHk  De  kan 
blive  kaldet  til  Valpladsen  for  under  Kanontorden  og  Kugle- 
regn at  drage  Sværdet  for  det  elskede  Fædreland.  Men  at 
Deres  kgl.  Højhed  med  den  mulige  Dødsfare  for  Øje  kunde 
have  Tanke  for  at  gæste  os,  det  vidner  om,  at  De  er  en 
uforfærdet  Soldat,  en  ægte  Son  af  Skjoldungstammen.  Gid 
Deres  kgl.   Højhed   maa  vinde  mange   Laurbær  i  Felten!" 

Denne  Toast  vakte  begejstret  Tilslutning.  Prins  Kristian 
takkede,  i  første  Øjeblik  med  et  lille  ironisk  Smil  om  Læben, 
men  i  det  næste  Øjeblik  rørtes  han  af  den  Varme,  hvormed 
Hertugen  havde  talt. 

Efter  at  den  officielle  Indledning  til  Symposiet  saaledes 
var  tilendebragt,  tog  Konversationen  under  Champagnens 
animerende  Virkning  hurtig  Fart.  Stemningen  blev  over- 
ordenlig lyrisk,  efter  at  Koncertmester  Celestino  til  Hs.  Durch- 
lauchtigheds  højstegne  Klaverakkompagment  drastisk  havde 
foredraget  Visen  om,  hvorledes  den  unge  Fiorella  satte  sin 
gamle  Ægtehalvdel  Horn  i  Panden.  I  Begrundelsen  havde 
man  under  Konversationen  hentet  sine  Billeder  fra  de  højere 
mystiske  Regioner,  men  da  man  kom  i  Affekt,  steg  man  ned 
til  de  lavere.      Der  taltes  om   Fauner,   Satyrer,  Bakkantinder, 

Mænader  og  Kildenymfer.  Den  Gang  var  nemlig  den  klas- 
siske Mythologi  paa  Mode.  Men  ellers  diskuteredes  der  om 
alle  mulige   Emner. 

Overmundskjænk  Forstner  viste  sig  sin  høje  Stilling 
voxen,  thi  han  overgik  alle  de  Andre  i  Pokuleringen.  Han 
sad  inde  med  en  uudtømmelig  Fond  af  Anekdoter  om  Kong 
Frederik  den  Anden  af  Preussen,  ved  hvis  Hof  han  havde 
tilbragt  en  Del  af  sin  Ungdom.  Forstner  havde  netop 
spøgende  givet  sin  Sidemand  en  Skildring  af,  hvorledes 
Grevinde  Lichtenau,  ^Maitresse  hos  Frederik  Vilhelm  den 
Anden,  havde  set  ud  som  Polyhymnia  ved  en  Fest,  hun 
havde  givet  for  Kongen,  da  Hertugen  i  en  Samtale  med 
Kammerherre  Gersdorff  udbrød:  „Jeg  siger  Dem,  Kammer- 
herre, Frederik  den  Store  erklærede  sig  for  Statens  første 
Tjener.  Ikke  sandt?"  spurgte  Hertugen,  idet  han  vendte  sig 
til  Forstner. 

„Utvivlsomt,  Deres  Durchlauchtighed",  lød  Svaret.  „Den 
store  Monark  vilde,  at  fyrstelige  Personer  skulde  ofre  alt  for 
Staten.  Da  Kronprinsesse  Karoline  ikke  fik  nogen  Søn,  op- 
fordrede Hs.  Majestæt  gennem  en  gammel  Kammerherre 
Prinsessen  til  at  indlade  sig  i  en  intim  Liaison  med  en  ung 
smuk  Gardeløjtnant,   thi  Staten  maatte   have    en  Tronarving." 

„Ah,   en   pikant  Anekdote!"   udbrød  Prins  Kristian. 

„Ganske  vist",  svarede  Forstner;  „den  tog  iøvrigt  en 
komisk  Vending.  Kronprinsessen  gav  et  bestemt  Afslag. 
Den  affældige  Kammerherre  pressede  alligevel  paa.  Da  blev 
Hds.  kgl.  Højhed  harmfuld  og  ytrede:  „Dersom  De  ikke 
holder  op  med  Deres  Paatrængenhed,  saa  befaler  jeg  Dem, 
at  De  paa  Stedet  skal  sørge  for  at  skaffe  Kongen  den  Tron- 
følger, han  forlanger.  Viser  De  Dem  ulydig,  skal  De  blive 
strengt  straffet."  Ved  disse  Ord  lob  det  Oldingen  koldt  ned 
ad  Ryggen,   og  han   forsvandt  skyndsomst." 

En  livlig  Latter  lød  fra  ForsamUngen. 

„Ja",  bemærkede  Hertugen,  „Kronprinsese  Karoline  blev 
kort  efter  skilt  fra  sin  Gemal." 

„Historien  om  Kammerherren",  sagde  Prins  Kristian, 
„bringer  mig  til  at  tænke  paa  en  morsom  Episode  ved  Hof- 
fet i  Stockholm.      Herrerne  er  vel  stive  i  Latinen?" 

„Mit  Hofs  Kavalerer  er  alle  Romere",    ytrede  Hertugen. 

„Fortræffeligt",  svarede  Prinsen;  „nu  skal  Deres  Durch- 
lauchtighed  og  Herrerne  høre.  Grev  Hampus  Morner,  et 
vittigt  Hoved,  skulde  præsentere  tvende  Grever  Posse  for  den 
franske  Gesandt.  Den  ene  af  Greverne  var  meget  gammel, 
den  anden  var  ganske  ung. 

„Deres  Excellence",  sagde  Mørner  til  Gesandten,  pegende 
paa  den  unge,  „jeg  tillader  mig  her  at  forestille  Grev  Posse 
for  Dem;  hist  attraaer  Grev  Potuisse.  den  Ære  at  kunne 
hilse  paa  Dem." 

„Ah,   Grev   „potuisse","    udbrød   Hertugen,    „superbt!" 

„Superbt!"   lød  det  alle  Vegne  fra  med  Latter. 

„Ja",  sagde  Hertugen  med  løftet  Stemme.  „Hs.  kgl. 
Højhed  trænger  nu  til  Hvile  efter  Rejsen.  Lad  os  afbryde 
Symposiet.  Ellers  vil  flere  af  Herrerne  om  kort  Tid  blive 
forvandlede  til   „Potuisser"    i  en  vis  Forstand." 

„Deres  Durchlauchtigheds  Vid  er  uforligneligt!"  udbrød 
Forstner  under  hele  Selskabets  Akklamation. 

„Vi    bringe    Komus  en  Libation!"    raabte   Hertugen. 

Efter  at  Forsamhngen  havde  tømt  endnu  et  Glas,  til- 
føjede han:    „Symposiet  er  hævet!" 

Under  det  her  fremstillede  Symposion  i  Slottets  nordlige 
Fløj  sad  i  et  Kabinet  i  den  sydlige  Fløj  Hertuginde  Louise 
og  Prinsesse  Charlotte  beskæftigede  med  Haandarbejder. 
Hertuginden  syede  paa  en  Alterdug  til  en  ny  Landsbykirke, 
hvis  Indvielse  var  nær  forestaaende.  For  at  Dugen  kunde 
blive  færdig  i  rette  Tid,  maatte  Prinsessen  hjælpe  hende. 
Moder    og    Datter  haandterede  Naalen    med  sand  Virtuositet. 

Over  den  sortklædte  Hertugindes  Pande  hvilede  et  Skjær 
af  Tungsind,  hun  var  i  Tankerne  med  ved  Kirkeindvielses- 
Festen.  Prinsessen,  der  tog  sig  fortryllende  ud  i  sin  lyse- 
st 

røde  Silkekjole,  som  gav  den  smukke  hvide  Hals  end  mere 
Relief,  tænkte  paa  de  elskværdige  Komplimenter,  Prins  Kri- 
stian havde  sagt  hende  efter  Dineren.  Af  og  til  saa  hun 
hen  til  Hofdamen,  Frøken  v.  Brandenstein,  der  ved  et 
Skrivebord  var  i  Færd  med  sine  Dagbogsoptegnelser.  Char- 
lotte Frederikke  havde  inderlig  gerne  villet  vide,  hvad  der 
stod  i  dem  om  Prinsen  og  hende. 

Der  herskede  Stilhed  i  Kabinettet,  saa  Taffeluhrets 
Dikken  paa  Marmorkonsolen  foran  Spejlet  hørtes  tydelig. 
Den  alvorlige  Hertuginde  drog  en  Gang  imellem  et  let  Suk; 
den  skjælmske,  lille  Prinsesses  Læber  fortrak  sig  til  et  Smil, 
hver  Gang  et  af  Prinsens  Galanterier  faldt  hende  ind.  De 
to   Damer  syede  flittigt  og  hurtigt.      Da  slog  Uhret  ti. 

..Charlotte'',  sagde  Hertuginden,  „vort  Dagværk  er  til 
Ende.  Lad  os  folde  vore  Hænder  og  bede  den  lille  Aften- 
bøn. Under  den  tænke  vi  paa  Din  Fader,  der  baade  Nat 
og  Dag  altid  er  opfj-ldt  af  Regeringsbekymringer." 

Moder  og  Datter  lagde  Alterdugen  fra  sig  paa  Bordet, 
bøjede  Hovedet  og  bad. 

Ovre  fra  Hertugens  Salon  lød  i  dette  Øjeblik  en 
brusende  Latter  og  Glassenes  Klang.  Symposiet  opildnede 
der  Humøret. 

Kammerjomfruen  traadte  ind  i  Kabinettet.  Paa  et  Vink 
af  Hertuginden  foldede  hun  Dugen  sammen  og  lagde  den 
ind   i  et  Ibenholtsskab  i  et  Hjørne  af  Kabinettet. 

., Godnat  min  kjære  Charlotte;  gaar  Du  ikke  ogsaa  snart 
til   Ro?" 

., Godnat,  min  elskede  Mama;  det  skal  ikke  vare  længe, 
inden  jeg  følger  Dit  Exempel.  Men  først  vil  jeg  læse  et 
Par  Sider  i  Arnds  Andagtsbog.'" 

„Det  kan  jeg  lide,  Charlotte;  det  er  et  Tegn  paa,  at 
der  nu  kommer  Alvor  i  Dit  Sind." 

Hertuginden  rakte  Frøken  v.  Brandenstein  Haanden  til 
Godnat.        Hofdamen    kyssede    den,     idet    hun    nejede    dybt. 

Kammerjomfruen,  der  havde  tændt  Lysene  i  en  Armstage, 
fulgte  Hds.  Durchlauchtighed  ud.  Prinsesse  Charlotte  stod 
nogle  Øieblikke  lyttende  ved  Døren,  derpaa  vendte  hun  sig 
hurtigt  om  mod  Hofdamen  og  udbrød  i  Latter:  „Min  kjære 
Mama,  hun  troer,  jeg  er  bleven  rehgiøs!  Nei,  Religion  har 
jeg,  til  Husbehov  vel  at  mærke ;  men  Skinhellighed  kan  jeg 
ikke  fordrage.  Min  herlige  Papa  er  vistnok  en  ypperlig  Re- 
gent. Men  han  kan  da  ogsaa  tænke  paa  Andet  end  Regje- 
ringen.      For  Øieblikket  sidder  han  ved  et  Drikkegilde." 

„Men  Hs.  Durchlauchtighed  trak  sig  tidligt  tilbage  af 
Hensyn  til  Prins  Kristian,  der  efter  Reisen  trængte  til  Ro," 
sagde  Hofdamen. 

„Saa  det  troer  De,   min  Gode!" 

„Ja,  hvorfra  har  Deres  Durchlauchtighed  den  anden 
Efterretning  ? " 

„Fra  en  Lakai." 

„Ah,  en  Lakai  I"  udbrød  Frøken  v.  Brandenstein  med 
Forbavselse. 

„Ja,  naturligvis.  Men  nok  derom.  Nu  skal  De  se, 
hvad  jeg  har  for.  Det  er  et  Arbeide  af  en  anden  Karakter 
end  det,  hvormed  jeg  hjælper  min  Moder." 

Prinsessen  gik  til  sit  Sybord,  lukkede  det  op  og  frem- 
tog et  Kanevas.  Hun  foldede  det  ud  for  Hofdamen,  der 
strax  ved  Synet  tilkjendegav  sin  Beundring  for  det  smukke 
Broderi. 

„Det  er  Aktæon  og  Diana,"    sagde  Prinsessen. 

„Jeg  kjender  ikke  Historien,"    ytrede  v.   Brandenstein. 

„Saa  er  De  ikke  saa  dygtig  i  Mythologien  som  jeg. 
Seer  De,  Aktæon  var  en  Jæger.  Han  listede  sig  til  at  se 
den  kyske  Gudinde  Diana  i  Badet.  Men  saa  forvandlede 
hun  ham  til  en  Hjort,  og  han  blev  da  sønderreven  af  sine 
egne  Hunde.  Betragt  en  Gang  dette :  der  seer  De  Diana  med 
Nymferne  i  Badet." 

„Aldrig  har  Deres  Durchlauchtighed  broderet  med  større 
Kunst." 

„Læg  Mærke  til  Diana;  hun  har  faaet  Øie  paa  Aktæon, 
der  staar  bag  Træet.  Forvandlingen  er  allerede  begjmdt ; 
Hjortetakkerne  skyde  frem  af  Panden ;  langt  ude  i  Land- 
skabet kommer  Hundene;  men  dem  har  jeg  endnu  kun  i  løst 
Omrids  paa  min  Tegning." 

„Tillad  mig  at  spørge :  Har  Deres  Durchlauchtighed  be- 
stemt det  til  en  Gave?" 

„Ja,  til  Overførsteren ! " 

„  Til  Overførsteren  ? " 

„Netop  til  ham.  Jeg  har  hørt,  at  han  er  begyndt  at 
gaa  stærkt  paa  Jagt  efter  Nymfer;  han  gjør  generende  Kur 
til  tre  unge  Damer,  der  er  forlovede  med  Herrer  i  hans  Etat; 
blandt  Damerne  er  der  en  kysk  Diana;  han  skal  tage  sig  i 
Agt;  han  kan  let  faa  revent  Skind;  derfor  skal  han  have 
Aktæon.      Men  jeg  vil  selvfølgelig  være  anonym  Giver.'" 

„Deres  Durchlauchtighed  kan  trj'gt  stole  paa  Kristine  v. 
Brandensteins  Tavshed." 

„Det  veed  jeg." 

„Det  forbavser  mig  at  høre  det  om  Overførsteren. 
Men  er  Deres  Durchlauchtighed  ogsaa  paalideligt  under- 
rettet?" 

„Fra  Hønsepigen!!"  Her  steg  Hofdamens  Forbavselse 
til  en  saadan   Høide,   at  hun  blev  maalløs. 

„Naa,  ikke  mere  derom,"  sagde  Prinsessen.  Hun  rullede 
Broderiet  sammen  og  lagde  det  ned  i  Sybordet.  Hendes 
Blik  faldt  i  det  Samme  paa  et  Brev,  som  hun  holdt  et  Øie- 
blik  i  Veiret,  idet  hun  sagde  til  Frøken  v.  Brandenstein: 
„Det  er  fra  Kusine  Juliane  i  Kjøbenhavn."  Brevet  stak  hun 
derefter  ned  i  Sybordet,   som  hun  lukkede  af. 

Prinsesse  Charlotte  kastede  sig  skjødesløst  ned  paa 
Kanapeen  og  anmodede  Hofdamen  om  at  tage  Plads  i  en 
Lænestol. 

„Prinsesse  Juliane,"  sagde  hun,  „lovpriser  i  sine  Breve 
til  mig  sin  Broder,  Prins  Kristian.  Hun  skriver,  at  han  er 
Dagens  Løve  i  Kjøbenhavn." 

„Hs.  kgl.  Høihed  er  en  charmant  Personlighed,"  udbrød 
med  Varme  Frøken  v.  Brandenstein. 

„Damerne  i  Kjøbenhavn  sværme  for  hans  „Apollo- 
hoved", siger  Kusine  Juliane.  Prins  Kristian,  har  en  Poet  i 
Danmark  sagt,  er  „skjøn  som  Baldur  og  veltalende  som  Brage." 
Kjender  De  disse  to  Størrelser,   Brandenstein?" 

„Aldeles  ikke,   Deres  Durchlauchtighed." 

„Jeg  heller  ikke,"  vedblev  Prinsessen.  „Saaledes  be- 
tegner man  altsaa  min  interessante  Fætter.  Veed  De,  hvor- 
ledes jeg  vilde  karakterisere  mig  selv,   Frøken  ?" 

„Jeg  er  spændt  paa  at  høre  det." 

„Jeg  vilde  sige:  „Hun  har  et  Hoved  som  en  Engel,  men 
en  Sjæl  som  en  Djævel!"     Ha,   ha,   ha!" 

Derefter  ønskede  Prinsessen  Hofdamen  Godnat  og  gik, 
ledsaget  af  sin  Kammerjomfru,   til  sit  Soveværelse. 


Den  følgende  Formiddag  var  det  et  skjønt  Solskinsveir. 
Prins  Kristian  og  Prinsesse  Charlotte  spaserede  sammen  i 
Haven,  i  en  livlig  Samtale.  Prinsessen  bar  en  kort,  sort 
Fløilskaabe  kantet  med  Zobel,  paa  Hovedet  havde  hun  en 
lille  rund  Hue  af  Sølm^eskind,  der  gav  hende  et  yderst  pikant 
Udseende.  Pludselig  stansede  Prinsessen  og  pegede  paa  en 
lille  Plæne,  omgiven  af  liøie  Bøgetræer.  „Der,"  sagde  hun, 
„skal    Mausoliet    for    den  uforglemmelige   Helene  reises." 

Storfyrstinde  Helene,  Czar  Pouls  Datter,  var  gift  med 
Prinsesse  Charlottes  Broder,  Arveprins  Frederik  Ludvig.  Hun 
var  død   for  et  Par  Aar  siden. 

„Savner  Du  Din  Svigerinde,  Kusine  Charlotte?"  spurgte 
Prinsen. 

„I  høieste  Grad,  Fætter.  Hun  var  saa  spøgefuld  og 
elskværdig.  Folket  holdt  saa  meget  af  hende.  Hun  var  min 
Faders  Øiesten." 

„Vi  har  hjemme  paa  Amalienborg  et  smukt  Træsnit,   der 

forestiller  hendes  Indtog  i  Schwerin.  Det  kan  Du  vel  neppe 
huske,  Kusine?" 

.,Det  kan  jeg  rigtignok.  Jeg  var  den  Gang  femten  Aar 
gammel.  Du  skulde  have  seet  det !  Der  var  bygget  Æres- 
porte, og  Klokkerne  ringede.  Min  Broder  og  Helene  kjørte 
i  en  med  sex  Skimler  forspændt  Karosse.  Hvidklædte  Piger 
rakte  Bruden  Buketter  og  sang.  Soldaterne  og  Lavene  dan- 
nede Espalier  i  Gaderne  op  til  Slottet.  Ja,  det  var  storartet. 
Hvilket  Øieblik  for  Helene!" 

„Maaske  kan  Du  ogsaa,  Kusine  Charlotte,  komme  til  at 
holde  Dit  Indtog  som  Brud  i  en  Hovedstad,  hvor  Befolkningen 
vil  modtage   Dig  med  Jubel." 

„Min  elskværdige  Fætter  Kristian  har  en  levende  Fantasi. 
Mulig,"  føiede  hun  skjælmsk  til,  „jeg  holder  mit  Indtog  ved 
Siden   af   „Baldur  eller  Brage"!" 

Da  Prinsen  og  Prinsessen  kom  tilbage  til  Slottet,  begav 
de  sig  til  Hertugindens  Salon.  Ved  deres  Indtræden  var  Hds. 
Durchlauchtighed  endnu  ikke  til  Stede.  Paa  et  Bord  stod  i 
Urtepotter  skjønne  blomstrende  Roser. 

Prinsesse  Charlotte  gik  hen,  brød  en  af  dem  af  og  rakte 
den  med  et  indtagende  Smil  til  sin  Fætter.  Prins  Kristian 
førte  den  til  sine  Læber  og  befæstede  den  paa  Kjolen. 

Et  Par  Dage  efter  vendte  Prinsen  fra  Ludvigslust  tilbage 
til  Pløen.  Neppe  var  han  nu  kommen  her,  før  han  fra  sine 
tre  Søskende  modtog  et  Brev,  hvori  de  med  Bekymring  med- 
delte ham,  at  Faderens,  Arveprins-  Frederiks,  Tilstand  havde 
taget  en  betænkelig  Vending. 


VIII. 

Det  var  den  29.  November  1805.  I  Arveprinsens  Palæ 
paa  Amalienborg  herskede  der  en  alvorlig  Stemning  og  en 
høitidsfuld  Stilhed.  Luften  var  kold  og  blygraa;  paa  Ama- 
lienborg Plads  laa  et  tyndt  Snelag.  I  Palæets  Gange  listede 
man  næsten  lydløst  omkring,    thi  Hs.   kgl.   Høihed   var  meget 

syg.  Arveprinsens  Soveværelse  var  i  første  Etage,  hvor  han 
laa  i  et  Gemak,  hvis  Vinduer  vendte  mod  Syd,  altsaa  ud 
mod  Pladsen.  Arveprins  Frederik  var  en  Mand,  der  for  lidt 
over  en  Maaned  siden  var  traadt  ind  i  sit  otteogfyrretyvende 
Aar,  men  hans  Helbred  havde  i  flere  Aar  været  undergravet 
af  en  Nervesygdom,  og  afmagret  og  graanet,  som  han  var, 
gjorde  han  Indtrjrk  af  at  være  en  Olding.  Hans  Seng  stod 
saaledes,  at  Lyset  faldt  ind  fra  Siden.  De  mørkegrønne 
Brokadesgardiner,  der  hang  ned  fra  Baldakinen,  vare  paa 
Midten  ved  en  Bronceagraf  fæstede  til  Sengestolperne  og 
dannede  derfor  et  folderigt  Draperi. 

Det  var  Middagstid.  Hs.  kgl.  Høihed,  der  led  af  Søvn- 
løshed, havde  havt  et  Par  Timers  Blund,  hvorfor  han  nu  saae 
sig  i  Stand  til  at  kunne  modtage  et  Par  Besøg.  Da  han  slog 
sine  Øine  op,  saae  han  paa  Overdynen  fire,  gule  Roser, 
sammenbundne  med  et  rødt  og  hvidt  Silkebaand.  Gartneren 
ved  Sorgenfri  Slotshave  havde  som  sædvanlig  paa  denne  Dag 
af  Aaret  sendt  Hs.  kgl.  Høihed  en  saadan  Buket.  Det  var 
nemlig  Aarsdagen  for  Arveprinsessens  Død,  og  denne  Dag 
feiredes  i  Familien  som  en  høitidelig  Mindefest.  Det  var  nu 
ellevte  Gang,  den  oprandt.  Ved  Synet  af  de  fire  Roser,  der 
skulde  være  Symbolet  paa  de  fire  Børn,  smilede  Arveprinsen 
med  de  blege  Læber. 

Hs.  kgl.  Høihed  spurgte  Kammerlakaien,  om  Døtrene  og 
Ferdinand  vare  komne  tilbage.  Lakaien  svarede,  at  de  for 
nogle  Minuter  siden  vare  kjørte  ind  gjennem  Porten  og  snart 
maatte  være  her.  Børnene,  blandt  hvilke  denne  Gang  Prins 
Kristian  ikke  fandtes,  vare,  som  de  paa  denne  Mindefest 
pleiede,  tidlig  om  Formiddagen,  ledsagede  af  en  Hofdame, 
tagne  ud  til  Sorgenfri.  Her  begav  de  sig  ned  i  Haven  til 
det  for  Moderen  reiste  Mindesmærke,  paa  hvilket  de  hængte 
en  Laurbærkrans.  Fra  en  Buxbomhæk  i  Nærheden,  ved 
hvilken  Arveprinsessen  daglig  havde  siddet,  hjembragte  de 
stadig  en   Kvist  til   Faderen. 

Faa  Øieblikke  efter,   at  Arveprinsen  havde  gjort  Kammer- 

lakaien  det  nævnte  Spørgsmaal,  traadte  Prinsesserne  Juliane 
og  Charlotte  og  Prins  Ferdinand  ind  i  Gemakket.  Hine  vare 
sørgeklædte,  Prinsen  bar  Hofdragt  med  sorte  Strømper.  De 
kyssede  alle  Tre  Faderen  paa  Panden  og  fik  et  let  Haand- 
trj'k.  Da  den  lille  Buxbomkvist  blev  stukken  ham  i  Haan- 
den,  viste  der  sig  et  Glimt  i  hans  ellers  matte  Øine.  Paa 
denne  Mindedag  pleiede  alle  Familiens  nærmeste  Venner  at 
indfinde  sig  for  personlig  at  bringe  deres  Hilsen  og  glæde 
Arveprinsen  med  at  fortælle  Smaatræk  af  hans  afdode  Gemal- 
inde. Men  da  Hs.  kgl.  Høihed  ikke  kunde  taale  at  tale,  saa 
havde  Vennerne  denne  Dag  indskrænket  sig  til  skriftlig  at 
sende  deres  Hilsen.  Geheimeraad  Ove  Høegh-Guldbergs  og 
Grev  Joakim  Bernstorffs  Skrivelser  havde  især  udmærket  sig 
ved   Hjertelighed. 

Men  hvorledes  Arveprinsens  Tilstand  end  var,  saa  havde 
dog,  efter  hans  eget  udtrykkelige  Ønske,  en  enkelt  Mand 
altid  Adgang  til  ham:  Sjællands  Biskop,  Nikolai  Edinger 
Balle.  Den  hoiærværdige  Biskop  havde  staaet  i  stor  Gunst 
hos  Arveprinsens  Moder,  Enkedronning  Juliane  Marie,  der, 
saa  snart  hun  kom  til  Magten,  fik  Balle  udnævnt  til  Pro- 
fessor ved  Kjøbenhavns  Universitet.  Han  havde  fra  det  Tids- 
punkt af,  altsaa  i  en  Menneskealder,  været  knyttet  til  Arve- 
prinsens Familie,  og  altid  havde  hans  Nærværelse  under 
Livets  skiftende  Tilskikkelser  været  den  til  Opbyggelse.  Biskop 
Balle  traadte  nu  ind  i  Sovegemakket.  Den  høie,  ærefrygt- 
indgydende Mand  var  iført  Ornat.  Han  bukkede  dybt  for 
Arveprinsen  og  trykkede  Børnenes  Haand. 

„Hvorledes  har  Deres  kgl.  Høihed  det?"  spurgte  han, 
idet  han  lagde  sin   Haand  paa  Arveprinsens. 

Den  Syge  svarede  med  svag  Stemme  og  et  venligt  Smil: 
„Det  gaar  hjem.   efter." 

„Man  maa  være  rede,  naar  Herren  kalder.  Men  mulig 
er  det  Hans  Villie,  at  De  skal  leve  endnu  en  Aarrække  paa 
Jorden." 

„Nei ,"   her  stansede   Arveprinsen   et  Øieblik  og 


—   43   — 

drog  et  dybt  Suk,  .,min  Løbebane  er  til  Ende.  Jeg  mades 
med  Sofie  Frederikke.'' 

Da  Prinsesserne  horte  disse  Ord  af  Faderen,  brast  de  i 
Graad.  Sønnen  stod  dj^bt  bevæget.  Balle  betragtede  den 
Syge  med  et  Blik,   der  vidnede  om  oprigtigt  Venskab. 

.,Lad  os  ikke  foregribe  Herrens  Bestemmelse,"  sagde 
Biskoppen.  „Men  hvilken  denne  bliver,  saa  staaer  Deres 
Eftermæle  hos  Folket  fast.  Arveprins  Frederiks  levende 
Fædrelandskjærlighed  og  hans  folkevenlige  Tænkemaade  er 
de  to  Egenskaber,  der  vil  bevare  hans  Minde  fra  Forglem- 
melse." 

Biskoppen  saae,  at  Arveprinsen  var  hjertegreben.  Men 
da  Sindsbevægelse  burde  undgaaes,  besluttede  Balle  strax  at 
forlade  Gemakket.  Mulig  gjensaae  han  ikke  mere  Ar\^eprinsen 
som  levende,  og  hans  sidste  Ord  til  denne  skulde  derfor  være 
Herrens  Velsignelse. 

Da  Biskoppen  med  høj  og  malmfuld  Stemme  udtalte 
Ordene:  „Herren  være  med  Eder,"  bøiede  Prinsesserne  og 
Prins  Ferdinand  Hovedet  og  foldede  Hænderne.  Derefter 
lyste  Biskoppen  Velsignelsen  over  den  døende  Prins.  Det 
gjorde  en  gribende  Virkning  paa  de  Unge,  da  den  høiærvær- 
dige  Herre  udtalte  Ordene:  „Herren  løfte  sit  Aas^-n  paa  Dig 
og  give  Dig  Fred  I " 

Biskop  Balle  bukkede  derefter  dybt  og  forlod  Gemakket. 

Arveprins  Frederiks  Kræfter  bleve  for  hver  Dag  sva- 
gere. Den  7.  December  Kl.  11  omi  Formiddagen  udaan- 
dede  han. 

Arveprinsen,  der  i  den  sidste  Snes  i\ar  af  sit  Liv  havde 
ført  en  i»æsten  ubemærket  Tilværelse  paa  Amalienborg  og  i 
Sorgenfri,  blev  nu  i  Anledning  af  Bisættelsen  Midtpunktet  for 
den  offenlige  Opmærksomhed.  Hoffet  anlagde  dj-b  Sorg. 
Alle  Adspredelser  og  Forlystelser  som  Koncerter,  Baller  og 
Maskerader  forbødes  for  et  Tidsrum  af  flere  Uger.  I  fem 
Dage  laa  det  „hoje  Lig",  klædt  i  hvidt  Atlask,  paa  Parade- 
seng.     I  Begyndelsen   af  Januar  fandt  Bisættelsen  Sted  i  Ros- 

kilde.  Hoffet  udfoldede  ved  Ligtogsprocessionen,  der  begyndte 
om  Aftenen  KL  otte  ved  Fakkelskin,  hele  sin  Pragt.  Paa  de 
offenlige  Pladser  brændte  Rechauds.  Fra  Amalienborg  over 
Kongens  Nytorv  til  Vesterport  paraderede  Garnisonen,  Hol- 
mens Mandskab,  Borgervæbningen  og  Brandkorpset.  Kanon- 
torden lød,  og  Klokkerne  ringede.  Kong  Kristian  og  Kron- 
prins Frederik  vare  kun  repræsenterede  ved  deres  Stadskaros- 
ser,  men  disse  tog  sig,  omgivne  af  Fakkelbærere,  straalende 
ud,  og  de  øvrige  kongelige  Stadsvogne  gjorde  det  Samme. 
Med  Deltagelse  betragtede  den  loyale  Mængde  Prinserne  Kri- 
stian og  Ferdinand  og  Prinsesserne  Juliane  og  Charlotte.  Disse 
Fire  stod  nu  forældreløse.  Den  følgende  Dag  bisattes  Arve- 
prinsen blandt  sine  Forfædre  i  Roskilde  Domkirke.  Ved 
Sørgefester  paa  Universitetet  og  paa  Kunstakademiet  berøm- 
medes Arveprinsen  af  de  officielle  Talere  som  en  fremragende 
Personlighed.  I  Folkebevidstheden  lever  han  som  den,  der 
aabnede  Sorgenfri  Have  for  Publikum  og  rejste  Mindestøtter 
i  Lunden  ved  Jægerspris  for  Mænd  og  Kvinder,  der  havde 
gjort  sig  fortjente  af  Fædrelandet. 

Fra  Sørgehøjtidelighederne  gik  man  over  til  Glædesfester, 
ved  hvilke  Livet  udfoldede  sig  i  broget  Farvespil.  Kronprin- 
sens og  Kongens  Fødselsdage  fulgte  lige  efter  hinanden  i 
Slutningen  af  Januar.  Denne  Gang  var  der  Fest  i  begge 
Residenser,  baade  i  Kjobenhavn  og  i  Kiel.  Man  havde  kun 
kort  forinden  faaet  fuldstændig  Efterretning  om  Napoleons 
store  Sejr  over  Østerrigerne  og  Russerne  ved  Austerlitz,  og 
man  havde  i  nogle  Øjeblikke  gyst  ved  Tanken  om  Krigens 
Rædsler  og  Ofre.  I  denne  Stemning  saa  man  med  Taknem- 
lighed hen  til  Regjeringen,  der  havde  holdt  Tvillingrigerne 
udenfor  de  politiske  Forviklinger,  og  man  lovpriste  ikke  blot 
Kronprins  Frederiks,  men  ogsaa  den  sindssyge  Kong  Kristians 
Statskløgt  og  Visddom.  I  Loyalitetens  officielle  Sprog  exi- 
sterede  nemlig  kongeligt  Afsind  ikke.  I  Anledning  af  de  to 
Fødselsdage  gav  det  kgl.  Theater  en  Festforestilling,  der  over- 
væredes af  Kongen,   det  augustenborgske   Hertugpar,  Prinserne 

Kristian  og  Ferdinand  og  Prinsesserne  Juliane  og  Charlotte. 
Her  forherligedes  i  en  Ballet  Kristian  og  Frederik  som  „Dans 
og  Nors  Held  og  Ære".  Publikum  lagde  sin  Glæde  og  Be- 
undring for  de  kongelige  Personer  for  Dagen.  Ved  en 
Maskerade  i  Hoftheatret  bekransede  Fredens  Genius  Kongens 
og  Kronprinsens  Buster.  I  Hs.  kgl.  Højheds  midlertidige 
Residens  og  Hovedkvarter  Kiel  var  der  Kanonsalut  og  Illu- 
mination. Ved  en  Maskerade  der  optraadte  Olympens  Guder 
og  Gudinder  og  bragte  Kronprinsen  deres  Hyldest.  Videre 
kunde  man  vel  neppe  gaa  i  klassisk  Smiger. 


IX. 

I  December  1805  kort  efter  Arveprinsens  Død  havde 
Prins  Kristian  med  Kongens  Samt^^kke  officielt  anholdt  Hertug 
Frederik  Frans  om  hans  Datters  Haand.  Efter  Tabet  af 
Faderen  følte  Prinsen  sig  ene  og  ønskede  inderligt  at  faa 
et  Hjem,  hvor  han  ved  en  Hustrus  Side  kunde  leve  et  lykke- 
ligt Familieliv.  Han  elskede  sin  smukke  Kusine,  Prinsesse 
Charlotte,  og  vidste,  at  hun  nærede  den  samme  Følelse  for 
ham.  Hertugen  bevidnede  i  en  Haandskrivelse  til  Kong 
Kristian,  hvor  kjær  denne  Forbindelse  mellem  de  to  Dyna- 
stier, i  andet  Led,  var  ham.  De  Breve,  hvilke  Prins  Kristian  og 
Prinsesse  Charlotte  derefter  vexlede  med  hinanden,  vare  lige 
som  kurrende  Duer.  Med  stor  Højtidelighed  deklareredes 
i  Januar  Forlovelsen  ved  Hoffet  i  Ludvigslust.  I  Slottets 
pragtfulde  gyldne  Sal  stod  Hertugparret  med  Prinsessen  under 
en  Baldakin  og  modtog  Lykønskninger  af  Hofpersonalet  og 
en  lang  Række  Deputationer.  Det  var  et  særlig  pragtfuldt 
Skue,  da  de  58  Kammerherrer  i  deres  rigt  guldbroderede 
Dragt  defilerede  forbi  de  hertugelige  Forældre  og  Datteren, 
hvilken  Sidste  med  straalende  Øjne  og  yndefulde  Smil  be- 
svarede Gratulationerne. 

Kuren  paa  Amalienborg  i  Anledning  af  Forlovelsen  var 
glimrende.      Kong    Kristian    den  Syvende  optraadte  ved  slige 

officielle  Lejligheder  med  en  Værdighed   og  et  Væsen,  der  for 
den  Uindviede  skjulte  hans  Sindssvaghed. 

Til  Dagligdags  forte  han  en  tilbagetrukken,  folkesky  Til- 
værelse, om  Sommeren  paa  Frederiksberg  Slot,  om  Vinteren 
i  det  efter  ham  selv  benævnte  Palæ  paa  Amalienborg  Plads. 
Her  beboede  han  Værelserne  i  Stueetagen  ud  mod  Haven.  I 
det  store  Gemak,  der  stødte  op  til  Havestuen,  opholdt  han  sig 
sædvanlig.  Han  gik  altid  i  Hofdragt.  Rent  mekanisk  førte  han 
Forsædet  i  Statsraadet,  hvor  han  underskrev  de  Sager,  der 
ifølge  Kronprins-Regentens  Beslutning  forelagdes  ham  til  Stad- 
fæstelse. Paa  bestemte  Dage  i  Ugen  indfandt  Hs.  Majestæt 
sig  i  Theatret,  hvor  han  med  synlig  Opmærksomhed  fulgte 
Skuespillet  og  under  Tiden  applauderede  livligt.  Bestandig 
talte  Kongen  med  sig  selv,  men  det  var  vanskeligt  at  finde 
Sammenhæng  i  hans  Udtalelser.  Af  enkelte  Udbrud  kunde 
man  forstaa,  at  hans  Tanker  drejede  sig  om  hans  Besøg  ved 
Ludvig  den  Femtendes  og  Georg  den  Tredies  Hof  for  mange 
Aar  tilbage.  Han  var  næsten  uafbrudt  i  Bevægelse,  men 
stundom  kunde  han  staa  henved  en  halv  Time  og  stirre  paa 
et  Billede  af  Dronning  Karoline  Mathilde,  der  hang  paa  Væg- 
gen overfor  hans  Sofa.  Med  et  Suk  vendte  han  det  Ryggen, 
og  krøb  derefter  sammen  i  Sofahjørnet,  Man  skulde  være 
forsigtig  med  at  vække  sørgelige  Fortidsminder  hos  ham.  Han 
taalte  ikke  at  høre  Navnene  Struensee  og  Brandt.  Den  sidste 
Gang,  de  nævntes  for  ham,  fik  han  Konvulsioner.  Den  sinds- 
syge Konge  formaaede  ikke  at  læse,  thi  han  var  ikke  i 
Stand  til  at  kunne  følge  nogen  længere  Tankerække,  og 
udtalte  han  sig,  var  det  stedse  i  korte  Sætninger,  der  hurtigt 
fremstødtes. 

Hans  daglige  Adspredelser  var  Klaveret  og  en  grøn  Pape- 
gøje. Længe  kunde  han  sidde  ved  Klaveret  og  spille  Fanta. 
sier,  der  snart  vare  bizarre,  snart  smeltende  harmoniske,  ind- 
til der  kom  en  skj ærende  Dissonans,  der  lige  som  var  Ud- 
tryk for  en  sønderreven  Sjæl.  Stundom  sang  Kongen  med 
en     Barvtonstemme,     som     havde     en     forunderlig  melankolsk 

Klangfarve.  En  af  hans  Yndlingsviser  var  „Mariborough  s'en 
vat-en  guerre,  merinton,  merinton,  merintaine",  og  den  fore- 
drog han  i  Regelen  kort  efter,  at  han  var  staaet  op,  og  før 
han  lagde  sig  om  Aftenen.  Kongen  kunde  passiare  længe  med 
Papegøien,  der  var  afrettet  til  at  sige:  „Bon  jour!",  „Xever 
mind!"  og  „Filou!"  Naar  Papagøien  sagde:  „Bon  jour,'" 
stillede  den  lille  Mand  sig  op  i  en  værdig  Positur  og  gjorde 
med  megen  Elegance  nogle  Pas  af  en  Menuet.  Han  tænkte 
da  paa  sit  Besøg  ved  Ludvig  den  Femtendes  Hof,  hvor  han 
var  bleven  beundret  for  sin  gratiøse  Dans  og  sit  ridderlige 
Galanteri.  Skreg  Papegøien:  „Never  mind!"  kunde  man  se 
Hs.  Majestæt  slentre  skjødesløst  hen  over  Gulvet,  idet  han 
bevægede  Armene  frem  og  tilbage.  Saa  randt  Opholdet  i 
London  ham  i  Hu,  hvor  han  i  Kipper  havde  iagttaget  Ma- 
troslivet. Hvinede  Papagøin:  „Filou!"  gik  han  hen  til  et 
Pastelmaleri,  paa  hvilket  Grev  Ranzau-Ascheberg  var  afbildet 
blandt  flere  Andre.  Han  pegede  paa  Grevens  Hoved,  vendte 
sig  om  mod  Papagøien  og  nikkede  bifaldende  til  den. 

Til  Kuren  i  Anledning  af  Forlovelsen  havde  foruden 
Statsministerne  og  Hoffets  Kavalerer  hele  det  diplomatiske 
Korps  indfundet  sig.  Det  glimrende  Selskab,  hvis  guld-  og 
sølvbroderede  Hofdragter  og  Uniformer  afgav  et  pragtfuldt 
Skue,  forsamlede  sig  i  den  store  Audienssal  i  Stueetagen  ud 
mod  Pladsen.  Den  franske  Gesandt,  General  Viktor,  tildrog 
sig  særlig  Opmærksomhed  ved  sin  martialske  Skikkelse.  Han 
hilste  venligt  paa  den  preussiske  Gesandt,  Baron  Senft  v. 
Pilsach,  hvorimod  de  Hilsner,  han  vexlede  med  sin  russiske 
og  østerrigske  Kollega,  kun  bar  Præget  af  kold  Høflighed. 
Overhofmarskal  Hauch  underrettede  Hs.  Majestæt  om,  at  alle 
Deltagerne  i  Kuren  vare  samlede.  Statsministrene  traadte 
derpaa  ind  i  Kongens  Gemak.  Hs.  Majestæt,  der  gik  urolig 
frem  og  tilbage,  stansede  ved  deres  Indtræden.  Han  holdt 
et  Øjeblik  Haanden  for  Panden,  stirrede  derefter  op  mod 
Loftet  og  vendte  pludselig  Blikket  mod  Ministrene  og  sagde 
med    en    højtidelig    Mine:     „Jeg  har  ladet  Dem  kalde  for  at 

deklarere  Dem  Forlovelsen  mellem  Hds.  Durchlauchtighed 
Prinsesse  Charlotte  af  Mecklenborg-Schwerin  og  Hs  Hojhed 
Prins  Kristian  af  Danmark!" 

Ministrene  begav  sig  tilbage  til  Audienssalen.  .  Her  med- 
delte Statsminister  Schimmelmann,  at  Hs.  Majestæt  nu  mod- 
tog Lykønskninger  i  Anledning  af  Forlovelsen. 

Faa  Øjeblikke  efter  gik  Gemakkets  Fløidore  op,  og  Hs. 
Majestæt  viste  sig.  Der  herskede  en  dyb  Stilhed,  under 
hvilken  Alles  Blikke  ufravendt  vare  rettede  mod  Kongen.  Af 
Udtrykket  i  Fysiognomierne  kunde  man  slutte,  at  man  var 
forberedt  paa  et  eller  andet  Optrin,  der  pludselig  kunde  for- 
vandle den  højtidelige  Stats-  og  Familieakt  til  en  Farce.  Al- 
drig havde  en  Monark  været  Gjenstand  for  en  mere  nysgjer- 
rig  Opmærksomhed. 

Kong  Kristian  var  iført  en  høirød  guldbroderet  Kjole, 
hvid  Vest  med  Kniplingskrøs,  mørkeblaa  Knæbenklæder  og 
hvide  Silkestrømper.  Da  han  traadte  overfor  den  straalende 
Forsamling,  hvori  der  var  Repræsentanter  for  Europas  mæg- 
tigste Monarker,  fik  han  i  samme  Nu  en  klar  Følelse  af  sin 
Værdighed  og  Stilling.  Det  blev  ligesom  lyst  i  hans  Bevidst- 
hed. Det  glimtede  i  hans  ellers  noget  tilslørede  Øjne;  han 
hilste  Forsamlingen  med  et  vindende  Smil  og  en  nobel  Haand- 
bevægelse  og  modtog  derefter  L3'kønskninger  af  Diplomaterne, 
^linistrene  og  Kavalererne,   der  defilerede  forbi  ham. 

Ved  Gaiataflet,  hvortil  der  var  udstedt  halvandethundrede 
Indbydelser,  udbragte  Hs.  :Majestæt  de  Forlovedes  Skaal. 
Han  udtalte  Haabet  om,  at  denne  Forbindelse  maatte  blive 
til  Gavn  og  Glæde  for  Kongehuset  og  de  to  Riger.  Sj-v^og- 
tyve  Kanonskud  bleve  i  dette  Øjeblik  affyrede  af  Kanoner 
paa  Amahenborg  Plads.  Om  Aftenen  var  der  Apartement  og 
Bunteradstaffel.  Ved  hint  forestilledes  den  mecklenborgske 
Hofmarskal  Biilow  for  Hs.  Majestæt,  der  strax  ønskede  at 
vide,   om  han  var  i  Familie  med  Kronprinsens  Adjudant. 

„Hvorledes  'gaar  det  ellers  med  Fiskeriet  ved  Hoffet  i 
Schwerin,   Hr.   Kammerherre?"   spurgte  Kongen. 

„Fiskeriet?"   gjentog  Biilow   forundret. 

„Ja,  jeg  har  ladet  mig  fortælle,  at  Schwerin  ligger  midt 
imellem  Indsøer." 

Hoffet  fisker  ikke.  Deres  Majestæt,  det  foretrækker  Jag- 
ten. Vildsvinejagt  er  Hs.  Durchlauchtighed  Hertugen  især  en 
Ynder  af." 

„Saa  kan  maaske  Hs.  Durchlachtighed  en  Gang  faae 
Tilnavnet  „der  Eber",  som  nok  en  tydsk  Fyrste  forhen 
har  havt." 

Ved  Bunteradstaflet  havde  Kongen  sin  Datter,  Hertug- 
inden af  Augustenborg,  til  Bords.  Han  talte  kun  Hdet,  men 
spiste  desto  mere.  Hs.  Majestæt  fandt,  at  Hertugen,  der 
syslede  saa  meget  med  tørre  Bogstudier,  kunde  have  godt  af 
Friluftsbevægelser  f.  Ex.  Skoiteløben,  hvortil  den  isbelagte 
Augustenborg  Fjord  nu  frembød  Lejlighed.  Eller  han  kunde 
røre  sig  sammen   med  Børnene. 

„Hvad  siger  Du,  Louise,  om  Din  Mand  trak  lille  Karo- 
line Amalie  i  Slæde  og  slog  Kolbøtter  sammen  med  Kristian 
og  Ferdinand?"    spurgte   Kongen. 

„Det  Sidste  vilde  blive  et  artigt  Syn,"  udbrød  Hertug- 
inden leende. 

Hs.  Majestæt  talte  derefter  ikke  mere,  men  lod  sit  Blik 
gaa  om  i  Salen,  fæstende  det  flygtigt  snart  paa  den  Ene, 
snart  paa  den  Anden.  Konversationen  gik  livlig  mellem 
Herrer  og  Damer.  En  Del  af  Selskabet  underholdt  sig  om 
en  magnifik  Soirée,  der  nylig  havde  fundet  Sted  hos  Etats- 
raad  de  Coninck.  Et  af  hans  Skibe  havde  fra  St.  Croix 
hjembragt  et  Par  Negere  og  Negerinder.  Disse  havde  danset 
og  sunget  til  stor  Moro  for  de  Indbudte.  Det  fine  Selskab, 
med  sine  Moder  og  sin  Konveniens,  havde  fundet,  at  disse 
sorte  Naturbørn  vare  noget  af  det  Interessanteste,  man  kunde 
tænke  sig. 

Den  følgende  Eftermiddag  Kl.  sex  var  der  Kur  i  Prins 
Kristians  eget  Palæ  paa  Amalienborg.  Hs.  Højhed  modtog 
med    glædestraalende    Blikke    de    Lykønskninger,   der   bragtes 

ham  af  Diplomatiet,  Ministrene,  Hoffet  og  Deputationer  fra 
Hær,  Flaade  og  den  civile  Embedsstand.  Samme  Dag  var 
der  indtruffet  et  Brev  fra  Prinsesse  Charlotte  Frederikke,  hvori 
hun  henrykt  havde  givet  ham  en  Skildring  af  Lykønsknings- 
kuren i  Ludvigslust.  Prinsen  var  som  en  Følge  deraf  i  en 
dobbelt  loftet  Stemning.  Sent  om  Aftenen,  da  der  atter  var 
blevet  Stilhed  i  Palæet,  satte  han  sig  hen  og  besvarede  hendes 
Brev.  Han  fremstillede  i  begejstrede  Udtryk  de  to  sidste 
Dages  Begivenheder.  Ved  sin  Ankomst  til  København  havde 
han  staaet  ved  sin  Faders  Lig  opfyldt  af  dyb  Sorg,  og  Til- 
værelsen var  forekommen  ham  mørk  og  trj^kkende.  Men  nu 
viste  den  sig  for  ham  i  et  lyst  Skjær,  i  hvilket  Ij-kkelige  For- 
haabninger  tindrede  som  Stjerner.  Det  var  den  Stemning, 
hvoraf  Brevet  til  Charlotte  var  præget. 

Da  han  havde  lagt  Pennen,  henfaldt  han  i  Betragtninger 
over  den  herlige  Fremtid  ved  hendes  Side.  Et  stærkt  Ugle- 
skrig fra  den  nærliggende  Marmorkirkes  Ruin  skræmmede 
ham  pludselig  op  af  disse!  Han  foer  sammen.  Men  hvor 
meget  han  end  troede  paa  Varsler,  faldt  det  ham  dog  i  dette 
løftede  Øjeblik  ikke  ind  at  tillægge  dette  Skrig  nogen  ominøs 
Betydning.  Prins  Kristian  følte  sig  efter  de  tvende  bevægede 
Dage  træt  og  begav   sig  til   Hvile. 


X. 

Foraaret  havde  atter  holdt  sit  Indtog  i  det  smukke 
Pløen.  Det  var  i  Slutningen  af  Mai  Maaned.  Skovene  vare 
udsprungne,  paa  Agrene  stod  Sæden  i  frodig  Væxt,  og  Engene 
vare  overtrukne  med  et  frisk  Græstæppe,  gjennemvævet  med 
Markblomster.  Vejrliget  var  mildt  og  klart.  Mod  den  blaa 
Himmel  steg  Lærken  syngende,  og  med  dens  Toner  blandede 
sig  Droslernes  og  Bogfinkernes  Sang  og  Spurvenes  Kvidder. 
Slotshaven  i  Pløen  med  sine  Linde-  og  Elmetræer,  sine 
Plæner  og  Blomsterbede  var  en  paradisisk  Plet  paa  Jorden. 
Naturen    her,    med  Skov,  Sø  og  Bakker,  viste  sig  især  i  sin 

ejendommelige  drømmende  Skjønhed  ved  Solnedgang.  Fra 
Havens  Bænke  ved  Søens  Bred  kunde  man  nyde  det  storartede 
Skuespil. 

I  Slotshaven  gik  hver  Dag  en  lille  hvidhaaret  Mand 
iført  en  graa  Kjole  og  med  en  stor  trekantet  Hat  paa  Hovedet. 
Han  vandede  Blomsterbede.  Med  Omhu  fjernede  han  alt 
Ukrudt  fra  disse  og  kunde  længe  staa  sammensunken,  for- 
tabt i  Beskuelsen  af  de  deilige  Violer,  Aurikler  og  Tuli- 
paner. Derefter  rettede  han  sig  pludselig  og  ilede,  ivrig  sam- 
talende med  sig  selv,  efter  en  ny  Kande  Vand.  Det  var 
den  aandssvage  Hertug  Vilhelm  af  Oldenborg,  hvem  vi  kjende 
fra  det  Foregaaende.  Om  Efteraaret  og  Vinteren  var  Strømpe- 
strikning  Hs.  Durchlauchtigheds  Hovedbeskjæftigelse,  om  For- 
aaret  og  Sommeren  virkede  han  som  Urtegaardsmand.  Til 
hans  regelrette  daglige  Sædvaner  hele  Aaret  rundt  hørte  et 
Besøg  i  Slotskapellet  ved  Solnedgang.  Efter  at  han  her  havde 
dvælet  nogle  Øjeblikke  ved  Hertug  Johan  Adolfs  Gravsten 
foran  Altret,  steg  han  ned  i  Hvælvingen,  hvor  han  med  nogle 
uforstaaelige  Ord  hilste  de  der  staaende  Sarkofager  og  hurtig 
fjernede  sig. 

Til  Hertug  Adolf  vendte  hans  Tanker  tidt  tilbage,  da 
den  ene  af  Kammerjunkerne,  v.  Witzleben,  havde  fortalt  ham 
saa  mange  mærkelige  Historier  om  denne  Mand,  der  i  det 
syttende  Aarhundrede  havde  ført  et  saa.  eventyrligt  Krigerliv. 
Ja,  ikke  nok  hermed,  men  i  Kraft  af  et  Forbund  med  Satan 
var  han  skudfri  og  kunde  hexe.  Witzleben  havde  ved  disse 
Fortællinger  bragt  den  aandsvage  Hertug  Vilhelms  Fantasi  i 
den  stærkeste  Ophidselse.  Sagnet  gik,  at  Satan  til  Slutning 
havde  afhentet  Johan  Adolf,  der  dog  efter  sin  Død  fortsatte 
sin  urolige  Tilværelse  og  gik  igjen  i  Slottet  og  Slotshaven. 
Af  Frygt  for  at  møde  Gjenfærdet  turde  Hertugen  aldrig,  naar 
Mørket  var  faldet  paa,  gaa  alene  i   Haven. 

XI. 

Prins  Kristian  var  igjen  kommen  til  Slottet  i  Ploen  og 
havde  atter  overtaget  sin  Kommando  som  Chef  for  første 
Divisions  anden  Brigade.  Han  havde  ombyttet  Hofdragten 
med  Generalsuniformen  og  underkastede  sig  i  alt  det  Ydre 
det  militære  Reglement  for  at  tækkes  Kronprinsen.  Men  ellers 
dyrkede  han  her  i  den  skjønne  Foraarsnatur  med  hele  sin 
Sjæl  Botanik  og  Belletristik.  En  Dag  sad  han  netop  og 
læste  Baggesens  yndige  Digt  ..Roserne'*',  da  hans  Blik  faldt 
paa  Blomstervasen  paa  det  lille  Metalbord.  Den  prangede 
med  friske  Foraarsblomster  blandt  Syrener  og  Guldregn.  Ved 
en  Ideassociation,  som  Digtet  fremkaldte,  bragtes  Prinsen  til 
at  tænke  paa,  at  de  Blomster,  han  tidligere  havde  seet  i 
Vasen,  vare  sendte  af  en  Dame  ved  Navn  Rosen ;  det  havde 
Kammerlakaien   fortalt  ham. 

Prinsen  ringede  paa  Lakaien.  „De  har  glemt  at  minde 
mig  om  Frøken  Rosen,"  sagde  han  bebrejdende,  „Hvor  boer 
denne  Dame,   der  viser  mig  saa  megen   Opmærksomhed?" 

.,1  Jagtpavillonen  i  Slotshaven,  Deres  Højhed.  Det  er 
Jægermester  v.   Rosens  Datter.'- 

„Ja,  saa;   Frøkenen  bringer  vel  ikke  selv  Blomsterne?" 

.,Xej.  Frøkenen  sender  dem  gjennem  Jomfru  Clara  Hil- 
mer,   eo   Slægtning   af  Slotsgartneren.'' 

.,Har  jeg  set  Jomfruen?'- 

„Et  Glimt  af  hende.  Da  Deres  Højhed  i  Gaar  Efter- 
middags passerede  den  østre  Opkørsel  her  til  Slottet,  stod 
hun  netop  ved   Foden   af  den  og  nejede  dybt." 

..Ah,  det  var  den  høje.  slanke  Kvindeskikkelse  med  det 
lange  nøddebrune   Haar!" 

„Netop,   Deres   Høihed." 

.Jeg  skal  ved  Leilighed  mindes  hende." 

Prins  Kristian  lod  sig  Dagen  efter  gjennem  Adjudanten 
melde  hos  Jægermester  v.   Rosen. 

Da   Hs.   Høihed   om   Formiddagen    indfandt  sig  ved  Jagt- 

pavillonen,  modtoges  han  paa  Stentrappen  af  Jægermester 
Rosen  og  Jægermesterinden,  en  født  Holstein.  De  takkede 
ham  for  den  store  Ære,  han  viste  dem  ved  sit  Besøg,  og 
førte  Prinsen  ind  i  den  ovale  Sal,  hvor  Jægermesteren  præ- 
senterede sin  Datter,  Marie  v.  Rosen,  for  ham.  Den  velvoxne, 
ranke  Pige  med  det  blonde  Haar  og  de  livlige  blaa  Øine 
gjorde  et  levende  Indtryk  paa  Hs.   Høihed. 

„Det  er  en  interessant  Bolig,  De  her  har,  Hr.  Jæger- 
mester," sagde  Prinsen,  idet  han  betragtede  den  i  Rokokostil 
holdte  Sal  med  dens  Stuk  og  Ornamenter.  I  Hjørnenicherne 
stede  Marmorfigurer,  forestillende  Aarstiderne,  og  over  Kaminen 
hang  et  Portræt  af  en  brunsvigsk  Prinsesse. 

„Ja,  baade  Dekoration  og  Møblement  er  gammeldags, 
Deres  Høihed.  Men  jeg  føler  mig  nu  mest  tiltalt  af  den  Stil. 
Det  skulde  glæde  mig  overordenlig,  om  Deres  Hoihed  vilde 
se  mit  Kabinet?" 

„De  spænder  virkelig  min  Xysgjerrighed,  Hr.  Jæger- 
mester." 

Rosen  pegede  paa  Kabinettet,  til  hvilket  Prinsen  kastede 
et  fl^^gtigt  Blik.  De  to  Damer  neiede  i  samme  Øieblik  dybt 
og  forlod  Salen. 

Prinsen  traadte  nu  med  Rosen  ind  i  et  Kabinet,  hvis 
forgyldte  Stuk  var  noget  afbleget,  men  hvis  Vægge  vare 
smykkede  med  Oliemalerier,  hvoraf  et  fremstillede  Prins  Paris' 
Dom  over  de  tre  Gudinder.  Hs.  Høihed,  der  betragtede  et- 
hvert af  Billederne,  dvælede  længst  ved  dette.  Han  tog  der- 
paa  efter  Jægermesterens  Opfordring  Plads  i  en  Lænestol. 
Rosen  satte  sig  paa  en  Taburet  overfor  ham. 

„Ah,  prægtige  Vindspillere,"  sagde  Prins  Kristian,  idet 
han  pegede  paa   et  Billede  af  et  Kobbel   Hunde. 

„Det  er  et  Billede  fra  min  Ungdom,"  svarede  Jæger- 
mesteren, „da  jeg  opholdt  mig  hos  Overførsteren  hos  Kong 
Frederik  den  Anden  i  Sanssouci.  Deres  Høihed  veed,  at  han 
var  en  stor  Hundeelsker." 

„Ja,"    svarede  Prinsen  leende,    „da   den   mærkelige  Mand 

tabte  Interessen  for  det  smukke  Kjon,  blev  han  en  passioneret 
Hundeelsker.  Han  holdt  Lakai  og  Ekvipage  til  sine  Vind- 
spillere. Da  jeg  for  omtrent  halvandet  Aar  siden  var  i  Sans- 
souci,   saae  jeg  i   Haven  Gravstenene  over   Hundene." 

„Det  var  kuriøse  Indfald,  Kongen  havde,"  bemærkede 
Jægermesteren. 

„Men  nu  tillader  jeg  mig,"  ytrede  Prinsen,  „at  frem- 
komme med  det  Motiv,  der  i  Dag  har  ført  mig  hid!  Fra 
Deres  Hus,  Jægermester  v.  Rosen,  er  der  vist  mig  en  fin,  en 
smagfuld   Opmærksomhed,  jeg  dybt  paaskjønner." 

„Hvorledes,   Deres   Høihed?" 

„Hver  Morgen  har  jeg  fundet  friske,  smukke  Blomster  i 
Vasen  i  mit  Arbeidskabinet.  Veed  De,  Hr.  Jægermester,  hvem 
der  har  ladet  dem  bringe?" 

„Ved   St.   Hubertus,   om  jeg  veed  I"    udbrød  v.   Rosen. 

„Det  har  Deres  ærede  Datter.  Jeg  veed  det  med  Sik- 
kerhed." 

„Ja,  da  har  min  Datter  gjort  det  i  den  ædle  Hensigt  at 
skaffe  Deres  Høihed  en  Nydelse  og  Glæde.  Hun  veed,  at 
Deres  Høihed  interesserer  Dem  levende  for  Naturen  og  ynder 
Blomster. " 

„Ja  saal" 

„Deres  Høihed,  da  min  Datter  var  i  Paris,  kom  hun 
sammen  med  Frøken  Dreier  i  Fyrst  Talleyrands  Salon.  Ge- 
sandten, Kammerherre  Dreier,  forestillede  en  Aften  en  ung 
Mand  for  de  to  Damer.  Han  var  en  Berømthed  blandt 
Botanikerne,  hans  Navn  var  de  CandoUe.  Da  min  Datter  i 
den  korte  Samtale,  hun  havde  med  ham,  berørte  Kjøbenhavn, 
udbrød  de  CandoUe,  at  der  boede  Prins  Kristian,  som  vistnok 
var  den  naturkyndigste  Prins  i  Europa.  Min  Datter  har 
flere  Gange  berort  dette.  Efter  Deres  Høiheds  Ankomst  her 
til  Slottet  har  hun  da  sendt  Dem  Blomster.  Det  er  en  Tri- 
but til  Naturforskeren.      Saaledes  forklarer  jeg  mig  Sagen.** 

„Hvor  kvindelig  sindrigt,"  sagde  Prinsen.  „Bring,  Jæger- 
mester V.   Rosen,   Deres  Datter,   den   unge  Froken,    min  oprig- 

tige  Tak.  Jeg  haaber,  at  den  Tid  vil  komme,  da  jeg  skal 
kunne  belønne  hende." 

„Deres  Høiheds  Erkjendtlighed  er  mere  end  tilstrækkelig 
Belønning,"   var  v.   Rosens  Svar. 

Efter  at  der  var  vexlet  nogle  Repliker  af  almindeligt 
Indhold,  tog  Prinsen  Afsked  med  Jægermesteren  og  forlod 
Jagtpavillonen. 


Henimod  Solnedgang  spaserede  Prins  Kristian  i  Haven. 
Det  var  den  skjønneste  Foraarsaften,  man  kunde  tænke  sig. 
Prinsen,  der  var  en  Blomsterkjender  som  kun  Faa,  stansede 
hyppig  ved  Bedene  og  glædede  sig  i  sit  stille  Sind  over  den 
Omhu,  hvormed  Jorden  og  Plænerne  bleve  passede.  Han 
bøiede  sig  ned  og  plukkede  nogle  Forglemmigeier,  som  han 
med  et  Græsstraa  bandt  sammen  til  en  Buket.  Han  fortsatte 
sin  Vandring  og  vilde  gaa  ned  til  en  Havebænk  ved  Søens 
Bred.  Ved  Enden  af  Stien  stod  blomstrende  Syren-  og 
Guldregnsbuske,  der  betog  ham  Udsigten  til  Vandet.  Men 
da  han  følgende  Stien  svingede  forbi  dem,  kom  Bænken  til 
Syne  i  Afstand.  En  kvindelig  Skikkelse  sad  paa  den.  An- 
sigtet var  bortvendt,  men  efter  det  hele  Ydre  at  dømme  var 
det  en  ung  Pige.  Prins  Kristian  blev  behagelig  overrasket. 
Han  fremskyndede  sin  Gang.  Da  han  kom  Bænken  nær,  og 
den  unge  Pige  hørte  hans  Fodtrin,  vendte  hun  sig  om  imod 
ham.  Hun  reiste  sig  pludselig;  saa  snart  Prinsen  var  lige 
ud  for  hende,  neiede  hun  dybt.  Han  gjenkj endte  øieblikkelig 
i  hende  den  unge  Pige,  han  havde  seet  for  et  Par  Dage  siden 
ved  Opkjørslen  til  Slottet:   det  var  Clara  Hilmer. 

Som  hun  stod  der  i  Belj'sning  af  den  dalende  Sol,  i  en 
hvid  Musselins  Kjole,  med  et  smalt  rødt  Silkeshavl  let  kastet 
om  Skuldrene  og  med  en  rund  Straahat,  under  hvilken  de. 
nøddebrune    Lokker    bugnede    frem,    var    hun    en    indtagende 

Skikkelse.  Prinsen  stansede  og  besvarede  hendes  Hilsen  med 
et  Smil  og  paa  militær  Vis. 

„De  kj ender  mig?" 

„Jeg  har  den  store  Ære,  Deres  Høihed,"  svarede  hun 
med  et  skjælmsk  Blik,  der  strax  gjorde  Indtryk  paa 
Prinsen. 

„Deres  Navn  er  vistnok  Clara  Hilmer?"  Hun  nikkede 
bekræftende. 

„Behag,  at  tage  Plads.  Jeg  selv  vil  sætte  mig  nogle 
Minutter  her  paa  Bænken.      Aftenen   er  saa  smuk.'* 

Først   efter  at  Prinsen  havde  taget  Sæde,   satte  Clara  sig. 

„Er  De  i   Huset  hos   Gartneren,   Jomfru   Hilmer?" 

„Ja,  hans  Kone  er  min  Tante.  Min  Fader  var  Styr- 
mand i  det  asiatiske  Kompagnis  Tjeneste;  men  han  faldt  i 
Slaget  paa  Rheden;  han  var  Maanedsløitnant  om  Bord  i 
„Prøvestenen".  Da  min  Moder  var  død  kom  jeg  her  til 
Pløen." 

„Staaer  De  i   Forbindelse  med   Frøken  v.   Rosen?" 

„Det  gjør  jeg.  Deres  Hoihed  kan  ikke  tro,  hvor  hun 
er  elskværdig." 

„Meget  elskværdig.      Hvor  gammel  er  Frøken  v.  Rosen?" 

„Frøken  Marie  er  sexten  Aar  gammel." 

„Ja  saa.  Hun  gjør  Indtryk  af  at  være  noget  ældre. 
Men  hvad  tager  De  Dem  selv  for,  Jomfru  Clara?  Jeg  fore- 
trækker at  benævne  Dem  ved  Fornavn." 

„Deres  Hoihed  udtaler  mit  Navn  saa  klangfuldt  og  skjønt. 
Hvad  jeg  tager  mig  for?  Jeg  passer  Blomster  her  i  Haven; 
jeg  er  Gartnerpige."  Clara  samlede  Shavlet  koket  om  sig 
og  udbrød  leende:  „Der  er  to  Ting,  jeg  sværmer  for,  Deres 
Høihed  1" 

„Lad  høre." 

„Den   ene  er  Blomster,   den  anden   er  —  Soldater  I" 

„Maaske  har  De  Anlæg  til  at  blive  Marketenderske." 

„Maaske.      Det  skulde    da  være  ved  Deres   Høiheds  eget 

Regiment.  Forleden  Dag  holdt  Kronprinsen  Mønstring  over 
det  oldenborgske  Regiment  ved  Preetz.  Fyenske  Dragoner  fra 
Liitjenburg  var  ogsaa  med.  Det  var  et  Syn;  mit  Hjerte  hop- 
pede af  Glæde!" 

„Men  De  er  jo   en  Armida,   Jomfru   Clara." 

„Jeg  forstaaer  ikke  Deres  Høihed." 

„Lige  meget;  De  beundrede  altsaa  de  kraftige  Dragoner 
og  Soldater." 

„Ja,  Deres  Høihed,  men  især  frydede  jeg  mig  over 
Kronprinsen.  Han  kom  sprængende  til  Hest  i  Spidsen  for  en 
Skare  prægtige  Officerer.  Nei,  hvor  de  funklede  og  glimrede. 
Pludselig  holdt  han  stille  foran  Linien.  Han  talte,  men  jeg 
kunde  ikke  høre  et  Ord.  Veed  Deres  Høihed,  hvem  jeg 
tænkte  paa,   da  jeg  saae  den  lille  vævre  Kronprins?" 

„Nei,  Jomfru  Clara."  Prinsen  holdt  sin  Buket  af  For- 
glemmigeier  hen   foran  sig  og  betragtede  den  et  Øieblik. 

„Jeg  tænkte  saamænd  paa  Napoleon." 

„De  har  en  stærk  Indbildningskraft"  udbrød  Prinsen 
med   et  ironisk  Smil. 

Prins  Kristian  reiste  sig  fra  Bænken,  afbrød  brat  Sam- 
talen, rakte  den  neiende  Clara  Forglemmigeierne  og  gik  med 
hurtige  Skridt  tilbage  til  Slottet. 


xn. 

Omtrent  en  Fjerdingvei  Sydøst  for  Pløen,  ved  Lande- 
veien  mellem  dette  og  Eutin,  ligger  „Fegetasche",  en  Kro, 
som  den  Gang  hørte  til  de  renommerede  Punkter  i  det  øst- 
lige Holsten.  Oprindelig  var  den  et  Toldsted,  og  derfra 
skrev  sig  Navnet,  thi  her  fik  man  Lommen  lænset.  I  Kroen, 
en  lang,  graa  Bygning  med  Straatag  og  to  Kviste,  var  der 
en  rummelig  Kjælderstue  og  Gjæstestue,  og  Reisestalden  havde 
Plads  til  adskillige  Reisendes  Kjøretøier  paa  een  Gang.  Her 
var  megen  Færsel;  thi  de,  der  passerede  ad  Landeveien 
mellem  Lybæk  og  Kiel  eller  omvendt,   kom  forbi  „Fegetasche", 

og  det  var  blevet  en  nedarvet  Skik,  at  man  skulde  ind  i 
Kroen  for  at  tage  sig  et  „Bær",  d.  v.  s.  en  Snaps  Kummel. 
Paa  Markedsdagene  i  Pløen  vrimlede  det  af  Gjæster;  Kroen 
blev  formelig  beleiret  af  Bønder  med  deres  Familie,  da  Mange 
foretrak  at  lade  Kjøretøiet  blive  staaende  her  i  Stedet  for  at 
age  ind  til  selve  Byen.  Men  ogsaa  paa  almindelige  Hverdage 
var  Kroen  stærkt  besøgt.  Efteraar  og  Vinter  sad  i  Gjæste- 
stuen  Hesteprangere  og  Studehandlere  ved  deres  Kort  og 
Kaffeknægt  og  prøvede  under  saftig  Skjæmt  og  drøie  Eder 
Lykken.  Foraar  og  Sommer  holdt  Keglebanen  i  Haven  for, 
og  her  livede  man  Humøret  op  med  kold  Grog.  I  Kjælder- 
stuen  samledes  der  paa  alle  Tider  af  Aaret  en  skrattende 
Forsamling  af  Kjællinger  og  Piger,  der  ved  en  Kop  Cikorie- 
vand,  som  gik  for  Kaffe,   lod  Bysladderen  have   frit  Løb. 

Men  hvor  stærk  Tilstrømningen  til  Kroen  end  var,  og 
hvor  blandet  det  her  søgende  Publikum  end  kunde  være,  saa 
kom  det  dog  trods  Mundhuggerier  yderst  sjælden  til  Slags- 
maål  m.ellem  Gjæsterne.  Ordenen  havde  nemlig  solide  Støtte- 
punkter baade  i  Kromandens  og  i  Krokonens  Næver.  Værten, 
Henning  Jever,  var  nu  en  Mand  paa  over  Treds ;  han  var 
hoi,  sværlemmet,  hans  mørke  Haar  var  graasprængt,  hans 
smaa  sorte  Øine  vare  stikkende.  Paa  Egnen  fortaltes,  at  der 
var  Taterblod  i  ham  paa  mødrene  Side.  Henning  Jever 
havde  for  over  en  Menneskealder  siden  ligget  i  Kjøbenhavn 
som  Fodgardist.  Under  den  saakaldte  „Juleaftensfeide",  da 
Grev  Struensee  opløste  Garden,  havde  han  været  en  af  de 
mest  rebelske  Gardister;  han  havde  taget  to  Karle  af  dansk 
Livregiment  paa  sin  Samvittighed.  Henning  kom  derefter  i 
Tjeneste  hos  Fyrst  Hessenstein  paa  Panker,  og  ved  Hjælp  af 
et  Laan  fra  Fyrstens  Side  og  Konens  Medgift  kom  han  i 
Besiddelse  af  „Fegetasche". 

Hans  Hustru,  Dorthe  Klemm,  var  fra  Marne  i  Syd-Dit- 
marsken, hvor  hendes  Fader  havde  været  Kvæghandler.  Hun 
var  velvoxen,  kraftig  og  gik  nu  i  Midten  af  Halvtreds.  Den 
„blaaøiede  Dorthe"    med    det    lyse,    hørfarvede   Haar   havde  i 

sin  Ungdom  været  en  af  Marnes  Skjønheder.  Nu  kaldtes 
hun  „den  stærke  Dorthe"  til  Minde  om,  at  hun  for  nogle 
Aar  siden  ha\^de  gjort  det  af  med  Ladefogden  paa  Ascheberg, 
der  var  bleven  grov  og  nærgaaende. 

Ægteparret  passede  Kroforretningen  i  Fegetasche  med 
den  største  Omhu  og  Udholdenhed.  Henning  drak  aldrig 
med  Gjæsterne,  og  Dorthe  blandede  sig  aldrig  i  Sladderen  i 
Stuerne.  De  vare  Begge  paa  deres  Post  mod  Uordener. 
Skete  det  af  og  til  i  Kjælderstuen,  at  En  ikke  kunde  holde 
Næverne  hos  sig  selv,  men  begyndte  at  gaa  Bersærkergang, 
saa  forstod  Henning  og  Dorthe  ved  forenede  Kræfter  at  faae 
Roligheden  hurtigt  gjenoprettet.  „Donnerhagel  I"  raabte  i  det 
Tilfælde  Henning  Jever  med  Tordenstemme  og  slog  i  Bordet, 
saa  Ruderne  kHrrede.  „Potz  Blitz!"  lød  fra  Kjøkkenet  Dor- 
thes Stemme;  hun  kjendte  Feltraabet  og  ilede  i  Stormskridt 
til  som  Forstærkning.  Det  var  et  Ægtepar,  som  baade  i 
moralsk  og  fysisk  Henseende  stod  Last  og  Brast  med  hin- 
anden. 

Siden  Efteraaret  1805,  da  Tropperne  bleve  lagte  i  Kan- 
tonnement i  det  østlige  Holsten,  havde  Kroen  gjort  indbrin- 
gende Forretninger,  hvorfor  Henning  Jever  havde  foræret  sin 
Kone  et  kostbart  høirødt  Silkeshavl  til  hendes  Fødselsdag  og 
et  Gulduhr  med  Kjæde  til  Nytaar.  Men  Dorthe  havde  ogsaa 
en  væsenlig  Fortjeneste  af  det  talrige  Besøg.  Vel  stod  Fege- 
tasches  01,  Kiimmel  og  Rom  i  stor  Anseelse  hos  de  mest 
drevne  Kjendere  blandt  Studeprangerne;  men  Hovedtiltræk- 
ningen dannede  dog  Madam  Jevers  stegte  Aal  og  kogte 
Gjedde.  Baade  Aal  og  Gjedder  af  første  Kvahtet  fangedes  i 
Pioner  So.  Begge  Dele  vare  de  kantonnerende  Troppers 
Livret,  hvorfor  ogsaa  Kroen  paa  Lønningsdagen  formelig  var 
beleiret  af  Soldater.  En  Kvartermester  ved  de  fyenske  Dra- 
goner kom  i  saadan  Begeistring  ved  Nydelsen  af  de  stegte 
Aal,  at  hans  Indbildningskraft  lob  aldeles  løbsk  med  ham: 
han  forsikrede  Madam  Jever,  at  selv  Marketenderskerne  i 
Napoleons  Hær  berømmede   Fegetasches  Krokone. 

I  det  sidste  Par  Dage  var  der  efter  Mønstringen  ved 
Preetz  rykket  en  Bataillon  af  det  oldenborgske  Regiment  og 
en  Eskadron  Dragoner  forbi  Fegetasche,  hvor  de  havde  holdt 
en  kort  Rast.  Baade  Gjæste-  og  Kjælderstuen  vare  mylrende 
fulde  af  Soldater;  de,  der  ikke  kunde  faae  Plads  inde,  leirede 
sig  udenfor,  paa  Veien  og  i  Haven.  Tørsten  var  almindelig 
og  stærk.  Krokonen  og  Kromanden  stod  hver  ved  sit  Øltræ 
og  tappede  den  ene  Kande  efter  den  anden  af;  Piger  og 
Karle  løb  om  blandt  Soldaterne,  der  snappede  dem  Kanderne 
ud  af  Hænderne.  Blandt  Sværmen  var  der  ogsaa  Soldater 
af  Prins  Kristians  og  det  holstenske  Regiment,  der  havde 
indfundet  sig  for  at  hore  Xoget  om  Mønstringen.  De  for- 
skjellige  Regimentsuniformer  afgav  et  broget  Skue,  og  for  saa 
vidt  som  Plattydsk,  sjællandsk  og  fj-ensk  Dialekt  lød  mellem 
hverandre,  var  der  en  lille  babylonisk  Sprogforvirring.  Dra- 
gonerne talte  om  deres  vældige  Choc ;  Infanteristerne  vare 
stolte  af  den  Hurtighed,  hvormed  de  havde  dannet  Karré. 
Hist  og  her  hørte  man  Ytringer  om  Kronprinsen,  der  havde 
rost  Folkene  og  sagt  til  Generalmajor  Leth,  at  han  var  sær- 
deles vel  tilfreds  med,   hvad  han  havde  seet. 

„Skaal  for  Hs.  kongelige  Høihed ! "  raabte  en  Musketeer, 
idet  han  satte  Ølkanden   for  Munden. 

„Ja,  hans  Skaal  I"  lød  det  fra  alle  Sider.  Kanderne  gik 
rundt  og  vare  hurtigt  tømte,  hvorpaa  Pigerne  og  Karlene  bar 
dem  ind   for  igjen   at  faae  dem   fyldte. 

Officererne  havde  samlet  sig  paa  den  Syd  for  Kroen 
liggende  Bakke  Edeberg,  fra  hvis  Top  hele  det  omliggende 
smukke  Landskab  nu  viste  sig  i  Eftermiddagsbelysning.  Man 
havde  lagt  sig,  fordelt  i  Grupper,  i  det  bløde  Græs  og  for- 
friskede sig  ved  Nydelsen  af  et  Glas  Madeira,  der  var  leveret 
fra  Henning  Jevers  Kjælder  og  hørte  til  dennes  Rariteter. 
Konversationen  dreiede  sig  især  om  det  stærkt  bevægede  Sel- 
skabsliv, man  havde  ført  sidste  Efteraar  og  Vinter.  Havde 
Kantonnementet  sin  besværlige  Tjeneste,  medførte  det  ogsaa 
storartede  Adspredelser  og  fremmest  blandt  disse  vare  Ballerne, 

Jagtpartierne  og  Selskaberne  paa  de  adelige  Herresæder.  Nu 
dukkede  i  Samtalens  Løb  mangfoldige  Minder  frem.  De 
unge  Officerer  tænkte  især  paa  de  smukke  Damer,  der  havde 
danset  saa  gratiost  og  konverseret  saa  skjæmtende.  De 
gamle  Officerer  havde  naturligvis  ogsaa  Øie  for  den  kvinde- 
lige Skjønhed,  men  Erindringen  om  Jagthistorierne  og  om 
alskens  pudsige  Træk  fra  de  animerede  Konvivier  interesserede 
dem  dog  mest. 

Den  almindelige  Konversation  forstummede  pludselig,  da 
Generalmajor  Leth  med  høi  Stemme  og  livligt  Foredrag  be- 
gyndte at  fortælle  om  sin  Deltagelse  i  det  sidste  Apartement 
hos  Kronprinseparret  paa  Slottet  i  Kiel.  Med  livlig  Opmærk- 
somhed havde  det  distingverede  Selskab,  med  Deres  kgl. 
Høiheder  i  Spidsen,  lagt  Mærke  til  det  overordenlige  Galanteri, 
hvormed  Landgrev  Frederik  af  Hessen,  Kronprinsens  Svoger, 
kurede  til  Baronesse  Clarelia  v.   Liliencron. 

Fegetasches  Gjæstestue  var  okkuperet  af  Underofficerer, 
der  havde  tændt  deres  smaa  Feltpiber  og  sad  ivrig  passiarende 
ved  Kaffeknægte.  Tykke  Tobaksskyer  steg  mod  Loftet,  men 
fandt  Udgang  gjennem  de  aabnede  Vinduer.  Blandt  de  kraf- 
tige Skikkelser  her  ragede  Vagtmester  Kaspar  Brincker  ved 
de  fyenske  Dragoner  frem  ved  sin  Høide  og  sin  mandige 
Skjønhed.  Han  var  blond  og  havde  blaa  Øine,  Uniformen 
—  rod  Kjole,  med  lyseblaa  Rabat,  gule  Pantalons,  Halv- 
støvler og  Casque  —  sad,  som  om  den  var  støbt  om  ham. 
Denne  Vagtmester,  der  havde  et  muntert  Sind  og  en  kjøn 
Sangstemme,  var  ligefrem  af  Naturen  bestemt  til  at  henrive 
Bønderpigerne,  og  det  gjorde  han  da  overalt.  Ja,  Kaspar 
Brincker  havde  endog  sat  Clara  Hilmers  Hjerte  i  Flamme, 
men  her  var  han  selv  bleven  anskudt.  Han  havde  seet  hende 
første  Gang  hos  en  Skovløber  i  Nærheden  af  Preetz,  og  da 
han  fik  at  vide,  at  hun  pleiede  at  komme  der  en  bestemt 
Dag  om  Ugen,  skaffede  han  sig  Permission  for  at  faae  Lej- 
lighed til  at  være  sammen    med   hende.      Han   havde  til   Hen- 


62 


sigt  snart  at  erklære  sig  for  hende.      Men  det  hastede  iøvTigt 
ikke,   da  de  Begge  følte  sig  sikre  paa  hinanden. 

„Jeg  kan  bringe  Jer  en  Efterretning,  Kammerater,  som 
jeg  fik  af  Ritmesteren,   lige  før  jeg  traadte  ind  her." 

„Og  det  er?"    lød  det  spørgende  fra  Forsamlingen. 

„Om  kort  Tid  tiltræder  Prins  Kristian  sin  Bryllupsreise 
til  Mecklenborg,  og  han  skal  da  eskorteres  af  Dragoner  til 
Grænsen." 

-,  „Der    er  Tale    om,    at    han    og    Prinsessen    skal    bo   paa 
Slottet  i   Pløen,"    sagde  Fureren  ved  Musketererne. 

.,Ja,  det  er  ganske  rigtigt,"  bemærkede  en  Vaabenmester; 
.,jeg  har  det  fra  Kammerjunker  Witzleben,"  føiede  han  med 
en  vis  Selvfølelse  til. 

„Prinsessen   er  nok  en   smuk   Dame,"   sagde  Brincker. 

.,Hun  skal  være  nysselig,"  udbrød  en  Korporal,  „men 
der  er  Piger  her  paa  Egnen,   som  overgaaer  hende." 

Her  saae  Korporalen  med  et  polisk  Blik  paa  Brincker. 
„Jeg  nævner  bare  Jomfru  Clara  Hilmer,"  ytrede  han  med  et 
svedent  Smil.   — 


XIII. 

Et  Par  Dage  efter  Midten  af  Juni  Maaned  1806  til- 
traadte  Prins  Kristian  sin  Bryllupsfærd.  Han  forlod  om 
Morgenen  Pløen,  der  i  Dagens  Anledning  havde  smykket  sig 
med  Grønt  og  nogle  smaa  Flag.  Ved  hans  Side  i  den  aabne 
Kalechevogn  sad  hans  Adjudant,  Clauson  Kaas.  En  Afde- 
ling Dragoner  red  foran  og  bagefter  Vognen.  Den  lille  Bys 
Befolkning  havde  samlet  sig  i  Hovedgaden,  gjennem  hvilken 
Prinsen  passerede.  Mændene  blottede  ærbødigt  Hovederne 
for  Hs.  Høihed,  og  Damerne  tilviftede  ham  med  deres  hvide 
Lommetørklæder  et  Farvel.  Prins  Kristians  Fj^siognomi  straa- 
lede  af  Glæde;  Feststemningen,  der  ombølgede  ham,  det 
skjønne  Solskinsveir  og  den  klare,  blaa  Himmel  vare  lige 
som    Forbud    paa,    at    han    nu    drog    sin    Livslj'-kke   i    Møde. 

Bønderne  vare  strømmede  til  langs  Veien  og  beundrede  den 
unge,  smukke  Prins,  som  han  sad  der  med  trekantet  Hat, 
mørkeblaa  Kjole  med  gyldne  Knapper,  hvid  Vest  med  Kalve- 
krøs.  Ved  Fyrstendømmet  Lybæks  Grænse  forlod  Dragon- 
Eskorten  Prinsen,  der  under  Inkognitoet :  Greve  af  Falster 
reiste  videre  gjennem  Hansestaden  Lybæks  Territorium  ind  i 
Hertugdømmet  Lauenborg,  som  den  Gang  stod  under  Kur- 
fyrsten af  Hannover. 

Det  gik  kun  fremad  i  langsomme  Dagsreiser.  Veiene 
vare  i  en  daarlig  Tilstand,  og  tre  Gange  om  Dagen  blev  der 
skiftet  Heste.  Om  Natten  hviledes  der.  Prinsens  Kammer- 
tjener, Wiesener,  havde  forud  truftet  de  Foranstahninger, 
Reisen  krævede.  Den  første  Station,  ved  hvilken  Prins  Kri- 
stian holdt  paa  mecklenborgsk  Grund,  var  Boitzenburg.  Han 
modtoges  her  af  Staldmester  Biilow  og  af  Kammerherre 
Kettenburg,  der  komplimenterede  ham  i  Hertugens  Navn. 
Prinsen  steg  her  op  i  en  med  sex  Heste  forspændt  Hofekvipage, 
efter  hvilken  der  red  en  Afdeling  Husarer.  Ved  Ankomsten 
til  Ludvigslust  hilsedes  han  af  hele  Hoffet,  hvis  Herrer  og 
Damer  stod  opstillede  i  Forhallen.  Der  tilforordnedes  .,Hs. 
kgl.  Høihed"  et  Følge,  bestaaende  af  en  Kammerherre,  en 
Kammerjunker,  Pager,  Løbere,  Lakaier  og  en  Trompeter  som 
Fureer. 

I  Ludvigslust  dreiede  baade  Hoffets  og  Befolkningens 
Tanker  sig  udelukkende  om  Brylluppet.  I  Slottet  og  i  Byen 
var  man  fuldstændig  optagen  af  Forberedelserne  til  det. 
Endelig  oprandt  den  store  Dag.  Det  var  den  21.  Juni, 
Aarets  længste  Dag,  og  denne  Gang  en  saa  straalende  skjon 
Sommerdag,  som  man  kunde  tænke  sig.  Naturen  havde  iført 
sig  en  henrivende  Høitidsdragt.  Husene  i  den  lille  B3'  vare 
sm^'kkede  med  Guirlander  og  smaa  Flag,  hvis  blaa-hvid-rode 
Farve  tonede  smukt  frem  blandt  alt  det  Grønne.  Mænd, 
Kvinder  og  Børn  vare  iførte  deres  Sondagsklæder,  medens 
alle  Embedsmænd  bar  Uniform.  Et  stærkt  Liv  rørte  sig  i 
Hovedstaden,  thi  fra  Hertugdømmets   forskjellige  Egne  var  der 

ankommet    Deputationer    for    at    overbringe    Lj'kønskninger    i 
Anledning  af  Formælingen. 

Under  denne  loftede  Stemning  var  det  naturligt,  at 
Poeterne  stemte  deres  Harpe  til  rhytmisk  Forherligelse  af 
Brudeparret,  til  „Danias  og  Vandalias"  Pris.  Begeistring 
vakte  især  en  „Bardiet",  i  hvilken  Prinsessen  og  Prinsen 
sammenstilledes  med  Skikkelser  i  den  nordiske  og  slaviske 
Alythologi.      Barden  kvad : 

Hausgeschmiickt  ist  Sie  mit  Snotras  Golde 
Und  mit  Lynas  Menschenfreundlichkeit! 
Nossens  Anmuth  giirtet  Unsre  Holde! 
Fre3'a  hat  zur  Liebe  Sie  geweiht. 
Wird  Dem  Christian  Balders  Thaten  iiben, 
Wird  Sie  Ihn  wie  Nanna  zårthlich  lieben! 

So  Avie  Blumen  aus  der  Erde  keimen. 
Leben  athmet,  und  die  Freude  singt. 
Siisse  Friichte  knospen  auf  den  Båumen, 
Wenn  die  Hertha  Radegast  umschlingt. 
So  wird  Christians  und  Charlottens  Liebe 
Sich  verherrlichen  durch  Schopfer-Triebe. 

Efter  en  Diner  en  retraite,  i  hvilken  ikke  andre  Damer 
end  de  fyrstelige  deltog,  begyndte  Brj^llupshøitidelighederne. 
I  Audienssalen  forebragte  Deputationerne  Hertugparret  deres 
Lykønskninger  i  Anledning  af  den  glimrende  Fremtid,  den 
durchlauchtige  Prinsesse  gik  i  Møde,  hvad  der  sikkert  ogsaa 
vilde  blive  til  Held   for  jMecklenborg. 

Efter  Lykønskningskuren  trak  Hertugparret  sig  tilbage. 
Derpaa  forsamlede  Hoffets  Herrer  og  Damer  sig  henholdsvis  i 
Hertugens  og  Hertugindens  Forgemak.  Hvilke  to  straalende 
Forsamlinger !  Hist  funklede  det  af  guldbroderede,  forskjellig- 
farvede  Uniformer,  her  blændedes  man  af  Damernes  glim- 
rende Toiletter,  men  især  fæstede  Opmærksomheden  sig  ved 
de  unge,  smukke,   hvidklædte  Kvindeskikkelser. 

Saa  snart  Overhofmarskallen  havde  meldt  Hertugen,  at 
Bruden    havde    indfundet    sig    hos    Hertuginden,     begav    Hs. 

Durchl.  Frederik  Frans  sig,  ledsaget  af  Arveprinsen  og  af 
sine  to  andre  Sonner,  Prinserne  Gustav  og  Karl,  og  af  Ka- 
valererne, til  Brudgommens  Kabinet.  Hertugen  gik  ind  i 
dette  og  viste  sig  et  Øjeblik  efter  ved  sin  Svigersøns  Side. 
Hvor  tog  Hs.  kgl.  Højhed  sig  prægtig  ud !  Han  bar  højrød, 
guldbroderet  Kjole,  hvid  Vest  med  Kalvekros,  sorte  Silkeknæ- 
benklæder og  hvide  Strømper.  Han  havde  Kaarde  ved  Siden 
og  holdt  den  trekantede  Hat  i  den  hoire  Haand.  Det 
sorte  krøllede  Haar  hvælvede  sig  smukt  om  den  høje  Pande, 
og  en  højtidsfuld  Stemning  lyste  ud  af  de  blaa  Øjne.  Prinsens 
Holdning  var  værdig  og  dog  utvungen. 


XIV. 

I  Hertugindens  Gemak  støde  Damer  og  Kavallerer  op- 
stillede i  to  Rækker,  der  bøiede  sig  dybt  for  Hertugen  og 
Prinsen,   da  disse  traadte  ind. 

Faa  Minuter  efter  viste  Hds.  Durchlauchtighed  Hertug- 
inden sig,  førende  Prinsesse  Charlotte  Frederikke  ved  sin 
høire  Haand.  Et  Udbrud  af  Beundring  gik  gjenem  For- 
samlingen. Aldrig  havde  hun  taget  sig  skjønnere  ud.  Hendes 
lille  Skikkelse  voxede  i  den  pragtfulde  Guldbrokades  Kjole, 
hvis  Slæb  bares  af  to  Hofdamer;  paa  hendes  mørke  Haar 
funklede  et  Diadem,  men  Diamanterne  i  dette  lyste  dog  ikke 
med  en  saadan  Glans  som  hendes  livfulde,  mørkebrune  Øine ; 
det  lange  Brudeslør  bølgede  ned  om  hendes  skjøntformede 
Skuldre.  Prinsessen  var  i  en  henrykt  Bryllupsstemning,  men 
derfor  glemte  hun  ikke  Omgivelserne.  Hun  lagde  tvertimod 
nøie  Mærke  til  disse  og  følte  sig  stolt  over  at  være  Midt- 
punktet for  den  offentlige  Opmærksomhed.  Hertuginden  var 
iført  en  lyseblaa  Silkerobe,  hvis  Slæb  blev  baaren  af  tvende 
Pager. 

Overhofmarskallen  stillede  sig  i  Spidsen  for  Processionen, 
der  aabnedes  af  Hertuginden  og  Bruden,  efter  dem  fulgte 
Hertugen    og    Brudgommen ,     derpaa    kom    Arveprinsen     med 

Enke-Hertuginden,  Prinserne  og  endelig  hele  Hoffet.  Pro- 
cessionen skred  gjennem  Paradesalen,  hvor  Garden  dannede 
Espalier,  til  den  gyldne  Sal,  i  hvilken  Vielsen  skulde  finde  Sted. 

Midt  i  Salen  stod  et  med  Alterdug  beklædt  Bord  og 
foran  det  en  lav,  med  rødt  Fløil  betrukken  Skammel.  Pro- 
cessionen fordelte  sig  ved  sin  Indtrædelse  i  Salen  saaledes, 
at  Hertugen  med  Brudgommen  og  Prinserne  tog  Sæde  paa  den 
ene  Side;  Hertuginden  med  Bruden  og  Enkehertuginden  paa 
den  anden;  bag  de  fyrstelige  Personer  stode  hist  Kavalererne, 
her  Damerne  opstillede  i   Halvkreds. 

Efter  at  Overhofprædikant,  Konsistorialraad  Studemund, 
havde  taget  Plads  foran  Alterbordet,  førtes  Brudgom  og  Brud 
af  Hertugparret  til  Skamlen.  Den  høiærværdige  Geistlige 
holdt  en  kort  Vielsestale  til  den  ..naadige  Prins  og  den 
durchlauchtige  Prinsesse".  Han  fremhævede  i  blomstrende 
Udtrj'k  den  Lj^kke,  der  ventede  det  unge  Ægtepar,  da  baade 
Prinsen  og  Prinsessen  vare  i  Besiddelse  af  saa  fortræffelige 
Egenskaber;  men  det  var  som  talt  ud  af  Forældrenes  Hjerte, 
da  han  bevæget  ytrede,  at  de  med  en  vis  Bekymring  saae 
hende  drage  bort.  „Dog",  tilføiede  han,  „Deres  høie  For- 
ældre, Deres  Slægtninge  og  Alle,  der  kjende  og  ære  Dem, 
søge  i  Anledning  af  Adskillelsen  en  Beroligelse  i  Over- 
bevisningen om ,  at  De  fuldstændig  vil  vie  Dem  Deres  op- 
høiede  Kalds  skjønne  Pligter."  Brudeparret  knælede  derefter 
ned  paa  Skamlen,  vexlede  Ringene  og  modtog  Præstens  Vel- 
signelse.     Vielsesakten  var  fuldbyrdet  I 

I  samme  Xu  forkyndte  Pauker  og  Trompeter  fra  Slots- 
altanen  Budskabet ,  og  en  Kanonsalut  drønede  som  Svar. 
Fra  Galleriet  i  Salen  lod  derpaa  en  Kantate  af  mandhge  og 
kvindehge  Stemmer: 

Hymen,  reichster  Freudengott  auf  Erden, 

Lass  den  schonen  Bund  den  heut 

Du  mit  Jubel  eingeweiht, 

Die  beg'iickteste  der  Ehen  werden, 

Deren  jeh  ein  liebend  Paar  sich  (rcut! 

Derefter  begav  Processionen  sig  i  den  samme  Orden, 
hvori  den  var  kommen,  tilbage  til  Hertugindens  Gemak.  Her  bragte 
Hoffet  Ægteparret  sine  Lykønskninger,  og  her  vare  Brude- 
gaverne udstillede,  blandt  hvilke  de  kostbare  Smykker  fra 
Kong  Kristian  og  Kejser  Alexander  af  Rusland  især  vakte 
Beundring.  Derefter  bleve  de  ovenfor  nævnte  Deputationer, 
som  Hertugparret  tidligere  havde  modtaget,  stedede  til  Audiens 
hos  de  Xy formælede.  Prins  Kristians  Svar  paa  de  forsk jellige 
Gratulanter  var  baaret  af  den  samme  Tanke;  men  han  for- 
stod at  variere   den  paa  mangfoldig  Vis  i  Udtr^^kket. 

Kl.  ni  om  Aftenen  holdtes  Gaiataffel.  De  fyrstelige 
Herskaber  spiste  i  den  gyldne  Sal.  Hoffets  Kavallerer  og 
Damer  i  Trompetersalen.  Den  gyldne  Sal  straalede  i  et  Lys- 
hav, da  Processionen  betraadte  den.  Under  Musik  af  Hof- 
kapellet tog  de  fyrstelige  Personer  Plads.  Brudeparret  sad 
mellem  Hertugen  og  Hertuginden.  Efter  at  de  opvartende 
Kammerjunkere  havde  skilt  de  høie  Herskaber  af  med  Hand- 
skerne ,  der  bleve  lagte  paa  gjidne  Kredens-Tallerkener ,  be- 
gyndte Pagerne  deres  Virksomhed.  De  straalende  Lysekroner, 
den  høie  Sals  Guld-  og  Marmorfarve,  de  glimrende  Hofdragter, 
de  smilende  Ansigter,  den  megen  Ungdom,  Skjønhed  og  Ynde, 
Musikens  henrivende  Toner ,  de  fine ,  sjeldne  Retter  og  den 
høitidsfulde  Stemning,  der  hvilede  over  det  Hele  —  Alt 
det  forenede  sig  til  et  storartet  Billede ,  der  gjorde  .et  uud- 
sletteligt Indtryk  paa  enhver  af  de  Tilstedeværende.  Pludselig 
forstummede  Musiken,  almindelig  Tavshed  indtraadte.  Hertug 
Frederik  Frans  reiste  sig,  hele  Forsamlingen  ligesaa.  I  den 
skummende  Champagne,  med  faa  velvalgte  hjertelige  Ord 
tømte  han  de  Xyformæledes  Skaal.  Orkestret  istemte  en 
Fanfare. 

Da  Taflet  var  til  Ende,  begave  de  fyrstelige  Personer  og 
Hoffet  sig  igjen  i  Procession  til  Hertugindens  Gemak,  hvor 
Brudgommen  skiltes  fra  Bruden  og  trak  sig  tilbage  til  sit 
Kabinet. 

Med    Optoget    til   Brudegemakket    endte    Dagens    Høitid. 

o* 

Hertuginden  rakte  sin  Datter  Haanden ,  foran  gik  to  Pager 
med  Voxlys  i  Armstager,  efter  fulgte  alle  Hoffets  Damer.  I 
Salonen  foran  Brudegemakket  stansede  Hertuginden  og  Prin- 
sessen. Damerne  gik  derimod  længere  frem  og  ordnede  sig 
i  to  Rækker,  de  to  Pager  stillede  sig  op  hver  paa  sin  Side 
af  Gemakkets  Dor.  Hertuginden  og  Prinsessen  skred  derpaa 
gennem  den  dybt  neiende  Dobbeltrække  til  Gemakkets  Dør, 
der  aabnedes  og  lukkedes  af  Pagerne.  Med  disse  i  Spidsen 
forlode  Damerne  Salonen  og  skiltes  fra  hverandre.  Hertug- 
inden hjalp  sin  Datter  med  Afklædningen  og  kyssede  hende 
med  moderlig  Varme  ved  Afskeden. 

Imidlertid  havde  Hertugen  og  Arveprinsen,  ledsagede  af 
Kavalererne,  begivet  sig  til  Prins  Kristians  Kabinet.  De  to 
Durchlauchtigheder  traadte  ind  i  dette,  hvor  de  overværede 
Prinsens  Omklædning  i  Natdragt,  hvormed  hans  opvartende 
Kammerherre  var  ham  behjælpelig.  Derpaa  fulgtes  han  i 
Procession  til  Brudekamrets  Dor.  Hertugen  overrakte  her 
broderede  Strømpebaand  til  et  Par  Herrer  af  Følget,  og  her- 
med  var  hele  Bryllupsceremonien  afsluttet, 

I    dyb    Stilhed     laa    Slottet    og    dets    Omgivelser;     kun 
Nattergalens    Sang    lød    fra    Slotshaven    gjennem    den    maane 
klare    Nat.      „Selene    tilsmiler    os",    sagde    Bruden,    idet   hun 
pegede  paa  Maanen,    der  kastede  sit  af  Gardinerne  dæmpede 
Lys  ind  i  Gemakket. 

„Du  er  selv  Hyperions  skjønne  Datter'',  svarede  Brud- 
gommen,   „og  Du  hviler  nu  ved  Din   Endymions  Side." 

Den  følgende  Dag  modtoge  de  Nygifte  en  Hilsen  fra 
Kjøbenhavn  i  Form  af  et  lyrisk  Digt,  skrevet  af  Professor 
Sander,  Dramaet  „Niels  Ebbesen'' s  Forfatter.  I  Digtet  an- 
raabtes  „Eloa"  ,  Serafernes  Fyrste,  Uskylds  og  Kjærligheds 
Engel,    om   at  signe  Brudeparret:     Kristian  og  Charlotte. 

Dagen  var  en  Søndag,  og  Hoffet  begav  sig  da  i  Kirke. 
Hofpræst  Ackermann  prædikede  smukt  og  dybsindigt  over 
Dagens  Text  om  det  fortabte  Faar.  I  Prinsesse  Charlotte 
Frederikkes    Hoved    færdedes    et    Mylr    af    Tanker,     og    hun 

havde  vanskeligt  ved  at  være  andægtig  og  opmærksom.  Men 
det  slog  som  et  Lyn  gjennem  hendes  Bevidsthed,  da  Præsten 
sammenlignede  et  Alenneske ,  der  kom  ind  paa  Forvildelsens 
Vei,  med  et  fortabt  Faar,  hvilket  dog  vilde  blive  frelst,  naar 
det  lyttede  til  den  gode  Hyrdes  Stemme.  Udtrykket:  „For- 
vildelsens Vei"  fandt  i  hendes  Sind  en  mærkelig  Sangbund; 
det  kom  pludselig  over  hende  som  en  Anelse ,  at  disse  Ord 
maaske  vilde  faa  særlig  Anvendelse  paa  hende.  Men  hurtigt 
fortrængtes  den  uhyggelige  Følelse  af  lyse  Tanker.  Hun 
istemte  af  sit  ganske  Hjerte  Psalmesangen,  af  hvis  harmoniske 
Toner  kun  lysende  Fremtidsbilleder  oprullede  sig  for  hendes 
Fantasi. 

I  det  store  Gaiataffel  om  Middagen  deltoge  Medlemmerne 
af  de  mange  Deputationer,  der  havde  indfundet  sig  i  Ludvigs- 
lust.  Om  Aftenen  holdt  Hertuginden  Cirkel,  ved  hvilken 
Prins  Kristian  fandt  Leilighed  til  at  stifte  Bekjendtskab  med 
Overhfovederne  for  nogle  af  Mecklenborgs  ældste  og  berømme- 
ligste Adelsslægter,  deriblandt  Greverne  Bassewitz ,  Hahn  og 
Bernstorff.  Prinsen  hilste  med  særlig  Interesse  paa  Grev 
Karl  Hahn,  da  denne  blev  forestillet  for  ham  af  Overhof- 
marskallen. 

„Deres  Navn,  Hr.  Greve,"  ytrede  Prinsen,  „er  berømt 
ikke   blot  paa  Jorden,   men  ogsaa  paa   Himlen." 

„Deres  kgl.   Høihed   mener?" 

„Er  ikke  et  af  Maanens  Randbjerge  opkaldt  efter  Deres 
Fader?" 

„Deres  kgl.  Høiheds  Viden  er  virkelig  enestaaende ! 
Min  Fader  var  ligefrem  en  lidenskabelig  Astronom ,  og  hans 
Observatorium  paa   Remplin  var   fortræffeligt!" 

„Men  De,  Hr.  Greve,  lever  og  aander  for  den  dra- 
matiske Kunst." 

„Det  skulde  være  mig  en  Ære,  hvis  jeg  kunde  komme 
til  at  spille  for  Deres  kgl.  Høihed.  Mit  Theater  paa  Remplin 
er  godt.      For  nylig  optraadte   Iffland  paa  dets  Scene." 

„Ja  saa.     Det  skulde  interessere  mig  at  besøge  Remplin. 

Jeg  havde  ogsaa  nok  Lyst  til  at  tale  med  Greven  om  ^Wil- 
helm Meister"  ;   De  er  ganske  særlig  fortrolig  med  det/' 

„Jeg  smigrer  mig  ved   at  være   det,  Deres  kgl.   Høihed." 

Prinsens  Samtale  med  Hahn  blev  snart  bekjendt  i  alle 
Mecklenborgs  aristokratiske  Kredse.  Beundringen  for  Hs.  kgl. 
Hoiheds  sjældne  Lærdom  var  almindelig. 

Om  Aftenen  var  der  Bal,  hvortil  en  mindre,  udvalgt 
Kreds  var  indbudt.  Foruden  Hoffets  Damer  saae  man  her 
kvindelige  Repræsentanter  for  den  mecklenborgske  Adels  ni 
fornemste  Slægter.  Der  dansedes  i  Keisersalen.  Ballet  aabne- 
des  med  en  Polonæse,  som  Hertugen  dansede  med  sin  Datter, 
Prins  Kristian  med  Hertuginden.  I  Menuetten,  der  dansedes 
af  sex  Par,  tildrog  Arveprinsen  og  hans  Dame,  Prinsesse 
Karoline  af  Sachsen-Weimar,  sig  især  Opmærksomhed.  Arve- 
prins Frederik  Ludvig  tog  sig  glimrende  ud  i  sin  russiske 
Generalsuniform  og  førte  sig  med  en  imponerende  Værdighed. 
Prinsesse  Karohne  henrev  Alle  ved  sin  Ynde  og  sin  elegante 
Optræden.  I  Ecossæsen  gjorde  et  ungt  Par  sig  almindelig 
bemærket:  Løitnant  Clauson-Kaas  og  Komtesse  Ferdinandine 
Luckner.  Den  sextenaarige  brunette  Komtesse  og  hendes 
Kavaler,  den  danske  Løitnant,  dansede  med  en  Fyrighed,  en 
Lethed  og  med  en  Hengivelse  i  Balstemningen,  der  saa  om- 
trent gjorde  dem  til  Idealet  af  et  Balpar. 

Paa  et  Tegn  af  Overhofmarskallens  Stav  horte  Musiken 
op.  Under  denne  Afbrydelse  af  Ballet  traadte  Selskabet  ned 
i  Slotshaven ,  der  var  illumineret  med  orientalske  Lamper. 
Den  skjønne  Park,  over  hvilken  den  mørkeblaa,  stjernebesatte 
Himmel  hvælvede  sig,  tog  sig  fortryllende  ud.  Man  kunde 
tro  sig  hensat  til  Oberons  og  Titanias  underfulde  Have.  En 
Time  før  Midnat  afbrændtes  der  paa  Plænen  Vest  for  Slottet 
et  storartet  Fyrværkeri,  hvis  Glansnumer  var  folgende  Strofe, 
der  viste  sig  i  røde  og  hvide  Farver: 

In  Daniens  erhabnem  Sohn 
In  X'andaliens  holder  Tochter 
Verschwistern  sich  aufs  neu  zwei  Lande, 
Durch  schone  Bande  schon  verwandt. 

Det  unge  Ægtepar  tilbragte  den  følgende  Maaned  i 
Stilhed  i  Ludvigslust;  kun  et  Par  Gange  blev  der  foretaget 
Udflugter.  Prins  Kristian  og  Prinsesse  Charlotte  besøgte 
saaledes  Remplin,  hvor  Grev  Hahn  paa  det  derværende  Theater 
viste  dem  Prøver  paa  sin  dramatiske  Kunst.  Han  spillede 
sammen  med  et  Par  unge  Damer  og  to  Literater  nogle  Scener 
af  Goethes  „Tasso".  Greven  henrev  Prinseparret  og  hele 
den  notable  Tilskuerkreds  ved  den  Kraft  og  Lidenskab,  hvor 
med  han  som  Tasso  omfavnede  Prinsessen  i  Slotshaven  og 
trykkede  hende  til  sit  Bryst.  En  anden  Udflugt  gik  til  den 
skjønne  bakkede,  skovbevoxede  Egn  ved  IMalchin  Søen,  det 
saakaldte  mecklenborgske  Sveits.  Midsommeren  udfoldede  sig 
i  al  sin  varme ,  yppige  Pragt ;  aldrig  havde  et  Ægtepars 
Hvedebrødsdage  været  mere  begunstigede  af  Naturen. 

I  Begyndelsen  af  August  forlod  Prins  Kristian  og  hans 
Gemalinde  Ludvigslust  og  begav  sig  til  den  lille  By  Doberan 
ved  Østersøens  Kyst.  Det  var  et  af  Svigerfaderens ,  Hertug 
Frederik  Frans'  Yndlingspunkter.  Han  havde  selv  for  tretten 
Aar  siden  oprettet  selve  Søbadeanstalten ,  den  første  i  Tj'sk- 
land,  og  han  pleiede  aarlig  et  Par  Maaneder  at  opholde  sig 
i  Doberan,  der  ligger  henved  en  Mil  fra  Strandkanten.  Hs. 
Durchlauchtighed  boede  da  paa  Jagtslottet  ved  Byen  og  kjørte 
daglig  gjennem  den  store  Bøgeskov,  der  udbreder  sig  mellem 
Slottet  og  Badestedet,  til  dette,  hvor  Besøget  af  fornemme  og 
bemidlede  Gjæster  voxede  aarlig. 

Det  unge  Ægtepars  Reise  til  Doberan  gik  gjennem 
Schwerin,  hvor  det  vilde  overnatte.  Hertugdømmets  Hoved- 
stad havde  smykket  sig  med  Vaabenskjolde  og  Grønt  til 
Prinsens  og  Prinsessens  Modtagelse;  hele  Befolkningen  var  i 
Bevægelse.  Da  man  fra  Domkirkens  Taarn  iagttog  Vognen, 
der  var  ledsaget  af  en  stor  Husareskorte ,  begyndte  Kirke- 
klokkerne at  ringe.  I  samme  Øieblik  V^ognen  kjørte  ind  paa 
Stadens  Grund,  lød  Kanonsalut.  Prinseparret  modtoges  af 
Raadet  med  Borgmesteren  i  Spidsen.  Han  udtalte  i  varme 
Ord  Schwerins  Glæde  over  at  se  Prinsen  og  Prinsessen  inden- 


for  sine  Mure;  han  tilføiede,  at  Befolkningen  nærede  store 
Forventninger  om  den  glimrende  Fremtid ,  Prinsessen  vilde 
gaa  i  Mode  i  det  høie  Norden  ved  Siden  af  en  Prins  med 
saa  fremragende  Egenskaber.  Prins  Kristian  takkede  for  den 
bragte  Hyldest,  idet  han  erklærede,  at  han  nu  ved  et  dobbelt 
Baand  var  knyttet  til  Mecklenborg;  først  gjennem  sin  Moder, 
Hertugens  Søster,  dernæst  gjennem  sin  høitelskede  Gemalinde, 
Hertugens  Datter.  Prinseparret  kjørte  under  Mængdens  Hurra- 
raab  til  Palæet  i  Konigsstrasse,  i  hvilken  Borgergarden  para- 
derede. Om  Aftenen  var  der  Apartement.  Blandt  de  notable 
Personligheder,  der  her  blevc  forestillede  for  Prinsen  og  Prin- 
sessen,  var  den  preussiske  Generalløitnant  Bliicher,  der  faa 
Aar  efter  skulde  blive  en  af  Tysklands  Nationalhelte  og  sine 
mecklenborgske  Landsmænds  Stolthed.  Med  megen  Interesse 
horte  Prinsen  paa  Bliichers  Fortælling  om  sin  Tjeneste  i  den 
svenske  Hær. 

Den  følgende  Dag  fortsattes  Reisen  til  Doberan ,  men 
saaledes,  at  Ankomsten  til  den  lille  By  forst  fandt  Sted  sent 
om  Aftenen,  da  en  officiel  Modtagelse  ikke  ønskedes.  Jagt- 
slottet der,  i  hvilket  Prinseparret  boede,  var  omgivet  af  et 
smukt  Haveanlæg  i  engelsk  Stil.  Slottet  havde  i  det  attende 
Aarhundredes  Begyndelse  en  Tid  været  Residens  for  Hertug 
Karl  Leopold,  der  var  gift  med  Czar  Peter  den  Stores  Broder- 
datter, Katharina  Ivanowna.  I  Audiensgemakket  hang  et 
Billede  af  hende,  hvilket  Prins  Kristian  hyppig  opmærksomt 
betragtede.  Hun  var  Stammoder  for  de  russiske  Prinser  og 
Prinsesser  i   Horsens. 

Kammerherre  Plessen  var  under  Prinseparrets  Ophold  i 
Doberan  et  Par  Dage  dets  Gjæst.  Ved  Middagstaflet  faldt 
Talen  paa  de  i  Spisegemakket  ophængte  Portrætter,  af  hvilke 
de  fleste  vare  meget  gamle. 

.,Der  seer  Deres  Hoihed  en  af  Deres  Gemals  Forfædre,'* 
sagde  han  til  Prinsessen,  idet  han  pegede  paa  et  af  Billederne. 

„Jeg  kjender  ham  ikke",   svarede  hun. 

„Det  er  Kong  Kristian  den   Femte  af  Danmark.'- 

„Ja  saa.  Han  gjør  Indtryk  af  at  have  været  en  ridderlig 
Skikkelse." 

„I  hans  Regjeringstid  traadte  en  Plessen  i  dansk  Stats- 
tjeneste.  Jeg  har  derfor  særlig  Interesse  for  denne  Konge. 
Han   har  en  Gang  boet  her  paa  Slottet. 

„Har  Kong  Kristian?"   spurgte  Prinsen. 

„Deres  kgl.  Høihed  erindrer,"  fortsatte  Kammerherren, 
„at  han  her  forbandt  sig  med  den  store  Kurfyrste  mod 
Sverig. " 

„De  har  Ret,  Kammerherre  Plessen!  Hvor  havde  jeg 
mine  Tanker  henne!" 

„Mod  Sverig!"  udbrød  Prinsessen;  „det  var  godt  gjort 
af  ham!  Jeg  afskyer  Sverig,  siden  Kong  Gustav  hævede  sin 
Forlovelse  med  min  Søster  Louise." 

Denne  Ytring  berørte  Prins  Kristian  ubehageligt,  da  den 
stred  mod  den  Diskretion,  en  Prinsesse  burde  iagttage,  naar 
hun  i  en  Hofmands  Nærværelse  talte  om  en  fremmed  Magts 
Suveræn. 

„Man  maa  ikke  sammenblande  forskjellige  Tider  med 
hinanden,"  sagde  han  med  et  mildt  bebreidende  Blik  til 
Prinsessen. 

Daglig  kjørte  Prinseparret  i  en  Faeton  gjennem  Skoven 
til  Badet,  hvor  det  modtoges  af  en  Kammerpige  og  en  Lakai, 
der  assisterede  ved  Badningen.  Prinsessen  var  som  et  over- 
givent Barn ,  naar  hun  steg  ned  i  det  friske ,  krystalklare 
Østersøvand  med  den  hvide  Sandbund.  Hun  vilde  ikke  be- 
nytte Badehætte,  men  dukkede  sig  med  sit  lange  sorte  Haar, 
der  snoede  sig  som  Slanger  om  hendes  Skuldre,  naar  hun 
reiste  sig  igjen.  Hun  jublede  og  klappede  i  Hænderne. 
Snart  plaskede  hun  i  Vandet,  saa  det  stod  i  Skumperler  om- 
kring hende ,  snart  satte  hun  sig  paa  Trappen ,  og  lænende 
sig  tilbage   betragtede  hun   Himlens  Skyer. 

„Troer  Du  paa  Havmænd?"  spurgte  Prinsessen  en  Dag 
Kammerpigen,   der  fra  Badehuset  fulgte  hendes  Bevægelser. 


—    74  — 

„Lige  saa  vist  som  paa  Havfruer,  Deres  Durchiauch- 
tighed." 

-.,Kom  her  en  Havmand,  jeg  skulde  behandle  ham,  som 
Najaden  behandlede  Pylas.'" 

Kammerpigen  saae  uforstaaende  paa  hende. 

Medens  det  salte  Havvand  virkede  æggende  paa  Prin- 
sessen koleriske  Temperament,  bragte  det  tvertimod  Prinsen  i 
en  flegmatisk  Tilstand.  Han  sprang  hovedkuls  ud  og  svøm- 
mede nogle  IMinuter,  men  aldrig  langt  fra  Trappen.  Derpaa 
strakte  han  sig  og  flød  i  Vandskorpen ,  lige  som  halvt 
slumrende.  Da  Lakaien  en  Gang  spurgte,  hvorledes  Hs. 
Høihed  befandt  sig,  fik  ham  til  Svar:  „Som  en  Sj-barit  i 
Elysium." 

Hvad  det  skulde  betyde ,  vidste  Lakaien  nu  ikke ;  men 
han  formodede ,  at  det  nok  maatte  være  en  behagelig  For- 
nemmelse. 

XV. 

Lige  siden  Prins  Kristians  Afrejse  fra  Pløen  var  der 
arbeidet  ihærdigt  paa  at  gjøre  Slottets  Hovedbygning  og 
ostlige  Fløi  til  en  smuk  og  behagelig  Residens  for  det  ny- 
gifte Prinsepar. 

Deres  Høiheder  havde  meldt  deres  Ankomst  til  Sep- 
tember, og  Alt  stod  paa  det  Tidspunkt  rede  til  deres  Mod- 
tagelse. I  Midten  af  den  nævnte  Maaned  forlod  Prinseparret 
Doberan.  Reisen,  der  foretoges  i  det  dybeste  Inkognito,  gik' 
over  Wismar,  Dussow  og  Lybæk,  men  saaledes,  at  Stæderne 
kun  berørtes  ved  Nattetid.  Prinseparret  og  Tjenerskabet  kjørte 
i  to  store  Landauere,  hver  forspændt  med  fire  Heste.  Reise- 
planen var  noiagtig  fastsat,  saa  at  Hesteskiftet  under  Veis 
foregik  med  Præcision ,  og  Kroerne ,  hvor  der  skulde  bedes, 
vare  i  betimelig  Tid  blevne  underrettede  om  de  høie  Reisendes 
Ankomst.  I  Eutin  tog  Prinsen  og  Prinsessen  Afsked  med 
det  mecklenborgske  Følge,  der  nu  fordelte  sig  i  Laudauerne 
og   vendte   tilbage    til    Hjemmet.      En  Taare    tindrede    i    Prin- 

sesse  Charlottes  Øine,  da  Tjenerskabet  med  dyb  Ærbødighed, 
der  dog  ikke  udelukkede  Hjertets  Varme,  sagde  hende  Farvel. 
Hun  folte,  at  det  sidste  Stykke  af  Mecklenborgs  Grund  nu 
var  gledet  bort  under  hendes  Fodder. 

Da  Veiret  var  klart  og  varmt,  tog  Prinseparret  Plads  i 
en  aaben  Kaleche.  I  Pløen  vidste  man,  naar  det  vilde  ind- 
træffe. Da  Vognen  kjørte  ind  paa  Stadens  Enemærker,  ventede 
der  strax  de  Nygifte  en  Overraskelse:  den  blaa  og  den 
røde  Borgergarde  til  Hest  holdt  paa  begge  Sider  af  Veien  og 
afgav  nu  Eskorte;  Landbefolkningen  havde  i  Skarer  samlet 
sig  og  hilste  det  unge  Par  med  Hurraraab,  og  i  samme  Øie- 
blik  som  Toget  kom  ind  i  Byen,  tordnede  Mortererne,  og 
Kirkeklokken  begyndte  at  ringe.  Ved  Opkjørslen  til  Slottet 
var  Borgervæbningen  opstillet.  Ved  Slottets  Hovedindgang 
modtoges  Prinseparret  af  hvidklædte  Damer,  der  holdt  Buketter 
i  Hænderne.  Borgmesterens  Hustru  overrakte  Prinsessen  et 
paa  Atlask  trykt  Digt.  Om  Aftenen  var  Ploen  illumineret. 
Prinseparret,  der  til  Fods  tog  Illuminationen  i  Øiesyn,  var 
Gjenstand  for  Befolkningens  Hyldest.   — 

Paa  Slottet  modtoges  Prinseparret  af  Hofstaten,  om  hvis 
Sammensætning  der  var  blevet  ført  en  omstændelig  Korre- 
spondance med  Kronprinsregenten.  Til  Hofmarskal  var  Kam 
merherre  Engelke  Biilow  udnævnt.  Han  var  den  Gang  midt 
i  Fyrrerne  og  gjorde  ved  sin  Høide,  sine  smukke  Ansigts- 
træk og  sin  noble  Holdning  et  imponerende  Indtrj^k.  Biilow 
var  kun  Landeværnsofficer,  men  han  havde  alligevel  et  saa 
udpræget  militært  Udseende,  at  man  strax  ved  hans  Frem- 
træden kom  til  at  tænke  paa  Kadetakademiet.  Som  Hof- 
marskal præsenterede  han  nu  her  for  Prinsessen  de  to  Hof- 
frøkner, der  vare  blevne  ansatte  hos  hende:  Komtesserne 
Frederikke  Wedel-Wedelsborg  og  Ferdinandine  Luckner.  Den 
Første,  en  femogtyveaarig  Pige,  gjorde  ved  sit  fyldige,  gylden- 
røde Haar  og  sin  velvoxne,  ranke  Skikkelse  et  højst  tiltalende 
Indtryk.  Hendes  milde,  blaa  Øine  tydede  paa  et  godt  Hjerte, 
men  kom  hun  i  Affekt,  antoge  de  et  Flammeskjær,   der  vidnede 

om,  at  hun  var  en  Slavinde  af  sin  Lidenskab.  Var  Kom- 
tesse Wedel-Wedelsborg  en  Type  paa  en  nordisk  Kvinde,  saa 
mindede  hendes  Kusine,  Komtesse  Luckner,  hvem  vi  tidligere 
traf  paa  Ballet  i  Ludvigslust,  om  en  sydlandsk  Skjonhed. 
Hendes  Bedstefader  var  den  ulykkelige  Marskal  af  Frankrig, 
der  faldt  som  et  Offer  for  Guillotinen,  Den  lille,  brunette, 
mørkøiede  Komtesse  Luckner  udøvede  ved  sit  Skjælmeri  og 
sin  Ynde  en  betagende  Virkning.  Hertug  Frederik  Frans 
gjorde  en  Gang  den  træffende  Bemærkning ,  at  Komtesse 
Luckner  havde  gaaet  i  Skole  hos  Gratierne. 

Prinsesse  Charlotte  Frederikke  rakte  Haanden  til  hver 
af  de  to  Komtesser  og  kyssede  dem  paa  Panden.  Hds. 
Højhed  udtalte  Haabet  om,  at  hendes  Samliv  med  dem  maatte 
blive  skjønt  og  harmonisk,  at  de  i  hendes  nye  Fædreland 
vilde  blive  lige  som  Skytsaander  for  hende. 

Af  Prinsessens  Holdning  fremlyste  tydelig,  at  hun  følte 
sig  mest  tiltalt  af  Komtesse  Luckner.  Prinsessen  gjorde  paa 
sin  Side  ikke  noget  vindende  Indtryk  paa  Komtesse  Wedel- 
Wedelsborg. 

Prinseparret  var  saaledes  daglig  omgivet  af  Hofmarskal 
Bulow,  Løjtnant  Clauson-Kaas  og  de  to  Hoffrøkner;  det  var 
det  Hlle  Hof  i  Pløen. 

Den  første  Maaned  efter  Ankomsten  til  Pløen  hengik 
med  Selskaber  og  Udflugter,  under  hvilke  Prinsessen  kom  i 
Forbindelse  med  det  holstenske  Ridderskabs  Kredse.  De 
officielle  Festligheders  Række  aabnedes  med  en  storartet  Kur 
og  Souper  paa  Slottet,  i  hvilken  sidste  Kronprinsen  og  hans 
Gemalinde  deltog.  Det  var  første  Gang,  at  Charlotte  Frede- 
rikke og  Kronprinsesse  Marie  mødtes  personlig;  denne  følte 
sig  allerede  ved  første  Øjekast  ikke  tiltalt  af  hin.  Den  liv- 
lige og  lunefulde  Prinsesse  Charlotte  fandt  Kronprins  Frede- 
rik tør  og  kjedsommelig.  Hs.  kgl.  Højhed  havde  Prinsessen 
til  Bords,   medens  Prins  Kristian  var  Kronprinsessens  Kavaler. 

I  Løbet  af  den  temmelig  træge  Konversation  spurgte 
Kronprinsen,      hvorledes    Prinsessens     Broder,      Prins     Gustav 


havde  det.  Prinsen  var  Major  i  preussisk  Tjeneste  og  stod 
nu  i  Felten  mod  Napoleon.  Han  havde  for  en  Maaned  siden 
besøgt  Kronprinsen  i  Kiel,  og  denne  havde  fundet  Behag 
i  ham. 

„Deres  Broder  er  Soldat  med  Liv  og  Sjæl",  sagde 
Kronprinsen, 

„Ja,  Napoleon  har  ogsaa  villet  hverve  ham",  svarede 
Prinsessen, 

Prins  Kristian,  der  havde  lyttet  til  Kronprinsessens  For- 
tælling om  sit  sidste  Besøg  paa  Gliicksborg  hos  Hertuginde 
Karoline  af  Brunswig,  blev  her  opmærksom  paa  sin  Ge- 
malinde. 

„Men  hvorledes  gik  det  til?"  spurgte  Kronprinsen.  „Det 
har  han  slet  ikke  berørt  i  sine  Samtaler  med  mig," 

„Nu  skal  Deres  kgl.  Højhed  høre  det.  De  veed,  at 
der  er  Mulatblod  i  Kejserinde  Josefine  af  Frankrig.  Jeg  fik 
saadan  en  umaadelig  Lyst  til  at  se  hende,  og  da  hun  for 
et  Par  Aar  siden  kom  til  Mainz,  lovede  min  Broder  Gustav 
at  ledsage  mig,   hvis  jeg  vilde  rejse." 

„Videre!"  udbrød  Kronprinsen.  I  vid  Omkreds  laante 
man  Prinsessen  Øren.  Prins  Kristian  saa  af  og  til  stivt 
paa  hende. 

„I  Huj  og  Hast  begav  vi  os  til  Mainz,  Lige  som  vi 
kom  dertil,  indtraf  Napoleon.  Vi  var  til  Bal  paa  Raadhuset. 
Jeg  blev  præsenteret  for  Kejserinden,  min  Broder  forestilledes 
for  Kejseren.  Da  denne  hørte,  at  han  var  preussisk  Officer, 
ønskede  han,  at  Gustav  vilde  gaa  i  fransk  Tjeneste;  thi 
han.  Kejseren,  havde  endnu  aldrig  set  en  saa  brillant  Kriger- 
skikkelse, Deres  kgl.  Højhed  seer,  at  De  har  faaet  en  rig- 
tig Soldat  ind  i   Familien." 

Prinsessen  fortalte  hele  denne  Historie  med  den  største 
Færdighed.  Hendes  Gemal,  der  var  overbevist  om,  at  det 
var  Opspind  altsammen,  spurgte  hende  inkvisitorisk:  „Men 
hvad  sagde  Dine   Forældre  til   den  Udflugt?" 

„De  var  slet  ikke  paa   Ludvigslust;     de  opholdt  sig  den 
Gang  paa   Doberan." 


Til  Ære  for  Prinseparret  holdt  Kronprinsregenten  et 
stort  Gaiataffel  paa  Slottet  i  Kiel.  Prinsesse  Charlotte  mødtes 
her  for  første  Gang  med  Kronprinsens  Svigerforældre,  Land- 
grev  Karl  af  Hessen  og  Hds.  kgl.  Højhed  Landgrevinde 
Louise,  med  Kronprinsens  Svogre,  Prinserne  Frederik  og 
Kristian  af  Hessen,  og  med  det  augustenburgske  Hertugpar. 
Tilstede  vare  med  Fruer  Ministrene,  Spidserne  for  de  civile 
Myndigheder  i  Kiel,  Generalerne  Evald,  Diiring  og  Moltke, 
tiere  Medlemmer  af  det  omboende  Godsejeraristokrati,  Hoffets 
Herrer  og  Damer.  Uniformernes  Guldbroderi  og  Damernes 
Smykker  funklede  i  Lysekronernes  Glans.  Prinsesse  Char- 
lotte, der  bar  en  mørkerød  Silkefløj Isrobe  og  havde  et  Dia- 
dem paa  Haaret,  gjorde,  da  hun  viste  sig  ved  Kronprinsens 
Side,  et  godt  Indtr3'k  paa  hele  Selskabet.  Man  beundrede 
hendes  livlige  brune  Øjne  og  blændende  hvide  Teint.  Kron- 
prinsen førte  hende  fra  det  store  Audiensgemak,  hvor  de 
Indbudte  havde  samlet  sig,  til  den  opl^^ste  Riddersal,  hvor 
det  straalende  Taffel  stod  dækket.  Kronprinsesse  Marie, 
hvem  Prins  Kristian  havde  til  Bords,  nærmede  sig  nu  stærkt 
Fyrrerne,  men  som  hun  sad  der  i  en  gul  Silkerobe  og  et 
diamantbesat  Baand  om  det  krøllede  sorte  Haar,  tog  hun 
sig  ud,  som  om  hun  var  en  halv  Snes  Aar  yngre.  Hertug- 
inde Louise  Augusta,  der  havde  Landgrev  Karl  til  sin  Bord- 
kavaler, imponerede  ved  sin  kongelige  Profil  og  sin  Værdig- 
hed. Hertug  Frederik  af  Augustenborg  førte  den  lille  blide 
Landgrevinde  Louise,  Frederik  den  Femtes  Datter,  der  af 
sine  Slægtninge  fik  Tilnavnet  „Louisenlunds  gode  Engel". 
Musiken  ved  Kronprinsens  Regiment  spillede.  Orkestret  havde 
netop  udført  en  iørefaldende  Arie  af  Cimarosas  „Cleopatra", 
da  Kronprinsen    rejste    sig    og  i    faa  hjertelige    Ord   bragte   de 

Nygifte  og  hele  Selskabet  en  Hilsen  fra  Kongen.  Han 
sluttede  med  Ordene:  „Hs.  Majestæt  Kong  Kristian  den 
Syvendes  Skaal!"  Under  Fanfarer  af  Orkestret  blev  den 
drukket. 

Konversationen  gik  vel  ganske  livlig,  men  Prinsessen 
fandt,  at  den  savnede  de  intelligente  og  vittige  Stænk,  hun 
var  vant  til  at  høre  i  Ludvigslust.  Hun  mærkede,  at  hun 
ikke  var  Damerne  nogen  sympathetisk  Personlighed.  Hos 
Kronprinsessen  mødte  hun,  som.  tidligere  antydet,  en  kølig 
Tilbageholdenhed.  I  Hertuginden  af  Augustenborgs  Bhk 
sporede  hun  endog  en  vis  Uvillie;  hun  havde  en  Forud- 
følelse af,  at  hendes  Forhold  til  Hertuginden  en  Gang  vilde 
komme  til  at  antage   en   ligefrem   fjendtlig  Karakter. 

Skjøndt  Kronprinsen  under  hele  Taflet  havde  vist  sig 
elskværdig  mod  hende,  var  hun  som  en  Følge  af  de  konge- 
lige Damers  reserverede  Optræden  i  et  bittert  Lune.  I  denne 
Stemning  forlod  hun  Taflet  og  førtes  af  Kronprinsen,  tilbage 
til   det  store  Audiensgemak,   hvor  Selskabet  samledes. 

Landgrev  Karl  kom  hen  til  Prinsessen  og  rettede  et  Par 
Spørgsmaal    til    hende    angaaende  hendes    Faders  Befindende. 

„Min  Fader",  ytrede  Prinsessen  efter  Spørgsmaalenes 
Besvarelse,  „har  iøvrigt  fortalt  mig  saa  meget  interessant  om 
Deres  Durchlauchtighed." 

„Det  smigrer  mig,  at  Hertugen  har  sin  Opmærksomhed 
henvendt  paa  mig." 

„Han  har  fortalt  mig,  at  Deres  Durchlauchtighed  har 
fundet  de  Vises  Sten." 

„Nej,   deri  tager   Hertugen  virkelig  fejl." 

„Det  var  ellers  Skade,  thi  i  en  vis  Forstand  kunde 
man  have  god  Brug   for  den  her  i  Familien." 

Landgreven  saae  studsende  paa  hende.  Han  aabnede 
sin  Snustobaksdaase,  tog  sig  en  Pris  og  ytrede  tørt:  „Deres 
Højhed  gjør  en  ejendommelig  Anvendelse   af  Alkymien." 

I  dette  Øjebhk  saa  han  Grev  Bentheim  Steinfurth,  til 
hvem  han   nu  vendte  sig. 

Blandt  Damerne  tildrog  ellers  Grevinde  Elisa  Bernstorff, 
Udenrigsministerens  Frue,  sig  megen  Opmærksomhed.  Hun 
var  en  fodt  Dernath,  en  Skjønhed  og  tj^ve  Aar  yngre  end 
sin  Mand,  Grev  Kristian  Bernstorff.  Deres  Brj-llup  havde 
for  kort  Tid  siden  staaet  paa  Emkendorf,  og  denne  fashio- 
nable Begivenhed  var  endnu   et  Samtaleemne.      Grevinden  var 


XVI. 

En  stille,  klar  Formiddag  i  September  sad  Komtesse 
Wedel  paa  en  Bænk  i  Slotshaven  tæt  ved  Søen,  Ved  hen- 
des Side  laa  første  Del  af  Senancourts  sentimentale  Roman 
„Obermann",  i  hvilken  hun  havde  læst  nogle  Sider,  Da  det 
var  en  usædvanlig  mild  Efteranrstemperatur,  havde  hun  taget 
en  rund  Straahat  paa  og  kastet  et  lille,  let  Silkeshavl  om 
sig.  Hun  betragtede  en  Stund  Maagerne,  der  i  Flokke  floj 
omkring  de  sivbevoxede  Øer  i  Pioner  Sø.  Hun  bukkede  sig 
derefter  ned,  plukkede  en  Tusindfryd  i  Græsset,  og  medens 
hendes  Blikke  hvilede  paa  den,  var  hun  i  Tankerne  hos 
Løjtnant  Klauson-Kaas.  Han  havde  strax,  da  hun  saae  ham, 
gjort  et  dj'bt  Indtryk  paa  hende  ved  sit  smukke  Ydre  og  sit 
vindende  Væsen.  Det  forekom  hende,  at  han  ogsaa  fra  sin 
Side  kom  hende  i  Mode  med  en  Sympathi,  der  tydede  paa 
mere  end  almindelig  Følelser  for  hende.  Vel  var  hun  lidt 
ældre  end  han,  men  denne  Forskjel  udjævnede  hendes  Rang 
som  en  født  Komtesse  Wedel-Wedelsborg,  Medens  Kom- 
tessen hengav  sig  til  lyse  Forhaabninger,  viste  der  sig  dog 
et  lille,  mørkt  Punkt  i  disse.  Klauson-Kaas  optraadte  nemlig 
med  udsøgt  Opmærksomhed  mod  hendes  Kusine,  Komtesse 
Luckner.  Skjulte  der  sig  mere  end  almindeligt  Galanteri 
bag  denne  Holdning?  Dette  Sporgsmaal  beg^^ndte  hver 
Gang,  det  dukkede  op,  at  pine  Komtesse  Wedel-Wedelsborg; 
hun  gik  da  i  sit  stille  Sind  fra  glade  Forventninger  over  til 
nagende  Uro. 

Just  som  hun  sad  i  disse  Tanker,  traadte  Kusinen  frem 
fra  de  to  store  Tujahække,  der  stode  til  Venstre  for  Bænken 
hver  paa  sin  Side  af  Stien,  og  skjulte  Udsigten  til  et  stort 
Parti  af  Haven.  Komtesse  Ferdinandine  blev  lidt  forlegen 
ved  Synet  af  Kusinen  og  søgte  at  skjule  det,  men  denne, 
der  saae  med  Skinsygens  Falkeblik,   opdagede   det  straks. 

^Du    er    kommen    mig   i    Forkobet,    Frederikke",    sagde 
Ferdinandine;    „det  er  min  Yndlingsplads ;    jeg  havde  allerede 
for  en  halv  Time  siden  tænkt  paa   at  gaa  herned." 
„Hvad   bestiller  Prinsessen?" 

„Hun  skriver  Breve  til  Hertugen  og  Hertuginden  i  Lud- 
vigslust.  Hun  vilde  i  en  Timestid  ingen  have  om  sig;  jeg 
vilde  da  tage  Plads  her  og  nyde  Solskinnet  og  den  friske 
Luft.      Vil  Du  nu  gaa  op  paa  Slottet?" 

„Endnu  ikke."  Komtesse  Frederikke  bemærkede,  at 
Kusinen  saa  med  et  uroligt  Blik  hen  mod   Hækkene. 

„Skal  vi  ikke  gaa  sammen  til  Hojre,  hen  til  Broen, 
hvor  Baadene  ligge?"    spurgte   Ferdinandine. 

„Tag  nu  rolig  Plads  ved  min  Side,  Ferdinandine.  For- 
tæl mig  Noget  om  det  store  Hofbal  i  Ludvigslust,  hvori  Du 
dehog.  Du  dansede  jo  der  med  Løjtnant  Klauson-Kaas; 
han  er  en  ypperlig  Balkavaler;   ikke  sandt?" 

„Han  er  Fyr  og  Flamme!"  udbrød  Komtesse  Luckner. 
„Aldrig  har  jeg  danset  med  en  Kavaler,  der  fører  sin  Dame 
sikrere  og  bevæger  sig  lettere." 

I  dette  Øjeblik  kom  Løjtnanten  frem  gjennem  Tuja- 
hækkene :  han  var  i  civil  Formiddagsdragt  og  holdt  et  Par 
Roser  i  Haanden.  Ved  Synet  af  ham  foer  en  let  Rødme 
hen  over  Komtesse  Ferdinandines  Kinder.  Komtesse  Wedel 
blev  derimod  bleg. 

Klauson-Kaas  hilste  smilende  Damerne,  idet  han  tog 
sin  runde,  bredskyggede  Hat  af.  Han  havde  ventet  at  træffe 
Komtesse  Luckner  alene,  men  han  lod,  som  om  hendes 
Kusines  Tilstedeværelse  var  ham  højst  behagelig.  Han  rakte 
hver  af  Damerne  en  Rose. 

.,Nu  maa  De  tage  Plads  her  paa  Bænken",  sagde 
Komtesse  Wedel  til  ham;    „jeg  skal  til  Prinsessen." 

.,Gaaer  Komtessen?"    var  hans  Svar. 

,,Det  haster   jo    ikke,   Frederikke,"    sagde     Ferdinandine. 

.,Vist  saa,  nu  overlader  jeg  Dem,  Hr.  Løjtnant,  og  min 
Kusine  til  Deres  Betragtninger."  Med  disse  Ord  rejste  Kom- 
tesse Wedel  sig,  og  idet  hun  nejede  sig  lidt,  tilføjede  hun : 
„Hvis  De  kan  et  Madrigal,  Hr.  Klauson-Kaas,  vil  der  nu 
blive  Lejlighed  til  at  citere  det,"  Derpaa  gik  hun  hurtigt 
bort.  Løjtnanten  og  Komtesse  Ferdinandine  saae  efter  hende. 
Det  forekom  dem,  at  hun  pludselig  var  bleven  noget  bitter. 
Derefter  beg^'ndte  de  at  konversere  om  et  Selskab  paa 
Sofienhof,  hvori  de  Begge  havde  deltaget.  De  havde  der 
været  sammen  med  franske  Emigranter,  som  havde  hilst  paa 
Komtesse  Luckner  med  særlig  Interesse :  hun  var  jo  en  fransk 
Marskals  nære  Descendent. 

Da  Komtesse  Frederikke  Wedel  traadte  ind  i  Gemakket 
til  Prinsessen,  var  denne  endnu  ikke  færdig  med  sine  Breve. 
Hds.  Højhed  vendte  sig  om.  .,Har  De  noget  at  beskjæftige 
Dem  med.  Komtesse,  tag  saa  fat  paa  det.  Om  en  Snes 
Minutter  vil  min  Korrespondance  være  sluttet." 

Komtessen  gik  hen  til  en  Gueridon,  hvorpaa  der  stod  et 
sort  Syskrin,  indlagt  med  Perlemoer.  Hun  fremtog  et  lille 
Broderi,  forestillende  et  Par  Kolibrier,  der  sad  paa  en  løvrig 
Kvist.  Det  skulde  anvendes  til  en  Sofapude,  som  hun  vilde 
forære  sin  Fader,  Stiftamtmanden,  paa  hans  Fødselsdag,  der 
var  nær  forestaaende.  Hun  satte  sig  ved  et  Vindue,  der 
vendte  ud  mod  Slotsterrassen  og  begyndte  at  brodere. 
Prinsessen  forseglede  Brevene  og  ringede  paa  Kammerlakajen, 
hvem  hun  gav  Ordre  til  deres  videre  Besørgelse.  Hun  talte 
hurtigt  og  i  en  eftertrykkelig  Tone,  hvad  der  vidnede  om,  at 
hun  ikke  var  i  det  bedste  Lune.  •  Komtessen  var  fordybet  i 
sit  Broderi ;  foreløbig  glemte  hun  over  dette  Klauson-Kaas  og 
Ferdinandine.  Pludselig  vaagnede  hun  op  fra  sit  Arbejde, 
idet  hun   mærkede,   at  Prinsessen   stod   foran  hende. 


„Er  det  for  Deres  egen  Fornøjelse,  at  De  broderer?" 
spurgte  Prinsessen. 

„Det  skal  være  en  Present  til  min  Fader,  Deres 
Højhed." 

„Lad  mig  se  det.  De  ved  maaske,  at  jeg  selv  broderer? 
Jeg  har  efter  Sigende  Geni  i  den  Retning." 

„Jeg  har  hørt,  at  Deres  Højhed  er  meget  dygtig."  Med 
disse  Ord  viste  Komtessen  hende  Broderiet. 

„Meget  dygtig,  nej,  genial  I  Men  det  Arbejde,  De  der 
præsterer,  er  jo  det  rene  Kludderi.  Daarligt  Mønster,  altfor 
skarpe  Overgange  i  Farverne,  smagløst  og  kluntet!  Komtesse 
Wedel,   det  skal   de  hellere  opgive!" 

Komtessen  rejste  sig  hurtigt;  Vredesglimtet  i  hendes 
Øjne  tydede  paa  stærk,   indre  Bevægelse. 

„Jeg  veed,  Deres  Højhed,  at  min  Fader  ser  mere  paa 
Tanken  med   min  lille   Gave  end  paa  Arbejdets  Udførelse." 

„Jeg  vilde  beklage  enhver  Fader,  der  fik  saadant  et 
Makværk  af  en  Datter.  Men  De,  Komtesse,  er  naturligvis 
indtagen  i  deres  Fuskeri ;  det  er  just  paa  Sligt,  at  man 
kjender  indbildske,   svagt  begavede  Personer." 

„Deres  Højhed  glemmer  vistnok,  at  De  taler  til  en 
Wedel-Wedelsborg,"    udbrød  Komtessen  i  sin   Harme. 

„De  vil  formodentlig  imponere  mig!"  faldt  Prinsessen 
skoggerleende  ind.  Med  Udbruddet:  „Hun  er  dejlig!"  ilede 
hun  ud  af  Gemakket.  Faa  Øjeblikke  efter  var  Hds.  Højhed 
paa  Vejen  til   Haven. 

Komtesse  Wedel  havde  flere  Gange  bemærket,  at  Prin- 
sessen var  lunefuld ;  men  et  Udbrud  som  dette  havde  hun 
endnu  ikke  seet.  Komtessen  kunde  ikke  saaledes  som  Ku- 
sinen ved  enhver  Lejlighed  smigre  Prinsessen ;  det  var  hendes 
ærhge  Natur  imod.  Hds.  Højhed  gjorde  derfor  megen 
Forskel  paa  de  to  Hofdamer,  og  hvor  hun  kunde  finde  Lej- 
lighed til  at  give  Komtesse  Wedel  en  Snert,  gjorde  hun  det, 
Naar  alligevel  Komtessen  holdt  det  ud  og  ikke  trak  sig  til- 
bage  fra  Stillingen,    da    var    det,    fordi    hun    i    Hofkredsene 

kom  hyppig  i  Berøring  med  Personligheder,  ved  hvis  Omgang 
hun  befandt  sig  saa  overordentligt  vel.  Men  hertil  sluttede 
sig  et  Motiv  af  en  anden  Art,  og  det  var  egenlig  det  Væsen- 
ligste;  hun  var  endnu  ikke  klar  over  Forholdet  til  Klauson- 
Kaas.  Hun  var  forelsket  i  ham;  han  viste  hende  virkelig 
Opmærksomhed,  men  gjengjældte  han  hendes  hemmelige 
Føleise  for  ham?  Derom  vilde  hun  have  Vished,  og  hun 
havde   besluttet  at  afvente    det  Tidspunkt,    der    bragte   denne. 

Hver  Gang  det  rygtedes,  at  der  mellem  Prinsessen  og 
Komtesse  Wedel  havde  fundet  en  eller  anden  Konflikt  Sted, 
stadig  fremkaldt  af  den  Førstnævnte,  kom  Hofmarskallen, 
Kammerherre  Engelke  Biilow,  Komtessen  trøstende  i  Møde. 
Vi  have  tidhgere  i  denne  Fortælling  mødt  den  noble  Person- 
lighed. Han  var  næsten  dobbelt  saa  gammel  som  Komtes- 
sen, men  stod  endnu  i  sin  kraftigste  Alder  og  saae  ud  som 
en  3'ngre  Mand.  Viste  der  sig  Spor  af,  at  Komtessen  havde 
grædt,  spurgte  han  altid  deltagende,  idet  han  rakte  hende 
Haanden,  til  hendes  Befindende.  Var  hun  nedtrykt  i  Sin- 
det, sogte  han  at  opmuntre  hende,  saae  hun  Forholdene  i  et 
mørkt  Lj^s,  bestræbte  han  sig  for  at  fjerne  Skyggerne.  Og 
Alt  dette  gjorde  han  paa  en  saa  stille  og  lidet  fremtrædende 
Maade,  at  egenlig  Ingen  lagde  synderlig  Mærke  dertil. 
Komtesse  Frederikke  Wedel  var  ham  oprigtig  taknemlig  der- 
for. Hun  følte  sig  knyttet  til  ham  ved  Venskabsbaand. 
Kunde  det  blive  ved  mere  end  Venskab?  Dette  Spørgsmaal 
tænkte  hun  endnu  slet  ikke  paa  at  stille  sig  selv.   — 

Da  Prinsesse  Charlotte  Frederikke  kom  ind  i  Slotshaven, 
mødte  Komtesse  Luckner  og  Klauson-Kaas  hende  i  den  ene 
af  de  to  store  Lindealleer. 

„Er  De  paa  Vejen  til  Prinsen,  Løjtnant  Kaas?" 
spurgte  Hds.  Højhed.  Han  bekræftede  det.  „Prinsen  vil 
efter  en  Bestemmelse,  han  har  truffet  for  en  Time  siden, 
foretage  en  Ridetur,'-  sagde  Prinsessen.  „De  følger  naturlig- 
vis med  ham,   som   De  plejer.      Jeg  gaar    til   „der  Stern"    for 

at  nyde  Udsigten  der,"  ytrede  Prinsessen  til  Komtesse  Luck- 
ner,    „og  ønsker  Deres  Ledsagelse." 

„Først  naar  jeg  er  i  Deres  Højheds  Selskab,  befinder 
jeg  mig  i  mit  rette  Element'-,   sagde  Komtessen. 

Klauson-Kaas  hilste  Prinsessen  med  dyb  Ærbødighed  og 
fjernede  sig  hurtigt.  Imidlertid  gik  Hds.  Højhed  og  Kom- 
tessen gjennem  Alleen  og  svingede  ved  Enden  af  den  til 
Venstre,  da  de  pludselig  saae  et  Syn,  der  bragte  Prinsessen 
til  at  stanse.  Paa  Stien  stod  en  lille  graat  klædt  Mand 
med  en  stor  trekantet  Hat  paa  Hovedet.  Han  strikkede  paa 
en  lang  Strikkestrømpe,  fløjtede  en  lystig  Melodi  og  be- 
tragtede de  to  Damer  med   et  noget   forvildet  Blik. 

„Men  hvad  i  al  Verden  er  dog  det  for  et  Fugleskræm- 
sel!"  raabte  Prinsessen. 

„Tys,  Deres  Højhed  I"  sagde  Komtessen;  „seer  De  ikke, 
at  det  er  Hertug  Vilhelm  af  Oldenborg,  vor  Nabo  i  den 
vestlige  Slotsfløi." 

„Himmelkreuz  I  han  er  jo  splittergal!"  skreg  Prinsessen 
og  brast  i  Latter. 

„Jeg  beder  Deres  Højhed  tale  sagte ;  lad  ham  ikke  høre, 
hvad   De  siger." 

Men  Hertugen  havde  forstaaet  Udbrudene.  Han  tog 
hurtig  Strikkestrømpen  i  den  ene  Haand,  vrængede  Ansigt  ad 
Prinsessen,  slog  en  Pirouette  og  forsvandt  mellem  Buskadset. 
„Donner  und  Doria",  tænkte  han,  „det  skal  hun  faa  betalt. 
Jeg  skal  spille   Hans  Adolf  for  hendj." 

Prinsesse  Charlotte  Frederikke  havde  aldrig  været  sam- 
men med  den  aandssvage  Hertug.  Hun  havde  hidtil  kun 
set  ham  uniformeret  i  en  Vogn,  og  kunde  ikke  genkende 
ham  i  den  ovenfor  omtalte  Dragt.  Nu  fik  hun  omstændelige 
Meddelelser  om  ham,  lige  som  hun  ogsaa  blev  sat  ind  i  det 
pløenske  Slots  Historie.  Det  morede  hende  overordentlig,  at 
den  sidste  Hertug  af  Pløen  paa  Grund  af  en  vældig  Gjæld 
havde  maattet  sælge   sine  Besiddelser  til   Danmark.      Men  hun 

gyste  ved  Tanken  om,  at  en  af  hans  Forfædre,  Hertug  Hans 
Adolf,   optraadte  som   Gjenganger  i  Slotshaven. 

Den  aandssvage  Hertug  Vilhelm  holdt  sig  siden  hint 
Møde  med  Prinsessen  stadig  rede  til  at  spille  hende  et  Puds, 
og  han  lovede  en  af  sine  Lakajer  en  Dusør,  hvis  han  kunde 
skaffe  ham  at  vide,  naar  Prinsessen  en  Aften  spaserede  i 
Slotshaven.  Af  og  til  plejede  Hds.  Højhed  at  gaa  der  ned, 
ledsaget  af  Komtesse  Luckner.  Lakajen  gav  fra  sin  Side 
to  af  sine  Kolleger  Tilsagn  om  en  Thaier,  hvis  de  vilde 
være  ham  behjælpelige  med  at  udspionere  Prinsessen.  Hds. 
Højhed  anede  ikke,  at  naar  hun  viste  sig  udenfor  Slottet, 
vaagede  sex  Argusojne  over  hende. 

Det  var  en  mild  Aften  i  anden  Halvdel  af  September; 
Fuldmaanen  lyste;  nogle  faa  Skyer  drev  langsomt  hen  over 
Himlen.  Prins  Kristian  havde  lige  indbudt  sin  Gemalinde' til 
en  Spaseretur  i  Haven,  da  en  Stafet  fra  Prins  Frederik  af 
Hessen  kaldte  ham  .til  Divisionskvarteret  i  Preetz.  Den  mili- 
tære Ordre  maatte  strax  adlydes,  og  han  beklagede  overfor 
sin  Gemalinde,  at  han  derved  forhindredes  fra  at  kunne  ud- 
føre sit  Forsæt. 

Prinsessen  beklagede  det  ogsaa,  men  erklærede,  at  hun 
alligevel  vilde  gaa  Turen,  ledsaget  af  Komtesse  Luckner,  da 
Aftenen  var  saa  smuk  og  indbydende.  Kort  efter  at  Prinsen 
var  reden  ud  af  Slotsgaarden,  fulgt  af  Stafetten,  kom  Prin- 
sessen og  den  nævnte  Hofdame  ud  af  Slottets  Hovedindgang 
og  gik  ned  ad  den  vestlige  Opkjorsel,  til  Ridebanen.  Heste- 
nes Hovslag  havde-  lokket  Hertugens  Lakajer  til  Vinduerne. 
De  fik  nu  Øje  paa  de  to  Damer;  de  saae  fra  et  Vindue  i 
Fløjens  modsatte  Side,  at  Hds.  Højhed  og  Komtessen  pas- 
serede Ridebanen  og  gik  ind  i  Slotshaven.  Øjeblikkelig  blev 
det  meldt  Hertugen.  Denne  blev  glad  ved  Budskabet  og  ud- 
brød, at  nu  var  hans  Time  endelig  kommen.  Han  havde 
fra  en  af  Kjøkkenpigerne  forskaffet  sig  en  lang,  højhalset 
Chemise,  hvilken  laa  rullet  sammen  i  et  Skrin  i  hans  Sove- 
kabinet,   og  i  hint  havde  han    ogsaa    anbragt    en   Satyrmaske 

med  grinende,  dyriske  Træk  og  store  Bukkehorn.  Hertugen 
tog  et  Fyrtøj,  befalede  Lakajen  at  tage  Skrinet  og  følge  med 
ham  ned  i  Slotshaven,  men  de  to  Damer,  maatte  ikke  faa 
dem  at  se.  Tilfældet  føjede  det  saa,  at  den  bizarre  Hertugs 
Plan  lykkedes  over  al   Maade. 

Prinsesse  Charlotte  Frederikke  og  Komtessen  vandrede 
gjennem  den  sydlige  Lindeallee.  Alaanen,  der  af  og  til 
skjultes  af  en  Sk}',  spejlede  sig  i  den  af  en  let  Brise  krusede 
Vandflade,  Stjernerne  tindrede  paa  den  mørkeblaa  Himmel,  i 
Sivene  ved  Strandkanten  hortes  en  Gang  imellem  en  Rør- 
drummes Skrig.  Temperaturen  var  mild,  men  ved  deres 
Silkekysehatte  og  Kaschemirsshavler  vare  de  to  Damer  be- 
skj'ttede  mod  enhver  Luftning.  I  en  lille  Hoj  var  der  byg- 
get en  Grotte  af  Kampesten,  der  omslj-ngedes  af  frodigt 
voxende  Vedbend.  I  Grotten  stod  en  Havebænk,  hvorfra  der 
var  Udsigt  over  Søen.  Paa  hin  tog  Hds.  Hoihed  og  Komtessen 
Plads  og  saae  med  Udbrud  af  Beundring  ud  over  det  maane- 
belyste  Landskab.  I  Nærheden  af  Grotten,  bag  Hoien,  laa  et 
Lysthus,  hvis  fine  Træværk  var  tæt  bedækket  med  vild  Vin. 
Her  stod  udenom  et  rundt,  grønt  Bord  Havestole,  og  her 
plejede  Hertugen  i  de  varme  Sommerdage  at  ty  hen  for  at 
finde  Skygge  og  Kølighed.  Lakajen,  der  medens  Hertugen 
holdt  sig  tilbage,  havde  udspejdet  Damernes  Bevægelser  og 
set  dem  gaa  ind  i  Grotten,  førte  Hs.  Durchlauchtighed  til 
L^'sthuset,  der  dunkelt  oplystes  af  Maaneskinnet,  og  stillede 
Skrinet  paa  Bordet.  Han  betragtede  Hertugen  med  et  spør- 
gende BHk. 

Hs.  Durchlauchtighed  tog  en  Nøgle  frem  af  Vestelommen 
og  lukkede  Skrinet  op,  idet  han  sagde  til  Lakajen  med 
hviskende   Stemme:      „Nu  skal   Du  være  mig  behjælpelig." 

Med  Forundring  saa  Lakajen  ham  trække  en  Fruen- 
timmerchemise  frem.  Hertugen  stak  Hoved  og  Arme  ind  i 
den.      .,Træk  den  ned  over    mig  I"    befalede   han. 

Den  lille  Mand  stod  som  en  kridhvid  Skikkelse  fra  An- 
sigtet   til     Fod.      Derpaa   tog    han    den    grinende    SatjTmaske 

med  Bukkeskjægget  og  Hornene  paa.  Det  gøs  i  Lakajen^ 
da  han  saae  denne  spøgelseagtige  Fremtoning  staa  der  i  det 
brudte  Alaanelys'   Straaler. 

„Vil  Du  skaffe  mig  Underretning,  om  de  er  i  Grotten," 
hviskede  Hertugen.  Lakajen  sneg  sig  hen  til  Højen  og 
lyttede.      Han   hørte  Prinsessen   sige: 

„Nu  er  der  fortalt  mig  saa  mange  Gange,  at  den  af- 
døde Hertug  Hans  Adolf  spøger  her  i  Slotshaven;  men  det 
maa  være  en  ren  Fabel,  for  ellers  maatte  da  Jægermester 
Rosen   have  mødt  ham." 

„Ja,  naturligvis,"  svarede  Komtessen;  „desuden  vovede 
han  ikke  at  komme  Deres  Hojhed  for  nær ;  De  skulde  nok 
forstaa   at  imponere  ham." 

„Ah,  Komtesse."  udbrod  Hds.  Højhed,  idet  hun  følte 
til  sin  Kjolelomme,  „mit  dejlige  lille  Sy  etui  er  tabt.  Jeg 
maa  have  revet  det  op  for  i  Aleen,  da  jeg  benyttede  mit 
Lommetørklæde.  Mit  kostbare  Syetui!  Det  havde  tilmed 
Affektionsværdi  for  mig;  det  var  min  Brudegave  fra  Kejser- 
inden  af  Rusland!" 

„Er  det  tabt  i  Alleen  her,  maa  det  strax  kunne  findes," 
sagde  Komtessen;  „det  brillantbesatte  Futteral  maa  glimre  i 
Maaneskinnet.  Tilgiv  mig,  Deres  Højhed,  at  jeg  forlader 
Dem  en  lille  Stund,  jeg  vil  lede  efter  Etuiet;  ellers  faar  De 
det  maaske  aldrig."  Med  disse  Ord  rejste  Komtesse  Luck- 
ner  sig  og  gik  søgende  ned  gjennem  Lindealleen. 

Den  lyttende  Lakaj  ilede  uhørlig  som  en  Kat  tilbage  til 
Hertugen  og  meddelte  denne,  at  nu  sad  Prinsessen  alene  i 
Grotten.  Fulgt  af  Lakajen  sneg  Hertugen  sig  hen  til  denne. 
„Nu  skal  jeg  hævne  mig,"  tænkte  han  i  sit  stille  Sind. 
Han   tog  sit  F^Ttoj   frem    og  lagde  Sten    og  Svamp    til  Rette. 

I  dette  Øjeblik  gik  der  en  Luftning  hen  gennem  Haven, 
saa  det  susede  i  Træernes  Toppe  og  Søens  Overflade  kruse- 
des stærkt ;  en  Maage  lod  sit  hæse  Skrig  hore ;  en  Sky  gled 
for  Maanen,  saa  at  Haven  kom  til  at  ligge  i  et  halvdunkelt  Skjær. 

Prinsessen  kom,     i  denne    spøgelsesagtige  Naturstemning, 

til  at  tænke  paa  Fortællingen  om  Hans  Adolfs  Gjenfærd  og 
foer  sammen  ved  Tanken.  Da  hører  hun  sagte  Fodtrin  til 
Højre,  hun  vender  sig  og  ser  en  hvid  Skikkelse  med  for- 
drejede, infernalske  Ansigtstræk  og  lange  Horn  i  Panden 
nærme  sig  hende  med  langsomme  Skridt.  Pludselig  udstøder 
Skikkelsen  et  forfærdeligt  Hyl  og  slaaer  store  Gnister  ud  af 
de  knoglede   Hænder. 

Prinsessen  hvinede  i  sin  Skræk  himmelhøjt.  ,,Det  er 
ham!  —  Satans  Kammerat!"  raabte  hun.  Lynsnart  sprang 
hun  op  fra  Bænken  og  foer  som  en  Pil  gjennem  Alleen,  stadig 
hvinende,  hun  taber  sit  Schawl,  støder  paa  Komtessen,  der 
istemmende  hendes  Hvin  rives  med;  af  Sted  gaaer  det  i 
flyvende  Fart  til  Jagtpavillonen,  hvor  Jægermester  Rosen,  der 
har  hørt  Hvinene,  er  traadt  ud  paa  Trappen  med  en  Pistol  i 
Haanden.  Da  han  seer  de  to  Damer  komme  løbende,  troer 
han  dem  forfulgte  og  affyrer  et  Skud  i  Luften  for  at  skræmme 
Forfølgerne:  i  samme  Øjeblik  springe  de  to  store  Jagthunde 
gjøende  frem;  der  er  Panik  og  Forvirring.  Prinsessen,  der 
antager,  at  Skuddet  var  rettet  mod  hende,  er  nær  ved  at  be- 
svime. Rosen  iler  til,  og  han  og  Komtesse  Luckner  bringe 
hende  i  Forening  ind  i  Jagtpavillonens  Sal,  hvor  hun  sættes 
i  en  Lænestol.  Jægermesterinden  og  Frøken  Rosen  bestænkede 
hende  med  Eau  de  Cologne,  hvorefter  hun  kom  sig  af  For- 
skrækkelsen. I  en  Portechaise,  blev  Prinsessen  baaren  til 
Slottet.  Da  Prins  Kristian  vendte  tilbage  fra  Divisionskvarteret 
i  Preetz  og  hørte,  hvad  der  var  skeet,  troede  han,  at  hans 
Gemalinde  havde  havt  en  stærk  Hallucination.  Det  var  for- 
talt ham,  at  Sligt  hyppig  indtraf  hos  Kvinder,  som  befandt 
sig  i  Grossesse. 

Hertugen  havde  i  den  største  Hast  begivet  sig  tilbage 
til  L^'sthuset,  hvor  Lakajen  afførte  ham  den  ejendommelige 
Karakterdragt  og  lagde  den  i  Skrinet.  Ad  en  Omvej  gik  de 
tilbage  til  Slottet.  Foreløbig  forblev  det  en  Hemmelighed,  at 
det  var  Hs.  Durchlauchtighed,  der  havde  spillet  Hovedrollen 
i  det  skildrede  Optrin. 

XIV. 

En  smuk  Septemberdag  1806  foretog  Prins  Kristian  og 
hans  Gemalinde,  Prinsesse  Cliarlotte  Frederikke,  en  Kjøretur 
i  Pløens  Omegn.  Skovene  stod  i  deres  spraglede  Efteraars- 
dragt.  Vejrliget  var  blidt,  og  Soens  Flade  laa  blank  som  et 
Spejl.  Ved  den  vestlige  Bred  af  Store  Pioner  Sø  ere  de 
adelige  Godser  Ascheberg  og  Nehmten  med  gamle  og  interes- 
sante Herresæder  beliggende ;  det  gjælder  om  dem  begge,  at 
Naturromantik  og  Historie  her  smelte  sammen  i  en  betagende 
Harmoni.  Deres  Højheder  vare  ledsagede  af  Hofdamerne 
Wedel-Wedelsborg  og  Luckner,  af  Klauson-Kaas,  Jægermester 
Rosen,  og  en  yndig  lille  otteaarig  Pige,  Slotsgartnerens  Datter, 
i  hvem  Herskabet  fandt  meget  Behag.  Hele  Selskabet  sad 
overordentlig  bekvemt  i  en  stor  Char-å-banc.  Først  drejede 
Konversationen  sig  om  Vejret,  Træerne  og  de  smaa  Øer  hist 
og  her  i  Søen,  men  da  man  fik  Øje  paa  Hovedb^'gningen 
Ascheberg,  der  viste  sig  bag  en  Aabning  i  Skoven,  spurgte 
Prinsessen,   om  der  var  noget  Mærkeligt  ved   den. 

„Jeg  veed,  oprigtig  talt,"  sagde  Prins  Kristian,  „ikke 
Andet  om  Ascheberg,  end  at  Godset  tidligere  ejedes  af  den 
Grev  Rantzau,  der  tog  Del  i  Sammensværgelsen  mod  Grev 
Struensee. " 

„Den  Historie  kjender  jeg  ikke,"  udbrod  Prinsessen.  „Er 
den  pikant?" 

„Vi  kan  ved  en  anden  Lejlighed  komme  tilbage  til  den, 
Charlotte." 

„Aschebergs  nuværende  Besidder,  Grevinde  Schmettau, 
har  jeg  aldrig  seet.      Er  hun   for  Tiden   hjemme.   Rosen?" 

„Grevinden  er  meget  svag.  Deres  Højhed.  Hun  er  rejst 
til  Neapel   og  bliver  der  Vinteren  over,   hvis  hun   da   lever." 

„Nej  se,  der  hoppede  en  stor  Fisk  ude  i  Søen!  udbrod 
den  lille  Pige  og  klappede  i   Hænderne. 

„Hvor  langt  er  der  fra  Pløen  til  Nehmten?''  spurgte 
Prinsessen. 

„Henved  et  Far  Mil,   Deres   Højhed,"   svarede  Rosen. 

„Da  Komtesse  Wedel  og  jeg  i  Sommer  var  indbudte  af 
Baronesse  Brockdorf  til  Skoven  ved  Xehmten,  steg  vi  af  ved 
Godau  og  spaserede  den  dejlige  Tur  langs  med  Stranden,'- 
sagde  Komtesse  Luckner. 

„Baronesse  Brockdorf?"  gjentog  Klauson-Kaas  med  et 
spørgende   Blik  til  hende. 

„Ja,   Priorinden  ved  Klostret  i  Preetz.'- 

„Hvis  Deres  Højhed  vil  se  et  skjont  Strandparti,"  ytrede 
Komtesse  Wedel  til  Prinsessen,  .,bor  De  benytte  Leilig- 
heden  her." 

„Potz  Blitz!"  udbrød  Prinsessen;  det  gav  et  stærkt  Stød 
i  Vognen,   da   den  kjørte   over  et  Sten   i   Hjulsporet. 

Den  lille  Pige  lo  hojt,  og  hendes  Latter  smittede  hele 
Selskabet. 

„Hvis  min"  Gemal  vil  det,"  sagde  Prinsessen,  ,,saa 
holder  vi  efter  Komtessens  Raad  ved  Godau."  Prinsen  nikkede 
samtykkende. 

Paa  det  nævnte  Sted  steg  Selskabet  ned  fra  Vognen. 
„Nu  beder  jeg  Dem,  Jægermester  Rosen,  om  at  være  Prin- 
sessens og  min  Ledsager,"  ytrede  Prins  Kristian.  „Komtes- 
serne og  Klauson-Kaas  giver  jeg  frie  Hænder.  Chacun  å 
son  gout,  er  mit  Valgsprog  paa  Udflugter.  Foretrækker  De 
at  tage  andre  Punkter  i  Øjesyn,  før  De  tiltræder  Vandringen 
langs  Strandkanten,  maa  De  følge  Deres  eget  Hoved.  Om 
en  Time   samles  vi  igjen  her." 

„I  Skoven  her  er  der  en  prægtig  Gruppe  Egetræer,  som 
den  første  Hertug  af  Pløen  har  plantet.  Løjtnant  Klauson- 
Kaas  ønsker  at  se  dem,"  sagde  Komtesse  Luckner ;  „den  lille 
Marie  og  jeg  kan  jo   føre  ham   derhen." 

„Jeg  vil  være  Komtessen  yderst  forbunden,"  svarede 
Løjtnanten.       Han     tog     Marie     ved     Haanden     og     forsvandt 

med  Komtessen  ved  sin  Side  i  Skoven.  Komtesse  Wedel  saa 
efter  dem. 

„Og  De,   Komtesse?''    spurgte  Prinsessen. 

., Deres  Højhed  tillader,  at  jeg  aflægger  et  lille  Besøg  hos 
en  gammel  Bondekone  her  i  Godau,  for  hvem  jeg  interesserer 
mig,"    svarede  Komtesse  Wedel. 

„For  mig  maa  De  gjerne  sysle  med  Oldsager,"  bemær- 
kede Prinsessen  noget  sp^rdigt.  Hun  havde  i  Løbet  af  de 
sidste  Dage  flere  Gange  truffet  Komtessen  i  Samtale  med 
Kammerherre  Bulow;   det  var  ogsaa  til  ham,  hun  sigtede  her. 

Komtessen  nejede  tavst  og  gik  hen  ad  Vejen  til  Godau. 
Da  den  kort  derefter  slog  en  Bugt,  kom  Prinseparret  hende 
af  Syne,  og  hun  betraadte  nu  en  smal  Sti,  der  førte  ind  i 
Skoven. 

Deres  Højheder  fandt  Spasereturen  adVejen  langs  Stranden, 
med  den  grønne  Eng  paa  den  ene  Side  og  de  høje  Elme- 
træer i  den  brogede  Efteraarsdragt  paa  den  anden,  meget 
smuk  og  udtalte  sig  overfor  Rosen  med  Beundring  om  det 
ostlige   Holstens  Xaturskjønhed. 

„Xu,  Jægermester  Rosen,"  tog  Prinsen  til  Orde,  „da  jeg 
paa  en  fin  Maade  som  De  saa,  fik  Komtesserne  fjernede,  har 
jeg  et  Spørgsmaal   at  gjøre   Dem." 

„Jeg  haaber  at  kunne  besvare  det,   Deres  Højhed. 

„Vi  nærmer  os  Herresædet  Xehmten.  Har  det  ikke 
en  Gang  været  i   en   Konigsmarcks  Besiddelse?" 

„Jo,  Deres  Højhed." 

„Der  skal  have  været  noget  Mystisk  ved  ham;  han 
havde  galante  EventjT;  men  ellers  veed  jeg  ikke  noget  Xær- 
mere  om   ham.      Kan  De  give  mig  Oplysninger?" 

„Jeg  har  i  sin  Tid  hørt  Fortællinger  om  Grev  Konigs- 
marck  i  det  Stolbergske  Hus  i  Eutin,"  svarede  Rosen.  „Han 
blev  myrdet  i  Kurprinsesse  Sofies  Forgemak  i  Slottet  Monbril- 
lant ved   Hannover." 

„Af  hvem  og  hvorfor?"    spurgte  Prinsessen  ivrig. 

„Kurprinsessen  var  traadt  i  et  intimt  Forhold  til  Greven, 

og  Kurprinsen  antages  at  have  staaet  bag  den  ukjendte 
Morder." 

„Det  er  jo  horribelt,  at  Kurprinsessen  kunde  gjøre  sig 
skyldig  i  Sligt!"    udbrød  Prins  Kristian. 

„Hun  blev  ogsaa  straffet  med  Skilsmisse  og  Fængsel 
paa  Livstid,"   sagde  Rosen. 

„Min  Gemal  behagede  at  bemærke,  at  det  var  horribelt 
handlet  af  Kurprinsessen,"  ytrede  Charlotte  Frederikke,  idet 
hun  vendte  sig  til  Prins  Kristian ;  „ja,  horribelt  var  det,  hvis 
Kurprinsen  var  hende  tro." 

„Han  havde   mindst  et  Par  Liaisons,"    sagde  Rosen. 

„Da  har  jeg  næsten  Sympathi  for  den  ulykkelige  Kur- 
prinsesse,"   udbrød   Charlotte   Frederikke. 

„Min  Gemalinde  glemmer  nok,"  sagde  Prins  Kristian 
med  Eftertryk  til  hende,  „at  Legitimitetsprincippet  har  fuldt 
ud  Krav  paa  en  Prinsesses  Troskab.  Men  der  seer  jeg  Herre- 
gaarden  Nehmten.  Hvilken  interessant  Stilart!"  Konversatio- 
nen kom  nu  ind  paa  dette  Emne,  medens  Prinseparret  og 
Rosen   fortsatte  Spasereturen. 

Imidlertid  havde  Komtesse  Wedel  fulgt  Skovstien,  indtil 
hun  kom  til  en  rund  Plads,  der  var  omgiven  af  Bøgetræer. 
Bag  disse  udbredte  sig  paa  hendes  højre  Haand  et  Krat,  be- 
staaende  af  Tjørn  og  Hassel.  Da  der  i  Krattet  var  en  smal 
Aabning,  vilde  hun  forsoge  paa  at  gaa  gjennem  den  for  at 
komme  tilbage  til  Strandkanten.  Med  Lethed  trængte  hun 
frem  og  kom  ud  til  en  lille  aaben  Plet.  Pludselig  hørte  hun 
Stemmer  og  Fodtrin,  der  nærmede  sig.  Hun  satte  sig  paa 
Stubben  og  lyttede.  Snart  gjenkjendte  hun  Komtesse  Luck- 
ners  og  Klauson-Kaas's  Stemmer.  Komtessen  raabte  med  Et 
højt  til  den  lille  Marie,  der  var  et  Stykke  for  ude,  at  hun 
skulde  holde  sig  til  Gangstien  og  ikke  vove  sig  ind  i  Krattet. 
Nu  vare  de  saa  nær,  at  Komtesse  Wedel  kunde  høre  hvert 
Ord,  der  blev  sagt.  De  talte  Fransk,  for  at  Barnet  ikke 
skulde  opfange  nogen  Ytring  af  Samtalen. 

„De  rejser  altsaa  til  Paris,  Komtesse  Luckner,  og  op- 
holder Dem  der  i  længere  Tid?'' 

„Hvis  Prinsen  og  Prinsessen  giver  mig  Tilladelse  dertil. 
Sandsynligvis  forbliver  jeg  der  henved  et  Aar." 

„Fra  Deres  Bedstefaders  Tid  staaer  vel  Deres  Familie  i 
Forbindelse  med   liere  Kredse  i  Paris?" 

„Med  nogle  faa.  Marskal  Berthier,  Fyrsten  af  Neufchatel, 
der  tjente  under  min  Bedstefader,  har  stedse  bevaret  megen 
Sympathi  for  min  Fader.  Han  er  ugift,  men  har  faaet  en 
ung  kvindelig  Slægtning  i  Huset,  og  han  har  nu  indbudt 
mig  til  at  besøge  sig  og  forblive  der,  saa  længe  den  unge 
Dame  er  hos  ham." 

„Hvilket  interessant  Ophold  Komtesse  Luckner;  Marskal 
Berthier  har  jo  en  høj  Stjerne  hos  Kejseren.  De  vil  komme 
til   Hoffet." 

„Ja,  De  kan  tro,  jeg  glæder  mig  dertil.  Hoffesterne  skal 
være  uhyre  pragtfulde.  Jeg  kommer  der  til  at  færdes  i  en 
X'erden,   der   er  mig  fremmed." 

„De  vil  blive  feteret,  Komtesse,  og  De  vil  glemme  alle 
os  herhjemme." 

„Troer  De,  at  jeg  ogsaa  vil  glemme  Dem,  Løjtnant 
Klauson-Kaas?" 

.,Tor  jeg  haabe,  at  De  vil  bevare  mig  i  venlig  Er- 
indring?" 

„Det  vil  jeg,  til  Dem  foler  jeg  mig  knyttet  ved  et  uop- 
løseligt Venskabsbaand."  Hun  rakte  Klauson-Kaas  Haanden, 
som  han  greb  og  kyssede. 

„Komtesse  Luckner,  jeg  bærer  hos  mig  en  lille  Souvenir, 
som  jeg  beder  Dem  modtage."  Han  rakte  hende  en  lille  rød 
Æske,   betrukken  med  Saflian. 

Komtessen  aabnede  den.  „Hvilken  dejlig  Sølje!"  ud- 
brød hun.      „Hvor  er  den  fint  og  smagfuldt  forarbejdet!" 

„Denne  Solje,  Komtesse,  har  jeg  faaet  af  min  Moder; 
den  er  et  gammelt  Arvestykke  i  hendes  norske  Slægt.  De 
vil  tage   den  med   Dem  til  Paris  som   et  Minde  om   mig." 

„Min  hjerteligste  Tak,  Løjtnant  Klauson-Kaas."  Komtes- 
sen rakte  ham  igjen  Haanden,  hvilken  han  førte  til  sine  Læber 
og  kyssede  varmt. 

Da  Komtesse  Luckner  og  Løjtnanten  under  denne  Sam- 
tale havde  standset  Gangen,  var  den  lille  Marie  kommen  langt 
i  Forvejen.  Hun  vendte  nu  tilbage  for  lige  som  at  spørge, 
hvor  de  bleve  af.      De   fulgte  hurtig  efter  hende. 

Komtesse  Wedel,  der  havde  hørt  de  faldne  Ytringer,  var 
nu  ikke  længere  i  Tvivl  om,  hvem  der  havde  vundet  Klau- 
son-Kaas Hjerte :  hendes  Kusine  var  den  lykkelige  Sejrherre- 
inde.  Med  et  Suk  bekjendte  hun  dette,  og  med  en  Taare  i 
Øjet  tog  hun  i  sit  stille  Sind  Afsked  med  den  Mand,  hvem 
hun  hem.melig  elskede,  men  hos  hvem  hun  ikke  havde  fundet 
Gjenkj ærlighed.  Hun  plukkede  en  af  de  smaa  Bellis'er,  der 
voxede  frodig  omkring  Træstubben.  Blad  for  Blad  rev  hun 
af  dens  Krone  og  lod  dem  flyve  hen  for  den  lette  Luftning; 
med  hvert  Blad  svandt  en  af  de  gyldne  Forhaabninger,  hun 
havde  næret,  og  da  det  sidste  faldt  til  Jorden,  havde  den 
Hjertesorg,  der  et  Øjeblik  kom  over  hende,  forvandlet  sig  til 
en  vemodig   Hengivelse  i  Skjæbnen.    — 

Komtesse  Wedel  rejste  sig  derpaa,  banede  sig  Vej  gjen- 
nem  Krattet  ud  til  den  Sti,  ad  hvilken  de  Andre  vare 
gaaede,  og  kom  efter  en  halv  Snes  Minutters  Forløb  til 
Strandkanten. 

Ved  Godau  samledes  til  den  fastsatte  Tid .  Prinseparret 
og  dets  Gjæst  med  Følget,  og  Kjøreturen  gik  nu  hjem  til 
Pløen. 

Den  nedgaaende  Sol  kastede  sit  Purpurskjær  ud  over 
Søen.  Komtesse  Wedel  sad  hele  Tiden  tavs  hensunken  i 
Tanker  og  betragtede  Vandets  Overflade,  der  afspejlede  den 
mørkeblaa  Himmelgrund. 

I  November  begyndte  Efteraarsstormene ;  det  visne  Lov 
hvirvledes  bort  fra  Træerne,  Søerne  vare  i  Oprør,  Luften  var 
kold  og  raa,  Krager  og  Raager  skreg;  Nætterne  vare  lange 
og  uhyggelige  i  den  Tid,   Maanen  ikke   lyste. 

Prinseparret  og  dets  Omgivelser  paa  Slottet  i  Pløen  vare 
saa  meget  mere  modtagelige  for  den  morke  Naturstemning, 
som  det  ude  fra  den  store  Verden  modtog  det  ene  sørgelige 
Budskab  efter  det  andet.  Preussen,  Frederik  den  Stores 
Monarki,  var  blevet  fuldstændig  ydm3'-get  og  strakt  til  Jorden 
af  Napoleon.  Dets  Hære  vare  sprængte  fra  hinanden  ved 
Jena  og  Auerstådt,  den  franske  Sejrherre  havde  holdt  sit 
Indtog  i  Berlin,  Kong  Frederik  Vilhelm  og  hans  Dronning 
vare  paa  Flugt  til  -den  østlige  Del  at  deres  Rige.  Kurfyrsten 
af  Hessen,  Landgrev  Karls  Broder,  og  Hertugen  af  Brunsvig, 
Juliane  Maries  Brodersøn,  vare  detroniserede  og  ankomne  som 
Flj^gtninge  til  Holsten,  den  Sidste  dødelig  saaret.  Lubeck 
var  bleven  stormet  og  pljmdret  af  Franskmændene,  ved  den 
holstenske  Grænse  var  det  kommet  til  et  blodigt  Sammenstod 
mellem  disse  og  Tropper  af  den  danske  Avantgarde  under 
General  Ewald.  Rygter  om  en  fransk  Invasion  i  Hertugdøm- 
met vakte  Panik  hos   den   fredelige  Befolkning. 

Men  det  dybeste  Indtryk  paa  Prinseparret  i  Pløen  gjorde 
dog  Efterretningerne  fra  Mecklenborg.  Da  Russere  og  Svenske, 
der  befandt  sig  i  Krig  med  Napoleon,  uhindret  vare  mar- 
scherede  gjennem  Landet,  betragtedes  dettes  Regjering  som 
fjendtlig.  Mecklenborg  besattes  af  franske  Tropper,  fik  en 
fransk  Generalguvernør,  og  Hertug  Frederik  Frans  og  hans 
Gemalinde  udvistes.  Hertugparret  begav  sig  til  Altona,  hvor 
det  lejede  et  Hus  i  Palmaillen  og  førte  en  beskeden,  borger- 
lig Tilværelse. 

Prinsesse  Charlotte  Frederikke  grebes  smertelig  af  den 
ulykkelige    Skjæbne,     der    havde  ramt  hendes   Forældre.      Det 

var  saaledes  i  en  sørgmodig  Stemning,  hun  den  4.  December 
1806  fejrede  sin  første  Fødselsdag  paa  Slottet  i  Pløen.  Det 
var  en  dejlig  Vinterdag,  men  Kulden  var  stræng.  Himlen 
hvælvede  sig  skyfri  over  de  snebedækte  Marker  og  Høje, 
Søerne  vare  tilfrosne,  og  Træernes  Grene  stode  snebetyngede 
—   det  Hele   funklede   og  tindrede  i  Sollyset. 

Efter  sin  Gemals  indstændige  Indbydelse  deltog  Prin- 
sessen i  en  Kanetur  langs  Søens  ostlige  Bred.  Han  selv  stod 
bag  paa  hendes  Kane,  og  Toget,  der  talte  ti  Kaner,  tog  sig 
med   de  smukke   Heste  og  den   rige  Udstyrelse  prægtigt  ud. 

Efter  Nytaar  besøgte  Prins  Kristian  og  hans  Gemalinde 
Hertugparret  i  Altona.  Gjensynet  var  meget  bevæget.  Men 
Erindringen  om  Sommerens  lykkelige  Begivenheder  og  livlige 
Fester  loftede  snart  Stemningen  og  gav  Haabet  om  en 
snarlig  Tilbagekomst  til  Mecklenborg   fornyet  Liv. 

Den  8.  April  1807  om  Formiddagen  kom  Alt  i  Pløen 
i  stærk  Bevægelse.  Med  Lynets  Fart  foer  gjennem  Byen 
Budskabet  om,  at  Prinsesse  Charlotte  Frederikke  var  nedkom- 
men med  en  Prins.  To  smaa  Kanoner,  der  stod  udenfor 
Slotsvagten,  affyredes,  og  det  store  Flag  hejsedes  paa  Slots- 
taarnet.  Hele  Byen  var  kort  efter  smykket  med  Grønt  i  Vin- 
duerne, fra  hvilket  smaa  Flag  tittede  frem ;  paa  Alles  Ansigter 
læstes  Glæde,  og  hvor  en  af  det  lille  Hofs  Betjente  viste  sig, 
rettedes  der  ivrige  Forespørgsler  til  ham  om  Prinsessens  Be- 
findende. 

Ved  Opkjørslerne  til  Slotsgaarden  samlede  der  sig  en 
Folkeskare,  som  betragtede  Stedets  Autoriteter,  der  øjeblikke- 
lig indfandt  sig  til  Lykønskning.  Der  kom  Borgmesteren, 
Chefen  for  Borgergarden,  Brigadens  højere  Officerer,  alle  i 
straalende  Uniformer.  Ærbødigt  blottede  Tilskuerne  Hovedet, 
da  den  ærværdige  Gejstlighed  viste  sig  i  sit  Ornat.  Alle 
Byens  Notabiliteter  indfandt  sig  efterhaanden.  Gratulanterne 
samledes  i  Rokokosalen,  hvor  de  modtoges  af  Hofmarskal 
Biilov.  Prinsen  og  Prinsessen  vare  henrykte.  Hs.  Højhed 
kyssede  sin  Gemalinde  og  trykkede  hendes   Haand  som  Tegn 

paa  sin  Tak.  Hun  saa  med  et  stolt,  et  glædestraalende 
Modersmil  paa  Barnet. 

I  dette  Øjeblik  traadte  Slotspræsten  ind  og  foretog  Daabs- 
handlingen.      Prinsen  fik  Navnene  Kristian    Frederik. 

Hofmarskallen  meldte,  at  de  Lykønskende  vare  samlede. 
Da  løftede  Hs.  Hojhed  den  lille  Prins  op,  tog  ham  i  sine 
Arme  og  gik,  en  Lakaj  foran,  Hofdamerne  Wedel-Wedelsborg 
og  Luckner  bagved,  til  Rokokosalen.  Lakajen  aabnede  Fløj- 
dørene til  denne.  Prinsen  blev  staaende  paa  Tærskelen,  og 
idet  han  holdt  Barnet  frem  mod  Forsamlingen,  raabte  han 
med  høj   Stemme:    „Prins  Kristian   Frederik!" 

Hans  Glæde  meddelte  sig  til  Forsamlingen,  der  udbrød 
i  Leveraab  for  Deres  Højheder.  Prinsen  takkede  smilende  og 
lagde  Barnet  i  Armene  paa  Komtesse  Wedel,  der  bar  det  til- 
bage til  Moderen. 

Prinsen  traadte  derefter  ind  i  Salen,  henvendte  et  Par 
venlige  Ord  til  Enhver  og  trak  sig  derpaa  tilbage. 

Han  begav  sig  igjen  til  sin  Gemalinde,  der  imidlertid 
var  falden  i  Sovn.  Efter  at  have  tittet  til  Barnet  gik  han 
til  sit  Arbejdsværelse,  hvor  han  i  et  Brev  til  Kronprinsen  under- 
rettede denne  om  den  lykkelige  Begivenhed.  Prins  Kristian 
var  lige  som  hans  Gemalinde  stolt  over  at  havefaaet  en  Søn. 
Kronprins  Frederiks  to  Sønner  vare  døde,  og  det  var  ti  Aar 
siden,  der  var  født  en  Prins  i  Kongefamilien-.  Den  mandlige 
Arvefølge  i  Dynastiet  var  nu  stærkere  betrygget  end  tidligere; 
den   lille  Prins  var  lige  som   en  ny  Støtte  for  Kongehuset! 

Prinsen  var  optagen  af  disse  Tanker,  da  Døren  til  hans 
Kabinet  blev  reven  op,  og  Komtesse  Luckner  viste  sig  næsten 
aandeløs  og  med  et  forstyrret  Udseende.  „Deres  Hojhed," 
raabte  hun  med  en  fortvivlet  Stemme.  „De  maa  strax  komme 
ind  til  Prinsessen !  Ak,  Himmel  I  der  er  vist  skeet  en  skrække- 
lig Ulykke!" 

„Skrækkelig  Ulykke!"  gjentog  Prinsen,  idet  han  l^-nsnart 
rejste  sig  fra  Skrivebordet.  „De  ængster  mig,  Komtesse!  Hvad 
er  der  passeret?" 

.,Ak,  Barnet  ....  Prinsen,  Deres  Højhed.  Nej,  De 
maa  selv  komme  og  se,"'  ....  her  kvaltes  Komtessens 
Stemme  af  den  stærke  Sindsbevægelse.  Hun  greb  Prinsen 
ved  Haandledet,  og  Begge  ilede  i  største  Hast  til  Prinsessens 
Sovekabinet. 

Da  Prinsen  traadte  ind  i  dette,  sad  Komtesse  Wedel  ved 
Sengen,  bøjet  over  den  spæde  Prins.  Moderen  laa  i  stille 
Graad. 

Prinsen  tog  hendes  Haand,  idet  han  udbrød:  „Charlotte, 
jeg  aner,   hvad   der  er  skeet,   det  er  forfærdeligt!'- 

„Ja,  Kristian,  vort  elskelige  lille  Barn  er  død,"  .  .  ,  . 
Prinsessen  formaaede  ikke  at  sige   mere. 

„Hvad  er  Dødsaarsagen?"  spurgte  Prinsen  med  bevæget 
Stemme  Komtesse  Wedel. 

„Krampe,"    lød   Svaret. 

„Vi  maa  bøje  os  for  Herrens  Villie,"  sagde  Prinsen. 
„Xu  beder  jeg  Dem  og  Komtesse  Luckner  om  at  tage  Dem 
med  den  største  Omhu  af  Prinsessen.  De  vil  sørge  for,  at 
alle  Forskrifter  blive   nøjagtigt  fulgte.'* 

Prinsen  betragtede  rried  et  sørgmodigt  Blik  det  døde 
Barn,  kyssede  sin  Gemalinde  paa  Panden  og  vendte  tilbage 
til  sit  Arbejdskabinet.  Han  lagde  det  paabegyndte  Brev  til 
Kronprinsen  til  Side  og  skrev  et  nyt ;  et  Sorgens  Budskab  i 
Modsætning  til   det  første  Brev,   der  havde  jublet  af  Glæde. 

Med  L3'nets  Fart  foer  atter  en  Efterretning  fra  Slottet 
gjennem  Byen,  men  denne  Gang  var  det  Meldingen  om  den 
n3'fødte  Prinses  Død.  Tilværelsens  store  Kontraster  laa  her 
tæt  op  ad  hinanden,  kun  adskilte  ved  nogle  Timer.  Befolk- 
ningen, der  havde  glædet  sig  med  de  lykkelige  Forældre, 
sørgede  nu  med  de  Nedbøjede.  Flaget  over  Slottet  sænkedes 
paa  halv  Stang.  Lysene  til  Illuminationen  om  Aftenen  fjer- 
nedes fra  Vinduerne.  Atter  bevægede  en  stor  Skare  Mennesker 
sig  op  ad  Tilkjørslerne  til  Slottet,  men  højtideligt  og  tavst ; 
deltagende  spurgtes  der  til  Prinsessens  Befindende.  Efter  Sol- 
nedgangen   blev    Himlen    overtrukken   med  Skyer,   der  skjulte 

Halvmaanen,  og  en  Storm  rejste  sig,  der  bragte  Søerne  i 
stærkt  Oprør.  Den  frembrj'dende  Nat  dannede  den  skarpeste 
Modsætning  til  den  forsvundne  Dag  med  dens  Stilhed  og 
Solskin. 

Dagen  efter  toges  den  lille  døde  Prins  op  af  Vuggen  og 
lagdes  i  en  med  sort  Fløjl  betrukken  Kiste,  der  henstilledes 
i  Prinsessens  Gemak.  Dettes  Yægge  vare  drapperede  med 
Sørgeflor,  Vinduerne  vare  blændede ;  ved  hver  af  Kistens 
Ender  stod  to  Kandelabre  med  Voxlys.  Det  var  en  Lit  de 
Parade,  der  tog  sig  højtidsfuld  og  smuk  ud.  Det  Hlle  Hofs 
Personale  besørgede  selv  Vagttjenesten  ved  Kisten. 

Paa  Bisættelsesdagen  førtes  den  til  Prinsessens  Sove- 
gemak, i  hvilket  hele  Hofstaten  samledes.  Prinsessen  laa 
med  foldede  Hænder  i  Sengen.  Slotspræsten  talte  over 
Ordene  hos  Job:  „Herren  gav,  Herren  tog,  Herrens  Navn 
være  lovet".  Han  mindede  Forældrene  om  Frelserens  Ud- 
sagn, at  Himmeriges  Rige  høre  de  smaa  Børn  til.  Han 
lyste  Velsignelsen  over  Forsamlingen.  Derefter  skruedes 
Laaget  paa  Kisten.  Den  bares  af  Prinsens  Betjente  ned  i 
Gravhvælvingen,  hvor  den  hensattes  ved  Siden  af  de  pløenske 
Hertugers  Sarkofager. 

En  Dag  steg  Prins  Kristian  ned  i  den  dunkle  Grav- 
hvælving. Han  fandt  paa  Kisten  henlagt  et  hvidt  Atlask- 
baand,   hvorpaa  en  Ubekjendt  havde  broderet  Strofen : 

,,Hans  Bane  var  blandt  os  herneden 
Kun  som  et  flj-^gtigt  Stjerneskud: 
Fra  Tiden  tog  ham  Evigheden, 
Nu  lever  han  i  Lys  hos  Gud." 


XIX. 

For  det  gamle  legitimistiske  Europa  var  Aaret  1806 
med  alle  sine  poHtiske  Omvæltninger  et  skrækkeligt  Aar. 
Aldrig  havde  man  set  større  Brud  paa  det  Traditionelle,  der 
efter    de    høiere  Samfundsklassers  Opfattelse    gjaldt  for  helligt 

og  uangribeligt.  Den  kronede  Soldat  i  Paris,  der  saaledes 
greb  forstyrrende  ind  i  den  nedarvede  Tingenes  Orden,  var 
Europas  Fyrster  og  Aristokrati  en  Vederstyggelighed;  men 
overfor  Magten  skjulte  man  sin   Harme. 

Hvad  var  der  ikke  skeet  i  den  første  Halvdel  af  det 
ulykkesvangre  Aar!  Napoleon  vavde  forjaget  det  bourbonske 
Kongehus  fra  Neapel  og  sat  sin  egen  Broder  paa  Tronen. 
Den  bataviske  Republik  var  bleven  omdannet  til  et  Monarki, 
hvis  Krone  den  franske  Imperator  havde  givet  en  anden  af 
sine  Brødre.  Ja ,  Lykkeridderen  var  til  Legitimisternes 
Forfærdelse  endog  traadt  i  Slægtskabsforbindelse  med  Kur- 
fyrsterne af  Bajern  og  Wiirttemberg,  der  havde  ladet  sig 
gjøre  til  Konger  af  ham.  En  bajersk  Prinsesse  havde  ægtet 
Bonapartes  Stedsøn ;  en  wiirttembergsk  Prinsesse  var  bleven 
forlovet  med  en  Broder  til  ham.  Endelig  havde  Arvestor- 
hertugen af  Baden  giftet  sig  med  hans  Stifdatter,  en  Slægt- 
ning af  „Mulatinden"  ,  Kejserinde  losefine.  Det  var  haarde 
Stød  for  et  legitimJstisk  Hjerte  I  Og  hvilke  revolutionære 
Begivenheder  havde  man  ikke  været  Vidne  til  i  Tydskland. 
Preussen  var  totalt  besejret,  det  tysk-romerske  Rige  var  opløst, 
og  som  Rhinforbundets  Protektor  var  Napoleon  Tydsklands 
egentlige  Herre.  Kurf^TSten  af  Hessen  og  Hertugerne  af 
Brunsvig  og  Mecklenborg-Schwerin  sade  fremdeles  som  Flygt- 
ninge i  Holsten. 

Fra  Kiel  havde  Kronprins  Frederik  og  hans  Udenrigs- 
minister, Grev  Kristian  Bernstorf,  opmærksomt  fulgt  Optrinene 
i  dette  storartede  Skuespil.  Hs.  kgl.  Hoihed  stillede  sig 
overordentlig  elskværdig  overfor  de  fjTStelige  Personer  og 
Slægtninge,  der  vare  blevne  hjemsøgte  af  Ul^-kken.  Slottet 
i  Kiel  var  hyppigt  Samlingspunktet  for  dem,  og  her  modtoges 
de  med  en  Forekommenhed  og  en  Opmærksomhed,  som  de 
under  de  herskende  Tidsforhold  satte  dobbelt   Pris  paa. 

En  af  de  forste  Dage  i  Juli  1807  var  der  et  glimrende 
Apartement  paa  Slottet  i  Kiel.  Kronprinsen  vilde  ved  en 
festlig    Sammenkomst    fejre   Afskeden    med   Hertugen    og  Her- 

tuginden  af  Mecklenborg.  Deres  Exil  var  nu  til  Ende. 
Kejser  Alexander  havde  under  Fredsforhandlingerne  i  Tilsit 
med  Napoleon  betinget  sig  Hertugparrets  Tilbagevenden,  og 
Imperatoren  havde  givet  sit  Samtykke  dertil.  Hertug  Frederik 
Frans  og  Hertuginde  Louises  Hjerter  bankede  af  Glæde  ved 
Tanken  om ,  at  de  nu  skulde  gjense  deres  kjære  Mecklen- 
borgere  og  igjen  tage  Ophold  i  det  dejlige  Ludvigslust.  Da 
de  traadte  ind   i  Salen,   lykønskedes  de  varmt  fra  alle  Sider. 

Den  ejendommeligste  Skikkelse  i  Selskabet,  og  den,  der 
tildrog  sig  storst  Opmærksomhed,  var  Hs.  Højfyrstelige  Durch- 
lauchtighed  Kurfyrst  Wilhelm  af  Hessen.  Den  gamle  Herre 
var  ved  tvende  Baand  knyttet  til  Kronprinsens  Svigerfader, 
Landgrev  Karl:  han  var  nemlig  dennes  Broder  og  Svoger. 
Kurf^TSten  bar  en  stor  Paryk  med  Pisk  og  Pung.  Hvor  han 
kunde  faa  Lejlighed  dertil,  forbandede  han  Bonaparte,  der 
havde  taget  hans  Land.  Han  udtalte  sig  med  Despekt  om 
Kongerne  af  ,,Xapoleons  Fabrik''.  Hs.  Højfyrstelige  Durch- 
lauchtighed  havde  taget  Ophold  i  Itzeho.  Han  helligede  sig 
særlig  Bestyrelsen  af  en  stor  Privatformue,  hvortil  Grunden 
var  lagt  ved  Udlejning  af  Hjælpetropper  til  England. 

En  mærkelig  Personlighed,  der  strax  ved  sin  Indtræden 
i  Salen  for  en  Stund  tiltrak  sig  Alles  Blikke,  var  den  alder- 
stegne Fyrst  Frederik  Vilhelm  Hessenstein  til  Panker.  Hs. 
Durchlauchtighed  var  en  Mand  paa  over  halvfjerdsindstyve 
Aar,  men  rank  og  smidig  i  sine  Bevægelser.  FjTSt  Hessen- 
stein, i  hvis  Aarer  der  randt  kongeligt  svensk  Blod,  havde 
været  en  fortræffelig  Officer.  Han  havde  i  sine  yngre  Aar 
tjent  i  den  franske  Hær  og  var  uudtømmelig  paa  Anekdoter 
fra  hin  Tid.  I  Sverig  var  han  under  sin  Karriere  bleven 
belønnet  med  Serafimerordenen ,  hvis  blaa  Baand  han  denne 
Aften  bar.  Fyrst  Hessenstein  var  Pebersvend,  men  havde 
alligevel  en  levende  Sympathi  for  det  smukke  Kjøn.  Hans 
Øjne  lyste,  da  han  saa  de  mange  unge  Damer  i  det  luftige 
Sommertoilette.      Hans    Blikke    fængsledes    især   af   en    Dame, 

der  af  Omgivelserne  behandledes  med  særlig  Egard.  Det  var 
Arveprinsessen  af  Weimar. 

Hds.  kejserlige  Højhed ,  Arvestorhertuginde  Marie  var  i 
disse  Dage  tilligemed  sin  Gemal,  Arvehertug  Karl  Frederik,  i 
Besøg  ved  Hoffet  i  Kiel. 

Den  to  og  tyveaarige  Storfyrstinde  var  en  høj ,  slank 
Skikkelse  med  blondt  Haar  og  udtrj^ksfulde  blaa  Øjne.  Den 
æstetiske  og  literære  Sfære,  hvori  hun  levede  i  Weim.ar,  havde 
paavirket  hende  stærkt,  hvad  der  sporedes  i  hendes  pikante, 
livlige  Konversation.  Men  selv  om  hun  ikke  havde  udmærket 
sig  ved  aandelige  Egenskaber,  vilde  hun  alligevel  som  Kejser 
Alexanders  Søster  have  nydt  særlig  Opmærksomhed  fra  Hof- 
selskabets Side. 

Blandt  de  notable  Fremmede  var  ogsaa  Prinsesse  \'il- 
helmine  af  Oranien,  en  preussisk  Prinsesse,  der  for  Tiden  op- 
holdt sig  som  Gjæst  paa  Slottet  Gliicksborg.  Den  gamle  be- 
rømte Linie,  hvortil  hun  hørte,  befandt  sig  den  Gang  i  den 
dybeste  Ydmygelse ,  da  Napoleon  havde  depossederet  den 
fuldstændigt.  Men  der  forlob  kun  faa  Aar,  og  Huset  Oranien 
steg  til  kongelig  Værdighed  igjen. 

Da  Prins  Kristian  og  hans  Gemalinde  traadte  ind  i 
Salen ,  vidnede  Udtrykket  i  Alles  Fysiognomi  om ,  at  de 
gjorde  et  fortræffeligt  Indtryk.  Ægteparret  havde  forvundet 
sin  Sorg  fra  Foraaret.  Prinsen  var  oprømt  og  konverserende ; 
Prinsessen  havde  gjenvundet  sit  skjælmske  Lune,  der  af  og 
til  gik  over  til  Kaadhed.  Efter  at  Prinseparret  havde  hilst 
paa  Kronprinsen  og  Kronprinsessen  og  de  fremmede  fyrste- 
lige Personer,  begav  det  sig  til  det  mecklenborgske  Hertug- 
par,  hvis  Glæde  det  fuldt  ud  delte. 

Da  Overhofmarskallen  havde  givet  Signalet  til,  at  Taflet 
stod  rede ,  forte  Kronprinsen  Hertuginden  og  Hertugen  Kron- 
prinsessen til  Bords.  Lige  overfor  sad  Prins  Kristian  med 
Arvehertuginden  af  Weimar  og  Kurfyrsten  af  Hessen  med 
Prinsesse  Charlotte  Frederikke.  Anretningen  var  superb. 
Retterne  og  Vinene  liflige.      I    den    store  Sal  kjæmpede  Lyset 

fra  Glaskronerne  og  den  synkende  Sols  Straaler  med  hin- 
anden. Et  Militærorkester  spillede  animerede  Melodier.  Snart 
kom  Stemningen  op,  og  Konversationen  fik  Fart,  men  var 
just  ikke  aandfuld. 

.jJeg  beundrer  Deres  Højheds  Statsklogt",  sagde  Hertug- 
inde Louise  af  Mecklenborg  til  Kronprinsen.  „Allevegne 
raser  Krigen,  men  De  har  forstaaet  at  holde  den  borte  fra 
Deres  Land." 

„Man  har  tusinde  Ting  at  varetage,  Deres  Durchlauch- 
tighed.  Hæren,  Munderingen,  Rabatterne,  Kantonnements- 
øvelserne,  den  store  Politik?  Hvad  underhandler  Kejser 
Alexander  og  Napoleon  med  hinanden  om  i  Tilsit  ?  Her 
gjælder  det  om  at  have  Tankerne  samlede.  —  Udnævnelsen 
af  en  Politibetjent  i  Skjelskor  har  jeg  denne  Gang  maattet 
lade  Kancelliet  selv  oml" 

Dette  sidste  var  Malabarisk  for  Hertugindens  Øren ;  men 
hun  lod  sig  ikke   mærke  dermed. 

.jJa,"  udbrød  hun,  „her  har  Deres  kgl.  Højhed  rigtignok 
overgaaet  Dem  selv." 

Man  hørte  et  Latterudbrud  fra  Prinsesse  Charlotte  Frede- 
rikke. Kurfyrsten  af  Hessen  havde  nemlig  faaet  et  stort 
Stykke  Is  i  Munden  og  gjorde  de  skrækkeligste  Grimacer. 
Kronprinsen  laante   Charlotte  Frederikke   et  Par  Øjne. 

Hs.  kgl.  Højhed  skar  med  febrilsk  Hurtighed  en  Kotelet 
i  nogle  Stykker,  slugte  dem  skyndsomst,  kastede  Kniv  og 
Gaffel ,  støttede  et  Øjebik  Hovedet  paa  den  venstre  Arm  og 
mumlede  ved  sig  selv:  „Husk,  Kammerassessor  Weinwich 
skal  have  Fribillet  til  Skuespilhuset.  Krigskommissær  Hiilpers 
Enke  et  Gratiale  af  hundrede  Rigsdaler." 

.,DonnerhagelI''  lød  det  fra  Prins  Kristian  af  Hessen,  og 
kort  efter  sagde  Fyrst  Hessenstein  til  denne,  idet  han  løftede 
sit  Glas:     „Gutår  Krigare?" 

Begge  Durchlauchtigheder  vare  blevne  animerede.  Da 
Hessenstein  havde  talt  om  sine  Krigsbedrifter  og  i  overgivent 
Lune    havde    fortalt ,    at    han    en   Gang  som  Landseneer  havde 

spiddet  en  pommersk  Grenader  paa  sin  Lanse  som  en  Flue, 
var  hint  Udbrud  undsluppet  Prinsen. 

Kurfyrsten  var  ikke  meget  talende.  Han  spurgte  Prin- 
sesse Charlotte   Frederikke  om  hendes   Faders  Marstal. 

„Deres   Højhed  er  vel  en  øvet  Rytterske:" 

„Jeg  har  faaet  den  bedste  Attest  fra  Nutidens  største 
Autoritet,"    svarede  hun. 

„Saa,  hvem  er  det?" 

„Storhertugen  af  Berg,   Marskal  Murat." 

„Storhertug?  Ha,  ha,  ha!  Ved  De,  at  han  er  Son  af 
en  Krovært?" 

„Kan  være,  Deres  højfyrstelige  Durchlauchtighed.  Han 
er  den  bedste  Kavalleriofficer,   der  findes." 

„I  sin  Tid  har  han  maaske  været  Staldkarl."  Ha,  ha, 
ha !  Hvor  er  Deres  Højhed  iøvrigx  kommen  i  Forbindelse 
med  ham?" 

„Jeg  blev  præsenteret  for  ham  i  Diisseldorf  i  Fjor.  Der 
saa  han  mig  til  Hest.  Han  udbrød:  „En  vérité,  une  ama- 
zone  charmante  I" 

Kurfyrsten  saa  paa  hende  med  et  mistroisk  Blik  og 
rystede  paa  Hovedet.  Prinsessen,  der  følte,  at  han  betragtede 
det  Hele  som  Opspind,  blev  malitiøs. 

„Nej ,  saa  er  Marskal  Bessiéres  snarere  en  Mand  for 
Deres    højfyrstehge  Durchlauchtighed,"    bemærkede  Prinsessen. 

„Hvorfor  det?" 

„Min  Fader  har  fortalt  mig,  at  han  først  var  Paryk- 
mager,  og  Parykker  er  jo  Deres  Passion!" 

„Zum  Teufel!"  raabte  Kurfyrsten  forbitret.  „Nok  om 
disse  Lykkeriddere  med  samt  deres  Røverkaptajn!" 

Prinsessen  afskyede  Napoleon,  fordi  han  havde  forjaget 
hendes  Forældre  fra  Mecklenborg,  men  for  blot  at  drille  Kur- 
fyrsten gjorde  hun  Vold  paa  denne   Følelse. 

„Deres  højfyrstelige  Durchlauchtighed  kjender  den  for- 
jagne  Dronning  Karoline  af  Neapel?" 

„Den  ulj^kkelige  Marie  Antoinettes  Soster ,  ja  vist;  det 
er  en  Perle  blandt  Kvinder,   en   ægte  legitimistisk  Fj^rstinde!" 

„Min  Fader  kan  mange  Anekdoter  om  hende,  hun  har 
sagt,  at  hun  gjerne  vilde  rejse  firehundrede  Mil  for  at  se 
Napoleon ,    da    der  paa  Europas  Troner  nu  kun  sad  Idioter. " 

„En  hæslig  Spøg  af  Dronning  Karoline,"  svarede  Kur- 
fyrsten  snerrende  og  skyllede  to  Glas  Madeira  ned. 

Den  følgende  Dag  foretog  hele  Selskabet  om  Bord  i 
Kronprinsens  Yacht  en  Sejltur  op  ad  den  skjønne  Kielerfjord 
til  Holtenau  ved  Ejderkanalens  Munding.  Fra  nogle  af 
Husene  langs  Flodens  Bredder  flagedes ,  og  ved  Ankomsten 
til  Kanalen  modtoges  de  kongelige  og  fyrstelige  Herskaber 
med  Kanonsalut. 

Kronprinsen  og  hans  Gemalinde  vare  under  Sejladsen 
særdeles  oprømte  og  elskværdige.  Hs.  kgl.  Højhed  havde 
navnlig  skjænket  Arvestorhertuginde  Marie  af  Weimar  Op- 
mærksomhed. Kronprinsen  udtalte  sin  Agtelse  for  den  regje- 
rende  Hertug,  der  ved  sit  Hof  havde  samlet  saa  mange 
Skjønaander,  men  han  følte  sig  alligevel  mere  tiltalt  af  Her- 
tugens Bedrifter  som  Militær. 

„Nu  for  Tiden,  Deres  kejserlige  Højhed,  maa  man 
heller  kunne  føre  Sablen  end  bruge  Pennen,"  ^^trede  Kron- 
prinsen.    Han   fandt  sin  Udtalelse  aandrig  og  smilede  tilfreds. 

Yachten  sejlede  ad  Ejderkanalen  til  Herresædet  Knoop, 
hvortil  Selskabets  Ankomst  var  bebudet.  Ejeren  og  Ejerinden, 
Greveparret  Baudissin ,  modtog  de  høje  Gjæster  med  den 
mest  udsøgte  Opmærksomhed.  Efter  at  Haven  var  beseet  og 
den  smukke  Omegn  betragtet  fra  flere  ophøjede  Punkter, 
samledes  man  til  The  i  Pavillonen. 

Kronprinseparret  vare  jævnlige  Gjæster  paa  Knoop,  da 
der  mellem  det  og  det  grevelige  Herskab  bestod  et  meget 
sympathetisk  Forhold.  Grev  Baudissin  og  Grevinden  be- 
vidnede deres  Stolthed  og  Glæde  over  at  se  et  saa  „illustre" 
Selskab  samlet  paa  deres  Enemærker. 

Med    den    største   Interesse  hilste  de  paa  Prinsesse  Char- 

lotte  Frederikke,  hvem  Grevinden  betegnede  som  „Vandalias 
Rose  i  Danias  kongelige  Have".  Denne  sentimentale  Bemærk- 
ning stemte  Prinsessen  humoristisk;  hun  lo  højt  og  paadrog 
sig  derved  hele  Selskabets   forbavsede  Blikke. 

Hun  følte ,  at  hun  ved  sin  Holdning  havde  overskredet 
den  fine  Hoftones  Grænse  og  besluttede  at  redressere  sin 
Fejl.  Hun  saa,  at  hendes  Fader  konverserede  livligt  med 
Grev  Baudissin ,  hvem  Hertugen  havde  lært  at  kjende  i 
Berlin,  da  Greven  var  dansk  Gesandt  der.  Saa  snart  Sam- 
talen blev  afbrudt,  gik  hun  hen  til  Faderen  og  indhentede 
hos  ham  Oplysninger  om  Grevinden.  Hertugen  gav  hende 
en  interessant  Meddelelse,   som  hun  indprentede  sig. 

Derpaa  vendte  Prinsessen  sig  til  Arvestorhertuginde  Marie, 
der  nærmede  sig,  og  begav  sig  med  hende  hen  til  Kron- 
prinsessen,  der  just  nikkede  til  dem. 

Det  var  henad  Aften.  Hs.  kgl.  Højhed  Kronprinsen 
foreslog  Selskabet  at  bryde  op  og  tiltræde  Hjemturen  ad  Ka- 
nalen og  Fjorden.  Han  bragte  i  Alles  Xavn  Grev  og  Grev- 
inde Baudissin  sin  Tak  for  den  kordiale  og  superbe  Mod- 
tagelse. Greveparret  bøjede  sig  i  dyb  Ærbødighed  som  Svar 
paa  denne   Hilsen, 

Grevinden  gik  derefter  hen  til  enhver  af  de  kongelige 
og  fyrstelige  Damer.  Da  hun  kom  til  Prinsesse  Charlotte 
Frederikke,  ytrede  denne  med  et  j-ndefuldt  Smil  og  saa  højt. 
at  det  kunde  hores  af  Alle,  at  disse  Timers  Besøg  paa  Knoop 
stedse  vilde   høre  til  hendes  kjæreste   Erindringer. 

„Deres  Bekjendtskab,  Grevinde'-,  vedblev  hun,  „skatter 
jeg  højt.  Ogsaa  jeg  forstaaer  at  vurdere  den  Kvinde,  som 
vor  store  Digter  Herder  har  besunget  i  de  dejlige  Strofer: 
„An  Cornelia".*' 

Grevinde  Baudissin  nejede  sig  rødmende.  Hele  Sel- 
skabet med  Undtagelse  af  Hertug  Frederik  Frans,  der  smilede 
lunt,  saa  med  Forbavselse  paa  Prinsessen.  Hvor  hun  er 
mageløs  literært  dannet,  tænkte  de.  Prins  Kristian  undrede 
sig  over  sin  Gemalinde;   han  kunde  slet  ikke  forstaa  det  Hele. 

„Det  var  ta  mig  tusen  bra  det,"  sagde  Fyrst  Hessen- 
stein  ved  sig  selv. 

Da  Yachten  i  den  af  Halvmaanen  opl^^ste  Nat  pas- 
serede Fjorden,  hilstes  den  fra  Bredderne  med  Raketter  og 
Blaalys. 

Komtesse  Luckner,  der  havde  deltaget  i  den  interessante 
Udflugt,   rejste   et  Par  Dage   efter  til  Paris. 


I  Midten  af  Juli  Maaned  1807  vendte  Hertug  Frederik 
Frans  og  hans  Gemalinde  tilbage  til  deres  Land,  fra  hvilket 
de  vare  blevne  udviste  af  Franskmændene  i  Slutningen  af 
det  foregaaende  Aar.  Rygtet  om  Hertugparrets  Ankomst  var 
ilet  langt  forud  for  det.  Overalt,  hvor  Toget  skulde  passere, 
var  der  truffet  storartede  Forberedelser  til  dets  Modtagelse. 
Men  det  var  ikke  Flagene,  Æresportene,  Guirlanderne  og 
Kanonsaluten ,  der  her  vare  det  Væsentlige;  dette  bestod  i 
den  sammenstrømmende  Befolknings  taarefyldte  Øjne  og  i  de 
fra  Hjertet  kommende  Hurraraab ,  der  blandede  sig  med 
Kirkeklokkernes  Toner.  Det  var  den  største  Triumf,  Hertug- 
parret nogen  Sinde  i  sin   Regeringstid  havde   fejret. 

Ved  Pampow ,  Syd  for  Schwerin ,  red  den  franske 
General  Laval  det  i  Møde  i  Spidsen  for  en  spansk  Kavalleri- 
afdeling.  Disse  Ryttere  med  deres  sydlandske  Fysiognomier 
og  lysegrønne  Uniformer,  gjorde  et  imponerende  Indtryk,  da 
de  kom  ridende  paa  deres  smukke  andalusiske  Heste.  De 
formerede  Espalier  paa  begge  Sider  af  Vejen.  Generalen  red 
frem,  hilste  ærbødigt  med  Sablen,  og  da  Vognen  havde 
passeret  gjennem  Rytternes  Linier,  eskorteredes  den  af  hele 
Afdelingen  indtil  Schwerins  umiddelbare  Nærhed.  Her  mod- 
toges Hertugparret  af  Borgergarden,  der  nu  fulgte  det.  I 
Staden  var  der  opstillet  spansk  Infanteri:  Musketerer  og 
Grenaderer  i  hvide  Uniformer,  hine  med  trekantede  Hatte, 
disse    med    Bjørneskindshuer.      Disse  Soldater    vare  et  talende 

Vidnesbyrd  om,  at  Landet  havde  befundet  sig  under  ganske 
overordentlige  Tidsforhold. 

Hertugparret  besvarede  de  fremmede  Troppers  Honneur 
med  et  nedladende  Smil,  hvorimod  det  med  inderlig  Be- 
vægelse saa  de  fra  Vinduerne  viftende  Lommetørklæder  og 
hørte  de  brusende  Hurraraab  fra  Mængden  bag  Soldaternes 
Linier.  Foran  Palæet  stod  en  Skare  hvidklædte  Piger  op- 
stillet. Efter  at  Hertugparret  her  var  steget  ud  af  Vognen, 
overraktes  der  Hds.  Durchlauchtighed  en  pragtfuld  Buket,  og 
Blomster  strøedes  for  hende  og  Hertugen,  da  de  gik  ind  ad 
Palæets  Hovedindgang.  Om  Aftenen  var  Schwerin  illumineret, 
og  Befolkningens  Jubel  gjentog  sig,  da  Hertugparret  kjørte 
omkring  for  at  bese  den.  Dagen  efter  forlagdes  Residensen 
til  det  kjære  Ludvigslust,  hvor  Modtagelsen  naturligvis  havde 
det  samme  hjertelige  Præg.  Hertug  Frederik  Frans  var  nu 
atter  Hersker  i  sit  lille   Rige. 

I  x\ugust  Maaneds  Begyndelse  indtraf  Prins  Kristian  og 
hans  Gemalinde  igjen  til  Doberan  for  at  benytte  Badet.  De 
boede  atter  i  det  gamle  Slot,  men  som  en  Følge  af  de  store 
Ulykker,  hvoraf  Danmark  nu  hjemsøgtes,  blev  dets  Ophold 
kun  kortvarigt.  Prins  Kristian  glædede  sig  over,  at  hans 
Svigerfader  atter  var  i  sin  „Rede";  men  ellers  forbitredes 
hans  Sind  af  og  til  ved  Erindringen  om  en  Reprimande,  han 
havde  faaet  af  Kronprins  Frederik.  Hs.  kgl.  Højhed  havde 
troet,  at  der  under  Kantonnementsøvelserne  i  Holsten  skulde 
være  blevet  en  Militær  efter  hans  Hoved  ud  af  Prinsen. 
Men  ved  en  Revue  i  Pløens  Omegn  kom  Kronprinsen  til  Er- 
kjendelse  af,  at  hans  Forhaabninger  i  den  Retning  havde 
været  illusoriske.  Han  tilkjendegav  Prins  Kristian  i  bestemte 
Udtryk  sit  Mishag  med  Troppernes  Præstationer.  Der  var 
ikke ,  havde  Kronprinsen  i  Vrede  udbrudt ,  Fasthed  i  Kom- 
mandoen og  hverken  Hurtighed  i  Marschen  eller  Sikkerhed 
i  Exercitsen.  Det  var  drøje  Ord  for  en  kommanderende 
Officer. 

Prinsen   gik    i    de    mørke    Øjeblikke,     han    havde    i    den 


—    110  — 

Anledning,  til  Katharina  Ivanovnas  tidligere  omtalte  Portræt 
og  betragtede  det.  Naar  han  saa  paa  dette  Billede ,  kom 
han  til  at  tænke  paa  den  ulykkelige  Skjæbne,  hendes  Børne- 
børn havde  havt.  Det  ældste  af  dem  var  blevet  myrdet  og 
de  øvrige  holdte  i  mangeaarigt  Fængsel.  Det  var  Lidelser, 
mod  hvilke  en  forbigaaende  kongelig  Unaade  var  for  slet 
Intet  at  regne.  Prins  Kristian  dvælede  i  Tanken  ved,  hvor- 
ledes hans  egen  Bedstemoder,  de  fangne  Børns  Tante,  havde 
faaet  dem  udfriet  og  ført  til  Horsens.  Der  havde  han  selv 
besøgt  den  Sidstlevende  af  dem ,  Storfyrstinde  Katharina.  I 
Foraaret  var  hun  død ;  hun  havde  indsat  ham  og  hans  Broder 
til  sine  Arvinger.  Hos  dem  bevaredes  den  russiske  Prinsesse 
i   taknemmelig  Erindring. 

En  Morgen ,  da  Prinseparret  kjørte  sammen  til  Badet, 
fortalte  Prinsessen,  at  hun  om  Natten  havde  havt  en  uhygge- 
lig Drøm.  Først  havde  hun  besluttet  at  fortie  den,  men  den 
beskjæftigede  alligevel  hendes  Tanker  saa  stærkt,  at  hun 
ikke  kunde  det. 

„Hvad  drømte  Du  da,  Chariotte?"  spurgte  Prinsen 
spændt. 

„Vi  skulde  holde  vort  Indtog  i  Kjøbenhavn.  Men  da 
vi  nærmede  os  Byen ,  stod  den  i  Brand ,  og  jamrende 
Stemmer  hørtes.  Vi  drog  alligevel  ind  i  den  og  kjørte 
gjennem  rygende  Brandtomter,  mellem  hvilke  der  laa  lem- 
læstede  Lig." 

.,Det  er  det  store  Maleri  af  Roms  Brand  under  Nero, 
som  Du  i  Drømme  har  tænkt  paa.  Du  har  saa  ofte  be- 
tragtet det". 

„Det  er  muligt.  Men  Drømmesynet  har  gjort  et  usæd- 
vanligt stærkt  Indtryk  paa  mig." 

Prinsessen,  der  efter  det  forfriskende  Bad  plejede  at 
være  meget  livlig,  var  hele  Dagen  noget  indadvendt,  og 
denne  Stemning  meddelte  sig  til  hendes  Gemal. 

XX. 


I  Begyndelsen  af  November  1807  paa  en  kold  Graavejrs- 
dag  kjørte  to  store  Landdauere ,  hver  med  Firspand  for,  i 
skarpt  Trav  henad  Hovedlandevejen  mellem  Korsør  og  Kjø- 
benhavn.  I  den  første  sad  Kronprins  Frederik  og  hans 
Svoger  Prins  Frederik  af  Hessen,  i  den  anden  deres  Ad- 
judanter, 

Hs.  kgl.  Højhed  var  paa  Tilbagerejsen  fra  Holsten  til 
Hovedstaden.  Han  havde  forladt  denne  for  halvtredie  Maaned 
siden,  da  han  ledsagede  sin  Fader,  Kristian  den  Sj'vende,  fra 
Frederiksberg  Slot  til  Kolding,  hvorfra  Kongen  senere  havde 
begivet  sig  til  Rendsborg.  Afrejsen  havde  fundet  Sted, 
medens  engelske  Tropper  traf  Forberedelser  til  Landgang  paa 
Sjælland,  og  engelske  Orlogsskibe  viste  sig  i  Beltet.  Hvor 
mange  sørgelige  og  ydmygende  Begivenheder  havde  der  ikke 
fundet  Sted  i  det  forløbne  Tidsrum !  Kronprinsen  sad  hele 
Tiden  fordybet  i  Tanker  og  gjorde  kun  af  og  til,  naar  han 
saa  ud  af  Vinduet,  en  kort  Bemærkning.  I  Sorø,  Ringsted 
og  Roskilde,  hvor  der  skiftedes  Heste  og  bededes,  var  han 
ogsaa  meget  ordknap.  Hans  Svoger,  der  fattede  Situationens 
Alvor  i  hele  dens  Omfang,  vilde  ikke  gribe  forst3Trende  ind 
i  Hs.  kgl.  Højheds  Tavshed.  I  Ringsted  vare  Vognlygterne 
blevne  tændte  og  kastede  gjennem  det  tætte  Mørke  et  klart 
Skjær  henad  Vejen. 

Da  Intet  udefra  kunde  indvirke  adspredende  paa  Kron- 
prinsens Sind,  saa  formaaede  Tankerne  at  samle  sig  om  de 
Billeder,  der  efterhaanden  dukkede  op  i  hans  Erindring. 
Han  mindedes  hin  Septemberdag,  da  Grev  Schmettau  kom 
til  ham  i  Kiel  og  bragte  ham  Budskabet  om  Kjøbenhavns 
Bombardement ,  om  dets  Kapitulation  og  om  Flaadens  Ud- 
levering til  Englænderne.  Værdier  til  et  Beløb  af  mange 
Millioner  vare  gaaede  tabt,  og  den  stolte  Flaade  skulde  nu 
som  Fjendens  Ejendom  kæmpe  under  engelsk  Flag.  Det 
var  Tildragelser,    der    først   skjar  Kronprinsen   dybt  i   Hjærtet 


-    112   — 

og  dernæst  vakte  hans  bitreste  Harme  mod  de  fremmede 
Voldsmænd. 

Hs.  kgl.  Højhed  hyldede  legitimistiske  Principer,  hvad 
han  under  sit  Ophold  i  Holsten  havde  bevidnet  de  forjagne 
Fyrster;  i  Efteraaret  1805  var  han  dragen  ud  sj'mpath etisk 
stemt  for  det  gamle  Europa,  og  nu  vendte  han,  omstemt  af 
Hadet  mod  Englænderne,  tilbage  som  „Revolutionskejserens'", 
Napoleons,  Forbundsfælle  og  med  en  Krigserklæring  fra  Eng- 
lands Side.  Fortidsminder  og  Fremtidsbekymringer  havde  lagt 
Beslag  paa  Kronprinsens  Tanker  lige  fra  det  Øjebhk,  han 
betraadte  Sjællands  Grund. 

Om  Natten  Kl.  12  passeredes  Vesterports  Vagt,  der 
raabtes  i  Gevær,  og  kort  efter  steg  Kronprinsen  med  Frederik 
af  Hessen  og  Adjudanterne  af  i  sit  Palæ  paa  Amalienborg. 
Den  følgende  Morgen  erfarede  Kjøbenhavns  Befolkning,  at 
Hs.   kgl.   Højhed  igjen  var  i  dens  Midte. 

Saa  snart  Kronprinsen  om  Morgenen  havde  fuldendt  sin 
Paaklædning,  var  han  stegen  op  i  sit  Palæs  øverste  Etage, 
hvorfra  der  var  vid  Udsigt  over  Øresund.  Der  mødte  hans 
Blik  engelske  Orlogsskibe,  der  havde  kastet  Anker  udenfor 
Kysten.      Forbitrelsens  Taarer  tindrede  i  hans  Øjne. 

Siden  Englændernes  Rømning  af  Kjøbenhavn  og  Omegn 
havde  Halvøen  og  Øerne  været  Skueplads  for  uafbrudte 
Troppebevægelser,  idet  Hovedstyrken  nu  samledes  paa  Sjæl- 
land. Herhen  forlagdes  ogsaa  fra  Holsten  Prins  Kristian 
Frederiks  Brigade. 

Prinseparret  maatte  nu  forlade  Pløen  og  skiltes  med 
Vemod  fra  dette  Sted,  hvor  det  havde  tilbragt  det  første 
Ægteskabsaar  med  alle  dets  skiftende  Stemninger;  hvor  det 
havde  seet  en  underfuld  skjon  Natur  i  de  vexlende  Aarstiders 
Dragt;  hvor  det  havde  samlet  en  Kreds  af  Venner  om  sig. 
Saa  snart  det  rygtedes,  at  Prinseparret  skulde  forlægge  sin 
Residens  til  Kjøbenhavn,  strømmede  Omegnens  adelige  Gods- 
ejerfamiher  til  Slottet  i  Pløen  for  at  udtale  deres  Beklagelse 
over,   at  Deres  Høiheder   nu    skulde    drage  bort.      Skilsmissen 


var  tung,  men,  som  Rumohr  fra  Botkamp  bemærkede,  det 
var  dog  ham  og  alle  hans  Standsfæller  en  opbyggende  Tanke, 
at  „Prinsen  fremdeles  skulde  bruge  sit  Sværd  i  Kongens  og 
Rigets  Tjeneste.'- 

Prinseparret  aflagde  forinden  Afrejsen  Besøg  paa  Emken- 
dorf,  Rastorf,  Bothkamp,  Sofienhof  og  andre  Herresæder,  og 
overalt  fik  det,  især  Prins  Kristian,  Beviser  paa  den  Sympathi, 
det  havde  vundet.  Den  lille  By  havde  smykket  sig  med 
Grønt,  da  Afskedsdagen  kom.  Borgergarden  paraderede  i 
Hovedgaden,  da  Deres  Højheder  med  den  lille  Hofstat  under 
Kanonsalut  og  Befolkningens  Hurraraab  kjørte  bort.  Taarerne 
stod  i  Prinsesse  Charlotte  Frederikkes  Øjne,  og  Prinsen  var 
ligeledes  bevæget.  Da  de  vare  komne  et  Stykke  udenfor 
Pløen,  lod  de  Vognen  holde  og  saa  en  Stund  i  vemodig 
Tavshed  tilbage  paa  Slottet.  Det  forekom  Prinsessen,  at  hun 
nu  skulde  drage  uhyre  langt  Xord  paa,  til  Taagernes  Land ! 
Hun  sukkede  let;  derpaa  vendte  hun  sig  med  spillende  Øjne 
om  mod  sin  Gemal  og  udbrød:  „Die  schonen  Tage  in  Aran- 
juez  sind  jetzt  voriiber,   Ewro   Hoheit!" 

„Du  hast  des  Flumors  unversiegbare  Ouelle,"  svarede 
Prinsen  leende. 

I  Dagsrejser,  gjennem  marscherende  Troppeafdelinger, 
bevægede  Prinseparret  og  dets  Folge  sig  Xord  paa  til  Frede- 
ricia, hvor  det  ankom  i  Stilhed  og  tog  Bolig  i  Palæet. 
Prinsessen  ønskede,  træt  som  hun  var  af  Rejsen,  at  hvile  et 
Par  Dage  her.  Prinsen  gik  saa  meget  hellere  ind  derpaa, 
som  han  da  kunde  begive  sig  forud  til  Kjøbenhavn  for  at 
se,  om  Palæet  var  fuldstændig  rede  til  Modtagelsen.  Hvis 
ikke,  vilde  han  efter  Evne  bøde  paa  Manglerne.  Han  ønskede 
Prinsessen  og  hendes  Hofdame,  Komtesse  Wedel,  en  h'kkelig 
Overfart  over  Belterne  og  tilføjede,  at  han  ikke  kunde  have 
betroet  dem  til  en   bedre  Varetægt  end  Biilows. 

Derpaa  rejste  Prinsen  sk3mdsomst,  ledsaget  af  Klauson- 
Kaas  og  to  Lakajer,  over  Middelfart  og  Odense  til  Nyborg, 
hvorfra  Postjagten    i    den    friske  Kuling    hurtig    førte   dem   til 

Korsør.  Midt  i  November  indtraf  Prins  Kristian  til  Amalien- 
borg, hvor  han  strax  havde  Audiens  hos  Kronprinsen.  Efter 
at  Hs.  Højhed  var  vendt  tilbage  til  sit  Palæ,  gik  han  ind  i 
sit  Arbejdskabinet,  over  hvilket  de  tændte  Lamper  i  Forbin- 
delse med  den  i  Kaminen  knitrende  Ild  bredte  et  hyggeligt 
Skjær.  Udenfor  ruskede  Blæsten  i  Palæhavens  Træer,  men 
de  tykke,  sammenhægtede  Silkegardiner  holdt  dens  isnende 
Aande  ude.  Prins  Kristian  tog  Plads  i  Lænestolen  foran 
vSkrivebordet  og  strakte  Haanden  ud  efter  det  der  henlagte 
Nummer  af  „Dagen".  Men  han  løb  Bladet  flygtig  igjennem 
uden  at  skjænke  nogen  af  dets  Meddelelser  synderlig  Interesse. 
Han  tænkte  derefter  paa,  at  det  nu  var  over  halvandet  Aar 
siden,  han  forlod  Palæet.  Han  fordybede  sig  i  Minderne  om 
de  store  Begivenheder,  som  havde  udfyldt  dette  Afsnit  af 
hans  Liv.  Da  han  vaagnede  op  af  sine  Fortidsbetragtninger, 
vendte  hans  Tanker  sig  mod  hans  Gemalinde,  der  snart  maatte 
tiltræde  Rejsen. 

Prinsesse  Charlotte  Frederikke  var  paa  Turen  gjennem 
Pyen  en  overordentlig  opmærksom  Iagttager  af  Naturen  og  de 
Landsbyer  og  Stæder,  hun  kjørte  igjennem.  Hun  rettede  det 
ene  Spørgsmaal  efter  det  andet  til  Komtesse  Wedel,  der  hel- 
digvis var  i  Stand  til  at  kunne  give  hende  ret  gode  Oplys- 
ninger. Prinsessen  fandt,  at  Øens  Natur  mindede  om  de 
frodigste  Egne  i  Mecklenborg;  men  nu  var  den  afbleget  af 
Efteraaret,  og  den  disede  Dagsbelysning  lagde  lige  som  et 
Slør  over  den.  Skjøndt  Prinsessen  skulde  rejse  ubemærket, 
havde  der  dog  ved  hendes  Ankomst  til  Odense  og  Nyborg 
samlet  sig  en  betydelig  Skare  Mennesker,  som  hilste  hende  i 
ærbødig  Tavshed.  Sejladsen  over  Beltet  var  urolig,  hvorfor 
Hds.  Høihed  og  Komtesse  Wedel  bleve  søsyge;  de  vare  af 
den  Grund  uimodtagelige  for  al  den  Humør,  Kammerherre 
Biilow  opbød. 

I  Korsør  maatte  der  bedes  om  Natten  paa  Postgaarden. 
En  Storm  rejste  sig,  store  Belts  Bølger  væltede  sig  i  den 
skybedækte    Halvmaanes    matte    Skin    fraadende   mod   Strand- 

bredden.  Prinsessen  betragtede  et  Øieblik  Havet  med  en  vis 
Ængstelse ;  det  var  hende,  som  om  hun  nu  var  skih  fra  sit 
Fædreland  ved  et  helt  Verdenshav  I  Med  denne  Følelse  gik 
hun  til  Ro. 

Da  hun  efter  en  dyb  Søvn  vaagnede  om  Morgenen, 
skinnede  Solen  fra  den  klare  blaa  Himmel,  Beltet  laa  stille, 
og  Spurvene  kvidrede.  Efter  at  Prinsessen  og  hendes  Følge 
havde  spist  Frokost  i  Postgaardens  lille  Sal  ved  et  smagfuldt 
dækket  Bord,  fortsattes  Rejsen.  Vejret  holdt  sig  smukt,  og 
de  vexlende  Efteraarslandskaber  udfoldede  sig  paa  Turen 
gjennem  Sjælland  i  hele  deres  Skjønhed.  Prinsessen  var 
utrættelig  i  sine  Spørgsmaal,  og  heldigvis  formaaede  Komtesse 
Wedel  stadig  at  besvare  de  fleste  af  disse.  Vejen  førte  forbi 
det  af  Skov  og  Sø  omgivne  Sorø.  Da  hun  gjennem  en 
Aabning  mellem  Træerne  fik  Øje  paa  Kirkens  Spir  og 
Akademibygningen,  ønskede  hun  at  vide,  om  dette  Punkt  var 
af  særlig  Interesse.  Med  spændt  Opmærksomhed  lyttede  hun 
til,  hvad  Komtessen  fortalte  hende  om  Absalon  og  Holberg, 
om  det  gamle  Kloster  og  det  adelige  Akademi. 

„Har  min   Gemal  gaaet  i   dette  Akademi?"    spurgte  hun, 

„Nej,  Deres  Højhed,  men  det  har  været  besøgt  af  fyrste- 
lige Herrer." 

„Afvexlingen  af  Skov  og  Sø  her,"  bemærkede  Prinsessen, 
„minder  mig  om  Omegnen  af  Schwerin.  Ak,  mit  kjære 
Mecklenborg,"   sukkede  hun. 

„Nu  maa  Deres  Højhed  udelukkende  tænke  paa  Dan- 
mark," ytrede  Komtesse  Wedel.  „Det  er  Deres  nye  Fædre- 
land. Hvem  veed.  De  kan  maaske  en  Gang  blive  dets 
Dronning." 

„Ingen  Mistillidserklæring  til  Kronprinsen!"  udbrød  Prin- 
sessen leende,  trykkede  sig  ind  i  Hjørnet  og  gav  sig  til  at 
nynne. 

I  Ringsted  bededes  en  Time  paa  Postgaarden.  Her  ind- 
tog Prinsessen  en  Forfriskning,  der  bestod  i  Bouillon  og  Ande- 
steg.    Ved  Synet  af  St.  Bents  Kirke  med  dens  ejendommelige 

Taarn  havde  hun  spurgt,  om  der  til  den  knyttede  sig  inter- 
essante Minder,  Komtesse  Wedel  havde  svaret,  at  der  laa 
de  store  Valdemarer  begravede,  som  i  Middelalderen  havde 
hævet  Danmark  til  Storhed  og  Berømmelse.  En  af  disse 
Konger,  hun  huskede  ikke  hvilken,  havde  besejret  Mecklen- 
borg,  og  siden  den  Tid  kaldte  Kongen  af  Danmark  sig  ogsaa 
„de  Venders"   Konge. 

Prinsessen  erklærede,  at  denne  Konge  maatte  have  været 
en  meget  stor  Kriger.  Hun  kunde  ønske  at  se  hans  Grav. 
Hun  aflagde  ledsaget  af  Blilow  og  Komtessen  et  Besog  i 
Kirken  og  dvælede  en  kort  Tid  ved  Valdemarernes  Grave. 
Hun  indprentede  sig  nøje  Alt,   hvad  hun  her  saa. 

Ankomsten  til  Roskilde  fandt  Sted  ved  Solnedgang. 
Domkirkens  hoje  Spir  lueforgyldtes  af  den  sj'nkende  Sol,  der 
forsvandt  bag  store  purpurbræmmede  Skyer.  Den  mægtige 
Kirkebj'gning  tegnede  sig  med  tydelige  Omrids  mod  den  klare 
Himmelgrund,  paa  hvilken  Stjernerne  dukkede  frem. 

„Det  er  Roskilde,  Danmarks  gamle  Kongesæde,  Deres 
Højhed,"  sagde  Komtesse  Wedel.  „Xu  er  det  kun  de  døde 
Kongers  Residens,"   tilføjede  hun. 

„Jeg  forstaar  det,"  sagde  Prinsessen;  „her  bisættes  nu 
Kongerne." 

Vognen  holdt  ved  Palæet,  hvor  Hds.  Højhed  skulde  til- 
bringe Natten.  Etter  at  hun  havde  ordnet  sit  Toilette  og 
hvilet  ud  i  en  Lænestol,  ytrede  hun  Lyst  til  at  se  Domkirken. 
Hds.  Højhed  forsikrede,  at  hun  var  et  romantisk  Gemj-t,  og 
det  vidunderlig  Mystiske  ved  Domkirker  kom  først  rigtig  til 
sin  Ret,   naar  man  saa  dem  i  Mørke  ved  Fakkelskin. 

„Er  det  virkelig  Deres  Højheds  alvorlige  Ønske  at  be- 
søge Domkirken   nu?"    spurgte  Biilow. 

„Hr.  Kammerherre,"  svarede  Prinsessen  med  Eftertrj-k, 
„det  er  det  første  Ønske,  jeg  ytrer  paa  Danmarks  Grund,  og 
saa  bliver  det  vel  opfyldt?" 

„Som  Deres  Højhed  befaler.  Der  skal  blive  givet  de 
fornødne  Ordrer." 

Biilow  kaldtes  ud  af  en  Lakaj.  Domprovst  Hertz  og 
Borgmester  Friis  havde  indfundet  sig  og  udbad  sig  under- 
danigst Tilladelse  til  at  maatte  hilse  paa  Hds.   Højhed. 

Hofmarskallen  førte  dem  ind  og  præsenterede  dem  for 
Prinsessen,  der  rakte  dem  Haanden,  som  de  kyssede.  Friis 
havde  et  jovialt  Udtryk  i  sit  Ansigt ;  over  Hertz's  Personlighed 
hvilede  et  Præg  af  Værdighed  og  Mildhed.  De  to  Herrer 
gjorde  et  godt  Indtryk  paa  Prinsessen. 

Hun  saa,  at  Friis  havde  en  Vorte  paa  den  venstre  Side 
af  Næsen  og  spurgte  ham  med  et  skjælmsk  Blik,  om  det  var 
et  Modermærke. 

„Nej,  Deres  Højhed,  jeg  har  den  Ære  at  være  dens 
Stamherre. " 

Prinsessen  lo  og  vendte  sig  mod  Hertz. 

„Hvor  det  træffer  sig  heldig,  at  Deres  Højærværdighed 
er  kommen,"   sagde  hun;    „jeg  ønsker  at  se  Domkirken." 

„Naar  kan  jeg  have  Æren  af  at  være  Deres  Højheds 
Fører?"  spurgte  Domprovsten.  „Om  Formiddagen  er  natur- 
ligvis Belysningen  heldigst." 

„Nej,  Deres  Højærværdighed,  endnu  i  Aften  vil  jeg  se 
Kirken." 

Domprovsten   studsede,   men   bukkede  sig  dybt. 

„De,  Hr.  Borgmester,  ledsager  os,"  sagde  Prinsessen  til 
Friis. 

Hds.  Højhed  ^rak  sig  derpaa  tilbage  til  sit  Kabinet,  hvor 
hun  iførte  sig  en  Kaabe  og  satte  en  Pelsværkshue  paa  sit 
Hoved.  Imidlertid  var  der  i  Hast  truffet  Foranstaltninger  til 
Hds.  Højheds  Omførelse  i  Kirken ;  Kammerherre  Biilow^  fik 
gjennem  en  Kirkebetjent  Meddelelse  derom. 

Hofmarskallen  førte  Prinsessen,  der  fulgtes  af  Komtesse 
Wedel,  gjennem  den  Gang,  som  forbinder  Palæet  med  Kirken. 
Foran  gik  Kirkebetjenten,  der  i  Haanden  holdt  en  trearmet 
Stage  med  brændende  Voxlys. 

Ved  Indtrædelsen  i  Domkirken  modtoges  Hds.  Højhed 
af   Domprovsten    og   Borgmesteren;    bag    dem    stod    to    Kirke- 

betjente  med  flammende  Fakler,  hvis  røde  Skjær  kun  svagt 
oplyste  de  høje   Hvælvinger. 

Domprovsten  førte  først  Prinsessen  til  Frederik  den 
Femtes  Kapel,  hvor  hendes  Svigerforældres  Kister  stod.  Hun 
betragtede  dem  i  Tavshed   nogle  Øjeblikke. 

„Der  hviler  altsaa  den  kjære  Tante  Frederikke,"  udbrod 
hun;  „jeg  var  en  tolvaars  Pige,  da  hun  døde;  jeg  mindes 
kun  svagt,   at  jeg  har  seet  hende." 

„Derimod  maa  Deres  Højheds  Svigerfader  staa  levende 
for  Dem  i  Erindringen,"   ytrede  Domprovsten. 

„Det  gjør  han;  det  er  kun  tre  Aar  siden,  han  besøgte 
os  paa  Ludwigslust.  Men  ...  de  livile  i  Fred!"  her  gjorde 
Prinsessen  Tegn  til,   at  hun,  vilde  videre. 

„Siig  mig,  Deres  Højærværdighed,  hvad  hedder  det  paa 
Latin?" 

„Reqviescant  in  pace",  Deres  Højhed."  Han  maatte 
gjentage  disse  Ord  flere  Gange  for  hende,  inden  hun  fik  sig 
dem  rigtig  indprentede.  Hun  vedblev  i  Stilhed  at  repetere 
dem   paa  Vejen  til   Højalteret. 

Prinsessen  lyttede  vel  til  Domprovstens  Forklaring,  men 
syntes  adspredt.  Hendes  Tanker  gik  i  Halvmørket  fra  den 
ene  Sarkofag  til  den  anden.  Med  Et  stirrede  hun  gjennem 
de  høje  Korvinduer  ud  mod  den  skybedækte,  ravnesorte 
Himmel.  Der  var  indtraadt  et  Omslag  i  Vejret.  Det  regnede, 
Draaberne  slog  mod  Ruderne;  pludselig  kom  et  Vindstød,  der 
bragte  disse  til  at  klirre,  medens  den  store  Kirkeklokkes  Slag 
rungede  hen  under  Hvælvingerne. 

„Borgmester,"  sagde  hun  til  Friis,  „spøger  det  her  ved 
Midnatstid?" 

„Man  siger,  Deres  Højhed,  at  Saxo  Grammaticus  gaaer 
igjen." 

„Hvem?"  Domprovsten  forklarede  Hds.  Højhed,  hvad 
det  var  for  en  Mand,  idet  han  førte  hende  til  den  berømte 
Munks  Gravsten. 

„Jeg  forstaaer   det,"    ytrede  Prinsessen,    „det    var  Valde- 

marernes  Historieskriver.  Skal  jeg  sige  Dem,  hvorfor  han 
stiger  op  af  Graven?" 

Domprovsten,  Borgmesteren  og  Følget  saa  med  nysgjerrig, 
spørgende  Mine  paa  Prinsessen. 

„Det  er,  fordi  han  vil  ud  af  Kirken,  over  til  sine  Venner, 
Valdemarerne  i   Ringsted." 

„Ypperlig  Fortolkning,"  udbrød  Domprovsten  med  et 
Smil. 

„Siig  hellere  skarpsindig,  skarpsindig,"  tilføjede  Borg- 
mesteren. 

„Jeg  takker  de  to  Herrer  for  Ledsagelsen  og  Forevis- 
ningen," sagde  Prinsessen.  ,,Lad  os  nu  gaa  tilbage  til 
Palæet." 

„Deres  Højærværdighed,  hvad  var  det  saa  „de  hvile  i 
Fred"    hed  paa  Latin?      De  maa  skrive   mig  det  op!" 


XXI. 

Den  følgende  Dag  regnede  det  stærkt.  Kl.  10  forlod 
Prinsesse  Charlotte  Frederikke  Roskilde.  Hun  kjørte  i  en  med 
fire  Heste  forspændt  Kareth  og  havde  Komtesse  Wedel  ved 
sin  Side.  Hendes  Gemal  var  reden  hende  i  Møde  til  Ros- 
kilde Kro.  Saa  snart  Vognen  holdt,  ilede  han  hen  til  den 
og  sluttede  den  udstigende  Prinsesse  i  sine  Arme.  Efter  en 
kort  Rast  fortsattes  Rejsen.  Prins  Christian  tog  Plads  ved 
Siden  af  sin  Gemalinde.  I  de  efterfølgende  Vogne  kjørte 
Komtesse  Wedel,  Kammerherre  Biilow  og  de  kvindelige  og 
mandlige  Betjente.  Ved  Frederiksberg  modtoges  Prinseparret 
af  Prins  Ferdinand,  der  holdt  til  Hest  i  Spidsen  for  et  Følge 
af  Kavalerer,  der  vare  ham  tilforordnede.  En  Afdeling  af 
Hestgarden  paraderede.  Det  Hele  vilde  have  frembudt  et 
prægtigt  Skue,  hvis  ikke  Regnen  havde  strømmet  ned.  Prins 
Ferdinand  og  Kavalererne  red  foran  Vognen,  Hestgardisterne 
dannede  Eskorte.  Den  paa  Vesterbro  samlede  Folkemængde 
var  alligevel  ret  betydelig.     Den  hilste  Prinsessen  med  Hurra- 


120 


raab;  men  Stemningen  var  alligevel  trykket  af  det  daarlige 
Vejr,  hvilket  man,  paa  denne  Prinsessens  Indtogsdag,  betrag- 
tede som   et  uheldigt  Forvarsel. 

Da  Hds.  Højhed  var  kommen  indenfor  Vesterport,  saa 
hun  sammenstyrtede  Bygninger  og  andre  Spor  af  Bombarde- 
mentets Ødelæggelser.  Dette  gjorde  et  uhyggeligt  Indtryk  paa 
hende,  og  Indtrykket  forstærkedes,  da  hun  fra  Amagertorv 
fik  Øje  paa  Kristiansborg  Slots  Ruiner.  Hun  kom  til  at  tænke 
paa  sin  Drøm  i  Doberan;  i  den  havde  hun  seet  Ruinhobe  i 
en  stor  By.  Foran  Palæet  paa  Amalienborg  var  et  Kom- 
pagni af  Fodgarden  opstillet.  Paa  Kronprinsens  og  Prinsens 
eget  Palæ  vajede  Dannebrog.  Under  Kanonsalut  og  militær 
Honnør  kjørte  Prinsessen  ind  gjennem  den  østlige  Pavillons 
Port.  Prins  Kristian  førte  sin  Gemalinde  op  ad  Trappen  og 
til  Højre  ind  i  det  store  Gemak  ved  Siden  af  Havesalen. 
Her  kyssede  han  hende  med  de  Ord:  „Nu,  Charlotte,  er 
Du  i  Dit  Hjem  i  Danmarks  Hovedstad."  En  Taare  kom  i 
Prinsessens  Øjne;  hun  vilde  gjerne  være  glad,  men  hun  op- 
fyldtes af  en  underlig  mørk  Anelse  om,  at  hendes  Hjem  her 
ikke  vilde  blive  varigt. 

Prinsessen  gik  til  sine  Værelser.  Efter  at  hun  her 
havde  ombyttet  sit  Rejsetoilette  med  en  paillegul  Robe,  der 
klædte  hende  overordentlig  smukt,  begav  hun  sig  ledsaget  af 
Komtesse  Wedel  til  den  store  Sal  ud  mod  Haven  i  første 
Etage.  Lysekronerne  og  Lampetterne  vare  tændte.  Salen 
gjorde  med  sit  mørkerøde  Tapet   et  hyggeligt  Indtryk. 

Prinseparret  ventede  Kronprinsen  og  andre  fyrstelige 
Herrer,  der  havde  anmeldt  deres  Ankomst.  Med  militær 
Præcision  indtraf  Hs.  kgl.  Højhed  paa  det  Klokkeslet,  han 
havde  fastsat.  Han  fulgtes  af  Prinserne  Frederik,  Kristian  og 
Vilhelm  af  Hessen  og  af  Prinsen  af  Holsteen-Beck.  De 
komplimenterede  Alle  i  smigrende  Udtryk  Prinsessen.  Prins 
Vilhelm,  der  senere  skulde  blive  Prins  Kristian  Frederiks 
Svoger,  saa  her  Prinsessen  for  første  Gang;  han  fandt  hende 
charmant.      Overhofmarskal  Hauch  karakteriserede  hende  endog 

som  henrivende.  Prinsen  af  Holsteen-Beck  hørte  med  en 
skeptisk  Mine  paa  hans  Udbrud  og  sagde  tort:  „Ja,  paa 
Afstand!" 

Ved  et  Appartement,  som  Kronprinsen  holdt  et  Par  Dage 
senere  i  Kristian  den  Syvendes  Palæ,  kom  Prinsesse  Char- 
lotte Frederikke  første  Gang  i  Berøring  med  det  danske  Hof- 
aristokratis fineste  Repræsentanter.  Halvtrediehundrede  Herrer 
og  Damer  vare  indbudne,  og  Alle  vare  mødte,  da  enhver 
attraaede  at  se  Prinsessen.  De  samledes  i  det  saakaldte  grønne 
Gemak.  Herrernes  guldbroderede  Dragter  og  Damernes  bril- 
lantbesatte Toiletter  funklede  i  Lysekronernes  Skin.  Ridder- 
salen var  som  et  Lyshav.  Prins  Kristian  og  hans  Gemalinde 
modtoges  i  Porten  af  Overhofmarskal  Hauch  og  alle  Kron- 
prinsens Kavalerer  og  Adjudanter.  Da  Deres  Højheder  steg 
op  ad  Trappen,  gik  to  Lakajer,  hver  holdende  en  femarmet 
Lysestage,  foran  dem.  I  Riddersalen  ventedes  de  af  Kron- 
prinsen, der  førte  dem  ind  i  Audiensgemakket.  Derpaa  traadte 
hele  det  indbudte  Selskab  ind  i  Riddersalen.  Her  saa  man 
Greverne  Bernstorf,  Danneskjold,  Holstein,  Moltke,  Reventlow, 
Rosenkrone,  Schimmelmann  og  en  Række  andre  Celebriteter 
af  samme  Kategori.  Herrerne  rangerede  sig  langs  den  ene 
Side  af  Salen,  med  Prinserne  Frederik  og  Kristian  af  Hessen 
øverst.  Efter  dem  kom  de  fremmede  Diplomater,  dernæst 
Greverne  og  endelig  de  øvrige  Notabiliteter.  Paa  den  mod- 
satte Side  havde  Fruerne  og  Frøknerne  taget  Opstilling. 
Prinsesse  Charlotte,  der  var  iført  en  Kjole  af  hvidt  Silkemoiré 
og  bar  et  Diadem,  traadte  ind  i  Salen  for  at  give  Kur.  Hun 
forstod  at  spille  Rollen  med  Værdighed  og  Ynde.  Under  den 
korte  Konversation,  hun  indledede  med  enkelte  af  Selskabet, 
var  hun  gjennemgaaende  heldig  inspireret,  men  af  og  til  løb 
Fantasien  af  med  hende. 

„Hvorledes  har  Kejser  Napoleon  det?"  spurgte  hun  den 
franske   Chargé   d'affaires,   Desaugiers. 

„Hs.  Majestæts  Helbred  har  aldrig  været  bedre  end  nu. 
Det  sidste  Vinterfelttog  har  hærdet  ham." 


12. 


„Kejseren  havde  en  skrækkelig  Hoste,  da  jeg  sidst  talte 
med   ham." 

„Naar  talte  Deres   Højhed  sidst  med  Hs.   Majestæt?" 

.,1  Weimar.  Kejseren  var  baade  forkølet  og  gnaven. 
„Deres  Majestæt,"  sagde  jeg  til  ham,  „drik  en  Kop  kogende 
Hoppemælk ;  det  gjorde  Dschingiskhan  altid,  naar  han  havde 
Snue."      Kejseren  bukkede  og  gik  leende   fra  mig." 

„Et  tartarisk  ^Middel,"  ytrede  Desaugiers  med  et  vantro 
Smil. 

Prinsessen  gik  hen  til  Kammerherreinde  Urne,  hvis  høje, 
noble  Skikkelse  havde  tiltrukket  sig  hendes  Opmærksomhed. 
Hun  præsenterede  sig  for  Hds.  Højhed  som  Overpræsident 
Urnes   Frue. 

„Urne,"  udbrød  Prinsessen,  ,,et  mærkeligt  Navn.  Er 
den  Slægt  ikke  berømt?" 

„Blandt  min  Ægtefælles  Ahner,  Deres  Højhed,  har  der 
været  fremragende  Mænd,  en  har  været  Rigsmarsk,  en  anden 
Biskop  i   Roskilde." 

Grevinderne  Danneskjold  og  Rosenkrone,  der  stod  lige  i 
Nærheden,  vare  skinsyge  over,  at  Prinsessen  var  gaaet  dem 
forbi,  og  lyttede  nysgjerrig  til  hendes  Konversation  med 
Kammerherreinde  Urne. 

Udtr3'kket  Rigsmarsk  forstod  Prinsessen  ikke,  men  om 
Biskopper  i  Roskilde  var  hun  nylig  bleven  belært  ad  prak- 
tisk Vej. 

„Ah,  Roskilde  er  mig  bekjendt,"  sagde  Prinsessen.  „Jeg 
har  besøgt  Kongegravene  der  og  staaet  ved  mine  Svigerfor- 
ældres Kister.  Jeg  blev  naturligvis  sørgmodig  stemt  og  gik 
bort  med  den  Tanke:  Reqviescant  in  pace.  De  forstaar 
mig?" 

„Jeg  kan  desværre  ikke  det  fremmede  Sprog,  Deres 
Højhed   der  benyttede,"    svarede  Kammerherreinden. 

„Det  forekommer  mig,"  vedblev  Prinsessen,  „at  man  i 
de  adelige  Kredse  her  i  Danmark  ikke  beflitter  sig  paa  at 
lære  Latin." 


Grevinde  Danneskjold  og  Rosenkrone,  der  forbavsedes 
over  Prinsessens  Kundskabsfylde  og  Intelligens,  nærmede  sig. 
Prinsessen  vendte  sig  mod  dem ;  de  nejede  og  præsenterede 
sig  for  hende. 

„Jeg  har  nylig  sagt  til  Kammerherreinde  Urne,"  ytrede 
hun,  „at  Aristokratiets  Damer  her  i  Danmark  burde  studere 
Latin." 

„Hvorfor,  Deres  Højhed?"  spurgte  de  to  Grevinder  i 
Munden  paa  hinanden. 

„Kjender  De  da  ikke  Saxo  Grammaticus?" 

Grevinderne  tilstod  deres  Uvidenhed. 

„Naadige  Fruer,"  udbrød  Prinsessen,  „her  maa  en  Frem- 
med beskæmme  Dem;  jeg  veed,  at  han  var  Knud  den  Sjettes 
Historieskriver.  Hs.  Majestæt  førte  Krig  med  Mecklenborg; 
De  kan   begribe,   at  jeg  interesserer  mig  overordentlig  for  ham." 

Prinsessen  gik  videre  og  fortsatte  sin  Konversation.  Ba- 
ronesse Selby,  Kammerherreinde  Roepstorf,  Komtesse  Revent- 
lov  og  flere  andre  Damer  grupperede  sig  om  Kammerherre- 
inde Urne.  Da  de  hørte  Prinsessens  Ytringer,  vare  de  Alle 
overbeviste  om,  at  Hds.  Højhed  var  ikke  blot  en  af  de 
lærdeste,  men  ogsaa  en  af  de  aandrigste  Fyrstinder,  der  fand- 
tes i  Europa. 

Da  Kuren  var  til  Ende,  spillede  Prinsessen  et  Parti  Whist 
med  Prins  Kristian  af  Hessen,  den  russiske  Gesandt  Lisake- 
witz  og  Kammerherreinde  Urne. 

Ved  Souper'en  havde  Kronprinsen  Hds.  Højhed  til  Bords. 
Han  opførte  det  derefter  følgende  Bal  med  hende.  Prinses- 
sen var  Liv  og  Lune.  Prins  Kristian  af  Hessen  svoer  paa, 
at  Hds.   Højhed  kunde  danse  en  halv  Snes  Riddere  træt. 


XXIL 

Prinsesse  Charlotte  Frederikkes  Liv  udfyldtes  det  første 
Par  Maaneder  efter  hendes  Ankomst  til  Kjøbenhavn  af  Hof- 
fester, Baller  og  Adspredelser  af  forskjellig  Art.    Denne  lette. 

flagrende  Tilværelse  tiltalte  hende,  og  hun  tømte  Nydelsernes 
Bæger  til  Bunds.  Den  4.  December  oprandt  hendes  Fødsels- 
dag, den  anden  siden  hun  havde  ægtet  Prins  Kristian.  Det 
var  en  klar,  rolig  Vinterdag;  Jorden  var  bedækket  af  et  højt 
Snelag.  Prinsessen  fjddte  tre  og  tyve  Aar,  stod  altsaa  endnu 
i  Livets  forhaabnings fulde  Foraarstid.  Prins  Kristian  lyk- 
ønskede med  Hjertelighed  sin  Gemalinde  og  rakte  hende  en 
Buket  Roser.  Hun  mindedes  Kaneturen  i  Ploen  for  et  Aar 
siden  og  tænkte  en  Stund  med  Vemod  paa  sin  lille  afdøde 
Son.  Om  Formiddagen  modtog  hun  Lykønskninger  af  Kron- 
prinsen og  den  kongelige  Familie,  af  militære  og  civile  Nota- 
biliteter.     Fra  Mecklenborg  vare  Breve  indtrufne. 

Om  Aftenen  var  der  i  Palæet  Koncert  for  en  talrig 
Kreds  af  Indbudne  og  bag  efter  Taffel.  Ved  Koncerten  op- 
traadte  Komponisten  og  Sangeren  Edvard  Dupuy  og  gjorde 
stormende  Lykke.  Han  var  ikke  blot  Theaterpubhkumets  er- 
klærede Yndling,  men  han  nød  vel  fortjent  Anseelse  i  alle 
Samfundskredse  paa  Grund  af  det  Mod  og  den  Kvikhed,  han 
som  Livjæger  havde  udvist  ved  Udfaldene  under  Bombarde- 
mentet. Den  fem  og  tredive  aarige  Mand  var  velvoxen 
og  havde  en  smuk  Figur.  Om  hans  velformede  Pande  hvæl- 
vede sig  et  fyldigt  brunt  Haar,  og  i  hans  klare  blaa  Øjne 
var  der  Liv  og  Fyrighed.  Med  et  fuldendt  Foredrag  og  den 
største  Virtuositet  spillede  han  et  Par  Violinsoloer.  Men  Kon- 
certens Glanspunkt  var  dog  tvende  Arier  af  „Domherren  i 
Milano"  og  „Kalifen  i  Bagdad",  som  han  sang  med  sin  vid- 
underlig skjønne  Tenorstemme.  Han  foredrog  disse  Arier 
med  en  saa  fin  dramatisk  Kunst,  at  hele  Selskabet,  men 
Ingen  i  højere  Grad  end  Prinsessen,  blev  henrevet  til  begej- 
stret Bifald. 

Efter  Koncerten  blev  Dupuy  forestillet  for  Prinsessen,  der 
bevidnede  ham  sin  Beundring.  Han  erklærede,  at  han  satte 
dobbelt  Pris  paa  Hds.  Højheds  Anerkj endelse,  da  hun  kom 
fra  et  musikalsk  Hof.     Han  havde  iøvrigt  den  udmærkede  Ære 

at    kjende    Hds.    Højheds  Fader,   Hertug  Frederik  Frans,  per- 
sonlig. 

„Min    Fader,"     ytrede    Prinsessen,     „har   De   da  været  i 

Ludvigslust,  Hr.   Dupuy?" 

„Da  jeg.  Deres  Højhed,  var  Koncertmester  hos  Prins 
Heinrich  af  Preussen  paa  Rheinsberg,  saa  jeg  Hertugen  der 
og  stiftede  paa  Musikkens  Vegne  Bekjendtskab  med  Hs. 
Durchlauchtighed.      Jeg  mindes  hans  herlige  Klaverspil." 

„Ah,  jeg  har  hørt  min  Fader  omtale  Prinsen;  det  var 
nok  en  snurrig  Herre." 

„Hs.  Durchlauchtighed  var  saa  naadig  at  indbyde  mig 
til  et  Besøg  paa  Ludvigslust,  hvor  jeg  havde  den  Ære  at  del- 
tage i  en  Koncert." 

„Naar  var  det?"    spurgte  Prinsessen. 
„I  Begyndelsen  af  Halvfemserne,  Deres  Højhed." 
„Da  var  jeg  en  lille  Pige,"   sagde  Prinsessen  smilende. 
Ved  Taflet  udbragte  Prins  Kristian  sin  Gemalindes  Skaal. 
Den  blev  drukken  med  varm  Tilslutning. 

Prinsessen  var  dog  ikke  rigtig  med  i  Selskabet;  hendes 
Tanker  vare  fraværende.  Dupuys  skjonne  Stemme  lød  endnu 
i  hendes  Øren,  den  udøvede  en  betagende  Magt  over  hende, 
og  hun  saa  i  Fantasien  hans  smukke,  ridderlige  Skikkelse  staa 
foran  sig.  Om  Natten  drømte  Prinsessen  om  Dupuy.  Det 
forekom  hende  at  hun  var  i  Ludvigslust.  Hertugen  sad  ved 
Klaveret  og  akkompagnerede  Dupuy,  der  maskeret  som  Don 
Juan  strakte  Armene  ud  imod  hende  og  sang  Ordene  til 
Elvira:  „Reich  mir  die  Hånd,  mein  Leben,  komm  in  mein 
Schloss  mit  mir;  wie  kannst  du  widerstreben,  es  liegt  nicht 
weit  von  hier." 

„Taabelige  Drømme,"  udbrød  Prinsessen  ved  sig  selv,  da 
hun  vaagnede. 

Aftenen  efter  Prinsessens  Fødselsdag  gik  Syngestykket 
„Ungdom  og  Galskab"  med  Dupuys  skjønne,  stemningsrige 
Musik  over  Scenen.  Hds.  Højhed  anmodede  sin  Gemal  om 
at  ledsage  hende  i  Theatret.      Da  Prinsen  selv  fandt  stor  Be- 

hag  baade  i  Stykket  og  Musikken,  opfyldte  han  gjerne  sin 
Gemalindes  Ønske.  Hvor  henreves  hun  ikke  af  Dupuy  som 
Husarritmester  Rose !  En  smukkere  og  livligere  og  mere 
gratiøs  Officer  kunde  man  ikke  se.  Han  gik  fuldstændig  op 
i  Rollen,  han  spillede  med  strømmende  Lune  og  sang  med 
erotisk  Lidenskab.  Prinsessen  sj^ntes,  at  hans  Blik  søgte 
hendes,  da  han  sang:  „Jeg  elsker  Dig,  jeg  Dig  tilbeder! 
Selv  Venus  laante  Dig  sit  Smil!  Et  Glimt  af  Dine  Yndig- 
heder, endnu  forøge  skal  min  Ild!''  Det  var  som  om  et  Lyn 
slog  ned  i  hendes  Hjerte.      Hun  blev  underlig  til  Mode. 

Efter  Forestillingen  viste  Prinsen  sig  ganske  overordent- 
lig elskværdig  mod  hende.  Under  en  humoristisk,  befriende 
Konversation  med  ham  gjenvandt  hun  hurtig  sin  Fatning. 
Hun  mærkede,  at  Jomfru  Funck  som  Vilhelmine  havde  gjort 
et  lige  saa  stærkt  Indtryk  paa  ham  som  Dupuy  paa  hende, 
og  hun  slog  det  Hele  hen  i  Spøg. 

I  Januar  1808  forkyndte  Kanonskud,  at  en  glædelig  Be- 
givenhed havde  fundet  Sted  i  Kongefamilien :  Kronprinsesse 
Marie  var  i  Kiel  nedkommen  med  en  Prinsesse,  der  i  Daa- 
ben  fik  Navnet  Wilhelmine.  Kronprins  Frederik  rejste,  led- 
saget af  et  stort  Følge  over  til  sin  GemaHnde.  Under  hans 
Fraværelse  var  Prins  Kristians  Hof  paa  Amalienborg  Midt- 
punktet for  Hovedstadens  high  life,  og  Prinsesse  Charlotte 
Frederikke  traadte  stærkt  i  Forgrunden.  Ved  Festerne  i  An- 
ledning af  Kronprinsens  og  Kongens  Fødselsdage  i  Slutningen 
af  Januar  spillede  hun  ved  sin  Gemals  Side  den  repræsenta- 
tive Rolle,   og  hun   forstod  at  gjore  det  med  Anstand. 

Paa  den  anden  Side  kunde  hun  let  blive  overgiven  og 
faa  kaade  Indfald.  Hele  det  kongelige  Selskab  med  Hof- 
kavalerer og  Damer  kjørte  en  Dag  i  Kaner,  med  Musik,  til 
Sorgenfri,  hvor  der  dineredes.  Selskabet  foretog  en  Spasere- 
tur i  Haven,  hvis  snebedækte  Træer  afgav  et  pragtfuldt  Skue 
i  Belysning  af  den  nedgaaende  Sol.  Alle  tilkjendegav  deres 
Beundring.  Da  stak  Prinsessen  Prins  Vilhelm  af  Hessen  og 
Kammerherre  Ronpstorf    hver  en   Sneboldt  i    Nakken  med  en 

saadan  Kraft,  at  det  sortnede  for  deres  Øjne.  Prinsessen 
brast  i  Skoggerlatter  over,  at  hun  havde  truffet  saa  udmærket. 
Prins  Kristian  saa  paa  hende  med  et  strængt  Blik. 

Kanetoget  kjørte  ved  Fakkelskin  tilbage  til  Byen.  Om 
Aftenen  deltog  de  Kongelige  i  et  Bal  hos  Kammerherre  Steen 
Andersen  Bille  i  Bredgade.  Søetaten  var  her  talrig  repræsen- 
teret. Prinsessen  var  for  første  Gang  i  sit  Liv  sammen  med 
Søofficerer.  Hun  var  henr^^kt  over  deres  Uniformer  og  flotte 
Væsen.  Naar  hun  i  Valsen  hvilede  paa  deres  Arm,  forekom 
det  hende,  at  hun  i  let  Bolgevægelse  gyngede  paa  Søen.  Til 
stor  Moro  for  Kammerherre  Bille  erklærede  Hds.  Højhed,  at 
hun  paa  et  Bal  egentlig  foretrak   Ha\njlke  for  Landkrabber. 

I  det  Brunske  Hus  i  Bredgade,  hvor  Prins  Kristian  var 
en  jævnlig  Gjæst,  førtes  Prinsessen  ind  i  en  Kreds,  der  ud- 
mærkede sig  ved  Rigdom  og  Aand.  Husets  Herre,  Etatsraad 
Brun,  færdedes  som  Forretningsmand  helst  blandt  Kolleger, 
der  delte  hans  Interesser.  Man  mødte  derfor  i  hans  Saloner 
Mænd  som  Peschier,  de  Coninck,  Tutein  og  Duntzfeldt,  alle 
Chefer  for  betydelige  Firmaer.  Men  Husets  Frue,  Frederikke 
Miinter,  dyrkede  selv  Muserne  og  omgav  sig  med  Digtere  og 
Kunstnere.  I  Januar  havde  den  ældste  af  Husets  tre  Døtre, 
Fødselsdag,  og  i  den  Anledning  var  der  Aftenunderholdning 
og  Souper.  Etatsraaden  havde  efter  sin  Frues  Forlangende 
udbedt  sig  den  udmærkede  Ære  at  se  Prinseparret  som  sine 
Gjæster.  Konstantin  Brun  var  baade  en  ærgjerrig  og  meget 
loyal  Mand,  men  han  følte  sig  alligevel  trykket  ved  Prinsens 
og  Prinsessens  Tilstedeværelse ;  hans  Frue  derimod  omgikkes 
dem  derimod  med  „kunstnerisk"  Frihed.  Et  ghmrende  Sel- 
skab var  denne  Aften  samlet;  blandt  Deltagerne  saaes  ikke 
faa  af  det  diplomatiske  Korps  Medlemmer. 

Aftenunderholdningen  havde  en  antik  Karakter;  den  be- 
stod i  klassiske  tableaux  vivants,  i  mimisk-plastiske  Forestil- 
linger, hvortil  Kunzen  havde  komponeret  en  stemningsfuld, 
melodramisk  Musik.  I  Balsalen  var  der  bygget  et  pragtfuldt 
Theater;    midt    for    dette  var  der  opstillet  to  store  Lænestole 

for  Deres  Højheder,  to  mindre  for  Husets  Herre  og  Frue ; 
bag  disse  vare  Sæderne  for  den  øvrige  Del  af  Selskabet  pla- 
cerede ;  Belysningen  var  dæmpet  saaledes,  at  Salen  laa  i  et 
mystisk  Clair  obscur;  Orkestret  var  anbragt  bag  Scenen.  I 
Spidsen  for  Selskabet,  fort  af  Etatsraaden  og  hans  Frue. 
traadte  Prinseparret  ind  i  Salen :  Alle  tog  Plads  paa  de  for 
dem   bestemte  Sæder. 

Ouverturen  begyndte  og  vakte  ved  sine  iørefaldende 
Melodier  hos  Forsamlingen  en  loftet  Stemning,  der  gjorde  den 
særlig  oplagt  til  Kunstnydelse.  Ouverturen  gik  derefter  over 
til  en  douce  Musik ;  Tæppet  løftede  sig,  og  et  meget  stærkt 
beh'st  sydlandsk  Landskab  med  Plataner  og  Palmer  viste  sig. 
I  Baggrunden  saaes  et  Bjerg,  omkranset  ved  Foden  af  en 
Olivenskov  og  overhvælvet  af  en  azurblaa  Himmel.  Denne 
Staffage  dannede  Rammen  om  et  Tableau,  der  forestillede: 
„Gudinden  Afrodite  betragtende  den  sovende  Adonis".  Gud- 
inden var  en  attenaarig  Komtesse  Holck,  Adonis  var  den 
franske  Legationssekretær ;  Begge  udmærkede  sig  ved  smukke 
Ansigtstræk  og  skjønne  Legemsformer.  Adonis  var,  overvæl- 
det af  Træthed,  under  Jagten  falden  i  Sm'n.  Han  laa,  iført 
en  kort  Kiton  og  kjødfarvet  Trikot,  paa  en  blomstersmykket 
Eng  med  Hovedet  hvilende  paa  en  lille  græsklædt  Tue.  Foran 
ham  saaes  den  gyldne  Bue  og  Pilekoggeret,  hvilke  han  havde 
kastet  fra  sig.  Xed  om  Gudindens  slanke  Skikkelse  faldt  i 
smagfulde  Folder  et  langt,  hvidt,  guldbræmmet  Draperi.  Hal- 
sen og  Armene  vare  som  mejslede  i  Marmor,  paa  det  buk- 
lede Haar  havde  hun  et  Diadem  af  hvide  Roser.  Adonis 
smilte  i  Drømme.  Fortrj'llet  betragtede  Afrodite  ham.  Den 
ene  Haand  holdt  hun  paa  Hjertet,  den  anden  strakte  hun 
imod  ham.  Hendes  hele  Fysiognomi  udtrykte  den  dybe  El- 
skov, hun  nærede  til  den  smukke  Yndling,  men  samtidig  bar 
dog  Skikkelsen  Præget  af  Gudindens  Højhed.  Det  var  et 
plastisk  Tableau,  der  under  Ledsagelse  af  Kunzens  betagende 
Musik  ligefrem  var  en  Aabenbaring  fra  Skjønhedens   Verden. 

Da  Tæppet  sænkede  sig,  udbrød  Prinseparret  og  hele  Selskabet 
i   begejstret  Bifald. 

Fra  det  Drømmende  og  Smeltende  gik  man  over  til  det 
Dithyrambiske,  til  det  Lystige  og  Larmende.  Da  Tæppet  løf- 
tedes, saaes  en  stor  Grotte,  hvis  Vægge  vare  tæt  bedækkede 
med  Vinranker,  der  bar  modne  Drueklaser.  Tableauet  fore- 
stillede „Bakkus  omgiven  af  Nymfer  og  Satyrer".  Det  var 
Rusens  Virkninger,  som  her  plastisk  gjengaves.  Bakkus  var 
en  ung  Dragonofficer.  Han  stod  paa  en  lav  Sokkel,  hvis 
Sider  vare  smykkede  med  Basrelieffer  af  Løver  og  Panthere ; 
han  lænede  sig  op  mod  et  Laurbærtræ.  Draperiet  havde  en 
blød  kvindelig  Karakter;  paa  Hovedet  bar  han  en  Vedbend- 
krans, i  Haanden  et  Guldbæger.  Med  et  Blik,  der  vidnede 
om  Beruselsens  salige  Tilstand,  modtog  han  Hj-ldest  af  den 
ene  Del  af  Sat^Terne  og  Nymferne,  medens  den  anden  ved 
den  Kaadhed,  der  lagdes  for  Dagen  i  Miner  og  Stillinger, 
viste,  at  den  havde  presset  og  smagt  Druen.  Satyrerne,  der 
havde  Horn  og  Bukkefødder,  stangedes  enten  indbyrdes  eller 
greb  efter  Nymferne,  der  vare  i  korte  Kitoner.  Men  disse 
Bakkantinder  afviste  dem  med  en  drillende  Mine,  idet  de 
holdt  Thyrsusstaven  løftet  mod  dem.  Stærk  Latter  vakte  en 
gammel  lystig  Kammerherre,  der  repræsenterede  Silen.  Han 
sad  i  et  antikt  Kostume,  skaldet  og  tykmavet,  paa  en  Vin- 
tønde i  Baggrunden  og  stirrede  med  stive  Øjne,  tilslørede 
af  Druesaftens  Virkninger,  ud  i  Rummet  mod  Tilskuerne. 
Skjøndt  det  var  et  plastisk  Tableau,  vakte  dog  den  karak- 
teristiske Musik  og  den  levende  Mimik  den  Illusion  hos  Til- 
skuerne, at  det  Hele  bevægede  sig.  Tableauet  berørte  det 
Skjønnes  yderste  Grænselinie,  men  overskred  den  ikke.  Ved 
Tæppets  Fald  lød  stærk  Latter. 

Prinsessen  gav  Signalet  til  en  Klapsalve.  Hun  fandt 
Silen  uimodstaaelig  komisk  og  lo  højt  over  den  Lighed,  han 
havde  med  et  Par  alderstegne  Kammerherrer  ved  Hoffet  i 
Ludvigslust. 

Musiken    fik    nu    en    patriotisk  Karakter.      Dæmpet  spil- 

lede  den  Variationer  over  Melodien  til  „Kong  Kristian  stod 
ved  højen  Mast".  Tæppet  gik  op,  og  en  skjøn  Dekoration 
viste  sig  for  Tilskuernes  Blikke.  Det  var  et  smilende  sjæl- 
landsk Landskab,  med  Bøgeskove  til  Siderne  og  i  Baggrunden 
en  Kæmpehøj,  hvorfra  der  var  Udsigt  til  Øresund,  hinsides 
hvilket  Sverrigs  Kyst  tonede  frem.  Fra  Højen  hævede  sig  en 
firkantet  Granitsokkel,  til  hvilken  fire  Trin  førte  op,  en  Sand- 
stensobelisk  med  Forbogstaverne  i  Prinsens  og  Prinsessens 
Xavn  i  Guld  under  en  Fyrstekrone.  Paa  det  nederste  Trin 
stod,  hver  paa  sin  Side,  Husets  ældste  og  næstældste  Datter. 
De  vare  iførte  et  folderigt  hvidt  Gevandt  med  et  rødt  Silke- 
baand  om  Beltestedet ;  en  rød  Silkekappe,  fæstet  til  Skuldrene, 
faldt  ned  bagtil;  paa  Hov^edet  havde  de  en  g^^lden  Hjelm; 
den  venstre  Arm  støttede  de  paa  Randen  af  et  opretstaaende 
Skjold  med  det  danske  Vaabens  tre  Løver;  i  den  højre  Haand 
holdt  de  et  Spyd.  Paa  det  øverste  Trin  var  den  yngste 
Datter,  den  femtenaarige  Adelaide,  opstillet;  hun  var  klædt  i 
en  kortskjørtet  hvid  Dragt  med  g^^ldne  Florvinger  paa  Ryg- 
gen; om  Haaret  havde  hun  et  gyldent  Baand.  Hun  rakte 
en  Krans  af  Immorteller  op  mod  Prinseparrets  Navnetræk. 
De  tre  Kvindeskikkelsers  friske,  nordiske  Udseende  og  den 
fine  Tanke  i  denne  H^ddest  til  Prinsen  og  hans  Gemalinde 
vakte  Forsamlingens  Beundring.  Da  Musikken  nu  faldt  ind 
med  selve  Melodien:  „Kong  Kristian  stod  ved  højen  Mast", 
rejste  hele  Selskabet  sig.  Etatsraad  Brun  udbragte  et  Leve 
for  Deres  Højheder,  hvilket  Herrerne  besvarede  med  tre  Hurra- 
raab.      Under  denne  Ovation   faldt  Tæppet. 

Ved  det  elegante  Taffel,  der  holdtes  efter  Forestillingen, 
var  Stemningen  overordentlig  oprømt.  Deres  Højheder  udtalte 
sig  med  levende  Anerkjendelse  om  den  her  ydede  mimiske 
Kunst.      Selskabet  tilkjendegav  sympathetisk  sin  Tilslutning. 

xxin. 

Da  den  strenge  Vinter  1808  afiostes  af  Vaaren,  skete 
der  et    Tronskifte    i    Danm.ark-Xorge.      Kristian    den  Syvende 

døde  i  sin  Residens  i  Rendsborg,  og  Kronprinsregenten  blev 
Konge  under  Navn  af  Frederik  den  Sjette.  Næppe  vare  de 
med  en  saadan  Begivenhed  forbundne  Ceremonier  og  offici- 
elle Modtagelser  overstaaede,  før  Hoffet  fik  et  ejendommeligt 
Besøg.  Fyrsten  af  Pontecorvo  kom  med  et  Følge  af  franske 
Officerer.  Han  boede  paa  Frederiksberg  Slot.  Efter  et  Taffel 
til  Ære  for  ham  paa  Amalienborg,  i  hvilket  alle  Prinserne 
deltog,  begav  han  sig  over  til  Kristian  Frederiks  Palæ  for  at 
hilse  paa  Prinsesse  Charlotte.  Hds.  Højhed  var  bittert  stemt 
mod  Franskmændene,  da  disse  havde  forjaget  hendes  For- 
ældre fra  Mecklenborg;  men  hun  modtog  alligevel  med  til- 
syneladende Sympathi  Fyrsten.  Efter  at  denne  havde  sagt  et 
Par  komplimenterende  Ytringer  til  Prinsessen,   udbrød   hun  : 

„Deres   Højhed  kjender  jo   mit   Hjem   af  egen    Erfaring." 

„Hvortil  sigter  Deres   Højhed?"    spurgte  han. 

„Til  Deres  Tog  gjennem  Hertugdømmet,  da  De  fulgte 
Bliicher." 

„Det  gik  i  en  saa  flyvende  Fart,  Deres  Højhed,  at  jeg 
ikke  fik  noget  varigt  Indtryk  af  Landet  og  Befolkningen." 

„Blandt  alle  de  franske  Generaler  var  aer  kun  en  eneste, 
Befolkningen  satte  Pris  paa,  og  det  var  paa  Murat,  Storher- 
tugen af  Berg,  Deres  Vaabenfælle.  Det  maa  Deres  Højhed 
fortælle  ham,  hvis  De  seer  ham." 

I  denne  Udtalelse  laa  middelbart  en  Finte  til  Pontecorvo ; 
Prinsessen  glædede  sig  i  sit  stille  Sind  over,  at  hun  havde 
faaet  den   anbragt. 

Fyrsten  af  Pontecorvo  skulde  i  Spidsen  for  et  fransk- 
spansk Korps  hjælpe  Frederik  den  Sjette  med  et  Angreb  paa 
Skaane.  Danmark  havde  nemlig  erklæret  Sverrig,  Englands 
Forbundsfælle,  Krig.  Men  Landgangen  i  Sverrig  opløste  sig 
til  Intet,  da  de  engelske  Krigsskibe  i  Store  Belt  hindrede 
Overførslen  af  Tropper  til  Sjælland.  Langs  Øresundets  Kyst, 
Nord  for  Kjøbenhavn,  samledes  imidlertid  en  større  dansk 
Troppestyrke.  Prins  Kristians  Brigade,  der  hørte  til  første 
Division,     laa    i  Kantonnement  ved   Hovedstaden,   hvorfor  Hs. 

Højhed  kunde  have  sit  Kvarter  paa  Amalienborg.  Det  nord- 
østlige Sjælland  lignede  en  Lejr.  Hvorhen  man  saa,  vrimlede 
det  af  Soldater  af  de  forskjellige  Vaabenarter.  Men  det 
Hele  var  blot  et  militært  Skuespil,  der  ikke  førte  til  det  Aller- 
mindste. 

Ved  Prins  Kristians  lille  Hof  havde  der  allerede  forinden 
Afrejsen  fra  Holsten  været  ymtet  om  en  Forandring,  der  vel 
kun  angik  Besættelsen  af  en  underordnet  Post,  men  denne 
var  dog  af  stor  Betydning.  Hs.  Højheds  Livkusk,  gamle 
Ole  Hansen,  havde  sagt,  at  han  vilde  tage  sin  Afsked.  I 
sin  kraftigste  Alder  havde  han  været  en  sjælden  dygtig  Mand 
i  sit  Fag.  Den  højsalige  Arveprins  havde  ofte  erklæret,  at 
selv  Kongens  Livkusk  aldeles  ikke  kunde  maale  sig  med 
ham.  Ole  Hansen  var,  naar  han  først  havde  besteget  Bukken, 
en  Mand,  der  aldrig  lod  sig  bringe  ud  af  Fatning.  Han 
havde  et  sikkert  Øje  og  en  fast  Haand,  han  kjørte  fire  Heste 
med  samme  Lethed  som  to.  Han  vendte  Vognen  med  Ele- 
gance, og  gik  det  ned  ad  en  stejl  Bakke,  følte  man  sig,  med 
ham  som  Vognstyrer,  aldeles  tryg.  Selv  om  han  med  en 
Vogn  kom  ind  i  en  tæt  Færdsel,  forstod  han  ligefrem  med 
Mesterskab  at  krydse  sig  igjennem.  Naar  en  saadan  Mand 
gaar  af,  da  er  det  en  Begivenhed,  der  ikke  blot  drøftes  i 
Stalden,  men  den  hører  ogsaa  til  Konversationsemnerne  i 
Hofsalonen. 

Saa  snart  Rygtet  udbredte  sig,  at  Ole  Hansen  vilde 
trække  sig  tilbage  fra  sin  Stilling,  strømmede  Ansøgninger 
om  den  ledige  Post  ind  til  Prinsen.  Naar  Prinsen  om 
Morgenen  satte  sig  ved  sit  Skrivebord  paa  Amalienborg,  havde 
han  i  de  sidste  Dage  fundet  slige  Dokumenter,  som  Lakaien 
havde  henlagt  der.  Denne  Dag  aabnede  han  en  Skrivelse, 
der  strax  vakte  hans  Interesse.  Det  var  et  Brev  fra  Klara 
Hilmer,  som  han,  hvad  vi  fra  det  foregaaende  vide,  havde 
stiftet  Bekendtskab  med  i  Pløen  for  et  Par  Aar  siden.  Hun 
var,  som  man  erindrer,  i  Huset  hos  Slotsgartneren  og  syslede 
stadig  i  Haven.      Der   havde  Prinsen    talt  mange   Gange  med 

hende  efter  det  første  Møde.  Han  syntes  udmærket  godt 
om  hende,  da  hun  var  skjælmsk  og  smuk.  Efter  at  han 
var  vendt  tilbage  til  Pløen  som  Ægtemand,  holdt  han  sig 
noget  tilbage  fra  Klara,  men  hun  mærkede  dog  tydelig,  at 
hun  havde  en  lille  Stjerne  hos  ham.  Da  Prinsen  forlod 
Pløen  havde  han  rakt  hende  Haanden  og  sagf,  at  hvis  han 
kunde  yde  hende  en  Gunstbevisning,  skulde  det  glæde  ham. 
Klara  Hilmer  var  sidste  Efteraar  bleven  forlovet  med  Vagt- 
mester Kaspar  Brincker,  men  han  havde  paa  Grund  af  flere 
Maaneders  Sygdom  maattet  tage  sin  Afsked.  Lægerne  havde 
nemlig  ment,  at  han  aldrig  fuldstændig  vilde  genvinde  sit 
Helbred,  men  tværtimod  deres  Antagelse  stod  han  nu  i  sin 
fulde  Kraft  igjen.  Hun  havde  hørt,  at  Ole  Hansen  gik  af, 
og  idet  hun  ihukom  Prinsens  naadige  Tilsagn,  bad  hun,  om 
Hs.  Højhed  vilde  tage  Brincker  til  sin  Livkusk.  Klara  Hil- 
mers  Brev  var  en  mærkelig  Blanding  af  Højtydsk  og  Plat- 
tydsk.  Prinsen  havde  paa  enkelte  Punkter  vanskeligt  ved  at 
komme  igennem  det.  Han  forstod  dog  dets  Indhold  til 
Fuldkommenhed  og  afficeredes  især  af  den  Meddelelse,  at 
hun  i  den  allernærmeste  Fremtid  kom  til  Kjøbenhavn.  Hun 
vilde  da  bede  Hs.  Højhed  om  en  Audiens.  Prinsen  tog 
Brevet  og  lagde  det  ned   i   en   af  Skrivebordets  Sideskuffer. 

Nogle  Dage  efter,  det  var  ved  Udgangen  af  April,  tog 
Prins  Kristian  ud  til  Sorgenfri.  Man  begyndte  nu  der  at 
træffe  Forberedelser  til  Prinsesserne  Julianes  og  Charlottes 
Sommerophold.  Om  Prinsen  selv  kom  til  at  bo  der,  vilde 
afhænge  af  Krigsbegivenhederne.  Han  besøgte  Slottet  for 
at  se,  hvor  langt  Arbejdet  var  fremskredet.  Vejret  var 
meget  smukt  og  mildt,  hvorfor  Svalen  og  Storken  allerede 
havde  indfundet  sig.  Prinsen  spaserede  en  længere  Tur  i 
Haven,  hvor  han  glædede  sig  over  at  se  de  prægtige  Træer 
i  Udspring,  og  skuede  han  ud  over  Agrene,  da  frydedes 
hans  Øjne  af  den   fremspirende  Sæd. 

Han  gik  derefter  til  Hovedlandevejen,  skraaede  over 
denne    og    foretog    en    Vandring    i    Skoven.        Her    dukkede 

Anemoner,  Primler,  Forglemmigejer  og  Guldstjerner  frem  af 
den  friske,  grønne  Skovbund.  Prinsen  slog  ind  paa  Stien, 
der  løber  langs  Lyngby  So,  og  kom  snart  til  et  lille  sort, 
straatakt  Træhus,  hvilket  han  kaldte  sin  .,Sennhytte".  Det 
laa  noget  fra  Fodstien  inde  i  Skoven,  men  saaledes,  at  man 
fra  de  to  Vinduer  i  dets  Facade  havde  Udsigt  over  Søen. 
Indgangsdøren  var  i  den  ene  Gavlside.  For  Vinduerne  var 
der  baade  udvendige  og  indvendige  Skodder.  Huset  inde- 
sluttede et  enkelt  rummeligt  Værelse  med  Ij^segraa  oliemalede 
Vægge  og  et  højt  Egepanel.  Loftet  var  himmelblaat  med 
hvide  Ornamenter  i  Hjørnerne.  Midt  i  Værelset  stod  et  fir- 
kantet Mahognibord  omgivet  af  Stole,  ved  Bagvæggen  en 
magelig  Chaiselongue,  lige  overfor  Indgangen  en  Reol  og 
mellem  Vinduerne  et  Skab.  Over  Bordet  var  der  en  Hænge- 
lampe. 

I  denne  „Sennhytte"  kom  med  Undtagelse  af  en  ren- 
gjorende  Lakaj  ingen  Anden  end  Prinsen.  Her  opbevarede 
han  de  Planter,  han  i  Sommerens  Lob  samlede;  her  gjorde 
han  sine  botaniske  Studier,  og  her  betragtede  han  af  og  til 
gjennem  de  aabne  Vinduer  Søen  i  den  nedgaaende  Sols  Be- 
lysning. De  mange  Boger  i  Reolen  vidnede  om,  at  her  blev 
læst,  hvorimod  den  tillukkede  Skabsdør  ikke  tillod  Cham- 
pagneflaskerne og  Krystalglassene  indenfor  at  fortælle,  at 
Sysler  af  en  anden  Beskaffenhed  end  den  rent  aandelige 
ikke  vare  udelukkede  herfra.  Lakajen  havde  om  Morgenen 
aabnet  Skodderne,  udluftet  Hytten  og  indrettet  alt  til  Prin- 
sens ^Modtagelse. 

Hs.  Højhed  er  lige  i  Færd  med  at  stikke  Nøglen  i 
Døren,  da  en  mørk  kvindelig  Skikkelse  viser  sig  paa  Fod- 
stien. Næppe  bliver  hun  Prinsen  vaer,  for  hun  iler  op  imod 
ham,  knæler  ned  for  ham  og  udbryder  med  aaben  Favn : 

.,0,  Deres  Højhed,  hvilken  uventet  Lykke  for  mig;  men 
kan  jeg  ogsaa  tro,   at  det  er  Dem!'' 

..Tys,"  sagde  Prinsen,  der  saa  sig  urolig  omkring. 
„Annita,   kom   med  ind  i  Hytten."      De  gik  ind. 

Annita,  hvem  vi  her  første  Gang  træffe  paa,  var  en  af 
Hs.  Højheds  Veninder  fra  Tiden,  for  han  rejste  over  til  Kan- 
tonnementet i  Pløen.  Da  Prins  Kristian  i  Efteraaret  1805 
skiltes  paa  Toldboden  fra  Kammerjunker  Harbou,  rakte  han, 
som  vi  fortalte,  denne  en  lyserød  Billet  til  videre  Besørgelse. 
En  Lakaj,  der  anvendtes  til  den  Art  Korrespondance,  bragte 
den  til  Annita.  Paa  Billetten  stod  rigtignok  „Hr.  Kammer- 
raad  Jenner",  men  Lakajen  vidste,  hvem  dette  Signalement 
gjaldt. 

Annitas  Fader  beboede  et  lille  Hus  i  Nærheden  af  Fure- 
Soen.  Han  havde  været  Forvalter  paa  en  Sukkerplantage 
paa  St.  Croix  i  Vestindien  og  havde  der  ægtet  en  Mulat- 
inde.  Af  dette  Ægteskab  var  Annita  det  eneste  Barn.  Da 
Moderen  døde,  besluttede  Manden,  der  havde  samlet  nogle 
Penge  og  var  svagelig,  at  vende  tilbage  til  Danmark.  Han 
kunde  her,  sammen  med  Datteren,  leve  af  sine  Renter,  men 
i  al  Beskedenhed.  Annita  lignede  sin  Moder  fuldstændig. 
Hun  havde  sort  kruset  Haar,  kulsorte  Øjne  og  en  brunlig 
Ansigtsfarve.  Hun  var  lille  af  Væxt,  yppig  af  Skabning. 
Hendes  Ansigtstræk  vare  ikke  smukke,  men  pikante.  Hun 
var  væver  som  en  Kat,  overordentlig  fyrig  og  særdeles  heftig 
af  Temperament.  Annita  var  en  vulkansk  Natur,  og  kom 
det  til  Eruptioner,  vare  de  voldsomme.  Hun  var  jævn- 
aldrende med  Prinsen.  Hun  havde  ofte  mødt  ham  i  Skoven 
ved  Lyngby  Sø.  Da  han  en  Dag  stansede  og  spurgte  hende, 
om  hun  kendte  ham,  havde  hun  med  et  Knix  og  et  Smil 
svaret : 

„De  er  Hs.   Højhed   Prins  Kristian." 

Han  fik  nu  at  vide,  hvem  hun  var.  Den  Gang  levede 
Arveprinsen,  og  af  Hensyn  til  ham  maatte  den  unge  Prins 
være  meget  forsigtig.  Han  turde  kun  have  Sammenkomster 
med  Annita  i  „Sennhytten",  og  han  lokkede  hende  oprindelig 
ind  i  denne  ved  at  faa  hende  til  at  bringe  sig  Blomster  og 
Planter,  som  han  betalte  hende  enten  med  Fingerringe  eller 
med  Penge.       Hun  skjulte  ikke    for   sin  Fader,    for   hvad    og 

fra  hvem  hun  fik  dette  Sølv  og  Guld.  Den  Gamle  syntes 
ikke  om  det,  men  han  var  for  sløv  til  at  forpurre  det  og 
troede  fuldt  og  fast  paa  sin  Datters  uovervindelige  Ærbarhed. 
Da  Egnens  Folk  undrede  sig  over,  at  Annita  paa  en  Gang 
blev  saa  flot  udstyret,  fortalte  hun  dristig,  at  hun  havde 
arvet  sin  Moders  Tante  i  Vestindien,  og  Faderen  lod  Krøni- 
ken passere  uimodsagt. 

Blomstersamlersken  blev  imidlertid  Prinsens  Elskerinde. 
.,Sennhytten"  var  Stedet,  hvor  deres  Lidenskab  fejrede  sine 
Orgier.  Der  havde  Prinsen  og  Annita  om  Aftenen  deres 
Sammenkomster.  Naar  Hængelampen  var  tændt  og  Skod- 
derne tillukkede,  skummede  Champagnen  i  de  høje  Glas,  der 
funklede  i  Lysets  Straaler.  Mulatinden  kom  op  i  Annita; 
hun  hengav  sig  med  et  tropisk  Naturbarns  Fyrighed  og  Glød 
til  Prinsen,  der  fra  sin  Side  tømte  den  sanselige  Nydelses 
Bæger  til  Bunds. 

Saaledes  hengik  Sommeren  1805.  Annita  sværmede 
stadig  med  den  samme  Ild  for  den  unge,  smukke  Prins. 
Men  han,  der  i  Elskovsforholdet  havde  en  Sommerfuglenatur, 
og  flagrede  fra  den  ene  Blomst  til  den  anden  for  at  suge 
dens  Honning,  han  begyndte  at  længes  efter  Afveksling. 
Annita  bemærkede,  at  hans  Kjærlighed  kølnedes.  Da  dette 
kom  til  at  staa  fuldkommen  klart  for  hende,  brast  hun  i  en 
hysterisk  Graad.  Prinsen  skiltes  derfor  gerne  fra  hende,  da 
han  i  Efteraaret  udkommanderedes  til  Holsten.  Han  sendte 
Annita  den  ovenfor  omtalte  Billet,  der  indeholdt  en  Anvis- 
ning paa  et  Pengebeløb,  som  hun  kunde  afhente  hos  den 
Lakaj,   der  fungerede  som  Postillon   d'amour. 

Halvtredie  Aar  vare  siden  hengaaede.  Prinsen  havde 
ægtet  Prinsesse  Charlotte  Frederikke  og  hjemført  hende  til 
Hovedstaden.  Annita  var  imidlertid  bleven  forlovet  med 
Avisforvalteren  paa  Fuglsang,  en  med  hende  jævnaldrende 
Mand,  til  hvem  hun  trofast  sluttede  sig.  Hun  satte  sin  Ære 
i  at  kunne  udrette  noget  til  Forbedring  af  hans  Stilling. 
Med    hans  smaa  Indtægter    kunde    han    ikke    tænke    paa    at 

gifte  sig.  Da  horte  hun,  at  Livkusken,  Ole  Hansen,  havde 
anmodet  om  sin  Afsked.  Men  hans  Plads  var  efter  hendes 
Overbevisning  netop  en  Stilling  for  hendes  Forlovede,  Lars 
Smith,   der  med  Dygtighed  styrede   et  Par  Heste. 

Annita  fik  i  Sinde  at  henvende  sig  til  Prinsen  og  bøn- 
falde ham  om  at  give  Smith  Pladsen.  Hs.  Højhed  vilde  ikke 
kunne  afslaa  hende  Opfyldelsen  af  dette  Ønske.  Fortidens 
Erindringer  vilde,  efter  hendes  Opfattelse,  virke  med  uimod- 
staaelig  Magt  paa  Prinsen. 

Annita  blev  derfor  virkelig  henrykt,  da  hun  i  Skoven 
saa  Prinsen.  Nu  stod  hun  igen  overfor  ham  i  Hytten.  Han 
var  bleven  gift,  hun  forlovet.  Hs.  Højhed  rakte  hende  ven- 
lig Haanden  og  indbød  hende  til  at  tage  Sæde  paa  en  Stol, 
som  han  trak  frem.  Selv  satte  han  sig  paa  en  Taburet  ved 
Vinduet.  Han  var  lidt  forlegen,  hvorimod  Annita  var 
utvungen;  hans  Tanker  dvælede  ved  Fortiden,  men  hendes 
hele  Hu  stod  til  Fremtiden ;  hvad  der  var  sket,  interesserede 
hende  i  dette  Øjeblik  ikke  det  allermindste.  Efter  at  hun 
havde  meddelt  Prinsen  sin  Forlovelse,  hvilken  Begivenhed 
synlig  glædede  ham,  fremkom  hun  med  sin  Anmodning. 
Hun  bad  Hs.  Højhed  om  at  besætte  den  ledige  Livkuskepost 
med  Lars  Smith  og  derved  gjøre  ham  og  hende  lykkelige. 
Hun  var  overbevist  om,  at  Hs.  Højhed  nu  vilde  opfylde  sine 
tidligere  Tilsagn  om  at  fremme  hendes  Velfærd. 

Annitas  Ønske  bragte  Prinsen  i  en  vanskelig  Situation. 
Hun  bad  ham  jo  om  ganske  det  samme  som  Klara  Hilmer : 
Begge  vilde  de  have  Livkuskeposten.  Men  da  han  i  sine 
Følelser  nu  hældede  mod  Klara,  var  Vagtmester  Brincker 
den  Udsete.  Hs.  Højhed  fandt  det  imidlertid  ubekvemt  at 
give  Annita  ligefrem  et  Afslag,  og  han  besluttede  derfor  at 
tage  Sagen  diplomatisk.  Han  forsikrede,  at  det  skulde  være 
ham  uendelig  kjært  at  opfylde  hendes  Ønske,  men  han 
kunde  ikke  gjøre  det,  før  Ole  Hansen  havde  indsendt  sin 
Afskedsbegæring  og  faaet  den  bevilget.  Livkusken  havde  nok 
talt  om,   at  han  vilde  fratræde    sin  Stilling,    men    han  havde 

endnu  ikke  handlet.  Først  naar  det  var  sket,  forelaa  Sagen 
til  Afgørelse;  indtil  da  maatte  Annita  vente.  Han  nikkede 
med  et  venligt  Smil  til  hende. 

Hs.  Højhed,  der  hver  Dag  ventede  Klara  Hilmers  An- 
komst og  helst  saa,  at  Annita  var  borte  fra  Sorgenfri,  medens 
hendes  Rivalinde  var  i  dets  Nærhed,  gik  nu  ganske  fint  til 
Værks. 

„Tvivler  Du,  Annita,  om,  at  jeg  virkelig  interesserer 
•mig  for  Dig?"    spurgte  han. 

„Jeg  troer  fuldt  og  fast  paa,  at  Deres  Højhed  vil  gavne 
mig, " 

„Du  skal  have  en  Erindring  om  mig,  Annita." 

Med  disse  Ord  vendte  Prinsen  sig  mod  Reolen.  Han 
tog  der  et  sort  Skrin  indlagt  med  Sølvornamenter.  Han 
aabnede  det.  Det  indeholdt  flere  Værdigenstande,  deriblandt 
en  Guldring,  han  havde  faaet  af  sin  Gemalinde.  Den  laa  i 
en  lille  rød,  rund  Æske.  Ved  Siden  af  denne  stod  en  anden 
af  samme  Størrelse  og  Udseende ;  den  indeholdt  ogsaa  en 
Ring.  Uagtsomt  forvexlede  Prinsen  Æskerne:  han  tog  den, 
der  indesluttede  Prinsessens  Ring,    og   satte    den  paa  Bordet. 

„Jeg  har",  sagde  Prinsen,  „ikke  glemt,  at  Du  flere 
Gange,  Annita,  har  talt  til  mig  om  en  Veninde,  som  Du 
havde  ved  Vordingborg.  Hun  var  lykkelig  gift  og  Du  vilde 
gjerne  besøge  hende;  men  Udgifterne  til  den  lange  Rejse 
var  for  store  for  Dig." 

„Ja,  Deres  Højhed,  jeg  længes  endnu  inderlig  efter  at 
se  og  tale  med  hende.  Havde  jeg  Raad  til  det,  rejste  jeg 
hellere  i  Dag  end  i  Morgen." 

Prinsen  greb  i  sin  Lomme  og  tog  en  lille  grøn  Fiøjls- 
pung  frem.  Han  rakte  den  til  Annita  med  de  Ord:  „For 
dens  Indhold  vil  Du   kunne  gøre  Rejsen." 

Hun  modtog  den  nejende,  smilede,  da  hun  følte  Sølv- 
mønter klinge,  og  udtalte  sin  hjerteligste  Tak.  „Imorgen 
tager  jeg  afsted,"    udbrød  hun  glad. 

Hs.   Højhed  nikkede  bifaldende. 

„Jeg  har  en  Souvenir  til  Dig,  Annita,"  sagde  Prinsen, 
idet  han   tog  Æsken  fra  Bordet. 

I  samme  Øjeblik  hørte  han  Hornsignaler  og  Hovslag 
fra  Vejen.  Det  var  Kongen,  der  kom  ridende  i  Spidsen  for 
et  Kommando  af  Hestgarden.  Han  svingede  ind  mod  Sor- 
genfri  Slot,   hvad  Prinsen  kunde  høre  af  Hovslagene. 

Prins  Kristian  blev  overrasket  og  befippet.  Han  maatte 
øjeblikkelig  afsted.  I  sin  Forvirring  glemte  han  at  aabne 
Æsken,  hvilken  han  hurtig  rakte  Annita  med  Ordene:  „Du 
maa  strax  fjerne  Dig!" 

Prinsen   begav  sig  skyndsomst  lil  Slottet. 

Annita  ilede  henrykt  over  Prinsens  Gunstbevisning  til 
sin  Forlovede.  ^Min  Hjerte  Lars!"  raabte  hun,  idet  hun 
faldt  ham  om  Halsen,  „Du  bliver  Hs.  Højhed  Prins  Kristians 
Livkusk,   det  er  lige  saa  sikkert,   som  to  og  to   er  fire!** 


XXIV. 

I  Slutningen  af  Maj  forlagde  Prins  Kristian  og  hans 
Gemalinde  deres  Residens  fra  Amalienborg  til  Sorgenfri. 
Prinsesserne  Juliane  og  Charlotte  fulgte  med  Prinseparret. 
De  skulde  tilbringe  den  første  Halvdel  af  Sommeren  her, 
hvorefter  de  vilde  besøge  Dronning  Marie  i  Kiel  og 
Landgrev  Karl  paa  Louisenlund  i  Slesvig.  Fra  Begge  havde 
"de  modtaget  de  hjerteligste  Indbydelser.  Skov,  Eng  og  Have 
stod  ved  Sorgenfri  i  deres  første  Sommerpragt  og  Friskhed. 
Dagene  vare  klare  og  varme.  SjTener  og  Guldregn  nærmede 
sig  nu  Atblomstringen,  hvorimod  Havens  Violer,  Tulipaner  og 
Primulaer  udfoldede  sig  i  hele  deres  Glans.  Lærkerne  og 
Droslerne  sang,   og  Gjøgen  kukkede. 

Prinsesse  Charlotte  glædede  sig  inderlig  til  Sommerop- 
holdet paa  Sorgenfri.  Her  kunde  hun  og  skulde  hun  føre  en 
stille  Tilværelse  i  den  frie  Natur.  Hun  ventede  sin  Nedkomst 
til  Efteraaret.  Hun  maatte  undgaa  enhver  stærk  Sindsbe- 
vægelse,   og    Omgivelsernes    Bestræbelser     maatte    derfor    være 

rettede  mod  at  holde  hende  udenfor  de  Kollisioner,  den  dag- 
lige Tilværelse  kan  frembyde.  Det  var  vanskeligt  nok,  da 
Hds.  Højhed  var  et  kolerisk  Temperament  og  i  sin  nuværende 
Tilstand  dobbelt  lunefuld.  Hendes  Gemal  viste  hende  den 
mest  udsøgte  Opmærksomhed  og  fredede  paa  enhver  Maade 
om  hende.  Af  hendes  to  Hofdamer  yar  som  oftest  Komtesse 
Luckner,   der  var  retourneret   fra  Paris,   hos  hende. 

En  Formiddag,  da  Prinsen  vendte  tilbage  |ra  en  Ride- 
tur, udbad  Lakajen  sig  Tilladelse  til  at  give  ham  Underret- 
ning om   „Vedkommende". 

Hs.  Højhed  tog  ham  med  ind  i  Arbejdskabinettet.  La- 
kajen fortalte,  at  Klara  Hilmer  var  ankommen  efter  en  be- 
sværlig Overrejse.  Om  Bord  i  en  Jagt  var  hun  sejlet  fra 
Heiligenhafen  i  Holsten  til  Nysted  paa  Lolland.  Under  Vejs 
var  Jagten  bleven  forfulgt  af  en  engelsk  Korvet,  men  de  lav- 
vandede Grunde  ved  den  lollandske  Kyst  havde  frelst  den 
fra  at  blive  opbragt.  Jomfruen  boede  lios  Skovløberen  i 
Gelsskov,  der  var  i  Familie  med  hendes  Kjæreste.  Hun  bad 
Prinsen  om  en  Audiens  og  ønskede  at  vide,  naar  og  hvor 
Hs.  Højhed  vilde  have  den  Naade  at  modtage  hende.  Prin- 
sen fastsatte  den  følgende  Dags  Aften  ved  „Hytten",  efter 
Solnedgang. 

Paa  dette  Tidspunkt  indfandt  Klara  Hilmer  sig  ved 
Sennh^^tten,  og  faa  Øjeblikke  efter  indtraf  Prinsen.  Lakajen 
havde  tændt  Lampen  og  lukket  Skodderne.  Paa  Bordet  var 
der  henstillet  en  Bakke  med  to  grønne  Glas  og  en  Flaske 
Rhinskvin.  Klara  overrakte  nejende  Prinsen  en  Buket 
Violer,  Idet  han  modtog  den,  erklærede  han,  at  Gjensynet 
glædede  ham.  Han  aabnede  Døren,  de  traadte  ind,  og  efter 
hans  Opfordring  tog  hun  Plads  i  en  lille  Kanapé;  han  satte 
sig  paa  en  Stol  ved  Bordet.  Klara  Hilmer,  der  var  iført  en 
lysegrøn  Kjole  med  et  mørkerødt  Shawl  løst  kastet  om 
Skuldrene,  og  med  en  rund  Straahat,  gjorde  ved  sin  slanke 
Skikkelse     og    sit  friske,     kjønne    Ansigt    et  overordentlig  til- 

talende  Indtryk  paa  Prinsen.  Hun  kunde  se  det  paa  ham 
og  var  derfor  frimodigere  i  sin  Optræden  overfor  ham. 

„Deres   Højhed  har  læst  mit  Brev?"    sagde  hun. 

Prinsen   bejaede  Sporgsmaalet  nikkende. 

„Vil  De  naadigst  udnævne  Brincker  til  Ole  Hansens 
Efterfølger?« 

„Jeg  har  overvejet  Sagen,  og  for  Deres  Skyld,  Jomfru 
Hilmer,  skal  jeg  gjore  det.  Hansen  har  netop  i  Eftermiddag 
faaet  sin  Afskedsbegjæring  bevilget.  Brinckers  Udnævnelse 
til  Livkusk  underskriver  jeg,  saa  snart  han  ankommer.  Ind- 
til da  fungerer  Ole   Hansen." 

Klara  rejste  sig  og  udbrød  med  Varme:  „Tak,  tak, 
Deres  Højhed ;  De  har  gjort  ham  og  mig  til  de  Ij-kkeligste 
Mennesker  paa  Jorden !  Deres  Højhed  aner  ikke,  hvor  hen- 
rykt jeg  er.  Hvormed  skal  jeg  kunne  lønne  Deres  Xaade 
mod  mig?" 

Hun  greb  Prinsens  Haand  og  trykkede  et  Kj-s  paa  den. 
Nu  kom  Hs.  Højhed  i  Affekt.  Han  rejste  sig  og  vilde  om- 
favne  hende,   men  hun  unddrog  sig  ved  en  lille  let  Vending. 

Hun  var  dog  snild  nok  til  at  sige:  „Forhaabentlig  ses 
vi  oftere  paa  dette  Sted,  Deres  Højhed." 

„Ah,"  tænkte  Prinsen  ved  sig  selv,  „her  skal  altsaa  en 
formelig  Belejring  til." 

Hs.  Højhed  skjænkede  i  Glassene.  Den  fine  duftende 
Rhinskvin  smagte  dejlig  i  den  lune  Sommeraften.  Efter  at 
et  Par  Glas  vare  tømte,  kom  Klara  Hilmer  i  en  animeret 
Stemning  og  talte  om  Minderne  fra  Ploen.  Hun  lo  hjertelig, 
da  hun  i  Prinsens  Erindring  gjenkaldte  Spøgelsescenen  i 
Slotshaven.  „Det  var  den  gale  Hertug  af  Oldenburg,'-  ud- 
brød  hun,    „som   der  spillede   Gjenfærd!" 

Prinsen  fyldte  igjen  Glassene,  der  tømtes  til  Afsked. 
Han  aabnede  Døren  og  lukkede  den  strax  i  Laas,  saa  snart 
han  var  traadt  ud  med  Klara.  Det  var  Maaneskin,  men 
Himlen  var  skybedækket,   saa  Skoven  laa  i  Halvmørke. 

I    samme   Øjeblik,    som    Sennhyttens    Dør    gik    op,    kom 

Forvalter  Lars  Smith,  Annitas  Kjæreste,  spaserende  paa  Fod- 
stien nedenfor.  Han  blev  opmærksom  paa  L^-sglimtet  fra 
Lampen;  han  horte  en  Dor  blive  lukket,  og  Lyden  af  Fod- 
trin naaede  hans  Øren.  Han  stansede  sin  Gang,  sneg  sig 
om   bag  en  tætved  staaende   Tjørnebusk   og  lyttede  spejdende. 

„Endnu  til  Slutning  min  hjerteligste  Tak,  Deres  Højhed ; 
De  har  grundlagt  min  Fremtidslykke,"  sagde  Klara,  der  nu 
var  opildnet  af  Vinen. 

„De  kan  trygt  gjore  Regning  paa  min  Beskyttelse,  min 
kjære  Jomfru  Hilmer."  Han  omfavnede  Klara  og  trykkede 
hende  mod  sit  Bryst;  hun  gjorde  denne  Gang  ingen  Mod- 
stand. 

„lovermorgen  Aften  til  samme  Tid,'^  vare  Prinsens  sidste 
Ord.      Derpaa  skiltes  de  og  gik  hver  til  sin  Side. 

Lars  Smith  blev  staaende  ganske  rolig;  han  fulgte  Jom- 
fruen, hvis  Xavn  han  t\'delig  havde  hørt,  med  Øjnene. 
Pludselig  lod  der  Fodtrin.  En  Lakaj  kom,  aabnede  Hj^ttens 
Dor,   slukkede  Lampen,   aflaasede  Døren   og  gik. 

Smith  fulgte  nu  hurtig  efter  Klara  Hilmer;  endelig  naaede 
han  hende,  men  holdt  sig  i  Afstand.  Hun  bemærkede  slet 
ikke,   at  hun  havde  nogen   bag  sig. 

Lige  i  Udkanten  af  Gelsskov  laa  Skovløberhuset.  Lars 
Smith  saa,  at  hun  gik  derind.  Han  havde  gjort  en  Op- 
dagelse, der  interesserede  ham,  og  beriget  med  den  vandrede 
han  til  Fuglsang.  Han  skulde  ret  snart  erfare,  at  hans  egen 
Person  var  med  her  i  Spillet. 

Dagen  efter  stod  Lars  Smith  i  Fuglsanggaardens  Port, 
da  Landpostbudet  passerede   forbi. 

„Aa,  hør,  Mikkel,"  raabte  han  til  Budet,  „veed  Du  ikke, 
hvem  den  Jomfru   er,   der  boer  hos  Skovløber  Søren?" 

„Det  er  Jomfru   Hilmer  fra  Holsten,   Forvalter." 

„Fra  Holsten,"  gjentog  Smith,  „det  var  lang  Vejs  fra."* 
Næppe  havde  han  sagt  disse  Ord,  før  hans  Kjæreste  Annita 
viste  sig  paa  Vejen,  der  netop  gjorde  en  Svingning  lige  ved 
Gaarden. 

^Velkommen,  kjære  Annital'-  udbrod  han,  gik  hende 
hurtig  i  Møde  og  kyssede  hende.  „Det  var  en  kortvarig 
Udflugt,"  sagde  han;  „Du  har  knap  været  borte  i  fjorten 
Dage." 

.,Jeg  kunde  ikke  blive  længere,  kjære  Lars,"  svarede 
hun;  „min  Veninde  og  hendes  ^land  modtog  mig  nydelig, 
men  de  skulde  rejse  til  Næstvedegnen  for  at  besøge  hans 
Farbroer,  der  holdt  Sølvbr3'llup.  Desuden  havde  jeg  ingen 
Ro  paa  mig.  Indtil  Du  faaer  Posten  som  Prinsens  Livkusk 
gaaer  jeg  bestandig  i   Spænding." 

„Men  Du  sagde  jo,  at  Pladsen  var  saa  godt  som  min." 

„Jeg  føler  mig  alligevel  beklemt." 

^ Siden  vi  taler  om  Prinsen,  saa  skal  Du  hore,  hvad 
der  hændte  mig  igaar  Aftes." 

Smith  fortalte  Annita,  hvad  han  havde  seet  og  hørt  ved 
Sennhytten.  Hun  lyttede  næsten  aandelos  til  hans  For- 
tælling, hendes  Blod  syntes  at  strømme  hurtigere,  hun  kom 
i   Ophidselse. 

„Den  Scene  lader  det  til,  at  Du  tager  Dig  nær,  Annita," 
sagde  Smith  noget  underlig  til  Mode. 

„Men  har  Du   ogsaa  hørt  og  set  rigtig?"    spurgte  hun. 

.,Du  kan  jo  selv  overtyde  Dig  derom,"  var  Svaret;  „i 
Morgen  Aften  skal  Prinsen  igjen  have  Stævnemøde  med  Jom- 
fruen paa  det  samme  Sted." 

Bag  Sennhytten  var  der  et  Tjørnekrat  med  en  lille 
aaben  Plet  i  Midten,  hvortil  en  Gang  førte  ind.  Den  nævnte 
Aften  skjulte  Annita  sig  der.  Hun  hørte  Lakajen  komme  for 
at  indrette  Alt  til  Hs.  Højheds  Modtagelse.  Til  det  Klokke- 
slet, Annita  af  Erfaring  kjendte,  indfandt  Prinsen  sig,  og  faa 
Minutter  efter  kom  Klara ,  mørkt  klædt  og  med  den  runde 
Straahat  paa  Hovedet.  Det  var  maanelyst,  og  Annita  saa 
tydelig  gjennem  en  Aabning  i  Tjørnebusken  den  ranke 
Skikkelse  og  det  kjønne  Ansigt. 

„Deres  Højhed,"  sagde  Klara,  „jeg  er  tvungen  til  snart  at 
forlade  Dem   i  Aften.      Min    gæstfrie  Værts  Kone  fik  et  Ilde- 

befindende  i  Eftermiddag,  og  jeg  bør  hurtig  vende  tilbage  til 
hende." 

„Om  det  saa  ikke  var  af  anden  Grund  saa  blot  for 
Formens  Skyld,"  sagde  Prinsen;  „man  skal  strengt  opf^dde 
Formens  Fordringer.  Men,  Jomfru  Hilmer,  træd  et  Øjeblik 
ind  i  Hytten.  De  skal  smage  en  excellent  Muskatvin  og 
nyde  et  Stykke  Pariserkage."  Prinsen  lagde  sin  højre  Arm 
om  Klaras  Liv  og  førte  hende  ind,  hvorefter  Døren  blev 
lukket. 

Muskatvinen  perlede  i  Glasset,  Klara  Hilmers  Øjne 
straalede ,  og  Prinsen  blev  øm ;  men  længere  end  til  Om- 
favnelser og  Kj's  paa  hendes  Kinder  kom  det  ikke.  Derved 
aftvang  hun  Hs.  Højhed  Agtelse,  men  ansporede  samtidig 
hans  Belejringsiver.  Prinsen  skulde  nu  vise,  om  han  havde 
Talent  ikke  blot  paa  det  militære,  men  ogsaa  paa  det  erotiske 
Feh.  Klara  Hilmers  Taktik  var  snild,  thi  hun  bevægede 
ham  derved  til  at  gjøre  stedse  nye  Indsatser,  men  foreløbig 
var  Livkuskens  Post  den  vigtigste  Indsats.  Hvorledes  hun 
derefter  vilde  forholde  sig,  var  et  Spørgsmaal,  hvis  Besvarelse 
hun  overlod   Fremtiden. 

Annita  var  naturligvis  aldeles  overbevist  om ,  at  Klaras 
Forhold  til  Prinsen  var  det  samme,  som  hendes  havde  været. 
Men  dette  vakte  ikke  hendes  Skinsyge,  thi  hun  var  jo  en 
forlovet  Pige,  der  virkelig  holdt  af  den  Mand,  som  havde 
friet  til  hende.  Nej ,  hun  var  ikke  skinsyg ,  men  harmfuld : 
hun  ærgrede  sig  over,  at  hun  var  bleven  tilsidesat  for  en 
anden  Kvinde ,  og  hun  forbitredes  ved  Tanken  om ,  at  en 
Anden  nu  skulde  kunne  drage  de  Fordele  af  Prinsens  Ven- 
skab, som   hun  havde  drømt  om  at  opnaa. 

I  denne  Stemning  befandt  Annita  sig  et  Par  Dage. 
Imidlertid  begyndte  Stormen  i  hendes  Sind  at  lægge  sig; 
hun  havde  jo  Prinsens  Løfte  om  en  tryg  Fremtidshavn  for 
hendes  tilkommende  Mand,   og  det  var  jo  store  Ting. 

Just  som  hendes  hede  Blod  var  blevet  afkølet,  og  hun 
var  bleven  rolig,   traadte  hun   en  Dag  ind  til  Slotsgartneren  i 

Sorgenfri.  Hun  kom  for  at  købe  en  Buket  Roser  til  en 
Veninde,  der  skulde  have  Bryllup.  Skovløber  Søren  stod 
der  i  livlig  Samtale  med  Gartneren.  Pludselig  løftede  denne 
Stemmen  og  sagde:  „Bring  saa  Jomfruen  der  hjemme  i 
Skovløberhuset  den  glædelige  Efterretning:  Igaar  blev  Ole 
Hansen  afskediget,  og  Hs.  Højhed  har  udnævnt  hendes  For- 
lovede, Vagtmester  Kaspar  Brincker,   til  Livkusk." 

Da  Annita  hørte  disse  Ord,  udstødte  hun  et  gjennem- 
trængende  Hvin  og  foer  ud  af  Stuen.  Hun  kastede  sig 
grædende  ned  paa  en  Bænk  i  Skoven. 

Prinsen  betragtede  hun  som  en  Forræder  mod  det  Løfte, 
han  havde  givet  hende!  Hvad  maatte  hendes  Kjæreste,  For- 
valter Smith,  tænke  om  hende,  maatte  han  ikke  tro,  at  hun 
havde  ført  ham  bag  Lyset !  Hvem  stod  bag  ved  ?  Det 
gjorde  Klara  Hilmer !  i\nnita  sitrede  af  Harme  ved  Tanken 
herom. 

Hendes  Forbitrelse  fandt  sit  Udtryk  iUdbrudet:    „Hævn!" 

XXV. 

Den  6.  Oktober  1808  indtraf  ved  Prins  Kristians  Hof 
den  med  Spænding  imødesete  Begivenhed :  om  Formiddagen 
Kl.  1 1  fandt  Prinsesse  Charlotte  Frederikkes  Nedkomst  Sted : 
den  Nyfødte  var  en  Prins.  Dette  Barn  skulde  henved  fyrre- 
tyve Aar  senere  bestige  Danmark  Trone  som  Kong  Frederik 
den  Syvende. 

Prins  Kristian  var  lykkelig  og  gav  sin  Stemning  Udtryk 
i  et  Brev  til  Frederik  den  Sjette,  der  holdt  Troppemønstring 
ved  Kallundborg.  „Det  er  en  rask  Dreng,  som  skreg  strax", 
skrev  han.  Alen  det  var  en  Malurtdraabe  i  Faderens  Glæde, 
at  Kjøbenhavns  Kommandant,  Prins  Frederik  af  Hessen,  ikke 
vilde  salutere,  før  han  havde  indhentet  Hs.  Majestæts  Be- 
faling. Derfor  lød  de  21  Kanonskud  fra  Voldene  først  den 
følgende  Dag. 

I    Deres    Højheders  Palæ    var    der    samme    Eftermiddag 

Lykønskningskur  af  Herrer  og  Damer.  Saa  snart  Prinsessen 
kunde  tage  ud ,  ledsagede  hun  sin  Gemal  til  en  Række 
Fester,  som  Spidserne  af  Aristokratiet  i  Hovedstaden  for- 
anstaltede til  Ære  for  Prinseparret.  Hds.  Højhed  fejredes 
som  Den ,  der  havde  givet  yderligere  Garanti  for  Dynastiets 
Bestaaen.  Prinsessen  maatte  iovrigt  iagttage  flere  Forsigtig- 
hedsregler i  Henseende  til  Kostume  og  ydre  Optræden ,  da 
den  snart  frembrydende  Vinter  var  ganske  overordentlig  streng. 

Prinseparret  var  efter  Sonnens  Fødsel  blevet  mere  popu- 
lært blandt  Kjøbenhavns  Borgere.  Naar  det  i  sin  Kareth 
kjørte  gjennem  Gaderne,  hilstes  det  ikke  med  formel  Høflig- 
hed, men  med  virkelig  S^-mpathi.  Mangen  en  Borgermand 
saa  med  Beundring  op  til  den  statelige  Livkusk  paa  Bukken, 
til  Kaspar  Brincker. 

Efter  Prinsens  Fødsel  foregik  der  en  Forandring  i 
Prinsesse  Charlotte  Frederikkes  Holdning  og  Væremaade: 
hendes  Anlæg  til  Vægelsind  udfoldede  sig  stærkt,  og  hun 
blev  mindre  og  mindre  i  Stand  til  at  lægge  Baand  paa 
sine  onde  Luner,  naar  disse  kom  over  hende.  Det  fik  især 
Komtesse  Wedel  at  fole. 

En  Søndag  i  November  spurgte  Komtessen  om  Hds. 
Højhed  ikke  vilde  køre  til  Garnisons  Kirke  for  at  høre  Pa- 
stor Chemnitz. 

,, Troer  De,  jeg  er  præstegal?"  udbrød  Prinsessen  med 
et  flammende  Blik.  „Sidste  Søndag  var  jeg  i  Petrikirke,  i 
den  forløbne  Uge  har  vi  havt  Kabinets-Prædiken  her  i  Palæet, 
og  nu  skulde  jeg  igjen  jagte   i  Kirke.      Nej,   Tak!" 

„Deres  Højhed,"  sagde  Komtessen  med  fast  Stemme, 
„Ingen  kan  gaa   for  ofte  i  Kirke." 

„De  er  altsaa  hellig,  Komtesse?  Det  er  mærkeligt." 
Prinsessen  greb  Komtessens  Arm,  og  medens  hun  kneb 
hende  i  den,  sagde  hun  ondskabsfuldt :  „Jeg  veed  nok,  hvor- 
for De  vil  have  mig  i  Kirke.  Naar  jeg  og  Luckner  er  borte, 
saa  kan   de  mere  ugenert  holde  Stævnemøde    med   Biilov  her 

i   Palæet.       Jeg    gad    nok    vide,    hvad    der    gaar    for    sig    ved 
disse  Téte-å-téter.      Ha,   ha,   ha!" 

Hds.  Højhed  slap  Komtessens  Arm  og  foer  ud  af  Ka- 
binettet. 

Komtesse  Wedel  var  forst  blegnet,  men  derefter  blev 
hun  blussende  rod  af  Harme.  Den  tilføjede  Krænkelse  nagede 
hende  dybt.  Hun  forlangte  sin  Afsked  som  Prinsessens 
Hofdame,  og  var  ikke  til  at  bevæge  til  at  tage  Begjæringen 
tilbage.  Et  Forsog  fra  Hds.  Højhed  paa  en  Tilnærmelse 
blev  afvist. 

I  December  ægtede  Komtesse  Wedel  Kammerherre  Biilow, 
med  hvem  hun   nogen  Tid  havde  været  hemmelig   forlovet. 

En  Formiddag  i  Januar  1809  sad  Prinsessen  i  det  Ge- 
mak i  Palæet  paa  AmaHenborg,  hvori  Arveprinsen  havde  ud- 
aandet.  Tunge  Sneskyer  hang  paa  Himlen,  udenfor  frøs  det 
en  halv  Snes  Grader,  Ilden  knitrede  i  Kaminen,  Ammen 
havde  for  et  Kvarter  siden  meddeh  Hds.  Højhed,  at  den 
lille  Prins  var  falden  i  Søvn,  efter  at  han  med  Appetit 
havde  nydt  sin  Semoulevælling.  Prinsessen  var  sysselsat  med 
et  Broderi,  der  forestillede  et  antikt  Gravmonument  mellem  to 
Cypresser.  Paa  en  Stol  lige  overfor  hende  havde  Komtesse 
Luckner  taget  Sæde.  Hun  var  beskæftiget  med  Gjennem- 
synet  af  en  lille  Stapel  Noder,  der  laa  paa  en  Taburet  ved 
hendes  Side.  Endelig  tog  hun  et  Blad  frem,  som  hun  lagde 
paa  en  Nodestol  foran  sig.  Derpaa  greb  hun  Harpen,  der 
stod  i  et  Hjørne  af  Gemakket,  og  spillede  en  Arie  af  „Her- 
man von  Unna". 

Da    Komtessen    havde    endt     Arien,      hvis    Toner      vare 

prægede  af  dyb  Melankoli,   lagde   Prinsessen  Broderiet   fra  sig. 

„Det  Hele   forekommer     mig    saa     trist,"     sagde    hun  til 

Komtessen;     „medens    jeg    broderer   Sorgens  Symbol,    aander 

Deres  Musik  et  Hjertes  Kval." 

„Deres  Højhed    har    Ret,"     svarede    Komtesse   Luckner; 
„det  var   en   af  deres   fine  Bemærkninger;     det  var,   hvad  jeg 

kalder     et    genialt    Glimt.       Ønsker    Deres   Højhed    et  pikant 
Nummer  af  „Adolf  og   Clara"?" 

Prinsessen  svarede  ikke,  men  saa  tankefuld  hen  for  sig. 
Nogle  Minutters  Tavshed   indtraadte. 

Pludselig  udbrød  Prinsessen  med  taare fyldte  Øjne :  „Ak, 
Komtesse,  jeg  tænker  paa  min  første  lille  Dreng.  Tidt  har 
jeg  i  Drømme  hørt  en  Engel  hviske  til  mig,  at  Himlen  tog 
ham,  fordi  han  var  for  god  til  denne  Verden.  Ak,  han  var 
sikkert  bleven   et  Geni,   hvis  han  havde  levet!" 

„Men  den  nuværende  lille  Prins  bliver  sikkert  ogsaa  et 
Geni,   Deres  Højhed,"   ytrede  Komtessen. 

„Ja,  det  gjør  han  nok,"  svarede  Prinsessen  grædende. 
„Ak,   det  lille  afdøde  Englebarn!" 

Kammerlakajen  meldte,  at  Hs.  Højærværdighed,  Hof- 
prædikant Christiani,  var  i  Forgemakket  og  ønskede  at  gøre 
Hds.   Højhed  sin  underdanige   Opvartning. 

„Han  er  mig  velkommen,"  sagde  Prinsessen,  idet  hun 
tørrede  sin  Øjne. 

Komtesse  Luckner  forlod  Gemakket. 

I  samme  Nu  kom  Prinsessen  tilfældig  til  at  se  ud  paa 
Amalienborg  Plads.  Hun  fik  der  Øje  paa  en  lille  graaklædt 
Mand  med  en  høj,  trekantet  Hat  paa  Hovedet.  I  Dragt, 
Ansigtstræk  og  Gang  lignede  han  grangivelig  den  aandssvage 
Hertug  af  Oldenborg  ovre  i  Pløen. 

Prinsessen  stirrede  nysgjerrig  paa  ham.  Skulde  det 
virkelig  være  ham,  der  havde  forvildet  sig  til  København, 
tænkte  hun.  Hun  glemte  strax  sine  sørgmodige  Betragt- 
ninger; Spøgelsesscenen  i  Slotshaven  dukkede  op  i  hendes 
Erindring,  hun  brast  i  Latter,  og  Tilværelsen  forekom  hende 
pludselig  lys  og  morsom. 

„Deres  Højærværdighed  kunde  ikke  være  kommen  i  et 
heldigere  Øjebhk  end  dette,"  yttrede  Komtesse  Luckner. 
„Prinsessen  er  dybt  bedrøvet.  Hun  trænger  til  Trøst  og 
aandelig  Opbyggelse." 

„Da  kommer  jeg  som  ved  en  Forsynsstyrelse,"  sagde 
Hofpræsten  med  Salvelse. 

Kammerlakajen  aabnede  Døren  for  Hs.  Højærværdighed, 
der  traadte  ind,  bukkede  dybt  for  Prinsessen  og  med  foldede 
Hænder  begyndte  saaledes : 

„Opløft  Hjertet,  Zions  Datter,  lad  os  ikke  raabe,  med 
Bekymringer " 

„Nej,"  afbrød  Prinsessen  leende  Præsten,  „lad  os  ikke 
raabe  med  Bekymringer,  som  Skovshovedkonerne  raaber  med 
Rejer  I      Det  er  ogsaa  min  Mening." 

Hs.  Højærværdighed  blev  saa  forbavset,  at  han  var 
nær  ved  at  falde  tilbage  mod   Døren. 

„Tag  Plads.  Det  glæder  mig  at  se  Dem,  Den  lange 
Frakke  klæder  Dem  godt;  Bladkraven  giver  Dem  endog  et 
pikant  Udseende." 

Hs.  Højærværdigheds  Forbavselse  forvandlede  sig  til 
muntert  Lune,  og  med  en  homerisk  Latter  sank  han  ned  paa 
Stolen. 

„Nu  er  De  først  i  det  rette  Hjørne,"  udbrød  Prinsessen. 
„Danser  De  Tyrolervals?" 

„I  min  Ungdom,  Deres  Højhed,  var  jeg  Balkavaler,  men 
siden" 

„Ja,  siden  er  De  vedbleven  at  være  det.  Jeg  engagerer 
Dem."  Prinsessen  rakte  ham  sin  Haand,  idet  hun  begyndte 
at  synge  Melodien  til  Tyrolervalsen.  Han  rejste  sig  og  satte 
sig  lige  som  hun  i  Position. 

„Nu  valser  Hs.  Højærværdighed  Hofpræst  Christiani  med 
Prinsessen  af  Danmark!"  raabte  Hds.  Højhed.  Tyrolervalsen 
begyndte ;  rundt  gik  det  om  Bordet. 

I  Forgemakket  lyttede  man.  Komtesse  Luckner  forbav- 
sedes. Det  var  hende  klart,  at  baade  Prinsessen  og  Præsten 
havde  faaet  en  eller  anden  Paroxysme.  Hun  aabnede  uden 
videre  Døren.  Hvilket  Skuespil !  Komtessen  var  nær  ved  at 
faa  Krampelatter.  Kammerlakajen  stak  sit  Lommetørklæde  i 
Munden. 

XXVI. 

Prinseparret  var  igen  flyttet  ud  til  Sorgenfri.  Sommeren 
1809  udmærkede  sig  ved  varmt  og  stadig  smukt  Vejr.  kun 
afbrudt  af  og  til  af  den  nødvendige  Regn.  Landluften 
havde  den  gavnligste  Indflydelse  paa  den  lille  Prins  Frederik; 
han  havde  god  Appetit  og  trivedes  ypperlig.  Formiddag  og 
Eftermiddag  kjerte  Ammen  ham  i  en  Kalechevogn  omkring  i 
Haven.  Stundom  afloste  Prinsessen  Ammen,  der  da  med 
Skræk  var  Vidne  til,  at  Hds.  Højhed  kunde  faa  det  over- 
givne Indfald  at  kjore  Vognen  hen  ad  de  bugtede  Stier  med 
al  den  Fart,  hun  formaaede  at  sætte  i  Bevægelsen.  Ofte  saa 
det  ud.  som  om  Vognen  vilde  vælte,  og  Ammen,  der  stedse 
fulgte  med,  skreg  da  op  i  vilden  Sky.  Prinsessen  overlod 
hende  saa  igjen  StjTet.  Til  bestemt  Klokkeslet  spaserede 
Prinsessen  iø\Tigt  daglig  to   Gange  i  Haven. 

Annita  kj endte  disse  Klokkeslet.  Hun  besluttede  at  oppe- 
bie Hds.  Højhed  og  mage  det  saaledes,  at  Prinsessen  talte 
til  hende.  Annita  vilde  hævne  sig  paa  Prins  Kristian;  men 
trods  sit  koleriske  Temperament  havde  hun  opsat  Tidspunktet 
til  at  handle,  indtil  hun  havde  sikret  sig  en  Tilbagetogslinie. 
Saa  klog  var  hun.  Det  var  ogsaa  nødvendigt  at  vente,  til 
en  saadan  aabnede  sig.  Prinsen  var  en  hoj  og  fornem  Herre, 
tilmed  General,  og  han  kunde  mulig  skade  Lars  Smith  i  en 
Krigstid  som  denne,  da  Mistænksomheden  alle  Vegne  var 
oppe,  og  snart  En,  snart  en  Anden  blev  sigtet  for  at  staa  i 
hemmelig  Forbindelse  med  Fjenderne.  Selv  i  sin  beskedne 
Stilling  havde  Annitas  Forlovede  sporet  Mrkningerne  af  den 
Standsning  i  Handel  og  Vandel,  som  Krigen  medførte.  For- 
retningen paa  Fuglsang  gik  kun  sløjt,  og  Smiths  lille  Løn 
var  bleven  sat  ned.  Hver  Gang  Annita  saa  Brincker  og 
Klara  Hilmer,  der  nu  snart  kunde  blive  Ægtefolk,  ærgrede 
hun  sig  dobbelt.  Hvilken  Lykke  havde  de  ikke  gjort,  og 
hvorledes  stod  hun  og  hendes  Forlovede  nu  ikke  i  Skyggen? 
Og  dette   skyldtes  væsentlig  Prinsen!      Ja,   det  maatte  hærvmes! 

Der  var  i  de  sidste  Dage  blevet  tilbudt  Lars  Smith  en 
langt  bedre  Forvalterplads  i  Nærheden  af  Helsingborg.  Han 
kunde  tiltræde  den  strax ;  det  gjaldt  blot  om,  hvorledes  de 
kunde  slippe  derover.  Danmark  og  Sverrig  vare  i  Krig  med 
hinanden ;   Kystvagterne  paa  begge  Sider    holdt  skarpt   (Jdkig. 

En  Eftermiddag  tog  Annita  Plads  paa  en  Bænk  i  Sor- 
genfri Slotshave  ved  det  Tidspunkt,  Prinsessen  plejede  at  pro- 
menere. Hun  vidste,  at  Hds.  Højhed  i  Reglen  gik  forbi  den 
Bænk,  hun  havde  valgt.  Annita  var  iført  en  sort  Sirtses 
Kjole;  paa  Hovedet  havde  hun  en  lille,  rund,  floromvundet 
Straahat.  I  Haanden  holdt  hun  en  Buket  af  Roser  og  Nel- 
liker ;  desuden  medbragte  hun  sin  Souvenir  fra  Prinsen.  An- 
nita var  i  Øjeblikket  stærkt  bevæget;  hun  aftørrede  med 
Lommetørklædet  Taarerne. 

Prinsessen  viste  sig,  hun  holdt  en  stor  rod  Silkeparasol 
over  sig;   hun  var  ene. 

Da  hun  naaede  Bænken,  rejste  Annita  sig,  gik  hen  mod 
Prinsessen,   nejede  og  overrakte  hende   Buketten. 

.  „Deres  Højhed  vil  ikke  vredes  over  min  Dristighed," 
sagde  Annita.  „Hav  den  Naade  at  modtage  denne  Buket 
som   et  Udtryk  for  min   Hengivenhed   og  Beundring." 

Prinsessen  tog  Buketten.  Hun  saa,  at  Annita  havde 
grædt.      „Hvem  er  De?"    spurgte  hun. 

„Jomfru  Annita  S.   fra  Vestindien,   Deres   Højhed." 

„Fra  Vestindien?  Hvorledes  har  De  fundet  paa  at 
komme  her  til  Danmark?" 

„Jeg  kommer  fra  den   danske  Koloni   St.   Croix." 

„Dansk  Koloni?  Ah,  pardon,  jeg  gaar  i  Taaget!  Men 
De  interesserer  mig.  Jomfru.  Tag  Plads  ved  min  Side." 
Prinsessen  satte  sig  paa  Bænken ;  Annita  fulgte  hendes  Ind- 
bydelse. 

„De  har  vist  grædt!   har  De  Sorg?" 

„Ja,  Deres  Højhed.  Jeg  vil  skrifte  aabent  for  Dem. 
De  kjender  ikke  min  Skjæbne,  men  den  vil  sikkert  berøre 
Dem  meget  føleligt,   naar  De  hører  den." 

„Virkelig;  jeg  lytter  med  spændt  Opmærksomhed,"  sagde 
Prinsessen. 

„Jeg  ofrede  mig  fuldstændig  for  en  ung,  smuk  og  for- 
nem Herre,  Deres  Højhed.  Men  han  glemte  mig  for  en 
anden  Kvinde,  til  hvem  han  traadte  i  det  intimeste  Forhold, 
og  hvis  Kjæreste  han  gav  en  god  Stilling  hos  sig,  skjønt  han 
havde  givet  min  Forlovede  Løfte  derom." 

„Men  hvad  er  dog  dette  for  et  Maskepi!"  udbrød  Prin- 
sessen og  vilde  rejse  sig. 

„Jeg  skal  udtale  mig  tydeligere,"  sagde  Annita,  der  nu 
blev  heftig;  „den  fornemme  Herre  er  Deres  Højheds  egen 
Gemal,  Prins  Kristian;  forst  var  jeg  hans  Intime,  dernæst 
blev  Klara  Hilmer  det,  og  den  Plads  som  Livkusk,  min  For- 
lovede havde   Hs.   Højheds  Tilsagn  om,   fik  hendes." 

„Men,  Uforskammede!"  udbrød  Prinsessen,  idet  hun 
rejste  sig,  „vover  De  at  indblande  min  høje  Gemals  Navn  i 
dette  Væv  af  Usandhed?" 

„Deres  Højhed  troer,  jeg  lyver!  Men  her  har  de  Vid- 
nesbyrdet mod  Deres  Gemal!" 

Annita  tog  den  lille  Æske  frem  fra  sit  Bryst,  aabnede 
den  og  holdt  en  Ring  hen  for  Prinsessen.  Hds.  Højhed  be- 
tragtede  den  og  blegnede. 

Det  var  en  Hlle,  fint  forarbejdet  Guldring  med  en  Bril- 
lant i  og  med  Indskriften:  „Evig  Din".  Hun  havde  givet 
Prinsen  den,  da  han  efter  deres  Forlovelse  første  Gang  tog 
Afsked   med  hende  i  Mecklenborg. 

„Evig  Din!"  udbrød  haanlig  Annita;  „den  Evighed  blev 
kun  kort." 

„Vil   de  afstaa    mig   denne  Ring  for  Penge,    Jomfru  An- 
nita?"  sagde  Prinsessen,   der  af  yderste  Evne  søgte  at  beherske 
sig.      „Jeg  giver  Dem  hundrede  Specier  for  den." 
„Med  Glæde,   Deres  Højhed." 

„Nuvel,  følg  mig,"  ytrede  Prinsessen  i  en  bydende  Tone, 
Efter  et  Par  Minutters  Gang  traf  de  Komtesse  Luckner. 

„Vil  De,    Komtesse,    øjeblikkelig    føre    Jomfruen    hen    til 

}{ofmarskal  Biilow.      Han  har   efter  min  Befaling   at  udbetale 
hende  hundrede  Specier." 

Annita  nejede  for  Prinsessen,  men  denne  besvarede  i 
sin  Ophidselse  ikke  Hilsenen.  Hun  fjernede  sig  med  hurtige 
Skridt  og  forsvandt  et  Øjeblik  efter  bag  Buskene.  Da  Annita 
havde  faaet  Pengene  udbetalt,  begav  hun  sig  til  Fuglsang, 
hvorfra  Smith  ledsagede  hende  hjem  til  hendes  Fader.  Dagen 
efter  kjørte  de  nord  paa,  til  Hornbæk.  Herfra  satte  en  Fisker 
dem  ved  Aftentid  over  til  den  svenske  Kyst,  paa  hvilken  de 
uhindret  gik  i  Land. 


I  den  østlige  Pavillon  af  Arveprinsens  Palæ  paa  Amalien- 
borg boede  Prins  Kristians  to  Søstre,  Prinsesserne  Juliane  og 
Charlotte,  af  hvilke  den  første  paa  dette  Tidspunkt  havde 
fyldt  det  et  og  tyvende  Aar ;  den  sidste  var  over  halvandet 
Aar  yngre.  Under  deres  korte  Besøg  i  Pløen  havde  For- 
holdet mellem  Prinsesserne  og  Svigerinden  været  endog  hjerte- 
ligt; men  efter  at  de  vare  komne  hinanden  paa  nært  Hold  i 
Kjøbenhavn,  indtraadte  der  en  Forandring  deri.  Skylden  laa 
væsentlig  hos  Prinsesse  Charlotte  Frederikke,  der  vel  ikke 
kunde  lade  sine  onde  Luner  gaa  ud  over  dem,  men  til  Gjen- 
gjæld  gjorde  dem  til  Skive  for  sine  Vittigheder.  Hun  sagde 
ikke  disse,  naar  Prinsesserne  vare  til  Stede,  men  de  naaede 
naturligvis  hurtig  deres  Øren.  Hds.  Højhed  bemærkede  saa- 
ledes  om  Charlotte,  at  hun  havde  „Katteøjne"  og  gik  paa 
„Rævekløer".  Prinsesse  Juliane  kaldte  hun  en  skikkelig  „Ko", 
der  i   Dansen  udmærkede  sig  ved   sine    „pas   de   boeuf". 

De  to  Prinsesser  vare  indtagne  i  Broderens  lille  Søn^ 
hvem  de  kjærtegnede,  saa  ofte  de  fandt  Lejlighed  dertil. 
jMen  netop  derfor  søgte  Moderen,  der  ikke  undte  dem  denne 
uskyldige  Glæde,  at  unddrage  dem  Barnet.  Ammens  For- 
tællinger om  Hds.  Højheds  Behandling  af  Barnet  vakte  hyppig 
Prinsessernes  Skræk.  Moderen  tog  af  og  til  Barnet  fra 
Ammen,  kastede  det  i  Vejret  og  greb  det  med  Hænderne. 
„Nu  leger  vi   Himmelspræt,  lille   Frits!"    raabte   hun  leende. 

I  Gemakket  stod  paa  en  høj,  firkantet  Sokkel  en  Statue 
af  Venus.  En  Dag  greb  Hds.  Højhed  den  lille  Prins,  der 
var  iført  en  kort  Fløjlsbluse  med  hvide  Strømper,  satte  ham 
paa  et  af  Sokkelens  Hjørner  ved  Gudindens  Fod,  klappede  i 
Hænderne  og  udbrød:  „Er  det  ikke  grandgivelig  den  lille 
Gud  Amor!" 

Ammen,  der  stod  bag  Prinsessen,  sitrede  af  Frygt  for,  at 
Barnet  skulde  falde  ned  og  blive  lemlæstet.  Hun  fortalte  det 
til  Tanterne,  som  i  deres  Breve  til  Broderen  bad  denne  om 
at  paalægge  Prinsessen  Forsigtighed. 

Prins  Kristian  saa  i  denne  Sommer  sin  Gemahnde  sjæl- 
dent. Han  helligede  sig  i  en  forhen  ukjendt  Grad  de  mili- 
tære Interesser,  hvad  der  naturligvis  vakte  Frederik  den 
Sjettes  højeste  Behag.  Kongen  havde  som  Tegn  paa  sin 
Naade  udnævnt  ham  til  Generalløjtnant.  Hs,  Højhed  havde 
sit  Divisionskvarter  i  Hørsholm,  i  Gjæstgivergaarden.  Ordon- 
nanser  kom  og  gik.  Daglig  saaes  Prinsen  til  Hest,  inspicerende 
de  kantonnerende  Tropper. 

Fra  Dagens  martialske  Færd  vendte  Prins  Kristians 
Tanker  sig,  naar  Sommeraftenens  Stilhed  indtraadte,  til  den 
store  Slotshaves  Idyl.  Naar  han  vandrede  i  de  store  Alleer, 
saa  ud  over  Søen  og  betragtede  det  mægtige,  pragtfulde  Slot, 
da  randt  Minderne  fra  dette  Danmarks  Versailles  ham  i  Hu. 
Nu  stod  Slottet  forladt  og  skulde  nedbr^'-des;  men  med  hvilken 
Glans  havde  ikke  Livet  forhen  rørt  sig  i  dets  gyldne,  straa- 
lende  Sale !  Her  havde  Dronning  Karoline  Mathilde,  med  den 
aandssvage  Skyggekonge  ved  sin  Side,  holdt  Hof!  Her  havde 
hendes  Skjønhed  solet  sig  i  Beundringsudbrud,  og  her  havde 
hun  havt  sine  Elskovseventyr.  Det  var  disse  Erindringer,  der 
steg  frem  i  Prinsens  Bevidsthed,  naar  han  spaserede  i  Slots- 
haven. Men  han  havde  ogsaa  her  sin  Amourette.  En  høj, 
tilsløret  Kvindeskikkelse  saaes  stundom  under  disse  Aften- 
vandringer ved  hans  Side;  det  var  Klara  Hilmer.  Hun  havde 
bemærket,  at  Prinsesse  Charlotte  Frederikke  var  bleven  saa 
ondsindet    mod    hendes    Forlovede,    Kaspar    Brincker.       Hun 

kjendte  ikke  Motivet  dertil;  men  hun  sluttede  sig  nu  inder- 
ligere end   før  til  Prinsen. 

En  smuk  Septemberdag  ankom  Prins  Kristian  fra  Hørs- 
holm til  sit  Palæ  paa  Amalienborg.  Han  hilste  med  Hjerte- 
lighed paa  sin  Gemalinde  og  Sønnen  og  talte  om,  at  dennes 
etaarige  Fødselsdag  var  nær  forestaaende.  Hs.  Højhed  be- 
mærkede, at  hans  Venlighed  ikke  fandt  rigtig  Gjenklang  hos 
Prinsessen ;  hendes  Holdning  var  noget  kølig.  Idet  han  pegede 
paa   den  lille   Prins,   sagde  han: 

„Du  maa  endelig,  Charlotte,  være  forsigtig  med  ham  i 
Din  Leg,"  sagde  Prinsen.  „Udsæt  ham  ikke  for  over- 
dreven stærke  Bevægelser,  og  forebyg,  at  han  kommer  til 
Skade." 

„Det  er  vist  dine  Søstre,  Kristian,  der  taler  gjennem 
Dig.  De  bilder  sig  maaske  ind,  at  de  ogsaa  forstaar  sig  paa 
Børneopdragelse,"   sagde  Prinsessen  mut. 

„Misforstaa  ikke   Ordene,   Charlotte;   de  er  velmente." 

Prinsessen  skiftede  pludselig  Holdning  og  Tone.  Med  et 
Smil  og  paatagen  Venlighed  sagde  hun  indtrængende  til  Prinsen : 
„Kristian,  jeg  vilde  saa  inderlig  gjerne  se  den  Guldring,  jeg 
overrakte  Dig,  da  vi  efter  vor  Forlovelse  første  Gang  skiltes 
i  Mecklenborg.      Vil   Du  vise  mig  den?" 

„Med  den  største  Glæde,  Charlotte,  jeg  skal  bringe  Dig 
den." 

Prinsessen  saa  efter  ham  med  et  sarkastisk  Udtryk  i  An- 
sigtet.     Hun   følte  i  sin  Lomme:   Æsken  var  der. 

Da  Prins  Kristian  traadte  ind  i  sit  Arbejdskabinet,  hvortil 
Skrinet  og  Bøgerne  vare  flyttede  fra  Sorgenfri,  aabnede  han 
hint  og  tog  Æsken  frem.  Til  sin  store  Forbavselse  saa  han, 
at  han  havde  forvexlet  de  to  Æsker  med  hinanden.  I  den 
Æske,  han  holdt  i  Haanden,  laa  den  Guldring,  han  havde 
villet  give  Annita.  Hs.  Højhed  beklagede  i  sit  stille  Sind  sin 
Fejltagelse,  ja,   ærgrede  sig  over  den. 

Han   gik    ned  i  sin   GemaHndes  Gemak.      Vuggen,    hvori 

den  lille  Prins  laa,  var  bragt  derind.  Prinsessen  sad  og  be- 
tragtede Barnet. 

„Kjære  Charlotte,"  sagde  Prinsen,  „jeg  kan  i  dette  Øje- 
blik ikke  finde  din  Ring  i  mine   Gjemmer." 

„Nej,  det  er  indlysende,  eftersom  jeg  har  den."  Prin- 
sessen rejste  sig. 

„Hvorledes  er  Du  kommen  i  Besiddelse  af  den?" 

„Jeg  har  kjøbt  den   af  xYnnita,   Din  Veninde." 

Prinsessen  tog  Æsken  frem,  aabnede  den  og  pegede  paa 
Ringen. 

Prinsen  studsede  og  blev  bleg.  Prinsessen  blussede  af 
Vrede. 

.,Vel  at  mærke,  din  tidligere  Veninde ;  nu  hedder  hun 
jo  Klara." 

„Lad  os  forlade  dette  uhj^ggelige  Thema,"  udbrød 
Prinsen. 

„Jeg  har  ikke  glemt,  hvad  Du  i  sin  Tid  sagde  til  mig 
ved  Nehmten  i  Holsten :  Legitimitetsprincipet  gjorde  det  til 
en  Pligt  for  en  Prinsesse  at  være  sin  Gemal  tro,  men  til  ham 
stillede  det  ikke  den  samme  Fordring.  Hidtil  har  jeg  respek- 
teret hint  Princip,  og  Barnet  der  er  vort  legitime  Afkom. 
Men  efter  hvad  jeg  nu  har  erfaret,  siger  jeg  Legitimitets- 
princippet  Farvel.  Jeg  haaber,  at  Deres  Højhed  forstaaer 
mig."  Prinsessen  nejede  dybt  og  forlod  i  en  ophidset  Stem- 
jiing  Gemakket. 

Prinsen  stod  et  Øjeblik  som   forstenet. 

„Kvindeintriger!"    udbrød  han  ved  sig  selv. 

Da  Ammen  traadte  ind,  gik  han  til  sit  Arbejdskabinet. 
„Her  er  et  Slør,"  tænkte  han,  „som  jeg  maa  se  at  faa 
løftet." 

XXVIL 

Medens  Prins  Kristian  i  Divisionskvarteret  i  Hørsholm 
tilsyneladende  gik  fuldstændig  op  i  Hærvæsen  og  taktiske 
Spørgsmaal,     sad    Prinsesse    Charlotte  Frederikke    og    kjedede 

sig  i  Palæet  paa  Amalienborg.  Den  lille  Prins  og  Samtalerne 
med  Komtesse  Luckner  vare  de  eneste  oplivende  Elementer  i 
hendes  Tilværelse.  Stundom  fandt  hun  Opholdet  ved  det 
danske  Hof  utaaleligt  og  længtes  i  slige  Øjebhkke  tilbage  til 
Mecklenborg.  I  Forholdet  til  sin  Gemal  havde  hun  over- 
vundet sin  Skinsyge;  officielt  iagttoges  alle  Konveniensens 
Fordringer;  men  Kjærligheden  var  fra  hendes  Side  forsvunden. 
Hvad  Prinsens   Følelser  angik,   da  var  hun  ham  ligegyldig. 

Prinsessen  kom  fra  et  musikalsk  Hof;  hun  spillede  med 
Færdighed  paa  Klaver  og  havde  en  smuk  Sangstemme.  Den 
ønskede  hun  at  uddanne;  hun  kunde  da,  naar  Tilværelsen 
forekom  hende  tom,  udfylde  den  ved  Nydelsen  af  et  eller 
andet  musikalsk  Kunstværk.  Hds.  Højhed  ønskede  en  Sang- 
lærer, og  Valget  af  en  saadan  kunde  ikke  være  tvivlsomt; 
det  maatte  falde  paa  Edouard  Dupuy,  der  ved  sit  Ry  for- 
dunklede alle  andre.  Han  var  bleven  udnævnt  til  Løjtnant 
i  Li\^"ægerkorpset.  Da  Portepéen  ikke  maatte  vise  sig  paa  et 
offentligt  Theater,  var  han  bleven  ansat  som  Synge-  og 
Koncertmester. 

Hvor  ofte  havde  Dupuy  ikke  henrevet,  ja  bedaaret  Prin- 
sessen ved  sin  skjønne  Sang,  sin  ildfulde  Personlighed  og  sit 
fortræffelige  Spil.  Saa  hun  ham  paa  Scenen,  gjorde  han  et 
saa  overvældende  Indtryk  paa  hende,  at  hun  kun  drømte 
om  ham. 

Det  var  i  September,  at  Dupuy  blev  Hds.  Højheds 
Syngelærer.  Undervisningen  fandt  Sted  om  Eftermiddagen  i 
et  stort  Gemak  i  Palæets  Stueetage,  hvor  der  var  hensat  et 
Klaver.  Gemakket  stødte  op  til  Havesalen;  dets  Vinduer 
vendte  ud  mod  Gaarden. 

Dupuy  bar  Livjægeruniform,  naar  han  sang  med  Prin- 
sessen. Den  grønne  Trøje  med  de  sorte  Rabatter  klædte  ham 
udmærket;  den  fremhævede  hans  smukke  Figur  og  Bygning. 
Han  virkede  elektriserende  paa  Prinsessen,  da  han  kom  i 
personlig  Forbindelse  med  hende.  En  halv  Time  blev  der 
sunget,    enten  Solo   eller  Duet.      Dupuy    akkompagnerede    paa 

Klaveret  og  gjorde  det  med  et  Foredrag,  der  vakte  Hds. 
Højheds  Beundring.  Han  udtalte  sig  med  levende  Anerkjen- 
delse  om  hendes  Stemme,   hvad  der  smigrede  hende. 

Xaar  Sangen  og  Musikken  hørte  op,  lyttede  hun  med 
levende  Interesse  til  Dupuys  Fortællinger.  Under  sit  bevægede 
Liv  havde  han  været  Vidne  til  mangfoldige  morsomme  Træk, 
som  han  fortalte  med  meget  Lune.  I  Stockholm  havde 
Dupuy  lært  Bellman  at  kjende,  og  han  førte  nu  Prinsessen 
ind  i  det  Galleri  af  komiske  Skikkelser,  som  .,  Nordens 
Anakreon''  har  skabt.  Med  uforlignelig  Humor  sang  han 
for  hende  Fredmans  Epistel:  ..Blåsen  nu  alla:  hør  bøljorna 
svalla,  åskan  går".  Prinsessen  lo  hjertelig  og  syntes  at  se 
Ulla  Winblad  lyslevende  for  sig.  Dupuy  havde  lige  som 
hentryllet  hende  i  en  Fantasiens  Verden.  Hun  glemte  Virke- 
ligheden: da  han  forlod  hende,  havde  Undervisningstimen 
varet  to  Timer.  Ved  Afskeden  vilde  Dupuy  kysse  Hds. 
Højheds  Haand,  men  hun  greb  hans  og  tiykkede  den  med 
Varme.  Han  følte  sig  stolt  over  det  Indtryk,  han  havde 
gjort  paa  hende. 

Det  var  en  lang  Audiens,  Hds.  Højhed  der  gav,  tænkte 
Lakajen. 

Fra  den  Salon,  hvori  Prinsessen  sang  med  Dupuy,  førte 
en  us^mlig  Dør  i  Panelet  ud  til  en  mork,  snæver  Trappe, 
ad  hvis  Trin  man  steg  op  til  første  Sal,  til  det  ovenover 
liggende  Gemak.  Kun  Prinsessen  og  hendes  Gemal  maatte 
benytte  denne  Trappe.  En  Eftermiddag,  da  Prinsessen  ven- 
tede Dupuy,  havde  hun  befalet  Kammerlakajen,  at  han  skulde 
sørge  for,  at  Gemakket  ovenpaa  blev  opvarmet  og  Lysekronen 
tændt.  Paa  Bordet  skulde  henstilles  Rhinskvin,  Saint  Péray 
og  Frugt.  Lakajen  antog,  at  Hds.  Højhed  havde  indbudt  et 
Par  af  Hoffets  Damer,  med  hvilke  hun  vilde  underholde  sig. 
Han  gjorde  Gemakket  saa  hyggeligt  som  muligt:  Persiennerne 
bleve  nedrullede  og  Silkegardinerne  trukne   for. 

Dupuy  optraadte,  da  han  gav  Prinsessen  den  anden 
Sangtime,    med  en  Utvungenhed    og  Frimodighed,    der   tiltalte 

hende  overordentlig.  Han  smigrede  hende;  han  fandt  hende 
smuk  og  beklagede,  at  Skjæbnen  havde  stillet  hende  paa  en 
Trones  Trin  og  ikke  paa  Scenen,  hvor  hun  ved  sit  Talent 
og  sin  Sang  kunde  have  vundet  Triumfer.  Han  sagde  dette 
sidste  med  en  Varme,  der  bragte  Prinsessens  Hjerte  til  at 
banke. 

Hun  følte  allerede  for  ham  en  Sympathi,  der  laa  Elskov 
nær.  Hendes  Stilling  som  Hustru  og  Prinsesse  tvang  hende 
til  Selvbeherskelse;  men  gjennem  sit  beaandede  Foredrag  af 
en  Elskovsarie  af  Mozart  gav  hun  sit  Hjertes  hemmelige 
Følelse  Udtryk.  Dupuy  blev  under  sit  Akkompagnement 
slaaet  af  Prinsessens  varme  Stemning,  der  meddelte  sig  til 
ham  selv,  og  hun  kom  med  Et  til  at  fremtræde  for  ham  i 
en  anden  Belysning.  Han  fandt  den  fem  og  tyveaarige 
Prinsesse,  som  hun  stod  der  ved  hans  Side,  i  den  morkeblaa 
Kjole,  med  Hals  og  Arme  blændende  hvide,  smuk  og  hen- 
rivende. Han  tænkte  paa  de  mange  Prinsesser,  han  som 
Ridder  havde  erobret  paa  Scenen;  maaske  kunde  Illusionen 
nu  blive  til  Virkelighed.  Da  Arien  var  til  Ende,  spillede 
Dupuy  en  Adagio,  i  hvis  Toner  hans  Stemning  lige  som 
aandede. 

Prinsessen  opfordrede  ham  derefter  til  at  fortælle  om  det 
svenske  Hof  i  Gustav  den  Tredies  Tid.  Hun  havde  faaet 
Interesse  for  det  ved  at  høre  ham  fortælle  om  Kongens  For- 
hold til  Bellman.  Hun  vilde  ogsaa  vide  noget  Mere  om 
Djurgården,   Lokatten   og  Grøna  Lund. 

„De  maa  synge  en  af  Bellmans  Drikkeviser  for  mig, 
Løjtnant  Dupuy." 

„Med  den  største  Plaisir,  Deres  Højhed."  Dupuy  vilde 
sætte  sig  til  Klaveret. 

„Nej,  Vinen  skal  nu  være  vort  Akkompagnement  I"  ud- 
brød Prinsessen. 

Hun  aabnede  Døren  i  Tapetet  og  anmodede  Dupuy  om 
at  stige  op  ad  den  snævre,   oplyste  Trappe. 

Han  blev  forbauset,   men   adlod   øjeblikkelig. 

Prinsessen  opfordrede  ham  til  at  aabne  Døren  for  oven; 
selv  lukkede  hun  Doren  for  neden.  Dupuy  traadte  ind  i  det 
store  oplyste  Gemak.      Prinsessen  fulgte  efter. 

„Nu  kan  De  jo  forestille  Dem,  Løjtnant,  at  dette  er 
„Grøna  Lund"." 

„Det  kan  jeg,"  svarede  Dupuy.  „Men  hvad  var  Ulla 
mod  min  naadige  Prinsesse!"   tilføjede  han  leende. 

Hds.  Højhed  pegede  paa  Glassene.  Hun  tog  Plads  ved 
Bordet ;  paa  et  Tegn  af  hende  gjorde  Dupuy  det  Samme. 
Hun  anmodede  ham  om  at  skjænke  Rhinskvin  i  tvende  Glas. 
Da  han  havde  fjddt  dem,  greb  hun  det  ene  og  udbrød:  „Det 
første  Glas,  for  en  af  Kunstens  store  Koryfæer!"  Hun  saa 
smilende  paa  Dupuy  og  tømte  Glasset.  Han  rejste  sig  og 
fulgte  Exemplet.  Ved  en  Haandbevægelse  forlangte  hun,  at 
der  igjen  skulde  skjænkes  i. 

Nu  løftede  Dupuy  sit  Glas.  „For  Kunstens  begejstrede, 
kongelige  Beskj^tterinde ! "  sagde  han  og  bukkede  dybt  for 
Prinsessen. 

Hds.  Højhed  hævede  Glasset,  men  satte  det  strax. 
„Deres  Anerkjendelse  glæder  mig,"  sagde  hun.  „Nu  afhænger 
det  ganske  af  Dem  selv,  hvor  mange  Ofre,  De  vil  bringe 
Bakkus." 

Dupuy  forstod  Ytringen.  Han  lod  atter  Vinen  perle  i 
sit  Glas.  Prinsessen  og  Druen  animerede  ham,  og  i  denne 
løftede  Stemning  sang  han  med  Liv  og  Humør  Bellmans : 
„Portugal,  Spanjen,  Stora  Britanjen,  Ack  om  jag  ågde  de 
kronor  i  kvåll". 

Prinsessen  applauderede  ham  og  morede  sig  kostelig. 
„Nu  et  Glas  St.  Péray,  Løjtnant  Dupuy,"  raabte  hun;  „oven- 
paa  dette  svulmende  Vid,   et  Glas  skummende  Vin!" 

Dupuy  skjænkede  i  Glassene.  Han  holdt  den  brusende 
Drik  op  for  sig.  „Naar  jeg  seer  gjennem  Glasset,"  sagde 
han  med  et  skjælmsk  Smil  til  Prinsessen,  „er  det,  som  om 
jeg  seer  Venus  stige  op   af  Havets  Skum." 

Prinsessen  hævede    sit  Glas,    stirrede    paa  Vinen    og    ud- 


—    161    — 
• 

brød  med  Lidenskabelighed:  „De  bliver  Prins  Paris  og  jeg 
Helene!''  Da  hun  havde  udtalt  disse  Ord,  følte  hun  strax, 
at  Ytringen  var  bakkantisk.  Hun  rejste  sig  hurtig  og  sagde 
med  et  Smil,  men  i  en  bestemt  Tone:  „Altsaa,  næste  Sang- 
time  i  overmorgen,   Hr.    Løjtnant." 

Dupu}'  bukkede  og  rakte  efter  hendes  Haand  for  at 
trykke  et  Kys  paa  den.  Men  da  hans  forelskede  Blik  mødte 
hendes,  kom  hun  i  Glød.  Hun  aabnede  sin  Favn,  og  de 
sank  til  hinandens  Bryst.  I  Afskedsøjeblikket  følte  han  sig 
stolt,   medens  hun  var  lyksalig. 


Henimod  Slutningen  af  det  her  skildrede  Symposion 
traadte  Hofmarskal  Biilow  ind  i  Havesalen  neden  under. 
Kammerherren  kom  for  at  hente  en  Broncestatuette  af  Hymen, 
der  stod  blandt  flere  andre  Figurer  paa  en  Konsol  under  et 
af  de  store  Spejle.  I  et  Brev  fra  Hørsholm  havde  Prinsen 
anmodet  ham  om  at  afsende  den  snarest  muligt.  Biilow 
vidste,  at  Prinsessen  havde  Sangtime,  og  han  blev  derfor 
forundret  over,  at  der  var  ganske  stille  i  hendes  Gemak. 
Men  i  det  Fjerne  lød  Sang ;  han  syntes,  at  Stemmen  kom 
fra  oven.  Kammerherren  blev  nysgjerrig.  Han  tog  med  let 
Haand  i  Taget  paa  Døren  mellem  Havesalen  og  Kabinettet ; 
den  var  ikke  aflaaset  og  gik  op.  Gemakket  var  tomt,  men 
paa  den  smalle  Trappe,  der  fra  første  Etage  førte  ned  i  det, 
hørte  han  Fodtrin.  Han  slukkede  Lysene  i  sin  Armstage  og 
holdt  Døren  paa  Klem. 

Prinsessen  og  Dupuy  viste  sig. 

„Farvel,  min  elskede  Thisbe,"  sagde  Dupuj^,  idet  han 
lagde  Armen  om  hendes  Liv. 

De  kyssede  hinanden.  „Lev  vel,  min  Pyramus,"  sva- 
rede hun. 

Idet  Dupuy  forlod  Gemakket,  tilvinkede  Prinsessen  ham 
en  Afskedshilsen  med   Haanden. 

11 

I  samme  Øjeblik  lukkede  Kammerherre  Biilow  sagte 
Døren  til  Havesalen.      Han  var  rystet  af,   hvad  han  havde  seet. 

Hds.  Højhed  gik  hen  til  Kanapeen,  satte  sig,  støttede 
Hovedet  til  sin  højre  Arm   og   faldt  i   dybe  Tanker. 

De  følgende  Sangtimer  endte  altid  med  et  Symposion, 
ved  hvilket  Bægrene  bekransedes  af  Eros;  Gratierne  vare  dog 
stedse  nærværende. 

En  Aften  havde  Prinsessen  sunget  Vilhelmines  Romance 
af  „Ungdom  og  Galskab".  Hds.  Højhed  fandt,  at  -hun  egent- 
lig lige  som  Vilhelmine  levede  i  et  Slags  Fængsel:  Hoffet 
forekom  hende  som  et  saadant ;  men  ved  Dupuys  Side  var 
det,  som  om  hun  førtes  ind  i  en  Drømmenes  Verden,  hvori 
hun  følte  sig  fri  og  lyksalig.  Hun  talte  om  hans  glimrende 
Udførelse  af  Ritmester  Roses  Rolle  og  begejstredes  af  Erin- 
dringen derom.  Hun  dvælede  ved  den  Scene,  i  hvilken 
Maleren  leder  Vilhelmine  og  Rose  op  paa  Forhøjningen. 
Hendes  Øjne  lyste,   Kinderne   blussede. 

Dupuy  følte  i  dette  Øjeblik  en  Ild  strømme  gjennem 
sine  Aarer.  Lige  som  han  i  Stykket  omfattede  Vilhelmines 
Haand,  tog  han  nu  Prinsessens  og  sang  med  lidenskabelig 
Glød  Roses  Strofe: 

^,For  Dig  alene  slaar  mit  Hjerte 
Det  føler  mer  end  himmelsk  Lyst; 
Dit  Øje  mig  at  elske  lærte! 
Ja,  Glæden  sprænge  vil  mit  Bryst!" 

Prinsessen  istemte  Strofen.  De  omfavnede  hinanden. 
Amors  Pagt  blev   beseglet! 

XXVIIL 

Hofmarskal  Biilow  talte  i  en  Uge  ikke  til  Nogen  om 
sin  Opdagelse.  Af  Klauson-Kaas  hørte  han,  at  Palæets  Funk- 
tionærer og  Betjente  indbyrdes  ymtede  om,  at  der  vistnok 
havde    udviklet    sig    et    intimt  Forhold    mellem   Løjtnanten    og 

Prinsessen.  Biilow  slog  det  hen.  Men  et  Par  Dage  efter 
erfarede  han,  at  der  i  Byen  havde  begyndt  at  udbrede  sig 
Rygter  om  Hds.  Højheds  mærkelige  Sangundervisning.  Heraf 
blev  han  meget  ubehagelig  berørt.  Han  betroede  nu  sin  Hu- 
stru, hvad  han  havde  seet.  Kammerherreinden  fandt,  som 
rimeligt  var,  det  hele  Optrin  forargeligt.  Hun,  der  afskyede 
Prinsessen,  erklærede,  at  hun  skulde  skaffe  fuldstændig  Lys  i 
Sagen. 

„Det  maa  ske,  før  Kongeparret  kommer  tilbage  fra  Kiel," 
sagde  Kammerherreinden. 

„Hvilken  Skandale  i  Kongefamilien!"  udbrød  Biilow. 
„Det  er  et  Sidestykke  til  de  uhyggelige  Begivenheder  i  Konge- 
huset for  henved   fyrretyve  Aar  siden." 

„Alt  skulde  være  herligt  og  lyst  i  Anledning  af  Deres 
Majestæters  Indtog,  men  hvilken  mørk  Skygge  i  Festlighederne," 
bemærkede  Kammerherreinden.  „Det  vil  gjøre  et  skrækkeligt 
Indtryk  paa  Prinsesse  Karoline." 

„Og  paa  Hds.  Majestæt  Dronningen,"  tilføjede  Biilow. 
„Skandalen  vil  ryste  hende." 

Hofmarskahnde  Biilow  skred  til   Handling. 

I  Prins  Kristians  Palæ  paa  Amalienborg  laa  der  i  første 
Etnge  ved  Siden  af  det  Gemak,  hvori  de  ovenfor  skildrede 
Symposier  fandt  Sted,  et  lille  Kabinet,  der  var  ubenyttet. 
Forskjellige  gamle  Sager  fra  Arveprinsesse  Sofie  Frederikkes 
Tid  gjemtes  der.  Støvet  laa  tæt  overalt,  og  Edderkopperne 
spandt  deres  Væv.  Fra  dette  Kabinet  kunde  man  høre  et- 
hvert Ord,  der  blev  talt  i  Gemakket,  naar  man  lyttede  ved 
Døren. 

Kammerherreinde  Biilow  henledede  sin  Ægtefælles,  Hof- 
marskallens, Opmærksomhed  paa  Kabinettet.  Han  skulde  give 
Ordre  til  dets  Renselse  og  Istandsættelse.  Vinduet  skulde 
dækkes  af  et  Rullegardin,  en  Hængelampe  anbringes  under 
Loftet  og  to  Armstole  sættes  derind. 

Men  Alt  dette  maatte  bringes  til  Udførelse  saaledes,  at 
Prinsessen    ikke    fik    mindste  Nys    derom.     Det  hele  Arrange- 

ment  maatte  kun  kjendes  af  et  Par  Betjente,  der  skulde  give 
Løfte  om  Tavshed.  Man  vilde,  hed  det,  berede  Prins  Kristian 
en  Overraskelse,  naar  han  kom  hjem,  og  dertil  skulde  Kabi- 
nettet bruges.  Alt  maatte  være  færdigt  for  Prinsessens  næste 
Sangtime. 

Hofmarskallen  udstedte  de  fornodne  Anordninger,  og 
Arbejdet  tilendebragtes  i  Stilhed. 

Prinsesserne  Juliane  og  Charlotte  boede,  som  tidligere 
berørt,   i  Palæets  ostlige  Pavillon. 

Om  Formiddagen  indfandt  Kammerherreinde  Biilow  sig 
her  og  bad  om  Audiens  hos  den  Førstnævnte.  Hendes  Ønske 
blev  øjeblikkelig  opfyldt.  Da  hun  traadte  ind  i  Salonen, 
kom  Prinsesse  Juliane  hende   med  Venlighed  i  Møde. 

..Hvad  har  De  paa  Deres  Hjerte,  Kammerherreinde?" 
spurgte  hun.  ..De  seer  saa  højtidelig  ud.  Tag  Plads  der  i 
Lænestolen  lige  overfor  mig,''  sagde  Prinsessen,  idet  hun  selv 
satte  sig. 

., Deres  Højhed  ærer  Deres  Broder,  Prins  Kristian,  og 
nærer  levende  Literesse   for  Alt,   hvad   der  angaaer  ham?" 

.,  Derom  behøver  De  ikke  at  spørge.  Baade  Charlotte 
og  jeg  omfatter  ham  med  den  oprigtigste  søsterlige  Kjærlighed. 
Men  forklar  Dem  nærmere.''  Prinsessen  betragtede  hende 
med  et  forskende  Blik. 

^ Deres  Højheds  Broder  er  maaske  krænket  og  ulykkelig, 
uden  at  han   selv   veed   det." 

„De  gjør  mig  urolig.  Kammerherreinde.    Hvad  mener  De?" 

„Hans   Gemalinde  er  ham  højst  sandsynlig  utro!" 

..Et  Rygte  derom  er  kommet  mig  for  Øre,"  bemærkede 
Prinsessen. 

„Hun  har  indladt  sig  i  et  intimt,  ja,  et  horribel  intimt 
Forhold  til  Løjtnant  Dupuy." 

„Men  er  det  Sandhed,  er  det  jo  forfærdeligt!"  udbrød 
Prinsesse  Juliane  heftig.  ..Hvilken  Mangel  paa  Selvagtelse, 
hvilken  Haan  mod  det  Exempel,  kongelige  Personer  skal  give 
Folket!" 

„Det  er  min  Hengivenhed  for  Deres  Højhed  og  Deres 
Broder,   der  har  bevæget  mig  til   at  meddele  Dem   Rygtet." 

„Og  nu?"    spurgte  Prinsessen. 

„Nu,"  svarede  Kammerherreinden,  „maa  vi  have  Vished. 
Men  Deres  Højhed  maa  selv  overtyde  Dem  om  Deres  Sviger- 
indes  Færd." 

„Hvorledes  det?" 

„Vil  Deres  Højhed  følge  mig  i  Morgen  Eftermiddag, 
naar  jeg  kommer  her  for  at  hente  Dem?" 

„Jeg  skal  gjøre  det,  Kammerherreinde." 

Dermed  var  Audiensen  til  Ende.  Kammerherreinde  Biilow 
nejede  og  trak  sig  tilbage.  Prinsesse  Juliane  gik  i  en  urolig 
Stemning  til  Søsteren  for  at  meddele  denne,  hvad  Hofmar- 
skallens  Frue  havde  sagt. 

I  Mørkningen,  en  halv  Time  før  Sangtimen  begyndte, 
stod  Kammerherreinden  i  Prinsesse  Julianes  Forgemak.  Hun 
var  iført  en  lang  sort  Silkekappe  og  Hætte  med  Slør.  Hun 
førtes  ind  i  Salonen,  hvor  Kammerjomfruen  kostumerede  Hds. 
Højhed  paa  samme  Maade.  Prinsessen  og  Kammerherreinden 
gik  derefter,  med  en  Lakaj  foran  dem,  gjennem  Palæhaven 
hen  til  Porten  i  den  vesthge  Pavillon ;  de  passerede  op  ad 
den  indre  Trappe  til  Palæets  Attika,  lystes  gjennem  den  lange 
Gang,  der  løber  langs  Riddersalens  Væg,  og  traadte  ud  paa 
Hovedtrappen,  ad  hvilken  de  steg  ned  til  første  Etage.  Med 
lette  Fjed  ilede  de  gjennem  det  store  Gemak,  hvor  Lyse- 
kronen endnu  ikke  var  tændt,  ind  i  det  lille  Kabinet.  Den 
lange  Omvej  var  bleven  valgt,  fordi  man  vilde  undgaa  at 
møde  Komtesse  Luckner  eller  nogen  Anden  af  Prinsesse 
Charlotte  Frederikkes  Hofetat,  hvad  der  let  kunde  ske,  da 
Hds.  Højhed  boede  i  Palæets  østlige  Del.  I  Kabinettet  var 
Alt  indrettet  til  deres  Modtagelse.  Kammerherreinden  aflaa- 
sede  Døren  indefra.  Derefter  afførte  hun  Prinsessen  Yder- 
dragten og  lagde  den  sammen  med  sin  egen  paa  et  Stativ. 
De  to  Damer  tog  Plads  i  magelige  Armstole  og  afventede  nu 
i  Spænding,   hvad  der  vilde  ske. 

Nogle  Øjeblikke  efter  hortes  der  Fodtrin  i  Gemakket. 
Det  var  en  Lakaj,  der  kom  med  en  Bakke,  som  han  satte 
paa  Bordet.  Glassenes  Klang  røbede,  hvad  der  stod  paa 
Bakken.  Lakajen  tændte  derefter  Lysekronen  og  forsvandt 
gjennem  det  ydre  Gemak.  Da  Lj-sekronen  straalede  med 
fuld  Glans,  bemærkede  Kammerherreinde  Biilow  en  lille  Lys- 
stribe i  Døren  til  Kabinettet.  Det  viste  sig  at  være  en  Revne 
i  Fyldningen,  ved  en  af  de  forgj'ldte  Lister.  Kammerherre- 
inden skruede  Lampen  ned;  saa  snart  Lyset  var  blevet  dæm- 
pet, kunde  man  skimte,  hvad  der  tildrog  sig  ved  Bordet  -i 
Gemakket.      Prinsesse  Juliane  satte  sig  ved  Lysspalten. 

Prinsessen  havde  denne  Aften  afkortet  Sangtimen  be- 
tydelig, da  Hofmarskallen  havde  bedt  hende  om  en  Audiens 
efter  den,  og  da  hun  ønskede  at  kunne  være  saa  længe  som 
muligt  sammen   med   Dupuy. 

Døren  i  Panelet  gik  pludselig  op.  Prinsessen  viste  sig 
leende.  Dupu}',  der  holdt  en  Guitar  i  den  venstre  Haand, 
lukkede   efter  hende. 

„Aldrig,"  udbrød  hun,  „har  jeg  hørt  Mage  til  Efterlig- 
ning af  forskjellige  Instrumenter.  De  repræsenterer  jo  et  helt 
Orkester,   Løjtnant  Dupuy.'- 

„Da  skulde  Deres  Højhed  blot  høre  en  rigtig  Bellman- 
Sanger  i  Stockholm." 

„Den  Epistel  til  Ulla  kan  ikke  synges  fortræffeligere. 
Gjentag  det  sidste  Vers  af  den!  Men  først  en  lille  Pokal  af 
-den   skummende  Saint  Pérayl" 

„Kan  Deres  Højhed  høre?"  hviskede  Kammerherreinden 
til  Prinsesse  Juliane. 

„Ja,  hvert  Ord,"  svarede  Hds.  Højhed  sagte.  „Jeg 
skimter  dem  Begge." 

Dupuy  skjænkede  i  Glassene,  der  tømtes  og  fyldtes  igjen. 
Prinsesse  Charlotte  Frederikke  tog  Plads,  han  satte  sig  over- 
for hende.  Han  greb  Guitaren  og  sang,  idet  han  et  Par 
Gange  i  Strofen  efterlignede  et  Valdhorn.  „Valdthorn  hørs 
i  luften   mumla,   Och  Sirener  kring  mig  tumla,  Under  Apollos 


—    167    — 

Ijud.  Ulla  Winblad  kæra  syster,  Du  er  eldig,  qvick  och 
yster.  Hvar  dag  så  står  du  brud.  Hurra!  jag  hør  dig 
sjunga,  Jag  ser  Frøjas  tempel  gunga,  Eldar  kring  i  luften 
Ijunga,   Full  och  våt,   Står  jag  udi   Charons   båt." 

„Det  er  uforligneligt,  det  er  komisk!"  raabte  Prinsessen 
og  klappede  i  Hænderne.  Hun  greb  Glasset.  „Modtag,  min 
Apollo,  en  Hyldest  fra  Din  Dafne,  der  ikke  flygter  for 
Dig!" 

„Ja,  Prinsesse,  De  er  en  Dafne,  der  rækker  mig  en 
Laurbærkrans." 

„Og  trj^kker  Beundringens  Kys  paa  Din  Læbe!"  atbrod 
Prinsessen  ham.  De  omfavnede  hinanden  og  drak  med  dob- 
belt Nydelse   den  mousserende  Vin. 

„Det  er  ikke  en  Prinsesse,  det  er  en  Bakkantinde,  Deres 
Højhed,  ikke  sandt?"  sagde  Kammerherreinden  i  Kabinettet 
til  Prinsesse  Juliane. 

„En  Skandale  er  det,"  svarede  denne  harmfuldt;  „men 
det  gaaer  maaske  videre  endnu." 

„Prinsesse,"  udbrød  Dupuy,  „saa  smuk,  som  De  tager 
Dem  ud  i  Aften  i  denne  grønne  Robe,  har  jeg  endnu  aldrig 
seet  Dem.  De  minder  om  den  skjønne  Fyrstinde  Pauline 
Borghese,  saaledes  som  hun  er  afbildet  paa  Ballet  hos  den 
russiske  Gesandt  i  Paris." 

„Paa  Ballet,"  gjentog  Hds.  Højhed.  „Jeg  mindes  Bal- 
lerne i  Ludvigslust,  hvor  pragtfulde,  hvor  henrivende!"  Prin- 
sessen tog  med  begge  Hænder  i  Kjolens  Nederdel,  løftede  den 
lidt  op  og  satte  den  højre  Fod  frem. 

„Hvilken  Formskjønhed,"  ytrede  Dupuy  begejstret;  „man 
skulde  tro,   at  det  var  selve  Terpsikores   Fod!" 

„Lad  os  forsøge  os  i  en  Pas  de  deux,  min  smukke 
Løjtnant;   De   danser  vist  som   Galeotti." 

Dupuy  og  Prinsessen  tømte  et  Glas.  Nynnende  Melodien 
begyndte  Begge  at  danse  og  forsvandt  pludselig  i  den  mørke 
Salon  ved  Siden  af  Gemakket,  til  hvilket  den  ene  af  Fløj- 
dørene stod  aaben. 

„Hvor  blev  de  af?"  spurgte  Prinsesse  Juliane  i  Kabi- 
nettet. 

„Det  er  en  m3'Stisk  Historie  den,'*  svarede  Kammerherre- 
inde Biilow. 

En  kort  Tid  hengik.  Dupuy  og  Prinsessen  viste  sig 
igjen.  Med  den  haj  re  Arm  om  hendes  Liv  førte  han  hende 
til  Stolen  ved  Bordet.  Hun  saa  paa  ham  med  straalende 
Øjne,  da  han,  efter  at  han  igjen  havde  drukket  et  Glas  Vin^ 
greb   Guitaren   og  improviserede  i  sin   Elskovsrus : 

,, Charlotte,  Dit  funklende  Blik 

Har  tændt  i  mit  Hjerte  en  Lue: 

Det  gledende  Kys,  som  jeg  fik. 

Var  som  en  berusende  Drue. 

Min  Elskov  til  Dig  er  en  flammende  Baun> 

Ja,  Du  er  min  Chloé,    og  jeg  er  Din  Faun !" 

Prinsessen   gjentog  ildfuld  til   hans  Akkompagnement: 
„Ja,  jeg  er  Din  Chloé,  og  Du  er  min  Faun!" 

Atter  kyssede  de  hinanden.  Da  slog  Uhret.  Om  et 
Kvarter  skulde  Prinsessen  give  Hofmarskallen  Audiens.  Dupuy 
maatte  altsaa  forlade  hende. 

Prinsessen  traadte  nogle  Skridt  tilbage  og  sagde  med  en 
Haandbevægelse :      „Farvel,   Hr.   Løjtnant  Dupuy." 

„Deres  Højhed,"  svarede  han  med  et  Buk,  aabnede 
Doren   i  Tapetet  og  gik   efter   hende   ned   ad  Trappen. 

„Hvad  mener  Deres  Højhed  om  disse  Optrin?"  sagde 
Kammerherreinde  Biilow  i  Kabinettet. 

„Jeg  er  fuldstændig  overvældet  af  Skam  og  Harme,"- 
var  Prinsessens  Svar;  „jeg  maa  hurtigst  muligt  tale  med  min 
Broder." 

Prinsesse  JuHane  og  Kammerherreinde  Biilow  iførte  sig" 
deres  Kapper  og  vendte  ad  samme  Vej,  de  vare  komne,  til- 
bage til  den  østlige  Pavillon. 

Til  det  fastsatte  Klokkeslet  modtog  Prinsesse  Charlotte 
Frederikke   Hofmarskal  Biilow  i   Gemakket  i  Stueetagen.      Han 

overrakte  hende  efter  Prins  Kristians  Befaling  et  Brev.  Prin- 
sessen aabnede  det  og  saa  deraf,  at  Prinsen  vilde  rejse 
Kongeparret  i  Møde  til  Korsør.  Han  meddelte  hende,  at  hun 
og  hendes  Svigerinder  vilde  komme  til  at  deltage  i  Galataflet 
efter  Majestæternes  Indtog  i  Kjøbenhavn. 

Paa  Hofmarskallens  Spørgsmaal,  om  Hds.  Højhed  havde 
Noget  at  befale,  svarede  hun  nægtende.  Hun  vilde  strax 
skrive  til  sin  Gemal. 

Samme  Aften  skrev  Prinsesse  Juliane  til  sin   Broder. 


XXIX. 

Kongen  havde,  da  han  begav  sig  til  Holsten,  udnævnt 
Prins  Kristian  til  Højstkommanderende  paa  Sjælland,  hvad 
der  var  et  Vidnesbyrd  om,  at  Hs.  Majestæt  vedblivende  var 
tilfreds  med  Hs.  Højhed  som  Militær.  Fra  Hovedkvarteret 
Kjøbenhavn  foretog  Prinsen  hyppige  Inspektionsrejser.  Han 
var  paa  det  her  omhandlede  Tidspunkt   i   Hørsholm. 

Da  Hs.  Højhed  om  Morgenen  havde  opfyldt  sine  mili- 
tære Pligter,  saasom  udstedt  Parolden  og  gjennemlæst  en  Del 
Rapporter,  traadte  han  ind  i  sit  lille  Arbejdsværelse  for  at 
beskjæftige  sig  med  sine  private  Sager.  Han  fandt  paa  sit 
Skrivebord  flere  Breve  og  en  Æske.  Han  aabnede  denne  og 
betragtede  et  Øjeblik  den  deri  af  Hofmarskal  Biilow  afsendte 
Broncestatuette  af  Hymen,  Ægteskabets  Gud,  med  Brude- 
faklen. Livkusken  Brincker  skulde  have  Bryllup  med  Klara 
Hilmer,  og  Statuetten  var  Prinsens  Brudegave  til  ham.  Bruden 
vilde  han  give  en  Pengegave.  Klara  fortjente  iøvrigt  en  særlig 
Belønning,  fordi  hun  havde  skaffet  ham  Oplj'sning  om  de 
nærmere  Omstændigheder  ved  Annitas  Salg  af  Ringen  til 
Prinsessen.  Annita  havde  ved  sin  Afrejse  skriftet  fuldstændig 
for  sin  gamle  Fader.  Hun  havde  meddelt  ham  Alt,  hvad  vi 
fra  det  Foregaaende  kjende.  Faderen  havde  igjen  fortalt  det 
til  Brincker,    med    hvem    han    havde    stiftet  Bekjendtskab  ved 

€t  Høstgilde.  Da  Brincker  var  ,,fra  Hoffet'',  følte  den  Gamle 
Trang  til   at  afsløre  sin   Datters   „Hofintriger"    for  ham. 

I  sin  Gratulation  til  Brudeparret  udtalte  Prinsen,  at  hvis 
Bruden  herefter  havde  Noget  at  forebringe  ham,  da  gik  Vejen 
-alene  gjennem  Hofmarskallatet.  Prinsen  vilde  saaledes  her- 
efter være  fritagen  for  personlige  Tilnærmelser.  Hs.  Højhed 
var  nemlig  i  Færd  med  at  faa  en  ny  Inklination;  i  Birkerød 
havde  han  seet  en  landlig  Skjønhed  med  kastaniebrune  Lok- 
ker, og  hun  havde  vist  sig  meget  modtagelig  for  hans  sym- 
pathetiske  Blikke. 

Prinsen  tog  derefter  et  Brev  og  aabnede  det.  Det  var 
hans  Gemalindes  Brev.  Hun  udtalte  deri  sin  Glæde  over,  at 
hun  nu  skulde  gjense  Dronningen,  med  hvem  hun  ikke  havde 
været  sammen  et  Par  Aar.  Ved  Galataflet  vilde  hun  bære 
en  Dragt,  der  var  Mage  til  den,  hun  var  iført,  da  hun  første 
Gang  blev  præsenteret  ved  Kronprinsens  Hof  paa  Amalienborg. 
Hun  lovpriste  Prinsens  Beslutning  om  at  møde  Kongeparret  i 
Korsør.  Endelig  klagede  Prinsessen  over  sin  Ensomhed  og 
forsikrede  Prinsen,  at  hun  længtes  inderlig  efter  hans  Tilbage- 
komst. 

Da  Prins  Kristian  havde  læst  dette  Brev,  lænede  han 
sig  tilbage  i  Stolen.  „Hun  længes  inderlig  efter  mig,''  sagde 
han  ved  sig  selv;  „hvor  ædelt  af  hende.  Prinsessen  er 
stundesløs  og  vægelsindet,  og  jeg  har  med  Rette  ofte  dadlet 
hende  derfor.  Hun  kan  være  bisar  i  sine  Paastande  og 
stundom  sj'nde  mod  Takten.  Men  tro  er  hun,  ja,  hun  er 
mig  tro  som  Guld ;  jeg  tilstaaer,  at  hende  burde  jeg  vælge 
til   mit  lysende   Exempell" 

Hs.  Højhed  tog  derpaa  et  andet  Brev  og  brød  Lakket. 
Det  var  Brevet  fra  hans  Søster  Juliane.  Han  saa  først  paa 
Underskriften,  og  da  Navnet  modte  hans  Blik,  tænkte  han 
ved  sig  selv,  at  nu  kunde  han  forberede  sig  paa  en  glædelig 
Begivenhed,  thi  Juliane  skrev  kun,  naar  hun  havde  noget 
Godt  at  meddele  ham. 

Prins  Kristian    begyndte    at    læse    Brevet.      Dets    Indhold 

gjorde  et  overvældende  Indtrj^k  paa  ham.  Han  skiftede  Farve: 
først  blev  han  ganske  bleg,  men  derefter  blussede  han  op  i 
Harme.  Prinsesse  JuHane  gav  en  omstændelig  Skildring  af 
hele  det  Optrin  mellem  Charlotte  Frederikke  og  Dupu}',  hvor- 
til hun  skjult  havde  været  Vidne.  Hun  meddelte  ogsaa, 
hvad  Kammerherre  Biilow  havde  seet.  Din  Gemalinde," 
hed   det  til  Slutning  i  Brevet,    „har  tre  Vidner  mod  sig." 

Prinsen  rejste  sig  hurtig  og  gik  i  heftig  indre  Bevægelse 
frem  og  tilbage.  Pludselig  aabnede  han  Doren  og  raabte  til 
en  Adjudant:  „Sørg  for,  at  min  Kaleche  strax  bliver  for- 
spændt: jeg  skal  til  Kjøbenhavn.'- 

En  Snes  Minutter  senere  sad  Prinsen  i  Kalechen;  han 
var  ledsaget  af  sin  Stabschef,  Oberst  Griiner.  Obersten 
undredes  over,  at  Prinsen  hele  Tiden  sad  fordybet  i  Tanker 
og  talte  kun  faa  Ord;  han  vidste  ikke,  at  Hs.  Højhed  i  sit 
Indre  var  i  stærk  Bevægelse. 

Strækningen  mellem  Hørsholm  og  Amalienborg  tilbage- 
lagdes i  et  Par  Timer.  Da  Prinsen  var  stegen  af  Vognen  i 
den  østlige  Pavillons  Port,  begav  han  sig  strax  til  Prinsesse 
Juliane,  der  mundtlig  gjentog ,  hvad  hun  havde  skrevet  i 
Brevet.  Men  det  levende  Ord  gjorde  et  endnu  stærkere  Ind- 
tryk paa  Prinsen. 

Prinsen  gik  derpaa  over  i  Palæet.  Han  befalede  en 
Lakaj  at  underrette  hans  Gemalinde  om,  at  han  ønskede  en 
Samtale  med  hende  om  en  Time.  Derefter  begav  Prinsen  sig 
til  sit  Arbejdskabinet  i  den  vestlige  Del  af  Palæet.  Her  ind- 
fandt Hofmarskallen,  Kammerherre  Biilow,  sig.  Prinsen  med- 
delte ham  Indholdet  af  Søsterens  Brev  og  opfordrede  ham  til 
at  sige  Alt,  hvad  han  havde  erfaret.  Bijlow  afgav  sin 
Beretning.  Hs.  Højhed  ønskede  derefter  at  være  alene.  Han 
bestræbte  sig  for  at  træde  saa  rolig  som  mulig  frem  for  sin 
Gemalinde. 

Prinsessen  sad  i  Gemakket  Vest  for  Havesalen;  hun  var 
sysselsat  med  at  hækle.  Den  lille  Prins  var  falden  i  Søvn  i 
en  Lænestol.    Komtesse  Luckner  ø\^ede  sig  i  at  fange  Kuglen 

i  en  Bilboquet.  Prinsessen  tænkte  paa  den  sidste  Sangtime 
med  Dupuy,  og  et  Smil  laa  om  hendes  Læber.  I  Fantasien 
hørte  hun  ham  synge  den  bellmanske  Sang  og  efterligne 
Valdhornet.  Hun  saa  ham  staa  som  Improvisator  med  Gui- 
taren, og  hans  lidenskabelige  Ord:  „Ja,  Du  er  min  Chloé,  og 
jeg  er  Din  Faun",  lige  som  lød  for  hendes  Øren.  Fra  dette 
Optrin  vendte  hendes  Tanker  sig  til  Kongeparrets  forestaaende 
Indtog,  med  hvilket  hun  satte  sin  Gemals  uventede  Ankomst 
i   Forbindelse. 

Prins  Kristian  traadte  ind.  Udtr^^kket  i  hans  Ansigt  var 
mørkt  og  strengt.  Komtesse  Luckner,  der  heri  saa  Forbudet 
paa  et  Vredesudbrud,   nejede  for  ham   og  forsvandt  hurtig. 

„Velkommen,  min  kjære  Hr.  Gemal!"  udbrød  Prinses- 
sen og  gik  ham  smilende  i  Møde.  Hun  vilde  kysse  ham, 
men  han  afviste  hende  og  sagde  med  en  bydende  Bevægelse: 
„Sæt  Dig,  Charlotte,  og  svar  mig  ærlig  paa  mine  Spørgs- 
maal." 

De  tog  Plads  overfor  hinanden. 

„Charlotte,"  sagde  Prinsen,  „jeg  er  ikke  Din  kjære 
Gemal,   thi  Du   er  mig  utro." 

Han  saa  stift  paa  hende. 

Hans  Ord  og  Blik  gjennemisnede  hende.  Hun  var  lige 
ved  at  tabe  Fatningen,  men  ved  en  fysisk  Kraftanstrengelse 
bevarede  hun   den.      Prinsen   bemærkede   hin  Virkning. 

„Hvorpaa  støtter  Du   Din  Beskyldning?"   spurgte  hun. 

„Paa  Dit  intime   Forhold  til  Løjtnant  Dupuy." 

Prinsessen  blev  forbavset.  „Hvor  kan  Prinsen,"  tænkte 
hun,  „vide  Noget  om  det?  Forunderligt!  Vi  maa  være  blevne 
belurede!"  Det  var  de  Tanker,  hun  gjorde  sig.  Prinsessen 
lod  sig  dog  ikke  forbløffe ,  men  besluttede  at  tage  Sagen 
humoristisk. 

.,Ah,  man  har  ledet  Dig  paa  Vildspor,"  sagde  hun 
leende.  „Ja,  vist  har  det  seet  ud,  som  om  jeg  intimt  nær- 
mede mig  Dupuy ;  men  det  var  Komedie,  han  og  jeg  spillede. 
Da    der    blev    Tale    om,    at    Dronningen    vilde    vende    tilbage 

hertil,  syntes  jeg,  at  man  en  Aften  her  i  Palæet  skulde  more 
Majestæterne  ved  Opførelsen  af  et  lille  Skuespil.  Dupuy 
skrev  Librettoen,  der  har  Titlen:  „Dansen  i  Grønalund". 
Personerne  er  kun  to:  Bellman  og  Ulla.  Jeg  vilde  spille 
denne  sidste  Rolle,  og  Dupuy  instruerede  mig.  Det  er  det 
Hele.      Den  Erotik  var   da  ikke  farlig." 

„Og  hvem  havde  Du  tænkt  Dig  som  Bellman?"  spurgte 
Hs.   Højhed. 

„Prins  Ferdinand,"  svarede  Prinsessen.  „Han  skal  nok 
blive  god,  nu  har  jeg  lært  af  Dupuy,  hvorledes  Rollen  skal 
spilles." 

Prins  Kristian  kunde  her  trods  sin  Harme  ikke  tilbage- 
holde et  Smil.  Han  forbavsedes  dernæst  over  Prinsessens 
Dristighed  og  den  Opfindsomhed,  hvormed  hun  søgte  at  vikle 
sig  ud  af  Snaren. 

„Men  efter  Prøven  kyssede  Du   ogsaa  Dupuy." 

„Hvem  vover  at  sige  det?" 

„Kammerherre  Bulow.   Han  har  seet  det  med  egne  Øjne." 

Prinsessen   blev  forlegen  og  kunde  ikke  skjule   det. 

„Men  Du  er  gaaet  langt,  langt  videre,"  fortsatte  Prinsen 
i  stigende  Affekt,  „Du  har  været  ene  med  ham  i  en  mork 
Salon,  og  Du  har  betegnet  Dig  selv  om  hans  Chloé  og  ham 
som  Din   Faun.      Det  er  den  sanselige   Lidenskabs   Sprog." 

„Men  hvad  er  det  for  Krøniker?"  udbrød  Prinsessen, 
der  blev  blussende   rød. 

„Det  er  ingen  Krønike,  men  Sandhed,"  vedblev  Hs. 
Højhed;  „Prinsesse  Juliane  og  Kammerherreinde  Biilow  har 
selv  hørt  og  seet  det." 

„Prinsesse og  Kammerherreinde hvor?" 

„De  sad  i  det  lille  Kabinet  ved  Siden  af  Gemakket  der- 
oppe." 

Prinsesse  Charlotte   Frederikke  rejste  sig  og  vilde  gaa. 

„Du  har  tre  paalidelige  Vidner  imod  Dig,  Charlotte. 
Men  Du  er  naturligvis  for  fejg  til  aabent  at  tilstaa  Din 
Brøde." 

Prinsessen  folte  sig  truffen  af  disse  Ord,  og  nu  besluttede 
hun  kjækt  at  sige  hele  Sandheden.  Hun  lagde  sin  højre 
Haand  paa   Hjertet. 

.,Jeg  er  ikke  fejg,"  udbrød  hun,  .,og  derfor  bekjender 
jeg,  at  jeg  i  Lidenskabens  Hede  har  gjort  mig  skyldig  i 
Ægteskabsbrud.  Men  Du  har  vist  Dig  fejg  overfor  mig,  thi 
Du  tog  Flugten,  da  jeg  nævnede  Dig  et  Par  af  Dine  Elsker- 
inder. Men  det  forstaaer  sig,  for  Prinser  gjælder  jo  en  anden 
Moral  end  for  Prinsesser.  I  kan  synde,  lige  saa  tidt  det 
skal  være,  mod  det  ægteskabelige  Troskabsløfte,  det  gjør 
Ingenting,  men  blot  en  enkelt  Overtrædelse  fra  vor  Side,  og 
vi   fordømmes  absolut  1 " 

I  sin  Affekt  talte  Prinsessen  med  en  saa  høj  og  stærk 
Stemme,  at  den  lille  Prins  blev  vækket  deraf.  Han  slog  sine 
store   blaa  Øjne  op   og  stirrede  paa  Moderen. 

.,1  Prinser,"  vedblev  Hds.  Højhed,  „skyder  Jer  ind  under 
Legitimitetsprincipet.  Dette  forbyder  os  Prinsesser  enhver 
som  helst  intim  Amourette,  medens  I  gjerne  maa  have  saa 
mange  Liaisons  med   andre  Kvinder,   det  skal  være '' 

„Aa,  forskaan  mig  for  denne  trivielle  Borgermoral  !'• 
raabte  Prinsen.  ..Her  kan  dog  kun  være  Tale  om  Skils- 
misse.'' 

^Xuvel,    saa  lad   den  blive   fuldb\'rdet   jo   for  jo   heller." 

„Sagen  skal  strax  blive  forelagt  Kongen,"  svarede  Prins 
Kristian,  i  hvis  Sind  Ophidselsen  nu  var  bleven  afløst  af 
fuldstændig   Ro. 

Derimod  var  Prinsesse  Charlotte  Frederikke  stærkt  be- 
væget. Hun  sank  ned  paa  en  Stol  og  brast  i  Graad,  idet 
hun  i  Tankerne  snart  fordømte,  snart  forsvarede  sig  selv. 
Endelig  rejste  hun  sig  og  sagde   fattet  og  værdig: 

„Jeg  maa  forlade  dette  Sted;  men  eet  ædelt  Minde  efter- 
lader jeg  mig  dog  —  :  min  Søn."  Prinsessen  gik  hen  til 
den  lille  Prins,  kj'ssede  ham  og  loftede  ham  op  paa  sin  Arm. 
.,Det  er  min  Stolthed,"    sagde  hun,    „at  jeg  i  Dig  har  skjænket 

Danmark  en  legitim  Prins  og  mulig  en  Tronarving.  „Farvel^ 
min  lille,   elskede  Prins   Frederik ! " 

Prinsessen  rakte  derpaa  Barnet  til  Faderen,  der  saa  paa 
det  med  et  ømt  Blik.  Hun  bøjede  sig  derefter  for  Prins 
Kristian,  hvem  hun  nu  ikke  mere  betragtede  som  Gemal,  og 
sagde  i   en  behersket  Tone:    „Lev  vel,   Deres  Højhed  I" 

Prinsesse  Charlotte  Frederikke  forlod  Gemakket;  det  var 
sidste  Gang,  hun  traadte  over  den  Tærskel. 


XXX. 

Prinsessen  holdt  sig  fra  den  Dag  af  indesluttet  i  sine 
Gemakker  i  Palæets  østlige  Del.  Kun  tidlig  Morgen  og  i 
Aftenskumringen  spaserede  hun  tæt  tilsløret  i  Palæhaven  for 
at  indaande  frisk  Luft.  Hun  havde  først  besluttet,  at  hun 
ikke  mere  vilde  gjense  sin  lille  Søn.  Men  efter  Prins  Kri- 
stians Afrejse  til  Korsør  gjorde  Moderhjertet  med  stigende 
Styrke  sit  Krav  gjældende,  og  hun  ønskede  nu  at  se  Sønnen 
to  Gange  om  Dagen.  Naar  han  bragtes  ind  til  hende,  strakte 
hun  sine  Arme  mod  ham,  kyssede  ham  hjertelig,  og  hendes 
Øjne  lyste  gjennem  Taarer. 

Prins  Kristian  var  imidlertid  ankommen  til  Korsør  for  at 
modtage  Majestæterne  og  nedlægge  sin  Overkommando  i  Kon- 
gens Haand.  Men  Krigen  med  Storbritannien  greb  hindrende 
og  forstyrrende  ind  i  Kongeparrets.  Rejse.  Engelske  Orlogs- 
skibe spærrede  Passagen  over  Store-Belt.  Deres  Majestæter 
maatte  da  vælge  Vejen  over  Taasinge,  Lolland  og  Falster. 
Ved  Vordingborg  satte  de  Foden  paa  Sjællands  Grund ;  hurtig 
fortsattes  Rejsen  over  Nysø  og  Kjøge  til  Frederiksberg  Slot. 
Allevegne  ombølgedes  Kongeparret  af  Jubel;  det  var  især  for 
Marie  Sofie  Frederikke  et  løftende  Skue,  thi  for  første  Gang 
hilstes  hun  som  Dronning  i  det  egentlige  Kongerige  Danmark. 
Den  31.  Oktober  1809  fandt  Indtoget  Sted  i  Kjøbenhavn. 
Fra  Vesterport  til  Amalienborg  dannede  Militær  Espalier  i 
Gaderne  og  paa  Torvene.      Hestgarden    i    sin    straalende  Uni- 

form  red  foran  og  eskorterede  den  forgyldte  kgl.  Karosse, 
der  blev  trukken  af  otte  hvide  Hingste  og  var  omgiven  af  36 
Pager,  Lakajer,  Jægere  og  Løbere.  Flaget  vejede  fra  de 
offentlige  Bygninger,  Husene  vare  smykkede  med  Guirlander 
og  Grønt,  Foreninger  sang,  hvidklædte  Piger  strøede  Blomster 
og  Kanonerne  tordnede.  Om  Aftenen  var  Kjobenhavn  illu- 
mineret. Efter  et  glimrende  Taffel  paa  Amalienborg,  i  hvilket 
Kongehusets  og  Processionens  ^^ledlemmer  deltog,  kjørte  Deres 
Majestæter  omkring  i  Byen  for  at  se  paa  Illuminationen. 
Overalt  hilstes  de  med  Begejstringens  Varme. 

Prinsesse  Charlotte  Frederikke  førte  i  disse  Dage  et  Ene- 
boerliv i  Palæet ;  kun  Lyden  af  de  jublende  Stemmer  derude 
naaede  hendes  Vinduer,  men  selv  havde  hun  ikke  villet  se  et 
eneste  Glimt  af  Indtoget. 

Frederik  den  Sjette  havde  øjeblikkelig  givet  sit  Samtykke 
til  Skilsmissen,  Prinsessen  fik  Befaling  til  strax  at  rejse  til 
Altona  i  Holsten  og  der  afvente  de  endelige  Beslutninger,  som 
skulde  tages  med  Hensyn  til  hendes  fremtidige  Opholdssted. 
Kong  Frederik  skrev  et  Brev  til  Hertug  Frederik  Frans,  hvori 
han  gav  denne  en  Fremstilling  af  Motiverne  til  Skils- 
missen. 

I  den  første  Uge  af  November  forlod  Prinsesse  Charlotte 
Frederikke,  ledsaget  af  Konferensraad  Karsten  Anker  og  et 
lille  Følge,  Kjobenhavn.  Hun  drog  bort  om  Aftenen,  lydløst 
og  stille.  Rejsen  gik  over  Korsør,  gjennem  F^^en  og  Hertug- 
dømmerne. For  to  Aar  siden  var  hun  rejst  lige  den  mod 
satte  Vej.  Den  Gang  fuld  af  Forhaabninger  om  en  straa- 
lende  Fremtid.  Hvilken  Modsætning  mellem  Datid  og  Nutid! 
Hun  var  sørgmodig  stemt.  Henimod  Slutningen  af  Maaneden 
ankom  hun  til  Altona,  hvor  Kommandanten  modtog  hende 
med  kongelige  Æresbevisninger. 

Hds.  Højhed  opslog  sin  Residens  i  Rainevilles  Hotel  i 
Ottensen,  og  her  forblev  hun,  indtil  Kammerherre  Ej^ben,  der 
paa  Frederik  den  Sjettes  Vegne  underhandlede  med  Hertugen, 
havde  bragt  Skilsmissesagen   i   endelig  Orden. 

En  bidende  kold  Aften  i  December  efter  en  Snestorm 
traadte  en  i  en  Kappe  indhyllet  Skikkelse  med  en  Pelsværks- 
hue  paa  Hovedet  hen  til  Hotellets  Portier  og  spurgte,  om  det 
ikke  var  der,   at  Prinsesse  Charlotte  af  Danmark  boede. 

„De  stærkt  oplyste  Vinduer  her  lige  over  Porten  hører 
just  til  Hds.   Højheds  Salon,"   var  Svaret. 

Den  Fremmede  gik  ud  paa  Gaden  og  stirrede  nogle 
Minutter  op  mod  Vinduerne.  Det  var  den  afskedigede  og 
landsforviste  Løjtnant  Dupuy.  Han  befandt  sig  paa  Rejsen 
til  Paris. 


Prinsesse  Charlotte  Frederikkes  mangeaarige  Internat  i 
Horsens,  hendes  Overgang  til  Katholicismen  og  hendes  kunst- 
nerisk-religiøse  Tilværelse  i  Rom  falde  udenfor  den  Tidsgrænse, 
Hofmanden  har  trukket  for  sine  Optegnelser  om  hende.  Disse 
skildre  kun  Prinsessen  i  de  Aar,  da  hun  stod  paa  sit  Hoflivs 
Højde  med  dets  Lys  og  Skygger. 


En  Foraarsdag  i  Aaret  1831  knælede  i  Kvirinalet  en 
sortklædt  Kvinde  med  langt  Sørgeslør  for  Pave  Gregor  den 
Sextende.  Det  var  Prinsesse  Charlotte  Frederikke,  der  fik 
den  hellige  Faders  Absolution. 

Et  Blad  af 
Kronprins  Frederiks  Krønike, 


I. 

De  Begivenheder,  der  paa  de  følgende  Blade  skildres, 
ere  foregaaede  for  et  halvt  hundrede  Aar  siden.  Vi  bede 
Læseren  om  at  sætte  sig  i  sin  Fantasi  tilbage  til  Oktober 
1844  og  dvæle  med  os  et  Par  Timer  i  Kong  Kristian  den 
Ottendes  Arbejds-Kabinet  paa  Sorgenfri  Slot.  Fra  dette  Sted 
tager  vor  Fortælling  sit  Udgangspunkt.  Kongen,  der  plejede 
at  staa  op  Kl.  7,  havde  denne  Morgen  været  tidligere  paa 
Færde.  Ved  Daggry  havde  han  ringet  paa  Kammertjeneren, 
og  Paaklædningen  var  mod  Sædvane  foregaaet  i  Tavshed. 
Efter  at  han  i  den  lille  Spisestue  havde  drukket  en  Kop  The 
og  dertil  nydt  et  Par  Skiver  ristet  Franskbrød,  iførte  han  sig 
en  mørkeblaa  Pelsværkskappe  og  satte  en  Zobelskindshue  paa 
sit  Hoved.  Derpaa  gik  Kongen  alene  ned  i  Haven.  Han 
spaserede  her  en  halv  Times  Tid  omkring  i  Gangene  og  ind- 
aandede  den  friske,  kjølige  Morgenluft.  Da  han  traadte  ind 
igen  i  sit  Kabinet,  knitrede  Ilden  livlig  i  Kaminen,  og  den 
milde  Temperatur  gjorde  synlig  et  behageligt  Indtryk  paa 
Kongen.  Kammertjener  Hansen  indfandt  sig  for  at  modtage 
hans  Ordrer.  Hs.  Majestæt  erklærede,  at  han  denne  Dag 
ikke  vilde  komme  til  Frokostbordet,  men  ønskede  Kaffen  med 
den  sædvanlige  lille  Anretning  bragt  ind  i  sit  Kabinet.  Kon- 
gen satte  sig  derefter  i  den  bekvemme,  bløde  Lænestol  foran 
Skrivebordet.     Paa    dette    laa    i  Stabler    den    jydske    og    den 


—  li 


slesvigske  Stændertidende  fra  den  sidste  Samling.  Gjennem- 
bladede  man  disse  Tidender,  vilde  man  finde,  at  der  under 
flere  Steder  i  de  forskellige  Taler  var  sat  Blyantsstreger.  Han 
fulgte  nemlig  omhyggelig  med  Forhandlingerne  i  de  raad- 
givende  Provinsialforsamlinger. 

Kong  Kristian  den  Ottende  greb  Pennen  for  at  besvare 
et  Brev  fra  Kejser  Nikolaus  af  Rusland.  De  to  Monarker 
havde  hyppig  vexlet  Breve  med  hinanden  i  den  forløbne  Del 
af  1844.  Dette  Aar  var  for  det  danske  Kongehus  begyndt 
med  glimrende  Forhaabninger,  der  faa  Maaneder  efter  tilintet- 
gjordes. I  Januar  r^Iaaned  var  i  St.  Petersborg  det  pragt- 
fulde Bryllup  blevet  fejret  mellem  den  mægtige  Czars  atten- 
aarige  Datter,  Storfyrstinde  Alexandra,  og  Kongens  Søstersøn, 
Prins  Frederik  af  Hessen.  Aristokratiet  i  Danmark  havde 
jublet  over  denne  fine  Forbindelse,  hvorimod  de  Liberale 
levende  havde  misbilliget  den  dynastiske  Tilknytning  til  det 
despotiske  Czarrige. 

Men  Kong  Kristian  var  overbevist  om,  at  der  ved  dette 
Ægteskab  var  foretaget  et  statskløgtigt  Skridt.  Kronprins 
Frederik  stod  nemlig  uden  Børn.  Uddøde  Kongehuset  paa 
Sværdsiden,  var  Prins  Frederik  af  Hessen  Arvingen.  Vel 
havde  det  russiske  Dynasti  Arveret  til  en  Del  af  Holsten; 
men  paa  hin  vilde  Herskeren  ved  Neva  sikkert  give  Afkald 
til  Fordel  for  Alexandra,  hvis  hun  som  Danmarks  Dronning 
skulde  komme  til  at  bestige  Tronen.  Saaledes  vilde  den 
danske  Stat  forblive  samlet,  og  det  var  netop  dette,  der  laa 
Kong  Kristian  stærkt  paa  Sinde,  især  overfor  Slesvigholstenernes 
Tendenser  til  at  tvedele  Monarkiet.  Det  var  de  statsretlige 
Tanker,  der  havde  sysselsat  Kong  Kristian ;  det  var  hans 
dynastiske  Drøm.  Men  alle  de  straalende  Forventninger,  han 
havde  knyttet  til  Brylluppet  i  St,  Petersborg,  skulde  briste 
som  en  farverig  Sæbeboble.  Den  smukke  FjTStinde  kom 
aldrig  til  at  betræde  dansk  Grund;  aldrig  fik  hun  Foden  sat 
over  Tærskelen  i  Palæet  i  Bredgade,  der  var  kjøbt  og  indrettet 
til  det  unge  Par.     I  Begyndelsen  af  August  bortreves  hun  af 

Døden.  Stor  var  Sorgen  i  Vinterpaladset  og  ved  det  danske 
Hof.  I  Badestedet  Wyck  paa  Vesterhavsøen  Føhr  overbragte 
den  russiske  Friherre  Meyendorf  Kongeparret  det  tunge  Bud- 
skab. 

Siden  korresponderede  de  to  Monarker  hyppig  med  hin- 
anden; den  barske  og  strenge  Czar  var  en  kjærlig  Familie- 
fader, der  trængte  til  at  give  sit  sørgende  Hjerte  Luft.  Kong 
Kristians  Sind  var  just  ikke  tilgængeligt  for  dybe  og  blide 
Familiefølelser,  men  i  dette  Tilfælde  var  der  et  dynastisk- 
politisk Moment  med  i  Begivenheden,  hvilket  han  berørtes 
personligt  af,  og  han  besvarede  derfor  de  kejserlige  Breve 
med   en  vis  Varme. 

Kongen  havde  kun  skrevet  nogle  faa  Linier,  da  han 
lagde  Pennen.  Han  støttede  et  Øjeblik  sit  smukke  Hoved 
med  det  fyldige  graa,  krøllede  Haar  paa  sin  venstre  Haand, 
hvorpaa  han  eftertænksom  rejste  sig.  Han  gik  hen  til  Vin- 
duet og  betragtede  Haven.  De  store  Bøgetræer  med  de  mæg- 
tige kuplede  Kroner  stod  der  i  deres  rodgule  Efteraarsdragt. 
Himlen  hvælvede  sig  blaagraa  over  dem;  af  og  til  hvirvlede 
en  kold  Luftning  vissent  Løv  hen  over  Plænen  neden  for 
Terrassen.  Der  hørtes  ingen  Spurvekvidder,  hvorimod  Krager 
og  Raager  saaes  flyve  hen  over  Trætoppene.  Naturen  havde 
et  vemodigt  Efteraarspræg ;  kun  Plænens  kraftige,  grønne 
Græs  og  dens  Bede  med  Begonier,  Asters,  Heliotroper  og 
Levkøjer,  spillende  i  røde,  hvide  og  gule  Farver,  bragte  lige- 
som et  duftende  Budskab   fra  den  svundne  Sommer. 

Kong  Kristians  Tanker  fængsledes  dog  ikke  af  dette 
Naturskue.  De  svævede  tværtimod  om  fra  Sted  til  Sted,  idet 
Minderne  fra  hans  og  Dronningens  stærkt  bevægede  Sommerliv 
efterhaanden  dukkede  op.  Fra  Badesæsonen  paa  Føhr,  under 
hvilken  Virtuosen  Kellermann  havde  ydet  ham  nydelsesrige 
Timer  ved  sit  sjælfulde  Violinspil  og  H.  C.  Andersen  havde 
skaffet  ham  stemningsfulde  Øjeblikke  ved  Oplæsning  af  sine 
humoristiske    dj^bsindige   Eventyr,    vendte    hans  Tanke    sig    til 

den  begejstrede  Modtagelse,  han  og  Dronning  Karoline  Amalie 
havde  faaet  i  de  slesvigske  og  jydske  Byer,  de  vare  dragne 
igjennem,  da  de  rejste  fra  Wyck  til  Boller  ved  Horsens. 
Han  mindedes  Troppesamlingen  ved  Hedensted,  hvor  halv- 
fjerde Tusinde  Mand  Infanteri,  Kavalleri  og  Artilleri,  under 
Kronprins  Frederiks  Overkommando,  havde  paraderet  for  ham 
og  Dronningen.  Officerer  og  Soldater  havde,  inspirerede  af 
Kongens  intelligente  Ydre  og  henrevne  af  Karoline  Amalies 
majestætiske  Skjønhed,  givet  deres  Følelser  Udtryk  i  en  be- 
gejstret Hyldest.  Samme  Stemning  havde  hersket  hos  de 
Indbudne  paa  Boller,  hvor  Kongen  lige  efter  havde  fejret  sin 
58aarige  Fødselsdag.  Det  var  disse  IMinder,  der  nu  gik 
gjennem  Kongens  Bevidsthed,  og  hertil  sluttede  sig  saa  Er- 
indringerne om  de  Ovationer,  der  vare  bragte  ham  paa  Hjem- 
rejsen i  Odense  og  for  nogle  faa  Aftener  siden  i  det  kgl. 
Theater.  Særlig  ihukom  Kongen  disse  to  Linier  i  Johan 
Ludvig  Heibergs  Velkomstsang: 

.,Dit  Scepter  med  Danemarks  Hjerter  i  Pagt 
Vil  skjænke  dets  Løver  urokkelig  Magt.*' 

Det  Hele  havde  været  skjønt  og  opløftende,  men  alligevel 
var  Kongen  nu  alvorlig  og  mismodig  stemt.  Ikke  blot  havde 
hans  Beregninger  med  Hensyn  til  det  russiske  Parti  oplost  sig 
til  Intet,  men  han  frygtede  tillige  for,  at  Kronprinsens  Ægte- 
skab med  Prinsesse  Karoline  Mariane  af  Mecklenborg-Strelitz 
skulde  briste.  Kronprinsessen  havde  i  Begyndelsen  af  Maj 
begivet  sig  til  sine  Forældres  Hof  og  gjorde  ikke  Mine  til  at 
ville  vende  tilbage.      Dette  berørte  Kongen    højst   ubehageligt. 

Kort  Tid  efter  traadte  en  Lakaj  ind  i  Kabinettet, 
bærende  en  Sølvbakke,  hvorpaa  stod  en  Kaffekande,  et  Par 
Kopper  og  en  Porcellænstallerken,  hvis  Indhold  var  skjult  af 
et  ornamenteret  Pletlaag.  Han  satte  Bakken  paa  et  lille 
Bord  i   et   Hjørne  af  Kabinettet.     Kongen  vendte  sig  om,   idet 

hans  Tanker  med  Et  forlod  Fantasiens  Erindringsbilleder  og 
gik  tilbage  til  den  materielle  Virkelighed. 

„Stendrup,"  sagde  han,  „der  er  en  Ting,  jeg  maa  anke 
over. " 

„Jeg  er  lutter  Øre,  Deres  Majestæt." 

„I  de  sidste  Par  Nætter  har  Postejerne  paa  Bprdet  ved  Siden 
af  min  Seng  været  for  varme.  De  maa  dæmpe  Varmeapparatet 
lidt  mere.  Jeg  er  dernæst  kjed  af  Brisler;  vil  De  sørge  for, 
at  Postejerne  bliver  fyldte  med  Østers.  De  veed,  at  mit 
Natmaaltid  er  Betingelsen  for,  at  jeg  igjen  kan  falde  i  Sovn, 
naar  jeg  vaagner  op." 

„Deres  Majestæts  Befaling  skal  blive  opfyldt." 

„Lad  mig  se,   hvad  Tallerkenen  indeholder." 

Lakajen  rakte  den  frem  mod  Kongen,  idet  han  borttog 
Laaget.      Fire  Stykker  Smørrebrød  med  fint  Paalæg  viste  sig. 

„Hvem  har  valgt  dette  Paalæg?"   spurgte  Kongen. 

„Det  har  i  den  sidste  Uge  Køkkenmester  Casadaban 
selv." 

„Nuvel,  Stendrup,  vil  de  bringe  Vedkommende  Under- 
retning om,  at  jeg  ønsker  mere  Variation  i  Valget.  Denne 
evindelige  bøhmiske  Fasan  og  dette  lauenborgske  Vildsvine- 
kjød  kjeder  mig." 

„Forhaabentlig  vil  Kjøkkenet  herefter  bedre  forstaa  at 
træffe  Deres  Majestæts  Smag." 

„Gid  Casadaban  maa  blive  heldigere  inspireret.  Det  er 
jo  iøvrigt  en  bekendt  Sag,  at  jeg  i  Kjøkken-Spørgsmaalet  er 
anlagt  paa  det  Frugale;  jeg  er  nøjsom." 

Lakajen  bejaede  det,  idet  han  dog  havde  vanskeligt  ved 
at  undertrykke  et  lille  Smil. 

„Men  jeg  maa  have  Forandring,  megen  Forandring  i 
mit  gastronomiske  Klaviatur." 

Kongen  lo  ad  dette  billedlige  Udtryk,  hvilket  han  med 
en  Opfinders  Selvfølelse  fandt  fortræffeligt. 

„Er  Posten  kommen  Stendrup?" 

„Den  indtraf  lige  i  dette  Øjeblik." 

Lakajen  fjernede  sig  for  at  hente  den.  Kongen  skjæn- 
kede  sig  imidlertid  en  Kop  Kaffe,  som  han  forsynede  rigelig 
med  Sukker  og  tyk  Fløde.  Faa  Øjeblikke  efter  vendte 
Stendrup  tilbage  med  Aviserne  og  nogle  Breve,  som  han 
lagde  paa  Mahognibordet  midt  i  Kabinettet.  Iblandt  hine 
vare  Oppositionsbladet  „Fædrelandet"  og  Vittighedsbladet 
„Korsaren",  fremdeles  det  konservative  engelske  Organ  „Mor- 
ning Post"  og  det  franske  „Charivari",  Forbilledet  for  „Kor- 
saren". 

„Er  der  Noget  at  bemærke  om  disse  Breve?"  spurgte 
Kongen. 

„Fire  af  dem  ere  blevne  lagte  ind  hos  Svejtseren;  men 
det  femte  overraktes  mig  i  Aftes  af  en  mørkklædt,  tilsløret 
Dame." 

Kongen  afficeredes  af  denne  Meddelelse  og  hørte  til  med 
spændt  Opmærksomhed. 

„Jeg  vægrede  mig  først  ved  at  modtage  Brevet,"  vedblev 
Stendrup,  „m.en  hun  bad  mig  indtrængende,  om  jeg  snarest 
muligt  vilde  lade  det  komme  Deres  Majestæt  i  Hænde.  Kon- 
gen,  tilføjede  hun,  vilde  sikkert  rose  mig,  hvis  jeg  gjorde  det." 

Kongen  tog  hurtig  Brevet  fra  Lakajen.  „De  kan  fjerne 
Dem." 

Saa  snart  Kong  Kristian  var  alene,  aabnede  han  skynd- 
somst Brevet.  Det  var  fra  den  fjidige  otte  og  tyveaarige 
Blondine,  hvem  han  kaldte  Donna  Leonia.  Hun  erklærede 
i  et  Par  Linier,  skrevne  med  Diamantskrift,  at  hun  med  den 
mest  brændende  Lyst  vilde  følge  efter  Kongen  til  den  paa 
Jægerspris  fastsatte  Jagt.  Hun  afventede  Ordre  i  Lyngbj' 
Kro,  hvor  hun  havde  skrevet  sig  i  Bogen  med  Navnet  Enke- 
madam Dido  Rejersen.  Kongen  smilede  bifaldende,  foldede 
Brevet  sammen  og  trak  en  Skuffe  i  Skrivebordet  ud.  I 
denne  var  der  et  hemmeligt  Rum,  i  hvilket  han  lagde  Brevet. 
Derpaa  gik  han  hen  til  det  lille  Bord,  satte  sig,  og  medens 
han  drak  Kaffen  og  spiste  Tallerkenens  Indhold,  gennemløb 
han  flygtig   „Korsaren"    og   „Charivari".      Af  og    til    saa    han 

op     til    Uhret.       Han     ventede     med     en     vis    Utaalmodighed 
Kronprinsens  Ankomst. 

II. 

I  Kronprins  Frederiks  Palæ  i  Odense  herskede  der  stærk 
Bevægelse,  thi  Hs.  kgl.  Højhed  var  kaldet  til  Kongen  paa 
Sorgenfri,  og  han  skulde  derefter  begive  sig  til  Udlandet. 
Man  havde  travlt  med  Forberedelserne  til  Afrejsen. 

Aldrig  havde  Kronprinsens  Tilværelse  været  saa  rig  paa 
Omskiftelser  som  i  dette  Aar  1844.  Han  havde  som  en 
Fugl  flagret  om  paa  Land  og  So.  I  Begyndelsen  af  Maj 
havde  han  om  Bord  i  Dampskibet  „Ægir"  ledsaget  sin  Ge- 
malinde, Kronprinsessen,  til  Rostock,  og  derfra  til  hendes 
Forældre  i  Xeu  Strelitz.  Næppe  var  han  vendt  tilbage,  for 
han  indskibede  sig  i  Fregatten  „Gefion",  der  forte  ham  til 
Skotland  og  Færøerne,  fra  hvilke  sidste  han  vendte  tilbage 
med  Korvetten  .,Flora".  Aldrig  saa  snart  havde  denne  igjen 
kastet  Anker  paa  Kjøbenhavns  Rhed,  før  Hs.  kgl.  Højhed 
atter  fløj  over  Rostock  til  Neu  Strelitz,  hvorfra  han  over 
Brunsvig  og  Hannover  fulgte  med  Kronprinsessen  til  Badet 
Pyrmont.  Paa  Hjemturen  kjorte  han  ad  Kristian  den  Otten- 
des Østersobane  fra  Altona  til  Kiel,  hvorfra  han  med  „Ægir" 
sejlede  til  Snoghøj.  Nu  oprandt  de  krigersk  bevægede  Dage, 
da  han  var  kommanderende  General  under  Militærmanovrene 
ved  Hedensted,  Dage,  der  dog  ikke  alene  vare  viede  Mars,  men 
ogsaa  Bakkus.  Denne  sidste  klassiske  Guddom  havde  han 
dyrket  sammen  med  et  skiftende  Selskab  af  Officerer,  og 
Templet,  hvori  Bakkanalierne  holdtes,  var  Ussinggaard,  hvor 
han  havde  opslaaet  sit  Hovedkvarter.  Derefter  havde  han  i 
Odense  paa  sin  36aarige  Fødselsdag  den  6.  Oktober  mod- 
taget Kongen  og  Dronningen  som  Gjæster,  da  disse  vare  paa 
Hjemturen  fra  Boller.  Kronprinsens  Liv  i  Odense  hengik 
med  Udflugter  til  Frederiksgave  og  smaa  Konvivier  i  Palæet, 
der  i  Reglen  trak  langt  ud  paa  Natten. 

For  nylig  havde  Kronprinsen  modtaget  et  Brev  fra  Kon- 
gen, hvori  denne  overdrog  ham  en  Mission  til  det  preussiske 
Hof.  Men  forinden  Rejsen  tiltraadtes,  ønskede  Kongen,  at 
Kronprinsen  skulde  komme  til  Sorgenfri,  da  han  yderligere 
havde  Noget  at  tale  med  ham  om.  Hs.  kgl.  Højhed  havde 
aabnet  Brevet  med  en  vis  Spænding,  da  han  var  vant  til  at 
modtage  faderlige  Formaninger  ad  den  Vej.  Nu  blev  han 
vel  beroliget  af  Indholdet,  dog  kun  til  Dels,  thi  det  Noget, 
hvorom  der  yderligere  skulde  forhandles,  kunde  jo  være  noget 
Slemt.  Siden  Manøvrerne  ved  Hedensted  havde  han  nemlig 
Adskilligt  paa  sin  Samvittighed. 

Det  var  Eftermiddag,  henved  Kl.  6,  Mørket  begyndte  at 
falde  paa.  Kronprinsen  ringede  paa  Kammertjeneren,  der  et 
Øjeblik  efter  indfandt  sig  i   Kabinettet. 

., Hjælp  mig  Kjolen  af.  Løjtved,  og  hent  mig  min  blaa 
Militærfrakke  og  min  røde  Fez." 

Kammertjeneren  gik  ind  i  Soveværelset  og  vendte  tilbage 
med  de  to  Klædningsstykker.  Da  Kronprinsen  havde  faaet 
Frakken  paa  og  sat  Fezen  paa  sit  Hoved,  udbrød  han:  „Tag 
mig  den  store  Merskumspibe.  Stop  den,  tænd  den,  men  tør 
Mundspidsen  godt  af." 

Da  Løjtved  havde  rakt  Kronprinsen  Piben,  kastede  Hs. 
kgl.  Højhed  sig  paa  Chaiselonguen  og  udstødte  store  Damp- 
skyer. Som  Kronprinsen  laa  der  med  sin  Fez  og  sin  Pibe^ 
mindede  han  snarere  om  en  tyrkisk  Pascha  end  om  en  dansk 
Tronarving. 

En  Lakaj  traadte  ind  og  tændte  Lysekronen  og  Lam- 
perne paa  Skrivebordet. 

Kammertjeneren  sendtes  ud  til  Adjudant  Bibov,  med 
hvem  Kronprinsen  ønskede  at  tale. 

Medens  Hs.  kgl.  Højhed  laa  udstrakt  paa  Chaiselonguen^ 
gik  hans  Tanker  saa  vide  omkring.  De  dvælede  først  ved 
en  lystig  Scene,  der  havde  fundet  Sted  for  nogle  Aftener 
siden.  Han  havde  indbudt  en  Del  af  Officererne  ved  Jæger- 
korpset i  Nyborg    og   ved   Dragonregimentet    i  Odense    til    en 

lille  Underholdning.  Det  Millerske  Skuespillerselskab  var 
netop  den  Gang  i  Byen,  og  ved  dette  fandtes  to  unge  Piger, 
Amanda  Vorbasse  og  Regine  Pudelmeier,  der  Begge  havde 
været  Elever  ved  det  kgl.  Theaters  Ballet  og  nu  henrev 
Løverne  i  Odense  ved  deres  groteske  Dans.  Disse  To  havde 
Kronprinsen  tilsagt  til  at  danse  for  Selskabet  efter  Theater- 
forestillingen.  Havesalen,  hvis  Kroner  og  Lampetter  vare 
tændte,  straalede  i  det  klareste  Lysskjær;  Selskabet,  der  var 
klædt  civil,  sad  i  en  Halvkreds  med  Kronprinsen  inderst.  En 
af  Byens  Musiklærere  spillede  paa  et  Flygel,  der  var  stillet  i 
et  Hjørne  af  Salen. 

Paa  et  Vink  af  Kronprinsen  begyndte  Forestillingen. 
Fløjdørene  til  et  Sidekabinet  aabnedes.  Musikeren  faldt  ind 
med  en  Hornpipe.  Amanda  og  Regine  ilede  med  hinanden 
ved  Haanden  ind  i  Salen,  klædte  i  Matrosdragt:  kort  blaa 
Trøje  og  hvide  Benklæder.  Midt  i  Salen  stansede  de,  nejede 
svingende  med  de  runde,  blanke  Hatte  for  Kronprinsen  og 
dansede  nu  saa  drastisk  som  vel  muligt  den  bekendte  Matros- 
dans. Skjønhedslinien  blev  unægtelig  adskillige  Gange  langt 
overskreden,  men  der  var  Humør  og  Fart  i  det  Hele,  og 
under  bifaldende  Latter  fra  hele  det  distingverede  Publikum 
trak  de  sig  tilbage  med  de  samme  Gestus  som  ved  Indtræ- 
delsen. 

Det  var  denne  Scene,  Kronprinsen  just  nu  kom  til  at 
tænke  paa;  han  gav  sig  til  at  skoggerle  — ;  men  med  Et 
holdt  han  inde.  Et  andet  Billede  dukkede  nu  pludselig,  lige 
som  fra  Sjælens  Dyb,  op  i  hans  Erindring.  Han  mindedes, 
hvorledes  han  samme  Aften  efter  det  lystige  Symposion  oven- 
paa  Balletforestillingen  havde  afvist  al  Ledsagelse  og  med  en 
Armstage  i  Haanden  begivet  sig  til  sine  Værelser.  Men  han 
tog  fejl  af  Vejen  og  kom  ind  i  sin  GemaHndes  Kabinet. 
Lyset  faldt  paa  hendes  Portræt;  han  stansede,  det  forekom 
ham,  at  Prinsessen  betragtede  ham  med  et  strengt  Blik  og 
med  et  Udtryk  i  Ansigtet,  som  om  hun  vilde  sige;  „Frederik, 
jeg    følger  Dig    i  Tanken,    med  Sorg,    her    i    Neu    Strelitz!" 

Dette  Indtryk  havde  lige  som  et  Lyn  slaaet  klarende  gjennem 
hans  omtaagede  Bevidsthed.  Han  nærede  i  sit  Hjertes 
Inderste  Hojagtelse  for  sin   Hustru, 

Kronprinsen  havde  en  livlig  Fantasi,  i  hvilken  det  ene 
Billede  afløste  det  andet,  med  skiftende  Stemninger.  I  dette 
Nu  slog  hans  levende  Lystighed  om  til  Alvor.  Han  rejste  sig  i 
samme  Øjeblik,  hængte  Piben  fra  sig  og  gik  op  og  ned  ad 
Gulvet  med  korslagte  Arme   og  sænkede  Blikke. 

Just  da  dette  psykiske  Omslag  fandt  Sted,  stod  Kammer- 
junker Bibov  foran  Kabinettets  Dor. 

„De  vil  sikkert  have  Fornøjelse  af  at  tale  med  Kron- 
prinsen i  Aften,"    sagde  Lakajen. 

„Hvorfor  i  Aften  mere   end   sædvanlig?"     spurgte  Bibov. 

„Jo,  for  Hs.  kgl.  Hojhed  er  i  Perlehumør.  For  et 
Sekund  siden  hørte  jeg  ham  le  af  fuld  Hals." 

Bibov  traadte  ind  i  Kabinettet.  Han  bukkede,  men 
Kronprinsen  lod,  som  om  han  ikke  bemærkede  hans  Ankomst. 
Hs.  kgl.  Højhed  var  tilsyneladende  fordybet  i  Tanker;  han 
gik  hen  til  Skrivebordet,  støttede  sig  med  venstre  Haand  til 
dette  og  stirrede  ned   for  sig. 

Adjudanten  betragtede  ham  med  en  vis  Forbavselse. 
Efter  Lakajens  Udsagn  havde  han  nemlig  været  forberedt 
paa  at  træffe   Hs.   kgl.   Højhed  i   en  helt  anden  Stemning. 

Endelig  rettede  Kronprinsen  sig.  „God  Aften,  Bibov," 
sagde  han;  .,tag  Plads,  medens  jeg  skriver  et  Brev  til  Kongen. 
Det  skal  De  overbringe  Hs.  Majestæt;  for  De  er  en  Mand, 
hvem   jeg  trygt  kan  betro  Statssager." 

Kammerjunker  Bibov  takkede  tavs  med  et  Buk  og  satte 
sig.  Kronprinsen  tog  Plads  ved  Skrivebordet  og  skrev  et 
Par  Linier  til  Kongen,  i  hvilke  han  meddelte  denne  Dag  og 
Time  for  sin  Ankomst  til  Sorgenfri.  Der  var  den  Gang  Hof- 
sorg, hvorfor  han  forseglede  Brevet  med  sort  Lak.  Han  rejste 
sig  og  rakte  det  til  Adjudanten. 

., Senest  i  Morgen  begiver  De  Dem  paa  Vej."  Med  en 
mørk  Mine  fæstede  Kronprinsen    sit    Blik    paa  Bibov    og    ud- 

brød:  „De  aner  ikke,  hvor  mange  Sorger  der  kan  ligge  paa 
et  kongeligt  Hjerte."  Her  pegede  Hs.  kgl.  Hojhed  paa  sit 
Bryst.  „Usigelige  politiske  Bekymringer  og  søvnløse  Nætter 
er  ogsaa  en  Tronarvings  Lod." 

„Jeg  er  rigtignok  ikke  inde  i  Situationen  for  jåjeblikket," 
svarede  Bibov;  „men  jeg  troer  alligevel  at  kunne  føle  med 
Deres  kgl.  Højhed.  Deres  Befaling  skal  blive  bragt  til  Ud- 
førelse. " 

„Jeg  stoler  paa  Dem."  Med  et  naadigt  Smil  rakte 
Kronprinsen  ham   Haanden  til  Afsked. 

Da  Adjudanten  var  gaaet,  ringede  Kronprinsen  paa 
Kammertjeneren. 

„Løjtved,"  sagde  han,  „jeg  vil  spise  her  i  Kabinettet  i 
Aften.  De  forstaaer  mig,  jeg  vil  ikke  forstyrres  af  Nogen. 
Jomfru  Louise  Rasmussen  souperer  med  mig.  En  lille  tete 
a  tete;   det  bliver  kongeligt  .  .  .   gemytligt!" 

„Sikkert  gemytligt,"  svarede  Kammertjeneren  og  trak 
sig  tilbage. 

Saaledes  illustrerede  Hs.  kgl.  Højhed  Udsagnet  til  Bibov 
om  sine  søvnløse  Nætter  i  Fædrelandets  Tjeneste! 


in. 

Den  21.  Oktober  ved  Morgengry  forlod  Kronprins  Fre- 
derik Palæet  i  Odense.  Han  var  ledsaget  af  sin  Hofmarskal, 
Kammerherre  V.  Oxholm,  og  Adjudanten,  Kammerjunker 
Irminger.  Blandt  de  medfølgende  Funktionærer  notere  vi  her 
blot  Kammertjener  Løitved.  Vejret  var  koldt  og  uroligt. 
Hestene  førte  i  skarpt  Trav  Landaueren  til  Nyborg,  hvorfra 
Dampskibet  „Kiel"  bragte  de  Rejsende  til  Korsør.  Om  Af- 
tenen ankom  Kronprinsen  til  Kristiansborg  Slot,  i  hvis  nord- 
lige Fløj  han  havde  sine  Værelser.  I  flyvende  Fart  og  med 
hyppigt  Hesteskifte  var  det  gaaet  gjennem  Sjælland.  Alt  var 
af  tidligere  afrejste  Betjente  blevet  indrettet  til  hans  Modtagelse. 
Kort  efter  at  han   havde  afført  sig  Rejsedragten,   meldte  Kap- 

tajnlojtnant  E.  Suenson  sig  til  Audiens.  Han  var  Chef  for 
Dampskibet  „Ægir'-  og  ønskede  at  vide,  til  hvilket  Tidspunkt 
Hs.  kgl.  Højhed  havde  bestemt  Afrejsen.  Kronprinsen  modtog 
ham  med  forekommende  Venlighed.  „I  Morgen  Eftermiddag 
Kl.  4  letter  vi.  Kaptajnløjtnant,"  svarede  Kronprinsen.  Kort 
efter  indfandt  Kongens  Adjudant,  Kommandørkaptajn  Zahrt- 
mann  sig.  Han  skulde  ledsage  Kronprinsen  til  Stettin,  men 
vilde  forinden  gjøre  ham  sin  Opvartning.  Formaalet  for  hans 
Rejse  vilde  Hs.  Majestæt  selv  meddele  Kronprinsen.  Denne 
vexlede  høflig,  men  koldt  et  Par  Ord  med  Adjudanten.  Der- 
med var  Audiensen  til  Ende.  Kronprinsen  lod  sig  derefter 
servere  kold  Andesteg  og  The  i  sit  Kabinet.  Efter  Souperen, 
i  hvilken  kun  Irminger  deltog,  lod  han  sig  bringe  et  stort 
Glas  varm  Rodvinspunsch  og  tændte  sig  en  Cigar  af  Mærket 
„Morenito.'-  Saa  snart  Irminger  havde  forladt  ham,  gik  han 
hen  til  en  Sekretær,  lukkede  en  Skuffe  op  og  fremtog  Paul 
de  Kocks  Roman  „Grisetten  Jenny",  i  Oversættelse.  Med 
denne  Lekture  fik  han  de  sildige  Aftentimer  til  at  gaa.  En- 
delig indfandt  Søvnen  sig.  Hs.  kgl.  Højhed  hørte  i  Nattens 
Stilhed  Vægterne  raabe  ved  Gammelstrand.  Han  lukkede 
Bogen,  traadte  hen  til  Vinduet  og  lod  sit  trætte  Blik  hvile 
paa  det  af  Tranlygter  svagt  belyste  Kjøbenhavn.  Derefter 
begav  han  sig  til  sit  Sovekabinet. 


IV. 

Da  Kronprinsen  den  følgende  Morgen  traadte  ind  i  sit 
Arbejdsværelse,  forefandt  han  paa  Skrivebordet  en  Billet  fra 
Prins  Bentheim.  Denne  udbad  sig  Æren  af  at  maatte  hilse 
paa  Kronprinsen  og  tilføjede,  at  han  vilde  prise  sig  Ij^kkelig, 
hvis  det  blev  ham  tilladt  at  ledsage  Hs.  kgl.  Højhed  til 
Sorgenfri.  Bentheim  havde  den  foregaaende  Aften  været  til 
Spilleselskab  hos  Arveprins  Ferdinand.  Spillet  var  trukket 
langt  ud  paa  Natten;  Bentheim  havde  tabt  mange  Penge,  og 
hans  Humør  var  gaaet  ned  under  Nulpunktet,    skjøndt  Arve- 

prinsen  havde  søgt  at  holde  hans  gode  Lune  oppe  ved  at 
brænde  den  ene  „Mutterwitz"  af  efter  den  anden.  Af  Ox- 
holm,  der  deltog  i  Spillepartiet,  havde  han  faaet  at  vide,  at 
Kronprinsen  næste  Formiddag  skulde  kjøre  til  Sorgenfri.  Da 
Bentheim  var  kommen  til  sin  Bolig,  Kongens  Palæ  paa 
Amalienborg,  havde  han  strax  skrevet  den  nævnte  Billet  og 
paalagt  Lakajen  at  besørge  den  tidlig  om  Morgenen  til  Kri- 
stiansborg. 

Bentheim  fik  sin  Anmodning  opfyldt.  Han  sad  ved 
Siden  af  Kronprinsen  i  Kalechen^  der  hurtig  rullede  hen  ad 
Lyngby  Vejen,  tidlig  Formiddag.  Vejret  var  raakoldt,  og 
Himlen  overtrukken,  saaledes  som  det  skildredes  i  denne 
Fortællings  Beg^y-ndelse,  da  vi  aflagde  Visit  hos  Kong  Kristian 
paa  Sorgenfri.  Kronprinsen  var  længe  tavs,  han  syntes  at 
være  i  Graavejrsstemning ;  Bentheim  havde  et  Par  Gange  for- 
gæves søgt  at  indlede  en  Samtale. 

„Prins  Bentheim,'"  udbrød  han  pludselig,  „veed  De, 
hvormed  jeg  har  beskæftiget  mig  stærkt  i  den  sidste  Tid?" 

„Nej,"   lød  Svaret  spørgende. 

„Med  genealogiske  Studier." 

„Ah,  Deres  kgl. ,  Højhed  vil  altsaa  følge  i  det  af  Enke- 
dronning Marie  anviste  Spor?" 

„Netop.  Enkedronningen  har  selv  opfordret  mig  dertil, 
nej,  hun  har  snarere  indtrængende  bedt  mig.  Hun  sagde,  at 
jeg  ligefrem  havde  et    forbavsende  Talent    for    det  Studium!" 

Bentheim  saa  forbavset  paa  Kronprinsen,  thi  han  vidste, 
at  denne  i  en  Aarrække  ikke  havde  talt  med  Enkedronningen. 
„Husker  Deres  kgl.  Højhed  ikke  fejl?"  spurgte  han,  „Var 
det  ikke  Gehejmearkivar  Holten,  der  udtalte  sig  saaledes  for 
Dem  paa  Kongens  Fødselsdag  ifjor?"  tilføjede  han  med  et 
sarkastisk   Smil. 

Kronprinsen,  der  mærkede,  at  hans  Sidemand  betragtede 
Fortællingen  som  en  slet  og  ret  Plade,  blev  ærgerlig. 

„Skal   jeg    egentlig    sige  Dem,    Prins  Bentheim,    hvorfor 

jeg  er  bleven   Genealog?" 

„Nu  vel  da-" 

.,  Fordi  jeg  vil  sætte  mig  ind  i  Deres  Durchlauchtigheds 
Slægtskabsforhold  og  maaske  skrive  Deres  berømmelige  Fa- 
milies Historie,  som  i  det  Mindste  Ingen  i  Fyens  literære 
Selskab  har  den  Ære  at  kjende.  De  er  baade  dansk  General- 
major og  Storkors  og  det  er  en  stor  Skam,  at  Deres  Bedrifter 
er  skjult  for  Verden.'* 

Bentheim  lod  Spydigheden  gaa  hen  over  sig  og  ytrede 
rolig:  „Det  skal  være  mig  en  Fornøjelse  at  læse  Værket." 
Han  gik  derefter  over  til  at  omtale,  at  Kongen  de  følgende 
Dage  skulde  holde  Jagt  paa  Jægerspris.  Et  stort  Selskab  var 
indbudt,  deriblandt  Arveprins  Ferdinand,  Landgreven,  Prins 
Frederik  af  Hessen  og  Hs.  Durchlauchtighed,  Prins  Kristian 
af  Gliicksborg.  Medens  Kronprinsen  hørte  opmærksomt  paa 
ham,   kjørte  Kalechen  op   foran  Hovedbanen  til  Sorgenfri  Slot, 


,,Hs.  kgl.  Højhed  Kronprinsen!"  meldte  Adjudanten 
'Kong  Kristian.  Denne  rejste  sig,  rakte  sin  indtrædende  Søn 
Haanden  og  opfordrede  ham  til  at  tage  Sæde  i  Sofaen.  De 
satte  sig  hver  i  sit  Hjørne.  Først  spurgte  Kongen  om,  hvor- 
ledes Rejsen  fra  Odense  til  Kjobenhavn  havde  været;  dernæst 
forhørte  han  sig  om  Biskop  Fabers,  Stiftsamtmand  Bardenfleths 
og  flere  andre  f^^enske  Notabiliteters  Befindende.  Kongen 
havde  fra  sin  Tid  som  Guvernør  paa  Fj^en  en  meget  talrig 
Kreds  af  Bekendte,  og  hver  Gang  Kronprinsen  kom  tilrejsende 
fra  Odense,  underholdt  han  sig  med  ham  om  flere  af  hine, 
men  i  Reglen  fik  han  ganske  overfladiske  Svar  paa  sine 
Spørgsmaal. 

„Du  har  af  mit  Brev,  Frederik,  seet,  at  jeg  har  tiltænkt 
Dig  en  Mission   til  det  preussiske  Hof." 

„Det  har  jeg,  og  hvori  bestaaer  den?"  spurgte  Kron- 
prinsen,   hvis    Blikke    søgte    flygtig   ud    mod    Haven,    hvor    en 

Hund  just  gjøende  foer  efter  en  Kat,  der  med  lynsnar  Fart 
klatrede  op  i  et  Træ. 

Kongen  bemærkede  Kronprinsens  Fraværelse.  „Hør  mig 
nu  med  udelt  Opmærksomhed,"  vedblev  han.  „Rigets  Vel- 
færd kræver  det,  og  næst  mig  har  Du  ^Forpligtelsen  til  at 
varetage  hint." 

„Jeg  er  lutter  Øre,"    v^ar  Svaret. 

„Da  jeg  i  Juni  ifjor  besøgte  Kong  Frederik  Vilhelm  paa 
Riigen,  indbød  jeg  ham  til  et  Besøg  i  Kjøbenhavn.  Han 
modtog  min  Indbydelse,  og  vi  har  korresponderet  derom. 
Han  stillede  sin  Visit  i  Udsigt  dette  Efteraar,  men  gav  dog 
ikke  noget  bindende  Tilsagn.  Imidlertid  har  jeg  ladet  Hof- 
marskallen indrette  Kristian  den  Syvendes  Palæ  paa  Amalien- 
borg til  hans  Modtagelse  og  træffe  Foranstaltninger  til  at  faa 
hans  Følge  anbragt.  Her  i  dette  Brev"  —  Kristian  den 
Ottende  rejste  sig  og  tog  fra  Skrivebordet  et  forseglet  Brev, 
som  han  viste  Kronprinsen  og  derefter  lagde  fra  sig  —  „har 
jeg  gjentaget  min  Indbydelse  til  Hs.  Majestæt  og  stillet  „Ægir" 
til  hans  Disposition  i  Tilfælde  af,  at  han  maatte  behage  at 
sejle  med  det.  Kommandørkaptajn  Zahrtmann  er  om  Bord 
og  skal  da  fungere  som   hans  Kavaler." 

„Jeg  skal  da  overrække  Kongen  Brevet  —  som  ydre  An- 
ledning til  Besøget  ved   Hoffet   i  Berlin?"    sagde  Kronprinsen. 

„Netop.  Du  ved  ikke,  hvor  megen  Vægt  jeg  lægger 
paa  et  venskabeligt,  personligt  Forhold  til  Kong  Frederik 
Vilhelm  i  disse  Tider,  især  siden  Slægtskabsbaandet,  der  ved 
Frederiks  Ægteskab  knjrttedes  med  Czar  Nikolaus,  bristede  i 
August.  Frederik  Vilhelms  Venskab  er  mig  et  Led  i  min 
Politik.  Har  jeg  Kongen  af  Preussen  paa  min  Side,  vil  de 
slesvigholstenske  Separationsbestræbelser  ikke  kunne  finde 
noget   gunstigt  Terræn    ved   Hoffet    i  Berlin.      Forstaaer  Du?" 

„Ja,  det  staaer  da  klart  for  den  jævneste  Forstand," 
svarede  Kronprinsen.  „Xaar  Kongen  af  Danmark  virkelig 
har  Preusserkongen   til  Ven,    saa  ligger  der    deri   en   Modvægt 

mod  Hertugen  af  Augustenborgs  Planer.  Disse  gaaer  just 
ud  paa  at  vinde  Kong  Frederik  Vilhelm  for  Slesvigholstei- 
nismen." 

„Rigtigt!  Jeg  onsker  derfor  at  kunne  influere  nærmere 
paa  Hs.  preussiske  Majestæt.  Du  maa  da  under  dit  Besøg 
i  Berlin  udfolde  hele  din  Elskværdighed  for  at  bevæge  Kon- 
gen til  at  komme  hertil,  men  hvor  indtrængende  Du  frem- 
sætter din  Anmodning,  maa  det  dog  gjøres  med  Bevarelsen 
af  den  kongelige  Anstand." 

„Elskværdighed  og  Anstand,"  gjentog  Kronprinsen,  „er 
just  de  Egenskaber,  jeg  skal  beflitte  mig  paa.  Jeg  vil  haabe, 
at  jeg  faar  nogle  gode  Indskydelser.  Fortuna  plejer  at  staa 
mig  bi.  Jeg  haaber,  at  jeg  skal  kunne  bevæge  Kongen  til 
at  komme.  Men  Du  skrev  i  Brevet  til  mig,  Fader,  at  der 
foruden  Rejsen  til  Berlinerhoffet  var  noget  Andet,  Du  vilde 
tale  med  mig  om.      Hvad   er  det?" 

„Det  er  en  anden  Sendelse,  men  af  langt  større  Vig- 
tighed, særlig  for  Dig  selv,  end  den  første.  Hvad  enten  Du 
faar  Hs.  preussiske  Majestæt  til  at  rejse  eller  ikke,  saa  skal 
Du  begive  Dig  til  Neu  Strelitz,  for  at  bevæge  Din  Hustru, 
Kronprinsesse  Mariane,  til  at  vende  tilbage  med  Dig  og  leve 
ved  Din  Side  i  Odense.  Du  maa  bevæge  hende  dertil.  Hvo 
veed,  maaske  kan  Dit  Ægteskab  en  Gang  blive  af  afgjørende 
Bet^'dning  for  Arvefølgen,  en  mandlig  Arving  vilde  være  det 
mægtigste  Sammenknytningspunkt  mellem  Rigets  Dele.  Dog, 
herom  ikke  mere,  vi  veed  jo  ikke  i  den  Retning,  hvad  Frem- 
tiden kan  føre  med  sig."      Her  tav  Kongen. 

Kronprinsen  slog  Øjnene  ned,  strøg  Guldringen,  Kron- 
prinsessen havde  givet  ham,  af  sin  Finger  og  syslede  nogle 
Øjeblikke  med  den.  „Jeg  forstaaer  Dig  godt.  Fader.  Du 
rører  der  igjen  ved  en  Sag,  som  Du  i  de  faa,  fortrolige  Øje- 
blikke, Du  skjænker  mig,  nogle  Gange  har  slaaet  paa.  Du 
har  sagt,  at  i  den  højere  Politik  gaaer  Statens  Interesser 
forud  for  alle  andre  Hensyn,  som  ellers  Religion  og  Moral 
gjør  til  en  bydende  Pligt.      Jo,    det  har  Du  sagt;    og    da  Du 

staaer  langt  over   mig    i  Kløgt,     saa    har    jeg    allerede    i    den 
Retning  fulgt  Din  Forskrift.   ...   Du  veed  det." 

„Der  er  sarte  Felter,  hvor  der  maa  handles  med  den 
største  Finhed,  Diskretion  og  Kløgt,"  sagde  Kongen,  „hvis 
et  heldigt  Resultat  skal  opnaaes." 

„Ja,  det  er  rigtigt,"  svarede  Kronprinsen.  „Men  jeg 
maa  ledes  af  et  lykkeligt  Instinkt,  naar  jeg  skal  kunne  op- 
træde saaledes.  Og  jeg  maa  da  helst  naa  mit  Maal  i  en 
Fart,  thi  jeg  kan  ikke  holde  mig  længe  i  Rollen.  Dog,  det 
er  Statsbetragtninger,  om  jeg  maa  bruge  Udtrykket.  Jeg 
adlyder  naturligvis  din  Befaling,  Fader,  og  rejser  til  Xeu 
Strelitz,  men  jeg  venter  mig  ikke  noget  heldigt  Udfald  af 
den  Sendelse.  Jeg  indrømmer,  at  jeg  maaske  ikke  altid  har 
iagttaget  Dekorum  overfor  Kronprinsessen;  men  hun  maa 
have  følt,  at  jeg  nærer  Højagtelse  for  hende!  Hun  kan  ikke 
have  været  blind  for,  at  jeg  har  gjort  mig  Anstrengelser  for 
at  vinde  hende;  men  hun  er  alligevel  forbleven  kold  overfor 
mig." 

„Saa  maa  Du  fordoble  dine  Anstrengelser,"  udbrød 
Kongen.  „Du  maa  overtale  hende  til  at  følge  med  Dig. 
løvrigt  falder  Skylden  for  den  uheldige  Vending  dette  .Egte- 
skab  har  taget,  ikke  paa  Dig  alene;  den  er  ikke  udelukkende 
Resultatet  af  dine  Brud  paa  den  Etikette,  der  skyldtes  Kron- 
prinsessen blot  i  hendes  Egenskab  af  Dame.  Men  —  her 
taler  jeg  til  Dig  nærmest  som  Konge  —  jeg  har  med  Be- 
klagelse hørt,  at  der  i  en  vis  Kreds  intrigeres  mod  Din  For- 
bindelse med  Kronprinsesse  Mariane." 

„Ja,  lad  os  sige  det  rent  ud,  uden  Omsvøb,"  tog  Kron- 
prinsen heftig  til  Orde;  „Damer  i  Hof  kredsen,  der  ere  snedige 
og  ildesindede  mod  mig,  have  ligefrem  udtalt,  at  dette  Ægte- 
skab burde  sprænges.  Her  er  Kvindeintriger  paa  Spil.  Maaske 
frygter  de  ærbare  Damer  for,  at  en  eller  anden  Tilfældighed 
kunde  skaffe   mig  en  Arving,  tilmed   en  Prins!" 

Kristian  den  Ottende  og  Kronprins  Frederik  saa  her  et 
Øjeblik  paa  hinanden,  hver  med  et  fint  Smil  om   Læben. 

..Ogsaa  i  en  anden  Retning,"  ytrede  derefter  Kongen, 
„sætter  jeg  megen  Pris  paa,  at  din  ægteskabelige  Forbindelse 
opretholdes.  Som  Broderdatter  af  Preussens  forgudede  Dron- 
ning Louise  er  Mariane  et  Bindeled  mellem  det  preussiske 
og  det  danske  Hof.  Under  det  spændte  Forhold,  hvori  vi 
staaer  til  Tyskland,  .er  hun  saaledes  blot  ved  sin  Personlighed 
af  politisk  Vigtighed.'' 

„Ja,  ved  vort  Bryllup,''  svarede  Kronprinsen,  „blev  den 
Sag  om,  at  hin  Dronning  Louise  var  Prinsessens  Tante,  jo 
idelig  og  idelig  betonet." 

„Xu  kjender  Du  altsaa  Formaalene  for  din  Rejse.  Xaar 
tiltræder  Du   den?" 

„Jeg  har  i  Sinde  at  tage  af  Sted  endnu  i  Eftermiddag. 
Giv  mig  Brevet,  Fader.  Lakajen  kan  lægge  det  i  min  store 
Brevtaske  i  Vognen." 

Kongen  og  Kronprinsen  rejste  sig;  den  Sidste  fik  Brevet 
og  erklærede,  at  han,  forinden  han  forlod  Slottet,  vilde  til- 
lade sig  at  hilse  paa  Dronning  Karoline  Amalie.  Kristian 
den  Ottende  besvarede  Meddelelsen  med  et  bifaldende  Nik 
og  trykkede  Sønnens  Haand  til  Afsked,  idet  han  med  en  vis 
Bevægelse  i  Stemmen  udbrød:  „Frederik,  husk,  at  vi  i  Alt, 
hvad  vi   foretager  os,   maa  have  Danmarks  Velfærd   for  Øje." 

Kronprinsen  fik  hos  Dronningen  en  Audiens,  men  den 
endte  hurtig,  da  Hds.  Majestæt  var  særdeles  kølig  overfor 
ham.  Kongen  kaldte  imidlertid  paa  en  Lakaj  og  befalede 
ham  at  aflevere  i  Lyngby  Kro  et  Svar  paa  en  Ansøgning  fra 
Enkemadam  Reiersen.  I  Skrivelsen  meddelte  Kongen,  at 
hendes  Søn  kunde  faa  Audiens  den  følgende  Dags  Aften  paa 
Jægerspris.  Uindviede  vilde  ikke  kunne  lægge  den  ringeste 
Betydning  ind  i  disse  Ord,  men  det  kunde  den  fyldige  Blon- 
dine  Dido  Reiersen. 

VI. 

I  flyvende  Fart  gik  det  atter  ad  Kjobenhavn  til  for  Kron- 
prinsen.     Ved  Ankomsten  til  Kristiansborg  sprang  han  hurtig 

ud  af  Vognen,  ilede  op  ad  Trappen  og  gav  Befaling  til,  at 
Alt  skulde  være  klart  til  Afgang  om  to  Timer.  Han  vilde 
kun  have.  den  nødvendige  Bagage;  skulde  hans  Ophold  i 
Udlandet  blive  af  længere  Varighed,  kunde  altid  det  For- 
nødne sendes  ham. 

Pludselig  foer  den  Tanke  ham  gjennem  Hovedet,  at  der 
var  „Gewerbeausstellung"  i  Berlin.  Den  skulde  han  natur- 
ligvis besøge,  ja,  den  vilde  han  netop  besøge,  thi  han  vidste, 
at  han  der  vilde  kunne  glimre  ved  sin  Sagkundskab,  naar 
han  igjen  blot  fik  noteret  sig  Hovedpunkterne  i  et  Par  Ar- 
tikler om  Udstillingen,  der  stod  i  „Illustrierte  Zeitung",  hvilke 
han  havde  læst  i  Odense.  Han  havde  talt  om  Udstillingen 
til  Løitved,  og  han  havde  ogsaa  overfor  ham  berørt  den 
smukke  Skildring  i  Tidenden.  „Gid  jeg  havde  den  ved 
Haanden  nu,  ja  gid  jeg  havde  den,"   var  hans  Tanke. 

Han   ringede  paa  Kammertjeneren. 

„Løitved,"  sagde  han,  „kan  De  huske,  at  jeg  i  Odense 
talte  om  „Gewerbeausstellung"  i  Berlin  og  viste  Dem  en 
•Skildring  af  den  i   den  tyske  illustrerede  Tidende?" 

„Det  erindrer  jeg  nok,"    var  Svaret. 

„Har  De  sørget  for,  at  Artiklerne  kom  med;  findes  de  i 
mine  Kofferter?" 

„Xej,  jeg  drømte  ikke  om,  at  Deres  kgl.  Højhed  kunde 
ønske  dem   medtagne,   eller  at  De  kunde  faa  Brug  for  dem." 

I  et  Nu  var  ved  disse  Ord  Kronprinsens  Forventning 
om  at  blænde  sine  berlinske  Omgivelser  ved  sin  Sagkundskab 
bortblæst.  Det  irriterede  ham,  der  lagde  saa  stærkt  Vægt 
paa  det  ydre  Skin.  Med  Et  kom  han,  for  hvis  Karakter  de 
bratte  Overgange  var  ejendommelige,   i  stærk   Harme. 

„De  drømte  ikke  om,  hvad  jeg  kunde  ønske,  eller  hvad 
jeg  havde  Brug  for,  skjøndt  De  vidste,  at  jeg  skulde  til 
Berlin?      Løitved,  De   er,   Fanden  gale  mig,   en  Idioti" 

„Men,   Deres  kgl.   Højhed " 

Kronprinsen  slog  i  Bordet,  sparkede  en  Siol  omkuld  og 
skreg  formelig:      „De    har  her  ikke  havt  Hjerne,    men  Blom- 

kaal  eller  Boghvedegrod  bag  Deres  Pandeskal.  Ja,  gu  har 
De  det!'- 

Kammertjeneren   stod  tavs. 

Kronprinsen  befandt  sig  i  en  Paroxj^sme.  Han  udslyn- 
gede Skjældsord  mod  alle  sine  daglige  Omgivelser.  Han 
rasede  over  disses  grænseløse  Dumhed.  Han  sammenlignede 
dem  med  Pukkeloxer,   Næshorn   og  Orner  paa  Rejeben. 

Denne  sidste  Sammenligning  bragte  Løitved  til  at  le 
høit  midt  under  denne  egentlig  tragiske  Situation. 

„Hvor  Deres  kgl.  Højhed  er  glimrende  vittig!  Ja,  Hei- 
berg har  da  ogsaa  kaldt  Dem  Danmarks  vittigste  Hoved!" 

„Hvem?  Heiberg!" 

„Ja  Skuespillerindens  Mand." 

„Nej,  virkelig?  Ja,  han  har  en  skarp  Opfattelse;  ham 
respekterer  jeg."  Denne  Meddelelse  virkede  forbavsende 
beroligende  paa  Kronprinsens  Sind,  der  hurtig  igjen  kom  i 
Ligevægt.  „Lad  os  ikke  tænke  længere  paa  den  illustrerede 
Tidende,"   sagde  han. 

„Vognen  holder  for  Døren,"    meldte  Lakajen. 

Kronprinsen  og  Bibov  steg  ind  i  Kalechen  og  kjørte  ad 
Holmens  Kanal  og  Bredgade  til  nordre  Toldbod,  ved  hvis 
Bolværk  „Ægir"  laa.  Arveprins  Ferdinand  og  Landgreven 
havde  indfundet  sig  for  at  tage  Afsked  med  Hs.  kgl. 
Højhed. 

.,Ja,  mine  høje  Herrer,"  vare  hans  sidste  Ord  til  dem, 
„nu  begiver  De  Dem  til  Jagtens  Glæder  paa  Jægerspris.  Men 
jeg  rejser,  opfyldt  af  alvorlige  Bekymringer,  til  Tyskland  for 
at  virke  i  det  dyrebare  Fædrelands  Interesse." 

„Tak,  fordi  Du  saaledes  ofrer  Dig  for  Danmark,"  sva- 
rede Prins  Ferdinand.  „Spis  blot  ikke  for  mange  Berliner 
Pfannkuchen ! " 

VIL 

Kl.  4,  da  Tusmørket  var  i  Færd  med  at  bryde  frem, 
kastede    „Ægir"     los    og    stod    udenom    „Trekroner".     Kron- 

prinsen  med  Følge  arrangerede  sig  i  deres  respektive  Ka- 
hytter og  Lukafer.  Om  Bord  var,  hvad  der  tidligere  bebu- 
dedes, Kommandørkaptajn  Zahrtmann,  der  i  Tilfælde  af,  at 
Kong  Frederik  Vilhelm  fulgte  med  tilbage,  skulde  fungere 
som  Kavaler.  Endvidere  vare  et  Par  Lakajer  beordrede  til 
at  være  til  Tjeneste,  og  Kong  Kristians  Kok  og  Sølvkammer- 
fuldmægtig  vare  til  Stede. 

Kronprinsen  havde  ladet  Skibets  Fører,  Kaptajnløjtnant 
Suenson,  og  de  ikke  vagthavende  Officerer  indbyde  til  Taflet 
i  Salonen.  Dette  holdtes  Klokken  5.  Lamperne  kastede 
deres  stærke  Lys  hen  over  det  sirlig  dækkede  Bord  med  det 
straalende  Sølvservice  og  den  store  forgyldte  Opsats  med  en 
farverig  Blomsterbuket.  Skibet  gik  stolt  og  rolig  gjennem 
Vandet,  hvad  der  forøgede  det  Præg  af  Hygge  og  Komfort, 
der  hvilede  over  Salonen.  Til  det  angivne  Tidspunkt  mødte 
de  Indbudne  og  Følgets  Herrer  præcis  paa  Pletten.  Kron- 
prinsen traadte  ind  fra  sin  Arbejdskahyt.  Han  var  iført  en 
lang,  mørkeblaa  Frakke  med  forgyldte  Ankerknapper  og  en 
hvid  Vest,  hvilken  Dragt  klædte  ham  særdeles  godt.  Med  et 
venligt  Smil  indbød  han  Suenson  og  Zahrtmann  til  at  tage 
Plads  henholdsvis  paa  hans  højre  og  venstre  Side.  Man 
satte  sig  og  Anretningen  begyndte.  Retterne  bestod  af  Suppe, 
Fisk,  Tunge  og  Lax  med  Gemyse,  Kalkun  og  Vandbakkelser 
med  Flødeskum ;  Vinene  vare  Chateau  Lafitte,  Hochheimer 
og  Madeira.  Det  lille  Herreselskab  kom  snart  i  Stemning, 
saa  Konversationen  gik  humoristisk  og  livlig. 

„Mine  Herrer!"  sagde  Kronprinsen,  idet  han  tog  sit 
Glas,  „De  veed  nok,  at  Danmark  er  en  Perle,  der  svømmer 
paa  Vove;  det  gjør  vi,  der  er  en  Del  af  Perlen,  ogsaa. 
Lad  os  drikke  et  Glas  for  et  lykkeligt  Udfald  af  vor  Expe- 
dition." 

Herrerne  rejste  sig  og  tømte  i  Forening  med  Kronprinsen 
Glasset. 

Kronprinsen  konverserede  især  med  Suenson  og  dvælede 
ved    dennes    Deltagelse    i    Søslaget    ved    Navarino.      Hs.    kgl. 

Højhed  kjendte  rigtignok  ikke  synderligt  til  denne  Begivenhed, 
der  havde  været  paa  Alles  Læber,  da  han  var  en  nittenaarig 
Yngling;  men  han  vidste,  at  Kampen  havde  staaet  mellem 
franske,  engelske  og  russiske  Skibe  paa  den  ene  Side  og 
tyrkisk-æg\'ptiske  paa  den  anden.  Han  saa  i  Fantasien  Tyr- 
ker med  Turbaner  og  Halvmaaner,  han  kom  til  at  tænke 
paa  de  ægyptiske  Mameluker,  og  han  ligesom  hørte  det  tord- 
nende Drøn  af  de  Hundreder  af  Kanoner,  hvis  Ofre  farvede 
Bølgerne  røde  med  deres  Blod.  At  have  været  virksom  Del- 
tager i  et  saadant  mægtigt  Skuespil  —  det  forekom  Kron- 
prinsen stort  og  herligt;  det  var  Xoget,  han,  naar  han  var  i 
sin  Karakters  anerkjendende   Hjørne,   beundrede  højt. 

..De  er  et  brillant  Element  i  vort  Søofficersko rps,  Suen- 
son,   det  siger  jeg  hgefrem." 

„Jeg  takker  Deres  kgl.  Højhed  for  Udmærkelsen;  men 
maa  det  ikke  være  mig  tilladt  at  adressere  den  til  van 
Dockum,   der  ogsaa  var  med  ved  Xavarino.'" 

„Fin  Bemærkning,  Hr.  Kaptajnløjtnant."  Med  disse 
Ord  vendte  Kronprinsen  sig  fra  Suenson  til  Zahrtmann.  „Vi 
har  opholdt  os  ved  Fortidens  Bedrifter,  som  De  har  hørt,  Hr. 
Kommandørkaptajn  ? " 

„Ja,  det  behagede  Deres  kgl.  Højhed  at  udmærke  min 
Kollega,"    svarede  Zahrtmann  i   en  køhg  Tone. 

„Paa  Fremtiden,  Zahrtmann  I"  Kronprinsen  løftede 
Glasset  og  tømte  det. 

Zahrtmann  bøjede  sig  og  fulgte  derpaa  Exemplet. 
„Hvad  behager  Deres  kgl.   Hojhed  at  mene  med  Fremtiden." 

„Det  skal  jeg  sige  Dem.  Jeg  drømte  under  min  sidste 
Fart  med  min  Lystyacht  „Neptun",  at  De  var  bleven  første 
Deputeret  i  Admiralitetskollegiet." 

„Jeg  drister  mig  til  at  tro,  at  denne  Drøm  ikke  gaaer 
i  Opfyldelse,  skjøndt  det  er  Deres  kgl.  Højhed,  der  har 
drømt   den." 

„De  skal  se,   den  gjør  det." 

„Men    jeg   hører,    d'Herrer  derovre,"     sagde  Kronprinsen 

til  de  Overforsiddende,  „roser  Kalkunen!  Ja,  den  er  delikat, 
det  er  ogsaa  min  Mening.  Ved  De,  mine  Herrer,  at  Kalkun 
var  Kristian  den  den  Fjerdes  Livret.  Jeg  troer,  at  min  Smag 
for  Kalkun  er  en  Arv  efter  ham." 

„Deres  kgl.  Højhed  kjender  vel  hver  enkeh  af  Deres 
Forfædres  Yndlingsret?"    spurgte   en   af  Kavalererne. 

„Ja,  jeg  har  jo,  som  hele  Selskabet  nok  kan  tænke  sig, 
beskjæftiget  mig  meget  med  Kongehusets  Personalhistorie. 
Veed  De,   hvad   der  var  Frederik  den   Femtes  Livret?" 

Selskabet  svarede   benægtende. 

„Det  var  saamænd  Frikadeller  med  Kartoffelmos!" 

., Højst  interessant!  Kongelig  Nøjsomhed!"  lød  det  fra 
alle   Sider. 

Da  Desserten  havde  tilendebragt  sin  Rundgang,  rejste 
Kronprinsen  sig  og  trak  sig  tilbage  til  sin  Kahj^t.  Selskabet 
drak  Kaffe  og  røg  Cigarer  i  Officersmessen.  Man  morede  sig 
over  Kronprinsens  personalhistoriske  Undersøgelser.  „Jeg  tror 
næppe,"  ytrede  en  af  Herrerne,  „at  Frederik  den  Femte  har 
spist  Kartoffelmos.  Min  Fader,  der  var  meget  inde  i  Land- 
brugets Historie,  fortalte  nemlig,  at  Kartoflen  endnu  i  dette 
Aarhundredes  Begyndelse  kun  ansaaes  for  Svineføde  her  i 
Landet.  I  Frankrig  begyndte  man  først  at  faa  nogen  Agtelse 
for  denne  Plante,  da  Kong  Ludvig  den  Sextende  satte  en 
Kartoffelblomst  i  sit  Knaphul." 

Kronprinsen  havde  i  sin  Kahj't  drukket  Kaffe  sammen 
med  Kammerjunker  Irminger.  Da  Meerskumspiben  var  roget 
ud,  kastede  han  en  lang,  mørkeblaa  Kappe  om  sig,  satte  en 
Kaskjet  paa  Hovedet  og  begav  sig,  ledsaget  af  den  nævnte 
Adjudant  op  paa  Skansen.  Han  spaserede  her  frem  og  til- 
bage i  den  stive  Kuling.  Søen  fraadede  om  Skibets  Bov, 
men  SHngringen  var  ikke  betydelig.  Himlen  var  overtrukken 
med  sorte  Skyer,  der  hang  tungt  ned  over  Bølgerne.  Kun 
hvor  Solen  var  gaaet  ned,  skimtedes  der  en  rødlig  Farvetone. 
Fyrene  ved  Falsterbo  og  ved  Stevns  Klint  glimtede  i  det 
Fjerne  som  Stjerner. 

,, Troer  De,  Irminger,  at  Vejret  bliver  uroligere?  De  er 
jo  en  øvet  Sømand." 

„Jeg  antager  det  ikke.  Men  i  modsat  Fald  har  det  jo 
ikke  Noget  at  sige.     Deres  kgl.  Højhed  er  jo    „halvbefaren"." 

„Nej,  sig  heller  helbefaren,  Irminger.  Her  vil  jeg  ikke 
tale  om,  at  jeg  er  Viceadmiral  og  som  saadan  kommanderede 
Eskadren,  hvormed  jeg  for  over  fire  Aar  siden  sejlede  til 
Mecklenborg  for  at  holde  Br3^11up.  Men  husk  paa,  at  jeg  har 
gjort  et  Togt  til  Island.  Alan  taler  nok  om  den  unge  Kri- 
stian den  Fjerdes  Sejlads  paa  den  oprørske  Skanderborg  Sø; 
men  hvad  har  det  været  mod  mine  Farter  med  „Neptun", 
hvor  jeg  snart  er  bleven  begraven  mellem  vældige  Bølge- 
bjerge, snart  er  bleven  løftet  saa  højt,  at  jeg  kunde  plukke 
Stjerner. " 

„Ja,  Deres  kgl.  Højhed  har  hyppig  talt  derom,"  sagde 
Irminger  og  tilføjede  ironisk:  „De  ved  ikke,  hvor  tidt  Deres 
Moder,  Dronning  KaroHne  Amalie,  har  siddet  i  de  d^^beste 
Bekymringer,  naar  De  saaledes  har  været  ude  paa  Expedi- 
tioner?" 

„Saa?"  af  brod  Kronprinsen  sin  xA.djudant.  „Troer  De, 
at  vi  kan  være  i  Stettin  i  Alorgen  Kl.  12?  Lad  os  gaa 
ned!  " 

Kl.  9  indtog  Kronprinsen  i  Salonen,  i  Forening  med 
sine  Kavalerer,  en  lille  let  Souper,  bestaaende  af  Smørrebrød, 
Smaakager  og  The.  Han  havde  udtalt  Ønsket  om  at  se  de 
to  yngste  Officerer  af  „Ægir"s  Bemanding  hos  sig  i  Salonen 
Kl.  10,  da  det  vilde  interessere  ham  at  underholde  sig  med 
dem.  Efter  at  Kronprinsen  havde  sagt  Godnat  til  sit  Følges 
Herrer,  der  begav  sig  til  deres  respektive  Lukafer,  gik  han 
selv  ind  i  sin  Kahyt.  Han  lod  en  Lakaj  fremtage  et  Bundt 
Cigarer  af  en  der  staaende  Haandkuffert.  Han  aabnede  sin 
store  Brevtaske,  hvoraf  han  trak  et  Blad  frem,  hvilket  han 
lagde  paa  Bordet  og  satte  en  Brevpresser  ovenpaa  det.  Kron- 
prinsen befalede  dernæst  sin  Kammertjener,  at  han  skulde 
drage  Omsorg    for,    at    der    paa    Bordet   i   Salonen    blev    sat 

Karaffer  med  Kognak,  Rom  og  koldt  Vand  og  stillet  et  Bæger 
Cigarer. 

De  to  Løjtnanter  indfandt  sig  til  det  fastsatte  Klokkeslet. 
Kronprinsen  traadte  ind  fra  sin  Kahyt;  paa  Hovedet  bar  han 
sin  røde  Fez  og  viste  sig  overordentlig  oprømt. 

„Jeg  har  indbudt  Dem,  mine  Herrer,  for  jeg  ønskede 
sammen  med  Dem  at  have  en  lille,  gemytlig  CoUats.  Tag 
Plads  her  ved  Bordet."  Kronprinsen  beordrede  Lakajen  til  a:t 
sætte  Glas  for  de  to  Officerer  og  række  dem  Cigarbægeret. 
Da  den  tjenende  Aand  havde  gjort  dette,  fik  han  Befaling  til 
at  forsvinde.  Kronprinsen  lavede  sig  et  Glas  Grog  og  tændte 
en  Cigar.      Officererne  fulgte  Exemplet. 

„Neptuns  Skaal!"  udbrød  han.  „Ja,  vel  at  mærke, 
ikke  en  Skaal  for  min  Kutter;  men  for  Havets  Gud.  Ham 
maa  man  søge  at  stemme  forsonlig,  naar  man,  som  her,  sidder 
paa  gyngende  Grund  og  hører  Hjulenes  Slag  mod  Bølgerne." 

Kronprinsen  tømte  Glasset.  Hans  to  Gjæster  gjorde 
loyalt  det  samme.      Glassene  fyldtes  paany. 

„Deres  kgl.  Højhed  forstaaer  rigtignok  at  udtry^kke  Dem 
poetisk,"   ytrede  den  ene  Officer. 

„Ja,  jeg  skal  sige  Dem,  det  er  Livet  mellem  de  begede 
Gutter,  der  har  vakt  den  poetiske  Geist  hos  mig.  En  Skaal 
for  den   danske  Matros." 

Kronprinsen  tømte  Glasset  og  loftede  det  i  Vejret. 
Officererne   fulgte  Exemplet,   men   bøjede   Hovedet  for  ham. 

Groggens  Virkninger  begyndte  efterhaanden  at  vise  sig. 
Kronprinsen  blev  meget  livlig  og  drastisk  i  sine  Fortællinger, 
og  hans  Gjæster  skjænkede  ham  et  Bifald,  der  steg  med 
Glassenes  Tal. 

„Ja,  jeg  er  virkelig  digterisk  begavet,"  sagde  Kron- 
prinsen. „Oehlenschlåger  erklærede  for  nylig  overfor  mig,  at 
man  ventede  sig  ikke  saa  lidt  af  mig  i  Literaturen.  Det 
Samme  har  ogsaa  H.  C.  Andersen  udtah.  De  kan  tro,  mine 
Herrer,   at  naar  Digteraanden  kommer  over  mig,   føler  jeg  en 

voldsom  Trang  til  at  studere  Folkelivet  og  Brokkensbod,  — 
det  er  Steder,  som  kan  levere  sande  Livsbilleder;  der  bræn- 
der de  Flammer,   ved  hvilke  Poeten  kan  tænde  sin  Praas!" 

., Glimrende  I   Superbt!''    udbrød   de  to   Officerer. 

„Ligesom  den  Kalif,  der  gik  forklædt  ud  om  Natten  — 
hvad  var  det,   den  Kalif  hed?" 

„Harun  al  Raschid,   Deres   Højhed." 

„Xaa,  lige  som  han  forklædt  studerede  Folkelivet  om 
Natten,  saaledes  har  jeg,  med  rødhaaret  Paryk  og  forlorne 
Bakkenbarter,  iført  Fiskerdragt  og  talende  bornholmsk  Dialekt, 
besøgt  Brokkensbod  ved  Nattetid.  Jeg  var  altid  alene,  thi 
saa  kunde  jeg  bedst  gjøre  mine  Studier.  Der  fik  jeg  Indblik 
i  mange  af  Folkelivets  Ejendommeligheder,  der  forsynede  jeg, 
for  at  tale  med  Kunstnerne,  min  Palet  med  Farver.  Snart 
skal  der  foreligge  en  Skildring  fra  min   Haand." 

„Nej,   hvor  interessant  I "    udbrød  den  ene  af  Officererne. 

.,Den  skal  hedde:  „Baadsmandens  Elskede  eller  Brok- 
kenbods  Mj'sterier".      Vil  De  høre  en  Bagatel  af  den!" 

„Med  den  største  Fornøjelse,"   var  det  enstemmige  Svar. 

Kronprinsen  gik  ind  i  sin  Kahyt,  hvor  han  tog  et  af 
Bladene  under  Brevpresseren.  Han  havde  for  kort  Tid  siden 
fundet  det  i  Forgemakket,  paa  Bordet  ved  Siden  af  en  Lakaj, 
der  var  falden  i  Sovn.  Det  var  Resten  af  et  sønderrevet 
Blad,  men  der  stod  et  Vers  paa  det,  hvoraf  Hs.  kgl.  Højhed 
havde  følt  sig  ganske  overordentlig  tiltalt.  Han  havde  klæbet 
det  paa  den  indvendige  Side  af  et  lille  Ark  Postpapir  og 
gjemte   det  som  et  Klenodie. 

.,De  skal  blot  mærke  lige  som  en  lille  Luftning  af  min 
Poesi,"  sagde  Kronprinsen,  idet  han  igjen  tog  Plads  i  Sa- 
lonen. „Der  er  her  Tale  om  Baadsmandens  Elskede;  han 
fortæller  om  sin  Elskedes  Sædvaner.  Men  jeg  læser  kun  et 
enkelt  Vers  for  Dem ;  husk,  det  er  endnu  en  stor  literær 
Hemmelighed;  De  skal  blot  sige  mig,  om  jeg  har  truffet 
Tonen  rigtigt." 

„Altsaa  Baadsmanden  synger: 

„Naar  efter  Dagens  Daad  min  Skat 
Har  klædt  sig  af  til  Særken, 
Saa  kvidrer  dog^  skjøndt  det  er  Nat, 
For  hendes  Oren  Lærken. 
Thi  Sagen  er,  den  ædle  Sjæl 
Af  Kiimmel  tager  sig  en  Pægl; 
Hun  faaer  den  bragt  af  Drengen 
Og  tømmer  den  i  Sengeni" 

„Kalder  De  ikke   det  ægte  Sømandspoesi  r" 

„Jo,  det  er  den  rigtige  Stemning,"  ytrede  den  ene  Sø- 
officer. 

.jBilledet  er  fortræffeligt,  udbrød  den  anden;  det  er 
grebet  lige  ud   af  Folkelivet." 

„Lad  os  drikke  en  Skaal  for  mit  literære  Foretagende, 
mine   Herrer,    om    hvilket  De  dog    maa  forholde  Dem  tavse." 

Skaalen   blev  drukken. 

„Mærkelig  nok  kan  jeg  ikke  blive  enig  med  mig  selv 
om,   hvad   den   Elskede  skal  hedde,"    sagde  Kronprinsen. 

„Maaske  jeg  maa  tillade  mig  at  foreslaa  et  Navn," 
ytrede  den  ene  af  Officererne,  der  nu  befandt  sig  i  en  sær- 
deles animeret  Stemning. 

„Nuvel  da?" 

„Saa  foreslaaer  jeg,  at  Deres  kgl.  Højhed  skal  opkalde 
hende  efter  Ole  Kaninstoks  Datter.  Hvad  siger  De  om  Navnet: 
Mariane?" 

„Mariane!"    raabte  Kronprinsen. 

Som  et  Lyn  foer  en  Tanke  gjennem  hans  Hoved;  hans 
Pande  ligefrem  formørkedes  et  Øjeblik.  Han  rejste  sig  hurtig; 
indtog  en  rank  og  værdig  Holdning  og  sagde  i  en  bestemt 
Tone:  „Vort  Goliats  er  til  Ende.  Jeg  takker  d'Herrer  for 
Deres  Nærværelse.  God  Nat."  Kronprinsen  hilste  med  Haan- 
den,   vendte  sig  og  gik  ind  i  sin  Kahyt. 

De  to   Officerer  trak  sig  forundrede  tilbage. 

Kaptajnløjtnant  Suenson  stod  paa  Kommandobroen  og 
iagttog,  hvorledes  „Ægir"  i  den  mørke  Oktobernat  som  en 
Pil  skjød  sig  hen  gjennem  Østersøen. 


VIII. 

Op  paa  Formiddagen  lagde  „Ægir"  til  ved  Stettins  Bol- 
værk. Himlen  var  klar,  Solopgangen  havde  været  skjøn, 
Temperaturen  var  mild,  og  kun  en  let  Brise  rørte  sig.  Den 
største  Del  af  Kronprinsens  Følge  havde  tidlig  været  paa 
Dækket  og  gik  To  og  To,  livlig  samtalende,  med  hinanden 
frem  og  tilbage,  medens  Skibet  passerede  det  smalle  Sund 
mellem  Usedom  og  Wollin,  og  Stettinerhaff.  Da  „Ægir"  havde 
naaet  Indløbet  til  den  egentlige  Oder,  forlod  Kronprins  Frederik 
sin  Kahyt  og  begav  sig  op  paa  Skansen,  hvor  Kavalererne 
og  Officererne  stillede  for  at  hilse  paa  ham.  Han  fandt,  at 
Vejret  indbød  til  nogle  Timers  Ophold  i  Stettin.  Han  besluttede 
da,  at  en  af  Adjudanterne,  saa  snart  Bolværket  var  naaet, 
skulde  begive  sig  til  Berlin  med  det  første  afgaaende  Jern- 
banetog for  at  melde  Gesandten,  Grev  Reventlow,  hans  An- 
komst med  Aftentoget.  Kammertjeneren  fik  Ordre  til  saa 
snart  som  muligt  at  expedere  Bagagen  til  Jernbanegaarden 
og  efter  sin  Ankomst  til  Berlin  at  bestille  Værelser  i  „British 
Hotel",  Unter  den  Linden.  Fra  det  Øjeblik,  Kronprinsen  ved 
Landstigningen  forlod  Skibet,  var  hans  Inkognito:  Greve  af 
Oldenborg.  Da  Skibet  havde  lagt  til,  bleve  de  givne  Befalinger 
bragte  til  Udførelse.  Kronprinsen  spaserede  derefter,  iført 
Civildragt,  med  sine  Kavalerer  omkring  i  Stettirt,  denne  de 
pommerske  Hertugers  gamle  Residensstad,  der  forhen  længe 
havde  staaet  under  Sverrigs  Herredømme.  Han  havde  tid- 
ligere hørt  Tale  derom,  og  det  var  Grunden  til,  at  han  ønskede 
at  tage  den  nærmere  i  Øjesyn.  Han  besaa  Slottet,  Raad- 
huset  og  Peter-Poulskirken,  hvorefter  han  kjørte  tilbage  til 
„Ægir".      Her    begav    han    sig    strax    ned    i    sin   Kahyt,    hvor 

han  ønskede  at  spise   ene  og  forblive  uforstyrret,  indtil  Togets 
A-fgangstid   blev  ham  meldt  og  Opbruddet    maatte  finde  Sted. 
Jernbanekjørslen    til  Berlin   var   flere    af  Medlemmerne    i 
Kronprinsens  Folge  en  hel  Begivenhed:   det  var  nemlig  første 
Gang,    de  prøvede    dette  Befordringsmiddel,    der   for   Nutidens 
Generation  er  bleven  Reglen.      Jernbaner  kjendtes   endnu   ikke 
i    Danmark    og    Slesvig.       Jernbanelinien    mellem    Stettin    og 
Berlin  var  først  bleven  aabnet  Aaret  forinden.      Med    levende 
Interesse    saa    Følget,    hvorledes    den    fnysende    Damphest    i 
rivende  Fart  førte  dem  hen  over  Pommerens  og  Brandenborgs 
Sletter.      Men  Solen  var  i  Færd   med   at  gaa  ned.      De  hurtig 
vexlende  Omgivelser  i  Landskabet  bleve  stedse  utydeligere,  og 
snart  indhylledes  Alt  i  Mørke.   Opmærksomheden  rettedes  mod 
de  Stationer,   man  passerede.      Lamperne,    Mængden    i  Vente- 
salene,    de    frem    og    tilbage    ilende  Jernbanebetjente,   Togsig- 
nalerne, kort  hele  det   brogede  Liv,    der  udfolder   sig    paa    en 
Banegaard  ved  et  Togs  Ankomst  eller  Afgang,  gjorde  et  stærkt 
Indtryk  paa  dem  i  Kronprinsens  Følge,   der  hidtil  ikke  havde 
været  Vidner  til  dette  Skuespil.      Ved  Ankomsten  til  Stettiner 
Bahnhof  i  Berlin,   var  den  danske  Gesandt  ved   det  preussiske 
Hof,   Grev  Reventlow,    til  Stede  paa  Perronen   for  at  modtage 
Kronprinsen.      Hs.    kgl.    Højhed    vexlede    nogle    faa   Ord    med 
Gesandten  og  præsenterede  Zahrtmann    og    sine  Kavalerer  for 
ham.      Gesandten    satte    sig    efter    Indbydelse    i 'Vognen    ved 
Kronprinsens  Side.      Kort  efter  befandt  „Greven  af  Oldenborg" 
sig    med    sit    Følge    i     „British    Hotel".      Gesandten    havde    i 
Samtalens  Løb  meddelt  ham,   at  Hs.  preussiske  Majestæt   først 
næste    Sommer    vilde    besøge    Kong    Kristian.      Den     følgende 
Morgen  rejste  Zahrtmann  hjem   med  dette  Budskab.     Om  Bord 
i   „Ægir"   vendte  han  tilbage  til  Kjøbenhavn. 


IX. 

Den  danske  Konges  daværende  Repræsentant  ved  Hoffet 
i  Berlin,   Holsteneren  Grev  Eugen  Reventlow,  var  i  diplomatisk 

Henseende  ingenlunde  noget  Lys ;  men  han  var  af  Ydre  en 
overordentlig  nobel  Personlighed,  med  slebne  Former  og  fin 
Takt  i  Valget  af  sine  Udtryk.  Han  var  Søn  af  Grev  Kai 
Reventlow,  der  i  Overgangen  fra  det  attende  til  det  inde- 
værende Aarhundrede  havde  været  Præsident  for  det  tyske 
Kancelli.  Den  gamle  Greve  havde  været  diplomatisk  Afsen- 
ding hos  Kong  Karl  den  Tredie  af  Spanien  og  hos  Gustav 
den  Tredie  af  Sverrig,  og  den  Fylde  af  interessante  Indtryk, 
han  havde  modtaget  fra  Hofferne  i  Madrid  og  Stockholm, 
meddelte  han  Sønnen  i  sine  Samtaler  med  denne.  Grev 
Eugen  var  som  nittenaarig  Yngling  bleven  Attaché  ved 
Gesandtskabet  i  Berlin.  Han  virkede  derefter  som  Legations- 
sekretær i  St.  Petersborg,  hvor  baade  Alexander  den  Første 
og  Kejser  Nikolaus  viste  ham  særlig  Velvillie.  Gesandtskabs- 
posten  i  Berlin  havde  han  nu  beklædt  siden  Slutningen  af 
1828,  og  han  havde  i  Løbet  af  de  femten  Aar  lært  Forhold 
og  Personer  ved  det  preussiske  Hof  saaledes  at  kjende,  at 
han  kunde  give  en  paalidelig  Karakteristik  af  enhver  af  de 
fremtrædende  Skikkelser.  Grev  Reventlow  kunde  derfor  in- 
struere Kronprinsen  om,  hvorledes  han  burde  optræde,  og 
han  gjorde  det  paa  en  fin  Maade.  Hs.  kgl.  Højhed  var  klog 
nok  til  at  lade  sig  instruere.  Hans  Udtalelser  i  det  Følgende, 
for  saa  vidt  de  bar  Præg  af  Sagkundskab,  skyldtes  Gesandtens 
Meddelelser,  der  saaledes  erstattede  ham  de  savnede  Artikler 
i   „lUustrirte  Zeitung". 

Siden  Midten  af  August  havde  Berlin  været  Tiltræk- 
ningspunktet  for  hele  Tydskland  som  Følge  af  den  store 
Industriudstilling,  hvilken  Kong  Frederik  Vilhelm  havde  ind- 
rømmet Tøjhuset  ved  „Unter  den  Linden"  som  Lokale.  For- 
middagen efter  Ankomsten  til  Berlin  begav  Kronprins  Frederik 
sig  i  Forening  med  Grev  Reventlow  til  Udstillingen  og  besaa 
i  Forening  med  ham  de  udstillede  Gjenstande  i  begge  Etager. 
Hs.  kgl.  Højhed  lyttede  med  Opmærksomhed  til  Reventlows 
Forklaringer.  Men  nu  nærmede  sig  en  endnu  kyndigere 
Cicerone :   Gehejmefinansraad  von  Viebahn,   der  stod  i  Spidsen 

for  Bestyrelseskomiteen  og  hørte  til  Reventlows  Omgangskreds, 
traadte  hen  til  de  to  Herrer,  ærbødig  hilsende.  Gesandten 
forestillede  ham  for  Kronprinsen.  Viebahn  udbad  sig  Æren 
af  at  maatte  fore  Hs.  kgl.  Højhed  omkring.  Hans  Tilbud 
modtoges  med  Erkjendtlighed.  Kronprinsen  trættedes  dog 
snart  af  de  mangeartede,  straalende  rige  Billeder,  som  denne 
Vandring  gjennem  Industriens  forskjellige  Felter  frembød. 
Det  var  ham  en  sand  Vederkvægelse,  da  han  fortes  ned  til 
Spree,  hvor  der  laa  to  Dampbaude  af  ny  og  elegant  Kon- 
struktion; her  var  Xoget,  der  gjenoplivede  hans  Interesse. 
Kronprinsen  begav  sig  tilbage  til  Hotellet,  hvor  Kong  Frederik 
Vilhelm  havde  bebudet  sit  Besøg. 

Der  kan  næppe  tænkes  to  Personligheder,  som  aandelig 
talt  vare  mere  forskjellige  end  Kong  Frederik  Vilhelm  den 
Fjerde  af  Preussen  og  Kronprins  Frederik  af  Danmark. 
„Romantikeren  paa  Thronen"  havde  med  sin  videnskabelige 
Dannelse,  sin  Kunstsans  og  sit  Sværmeri  for  den  kristelige 
Middelalder  egentlig  ingen  Berøringspunkter  med  Kronprinsen, 
der  var  blottet  for  aandelige  Interesser  og,  fraregnet  en  vis 
overfladisk  Syslen  med  nordiske  Oldsager,  kun  gik  op  i  alskens 
Sport.  Gav  han  sig  Mine  af  det  Modsatte,  spillede  han  kun 
Komedie,  hvad  han  imidlertid  hyppig  gjorde.  Xaar  Kongen 
alligevel  satte  Pris  paa  Kronprinsen,  da  var  det,  fordi  der  i 
dennes  Karakter  kunde  vise  sig  Glimt  af  en  Frejdighed, 
Djærvhed  og  Friskhed,  der  slog  lige  som  Lyn  gjennem  den 
etikettesvangre  Atmosfære  og  virkede  i  menneskelig  Retning 
befriende  paa  kongelige  Personer,  der  vare  bundne  af  Kon- 
veniensens Regler.  Af  disse  Glimt  følte  Kong  Frederik  Vil- 
helm sig  just  tiltalt.  Men  den  væsentligste  Grund  til,  at 
Kongen  nærede  personlig  Interesse  for  Kronprins  Frederik, 
var  dog  den,  at  han  var  gift  med  Onkelens,  Storhertug  Georgs 
Datter,  med  en  Broderdatter  til  Kongens  Moder,  den  for- 
herligede Dronning  Louise.  Ved  Brylluppet  i  Xeu  Strelitz 
havde  paa  Grund  af  dette  Slægtsskabsforhold  Kongen  og 
hans  Broder,   Prinsen  af  Preussen,   ført  Kronprins   Frederik  til 

Alteret.  Hvor  mærkeligt,  naar  man  med  senere  smertelige 
Erfaringer  for  Øje  seer  tilbage  til  denne  Fortidsbegivenhed : 
Kong  Frederik  den  Syvende  ledet  til  Brudeskamlen  af  Kong 
Frederik  Vilhelm  den   Fjerde  og  Kejser  Vilhelm  den  Første. 

Kronprinsen  miodtog  Kongen  ved  Hotellets  Indgang.  Hs. 
Majestæt  trykkede  med  et  særdeles  venligt  Smil  hans  Haand 
og  gik  med  ham  op  i  Salonen.  Efter  at  de  danske  Herrer 
her  vare  blevne  forestillede  for  Frederik  Vilhelm,  begav  denne 
sig  med  Kronprinsen   ind  i  Kabinettet. 

„Det  glæder  mig  at  se  Deres  kgl.  Højhed  her  igjen  i 
min  Hovedstad.  Det  er  omtrent  fire  Aar  siden,  De  var  her," 
sagde  Kongen. 

„Ja,  Deres  Majestæt,  jeg  besøgte  Dem  sidst  i  December 
1840  i  Forening  med  mine  Svigerforældre  og  min  daværende 
Forlovede.  '• 

„Hvorledes  er  det  med  Kronprinsessens  Helbred?  De 
hører  vel  næsten   daglig  fra  Xeu  Strelitz?" 

„Næsten,"  svarede  Kronprinsen  —  han  havde  ikke  faaet 
Brev  fra  sin  Gemalinde,  siden  han  i  August  forlod  hende  i 
P3^rmont. 

„Deres  kgl.   Forældre  befinder  sig  vel?" 

„Særdeles,  Deres  Majestæt;  men  Kongeparret  vil  dybt 
beklage,  at  De,  hvad  jeg  gjennem  Gesandten  har  erfaret,  ikke 
gjør  det  den  Ære  at  besøge  vort  Hof  endnu  i  Efteraaret. 
Den  fornyede  Indbydelse,  jeg  bringer  Dem  fra  Kongen,  vil 
da  være  frugtesløs."  Her  rejste  Kronprinsen  sig,  tog  den 
kgl.  Skrivelse  fra  sit  Bord  og  rakte  Frederik  Vilhelm  den 
med   Ordene:    „Behag,  Deres  Majestæt." 

Kongen  ytrede,  idet  han  lagde  Brevet  i  sin  Brevtaske: 
„Jeg  vil  helst  se  den  danske  Natur,  naar  den  straaler  i  sin 
Sommerskjønhed.  Hvor  længe  har  jeg  og  Berlin  den  Ære 
at  se  Deres  kgl.   Højhed  som   Gjæst?" 

.,0m  et  Par  Dage  rejser  jeg  til  min  Gemahnde  i  Neu 
Strelitz." 

„Begge  Dage  maa  Deres  kgl.   Højhed   ofre  mig  og  Dron- 

ningen    en    Del    af    Deres    Tid.      Modtag    min  Indbydelse  til 
Dineren   i   det  kgl.   Slot  i  Dag   og  til   Operaen  i  Aften." 

Kronprinsen   takkede.      Derpaa  ledsagede  han  Kongen  ned 
til  Vognen,   hvor  de  tog  en  hjertelig  Afsked  med  hinanden. 


Dineren  i  det  kgl.  Slot  var  glimrende.  Prinsen  af  Preus- 
sen, de  øvrige  af  de  i  Berlin  tilstedeværende  Prinser  og  Prin- 
sesser, Statsministrene,  den  danske  Gesandt  med  Frue  og 
flere  Medlemmer  af  det  diplomatiske  Korps,  deriblandt  den 
svensk-norske  og  den  mecklenborgske  Gesandt,  deltog  i  den. 
Kronprinsen  var  iført  Admiralsuniform  og  tog  sig  fortræffelig 
ud.  Han  bar  den  sorte  Ørns  Orden.  Frederik  Vilhelm  den 
Fjerde  udbragte  en  Toast  for  Kongen  og  Kronprinsen,  hvad 
■denne  besvarede  med   en  Skaal  for    det   preussiske  Kongepar. 

Efter  Dineren  underholdt  Dronning  Elisabeth  sig  i  nogen 
Tid  med  Kronprinsen.  Hds.  Majestæt  var  Søster  til  den 
kunstelskende  Kong  Ludvig  den  Første  af  Bayern  og  delte 
hans  Interesser. 

„Hvilket  stort  og  smertehgt  Tab  har  Kunsten  i  Deres 
kgl.  Højheds  Fædreland  lidt  ved  Thorvaldsens  Dod  i  For- 
aaret,"   sagde  Dronningen. 

„Deres  Majestæt  maa  være  overtydet  om,  at  det  har 
ramt  mig  dybere  end  de  Fleste.  Jeg  er  nemlig  Præses  i  det 
kgl.  Akademi  for  de  skjønne  Kunster. '* 

„Min  Broder,  Kong  Ludvig,  satte  saa  overordentlig  Pris 
paa  Thorvaldsen  som  Kunstner,  han  omgikkes  ham  i  Rom  og 
korresponderede  siden  med  ham.'* 

„Deres  Majestæt  skulde  se  en  Buste  af  mig,  han  har 
udført,  da  jeg  var  et  ganske  ungt  Menneske,  det  er  et  sandt 
Mesterværk." 

„Jeg  har  nylig  stiftet  Bekjendtskab  med  en  af  Danmarks 
fremragende     Digtere.       Hans     Christian     Andersens     Roman : 

„Kun  en  Spillemand",  er  bleven  oplæst  for  Kongen  og  mig, 
og  vi  har  Begge   fundet  meget  Behag  i  den." 

„Deres  Majestæt  maa  ogsaa  læse  hans  „Eventyr";  de 
har  gjort  ham  meget  berømt.  Men  da  De.  har  saa  megen 
Interesse  for  Danmarks  Kunst  og  Poesi,  bør  Deres  Majestæt 
vise  os  den  Ære   at  besøge   os  sammen  med  Deres  Gemal." 

.,Det  skulde  glæde  mig  at  se  Sjællands  Begeskove,  der 
lovprises  saa  stærkt.  Jeg  sværmer  for  Blomster  og  Planter. 
Storhertuginde  Marie  af  Strelitz  har  fortalt  mig,  at  der  i 
Dyrehaven  ved  Kjøbenhavn  findes  en  Gruppe  store,  dejlige 
Hvidtjornsbuske,  der  skal  være  enestaaende  i  Europa;  dem 
kunde  jeg  have   Lyst  til  at  se." 

Kong  Frederik  Vilhelm  kom  i  dette  Øjeblik  med  en 
Herre  af  et  meget  markeret^   fint  Ydre  hen  til  Kronprinsen. 

.,Maa  jeg  forestille  Deres  kgl.  Højhed  min  Finansminister, 
Hr.  V.  Flottwell.  Han  ønsker  at  vide,  hvilket  Indtr^'k  Indu- 
striudstillingen  har  gjort  paa  Dem." 

.,Lad  det  først  være  mig  tilladt  at  bemærke,  at  Valget 
af  Tøjhuset  til  Industriudstillingens  Lokale  indeholder  en 
symbolsk  Hent^'dning,  der  er  et  nyt  Vidnesbyrd  om  Deres 
^Lajestæts  Aandrighed.  De  har  derved  villet  betegne,  at 
Industrien   er  Fredens  Bataille.'* 

.,Ah,  fortræffeligt!"  udbrod  Kongen  og  begav  sig  til  en 
nærstaaende  Gruppe. 

Kronprinsen  underholdt  sig  nogle  Øjeblikke  med  Flott- 
well. Han  berørte  den  Tale,  hvormed  Flottwell  havde  aabnet 
UdstiUingen,  og  han  ytrede  sig  med  levende  Anerkjendelse 
om  de  udstillede  Gjenstande  og  det  hele  Arrangement.  Plud- 
selig fængsledes  hans  Opmærksomhed  af  en  lille  sorthaaret 
Skikkelse  med  et  Par  vældige  Moustacher  og  et  meget  mar- 
tialsk Udseende. 

Kronprinsen  betegnede  ham  nærmere  for  Flottwell,  der 
meddelte,   at  det  var  den  sachsiske  Gesandt,   General  Minkwitz. 

„Gesandten  vil  sætte  megen  Pris  paa  den  Ære  ati  blive 
forestillet  for  Deres  kgl.   Højhed." 

„Det  vil  interessere  mig  at  vexle  nogle  Ord  med  ham." 

Flottwell  præsenterede  Minkwitz. 

„Kommer  Deres  Excellence  snart  til  Dresden!"  spurgte 
Kronprinsen.  Gesandten  bejaede  Spørgsmaalet,  hvorefter  Kron- 
prinsen fortsatte:  „De  maa  da  bringe  Kong  Frederik  August 
min  Hilsen.  Jeg  var  saa  lykkelig  at  kunne  være  sammen 
med  Hs.  Majestæt  i  Hamborg  i  Sommer.  Han  vendte  da 
just  tilbage  fra  en  Rejse  i  England  og  Skotland.  Jeg  havde 
netop  selv  et  Par  Maaneder  forinden  besøgt  nogle  af  de 
samme  Punkter  i  de  skotske  Højlande.  Kongen  og  jeg  havde 
derfor  et  rigl  Stof  til  Samtale.  Om  Aftenen  overværede  jeg 
sammen  med  Kongen  Opførelsen  af  en  gammel  græsk  Tragedie : 
„Antigone".  Den  er  forfattet  ....  Ja,  hvad  er  det  nu. 
Digteren  hedder?" 

„Sofokles,   Deres  kgl.   Højhed." 

„Rigtigt.      Det  var  en  mærkelig  Forestilling." 

Da  Kong  Frederik  Vilhelm  i  dette  Øjeblik  nærmede  sig 
Kronprinsen,  afbrød  denne  sin  Konversation  med  Minkwitz, 
hvem  han  lagde  Hilsenen  til  Hs.  sachsiske  Majestæt  paa 
Sinde.  Kongen  indbød  til  at  følge  med  ind  i  et  tilstødende 
Kabinet,  hvor  han  ønskede  at  erfare  Et  og  Andet  Kjøben- 
havn  angaaende.  Kronprinsen  ledsagede  Kongen,  idet  han 
erklærede,  at  han  nu  vilde  gjore  et  nj't  Forsøg  paa  at  om- 
stemme Hs.   Majestæt  med   Hensyn  til   Rejsen   til   Danmark. 

Om  Aftenen  overværede  Kronprinsen  i  Forening  med  det 
preussiske  Kongepar  i  Operahuset  Opførelsen  af  Webers: 
„Freischiitz". 

Da  Hs.  kgl.  Højhed  kom  tilbage  til  „British  Hotel '^ 
følte  han  sig  meget  træt.  Hele  Dagen  havde  været  rig  paa 
stærke,  vexlende  Indtryk.  Dernæst  havde  han  ved  Frederik 
Vilhelms  Hof  spillet  Kunstven,  Skjønaand  og  Diplomat,  og 
det  var  Roller,  der  nok  kunde  tage  stærkt  paa  hans  Kræfter. 
Dagen  efter  skulde  han  atter  være  Kongeparrets  Gjæst. 
Medens  Kronprinsen  havde  sine  Tanker  henvendt  derpaa, 
begav  han  sig  til   Hvile.      Snart   laa  han   i   en   dyb   Søvn. 

Den  følgende  Formiddag  modtog  Kronprinsen  de  meck- 
lenborgske  Hoffers  Gesandt  i  Berlin,  Grev  Hessenstein,  i 
Audiens  og  underholdt  sig  kort  Tid  med  ham  om  sit  fore- 
staaende  Besøg  i  Neu  Strelitz.  Derefter  satte  han  sig  med 
sine  Kavalerer  til  Frokostbordet.  Hs.  kgl.  Højhed  nød  med 
megen  Appetit  en  Kalvekotelette,  hvortil  han  drak  et  Par 
Glas  Rødvin.  Han  udtalte  sig  med  levende  Anerkjendelse 
om  den  Venlighed,  det  preussiske  Kongepar  havde  viist  ham. 
Da  Kaffen  serveredes,  tændte  Kronprindsen  sig  en  Cigar. 
Han  lyttede  med  et  vist  Velbehag  til  Kammerjunker  Bibovs 
Fortælling  om  et  lille  Eventyr,  han,  Kammerjunkeren,  havde 
havt  sammen  med  en  berlinsk  Ven,  Løjtnant  von  C.,  den 
foregaaende  Aften.  De  to  Herrer  havde  i  Kommandanten- 
Strasse  besøgt  et  Etablissement,  der  kaldtes  Bal  Mabile,  hvor 
de  havde  souperet  med  et  Par  berlinske  Demimonde-Damer. 
Han  havde  der  truffet  Regine  Pudelmeier,  hvem  han  kjendte 
fra  den  forhen  omtalte  Pas  de  deux  i  Odense.  Kammer- 
junkeren havde  spurgt  sin  Dame,  hvad  Regine  tog  sig  for  i 
Berlin.  Mamsellen,  havde  han  faaet  til  Svar,  fører  en  fri, 
kunstnerisk  Existens.  Dette  Svar  bragte  Kronprinsen  til  at 
briste  ud  i  Latter. 

„Tiden  er  vist  fremskreden,"  udbrød  Hs.  kgl.  Højhed. 
„Forinden  jeg  tager  ud  til  Kongeparret  i  Sanssouci,  skal  jeg 
aflægge  en  Visit  hos  Prinsen  af  Preussen."  Kronprinsen 
begav  sig  derefter  til  sit  Sovegemak.  Da  han  viiste  sig  igjen, 
var  han  iført  Gaiauniform  som  Admiral.  Han  steg  ind  i  en 
Karreth,  og  faa  Øjeblikke  efter  holdt  han  udenfor  Prins  Vil- 
helms Palæ  „Unter  den  Linden".  Saa  snart  hans  Ankomst 
var  meldt  Prinsen,  gik  denne  skyndsomst  ned  ad  Trappen 
for  at  modtage  sin  Gjæst,  hvem  han  førte  til  en  Salon  i 
første  Etage. 

Prins  Vilhelm  af  Preussen,  den  senere  Kejser,  og  Kron- 
prins Frederik  vare  grundforskjellige  Personligheder.      Der  var 

for  det  Første  en  ikke  ubetydelig  Alders forskj el  imellem  dem, 
thi  Preusserprinsen  var  elleve  Aar  ældre  end  den  danske  Tron- 
arving. Prins  Vilhelm  var  en  stiv  Militær,  der  gik  fuldstændig 
op  i  Soldatervæsenet,  medens  det  Militære  hos  Kronprins 
Frederik'  hovedsagelig  indskrænkede  sig  til  Uniformen,  og  han 
var  derfor  lige  godt  med,  hvad  enten  det  gjaldt  Landetaten 
eller  Marinen.  Preusserprinsen  var  en  Hader  af  den  Hberale 
Bevægelse,  hvorimod  Kronprins  Frederik,  der  anglede  efter 
Popularitet,  stillede  sig  sympathtisk  overfor  den  konstitutionelle 
Strømning.  Prins  Vilhelm  var  en  personlig  Ven  af  Augusten- 
borgerne,  men  disse  kunde  Kronprinsen  ikke  døje  alene  af 
den  Grund,  at  de  vare  Dronning  Karoline  Amalies  Brødre. 
De  to  Prinser  havde  følgelig  ingen  v'irkelige  Berøringspunkter 
med  hinanden.  Samtalen  mellem  dem  var  derfor  kun  kort 
og  drejede  sig  om  betydningsløse  Spørgsmaal.  Formelt  tog 
de  venskabelig  Afsked  med  hinanden,  men  de  vare  i  Virke- 
ligheden hinanden  fuldstændig  ligegyldige. 

Kronprinsen  kjørte  med  Jernbanetoget  til  Potsdam,  paa 
hvis  Banegaard  han  modtoges  af  Overhofmarskallen,  Friherre 
von  Werther.  En  kgl.  Ekvipage  bragte  dem  til  Sanssouci, 
Frederik  den  Stores  berømte  Slot,  hvor  ogsaa  Frederik  Vil- 
helm den  Fjerde  havde  opslaaet  sin  Residens.  Kongeparret, 
paa  hvem  Kronprinsen  Dagen  før  havde  gjort  det  fortræffeligste 
Indtryk,  modtog  ham  med  den  største  Elskværdighed.  Kun 
et  mindre  Antal  distingverede  Personer  vare  indbudte  til 
Dineren.  Blandt  Deltagerne  kunne  fremhæves  Prinsesserne 
Karl  og  Albrecht  og  Kongens  Brodersøn,  Prins  Adalbert. 
Kronprinsen,  der  kjendte  Kongens  varme  Interesse  for  monu- 
mentale Bygninger  fra  Middelalderen  og  fra  Reformationens 
Aarhundrede,  gav  en  Skildring  af  Frederiksborg  Slot.  De 
nærmest  Siddende  lyttede  opmærksomt  til  ha.xS  Skildring. 
Han  kunde  ikke  have  valgt  et  bedre  Emne  og  næppe  noget, 
hvorom  han  var  i  Stand  til  at  tale  med  mere  Sagkundskab. 
Kongeparret  udtrykte  sin  Beundring  for  det  skjønne  Slot.     Hs. 

Majestæt  glædede  sig  til,  at  han  personlig  skulde  tage  det  i 
Øjesyn   næste  Sommer. 

Efter  Taflet  sogte  Kronprinsen  hen  til  Prins  Adalbert, 
hvem  Arvestorhertugen  af  Alecklenborg  Strelitz  havde  omtalt 
for  ham.  Kronprinsen  nærede  stor  Interesse  for  dette  Medlem 
af  det  preussiske  Kongehus.  Prins  Adalbert  var  meget  berejst, 
han  havde  endog  besøgt  Brasilien  og  ved  sin  Rejseskildring 
vundet  et  literært  Xavn.  Men  det  var  just  ikke  det,  der 
egentlig  vakte  Kronprinsens  Sympathi  for  ham.  Nej,  denne 
havde  et  andet  Motiv.  Prins  Adalbert  stod  nemlig  i  et 
intimt  Forhold  til  Danserinden  Therese  Elszler,  og  det  var 
navnlig  denne  Omstændighed,  der  gjorde  ham  til  en  interes- 
sant Personlighed  i  Kronprinsens  Øjne.  Hs.  kgl.  Højhed 
ha\'de  jo,  som  vi  vide,  en  Faible  for  en  Danserinde.  Ganske 
vist  vare  disse  to  Præstinder  i  Terpsikores  Tempel  skilte  fra 
hinanden  ved  et  umaadelig  kunstnerisk  Svælg.  Men  Kron- 
prinsen mente  alligevel,  at  han  her  havde  et  Berøringspunkt 
med  Prins  Adalbert,  og  dette  gjorde  denne  Herre  særlig  til- 
trækkende for  ham. 

„Deres  kgl.  Højhed  har  berejst  Skotland  ?"  spurgte  Kron- 
prinsen. 

„Ja,   men   det  er  nu  tolv   Aar  siden." 

„De  har  maaske  været  paa  Island?" 

„Nej,  til  dette  yderste  Thule  har  jeg  ikke  vovet  mig," 
svarede  Adalbert.  „Men  Deres  kgl.  Højhed,  det  skandinaviske 
Nordens  Søn,   har  vel  været  der?" 

„Jeg  besøgte  Øen  1834,"  svarede  Kronprinsen.  Han 
gav  derpaa  en  Skildring  af  sine  Rideture  gjennem  Klippe- 
ørknerne. Han  fortalte  om  de  varme  Kilder,  i  hvilke  han 
havde  kogt  Æg,  og  han  betonede  med  en  vis  Gysen,  hvor- 
ledes han  nær  var  bleven  borte  i  den  tykke  Taage  om 
Hekla. 

„Det  var  jo  næsten  et  livsfarligt  Eventyr,"  udbrød  Prins 
Adalbert. 

„Ja,    men    i  en    langt  værre  Situation  kom  jeg  dog  paa 


219 


mit  sidste  Orlogstogt,"  svarede  Kronprinsen,  „Jeg  sejlede  i 
Juni  i  Aar  fra  Skotland  til  Færøerne  om  Bord  i  Fregatten 
„Gefion".  En  Aften,  vi  var  ud  for  Shetlandsøerne,  trak  et 
frygteligt  Uvejr  op.  Himlen  skjultes  af  sorte  Skyer,  Lynene 
knitrede,  og  Tordenen  rullede  gjennem  Mørket.  Med  vold- 
somme Brag  slog  de  bjerghøje  Bølger  mod  Skibets  Sider. 
Farvandet  er,  hvad  vi  befarne  Sømænd  veed,  fuldt  af  Klipper 
og  Skjær.  Her  gjælder  det  om  at  styre  sikkert,  thi  ved  det 
mindste  Fejlgreb  gaaer  Skuden  til  Bunds.  Man  maa  altsaa 
bevare  sin  Ro  og  Fatning.  Chefen  var  nu  ganske  vist  en 
ypperlig  Sømand,  men  det  skal  tilgives  ham,  at  han  stod 
paa  Nippet  til  at  tabe  Kontenancen.  Da  sagde  jeg  til  mig 
selv:  hans  Mod  skal  stives  af.  „Nu  vel,  Hr.  Kommandør," 
raabte  jeg,  „nu  tager  vi  fat  med  forenede  Kræfter."  Det 
opildnede  ham.  I  en  Haandevending  sprang  han  op  paa 
Vagtbænken,  medens  jeg  afløste  St^^rmanden.  Saaledes  førte 
vi  stolt,  trods  det  forrygende  Uvejr,  Fregatten  uskadt  gjennem 
Skjærene.      Hvor  aandede  jeg  let,   da  Faren  var  overstaaet!" 

„Deres  kgl.  Højheds  resolute  Optræden  frelste  maaske 
Skibet  fra  Undergang?" 

„I  det  Mindste  havde  jeg  en  væsentlig  Part  i  Krisens 
Overstaaelse.  De  vil  vistnok.  Prins  Adalbert,  erkjende,  at 
jeg  der  tjente  mine  Søofficers-Epauletter." 

Om  Aftenen  var  Kronprinsen  med  Kongeparret  i  den 
italienske  Opera  i  Potsdam,  hvor  han  hørte  Donizettis  „Lucrezia 
Borgia".  Efter  ForestiUingen  souperede  han  i  Sanssouci  med 
Deres  Majestæter  alene.  Ved  Afskeden  bad  disse  ham  om 
at  bringe  den  storhertugelige  Familie  i  Neu  Strehtz  hjertelige 
Hilsener  fra   dem. 

„Det  er  mig  ufatteligt,"  sagde  Dagen  efter  Kong  Frederik 
Vilhelm  til  Dronning  Elisabeth,  „at  vore  Slægtninge  i  Neu 
Strehtz  ikke   føler  sig  tiltalte  af  den   danske  Kronprins." 

I  Diligencevogne  kjørte  Kronprins  Frederik  og  hans  Følge 
fra  Berlin  til  Neu  Strelitz.  Rejsen,  der  begyndte  om  Mor- 
genen tidlig,  endte  ud  paa  Aftenen.  Arvestorhertug  Friedrich 
var  dragen  Kronprinsen  i  Møde  indtil  Fiirstenberg.  De  to 
Prinser  hilste  venlig  paa  hinanden,  men  uden  Hjertelighed. 
Kronprins  Frederik  tog  strax  Plads  i  sin  Svogers  Vogn.  Han 
spurgte  til  sin  GemaHndes  Befindende  og  fik  til  Svar,  at  dette 
ikke  var  godt.  Hds.  kgl.  Højhed  forlod  kun  sjælden  sine 
Værelser.  Arvestorhertugen  ønskede  at  vide,  hvorledes  Over- 
farten fra  Kjøbenhavn  til  Stettin  havde  været.  Kronprinsen 
erklærede,  at  den  havde  været  skrækkehg;  kun  paa  det 
vildene  Atlanterhav  havde  han  været  Vidne  til  en  lignende 
Bølgegang.  „Ægir"  havde  været  lige  ved  at  blive  slynget 
som  en  Nøddeskal  ind  mod  Stubbenkammer,  hvor  det  vilde 
være  blevet  knust. 

Neu  Strelitz  ligger  omkranset  af  henved  en  halv  Snes 
større  og  mindre  Indsøer,  mellem  hvilke  der  findes  betydelige 
Skove  af  Eg,  Bøg  og  Fyr.  I  Skoven  fredes  der  for  Jagtens 
Skyld  om  Kronvildt,  Daavildt,  Raadyr  og  Vildsvin.  Paa  de 
mange  Smaaøer  i  Indsøerne  have  Skarer  af  Vandfugle  deres 
Reder.  Selve  Staden  Neu  Strelitz  er  b^^gget  i  Form  af  en 
Stjerne  med  otte  Straaler,  idet  der  fra  Torvet  i  Midten  ud- 
gaa  otte  Gader  mod  alle  fire  Verdenshjørner.  Slotsgaden 
fører  til  det  af  tre  Fløje  bestaaende  storhertugelige  Residens- 
slot, foran  hvilket  Paradepladsen  ligger,  medens  dets  Bagside 
vender  ud  mod  Slotshaven.  I  Tredserne  blev  Residensslottet 
ombygget,  men  det  udmærkede  sig  ogsaa  paa  det  Tidspunkt, 
hvorom  vi  her  tale,  ved  kongelig  Pragt.  Storhertugdømmet 
Mecklenborg-Strelitz  er  omtrent  en  halv  Snes  Kvadratmil 
mindre  end  Fyen,  og  det  havde  den  Gang  ikke  hundrede- 
tusinde Indbyggere,  men  det  havde  alligevel  et  Hof,  der  vilde 
have  været  fyldestgj ørende  for  et  større  Kongerige.  Storher- 
tugens  Hofstat  talte  fyrretyve  Kammerherrer    og    et  betydeligt 

Antal  Kammerjunkere.  I  Slottet  vare  en  Mængde  Lakajer 
og  flere  Jægere  i  Virksomhed ;  Personalet  i  Kjøkken,  Kon- 
ditori, Vinkjælder  og  Sølvkammer  var  talrigt,  og  Betjeningen 
i  Gemakkerne  og  Haverne  samt  i  Jagtdepartementet  var  og- 
saa  i  nummerisk  Henseende  fyldig.  Storhertugindens  Hofstat 
talte  2  9  Personer.  Ved  Synet  af  dette  lille  Riges  Statskalender 
fik  man  egentlig  Indtryk  af,  at  Landet  betragtedes  som  et 
Slags  Appendix  til  Hoffet.  Forfatningen  var  aldeles  middel- 
alderlig; i  de  for  begge  de  mecklenborgske  Storhertugdømmer 
fælles  Stænderforsamlinger  havde  Ridderskabet  en  knusende 
Overvægt,  idet  det  tillige  repræsenterede  Bondestanden. 

Storhertug  Georg  var  den  Gang  henved  fem  og  tred- 
sindstyve  Aar  gammel  og  havde  omtrent  en  Menneskealder 
siddet  paa  sit  lille  Storhertugdømmes  Trone.  Han  var  en 
hvidhaaret,  høj,  mager  Mand,  lidt  døv,  med  et  meget  aristo- 
kratisk Ydre.  Han  var  en  særdeles  fin  Herre,  idet  ikke  blot 
den  danske  Elefantordens,  men  ogsaa  den  svenske  Serafimer- 
ordens  og  den  russiske  Andreasordens  Stjerne  funklede  paa 
hans  Bryst.  Hs.  kgl.  Højheds  Hovedinteresse  var  just  ikke 
Politik  og  Statssager,  hvilke  sidste  hans  Statsminister  Dewitz 
væsentlig  besørgede.  Nej,  Musik  og  Jagt  vare  hans  Hoved- 
passioner. Det  storhertugelige  Kapel  var  berømt  i  hele  Tysk- 
land, og  i  Residensslottet  var  Koncertsalen  udstyret  med 
særlig  Pragt  og  Elegance.  Storhertuginde  Marie,  en  velvoxen, 
morkhaaret,  fyldig  Dame,  stod  den  Gang  i  Nærheden  af  sit 
halvtredsindstyvende  Aar.  Hun  dyrkede  som  sin  Hoved- 
interesse den  skjønne  Malerkunst.  De,  der  nu  besøge  Neu 
Strelitz,  ville  i  Stadtkirche  og  i  Orangeriet  finde  Billeder,  som 
skyldes  hendes  Pensel.  Tonen  ved  det  storhertugelige  Hof 
var  nobel  og  fin,   og  Etikettens   Former  iagttoges  med   Omhu. 

Kronprins  Frederik  modtoges  ved  sin  Ankomst  ved 
Hovedtrappens  Fod  af  Storhertug  Georg.  Efter  at  den  første 
Hilsen  var  udvexlet,  førtes  han  af  sin  Svigerfader  til  dennes 
Kabinet,  hvor  Storhertuginde  Marie,  men  ikke  Kronprinsesse 
Karoline    Mariane,     havde    indfundet    sig.       Dette    forbavsede 


Kronprinsen ;  han  spurgte  øjeblikkelig  efter  hende.  Storher- 
tuginden svarede,  at  hendes  Datter  havde  siden  Formiddagen 
lidt  af  Migræne  og  var  nu  for  medtagen  til,  at  hun  kunde 
vise  sig,  ..Gjennem  mig  sender  hun  sin  venlige  Hilsen  til 
Kronprinsen.  I  ^lorgen  vil  hun  mødes  med  Deres  kgl. 
Højhed." 

Storhertug  Georg  stadfæstede  sin  Gemalindes  Udsagn. 
Det  storhertugelige  Par  forhorte  sig  flygtig  om  Kong  Kristian 
og  Dronning  Karoline  Amalie,  men  ønskede  derimod  med 
levende  Interesse  at  faa  de  mest  detaillerede  Meddelelser  om 
Landgrevens  i  Kjebenhavn,  om  Prins  Kristians  og  den  lille 
Prins  Frederik,  der  nu  gik  i  sit  andet  Aar.  Kronprinsen, 
der  sædvanlig  opholdt  sig  i  Odense  og  kun  saa  Hovedstaden 
paa  kortvarige  Besøg,  formaaede  blot  at  give  overfladiske 
Svar  paa  disse  Spørgsmaal.  Han  kunde  ikke  komme  sig  af 
sin  Forundring  over  sin  Gemalindes  Fraværelse,  og  han  var 
ikke  i  Stand  til  at  blive  Herre  over  en  vis  Distraktion.  Det 
storhertugelige  Par  bemærkede  det  og  spurgte,  om  han  var 
træt  af  Rejsens  Besværligheder.  Han  svarede  bekræftende  og 
udbad  sig  Tilladelse  til  at  maatte  trække  sig  tilbage  til  sine 
Værelser,  hvor  han,  inden  han  gik  til  Hvile,  vilde  indtage 
en  lille  kold  Souper.  Hans  Ønske  besvaredes  paa  den  mest 
imødekommende  Maade.  Afskeden  med  Svigerforældrene  var 
venlig,  men  alligevel  præget  af  en  vis  Kølighed.  Han  led- 
sagedes til  sin  Bolig  af  Kammerjunker  Linstow,  der  var  til- 
forordnet ham  som  Kavaler.  Hans  Værelser  laa  i  den  Fløj 
af  Slottet,  der  var  modsat  den,  hvori  hans  Gemalinde  boede. 
To  Lakajer  havde  allerede  ordnet  Alt  til  hans  Modtagelse. 
En  Modtagelsessalon,  et  Arbejdsværelse  og  et  Kabinet  vare 
stillede  til  hans  Raadighed.  Souperen  blev  efter  hans  Ordre 
anrettet  i  Arbejdsværelset,  og  han  spiste  alene  med  Linstow, 
i  hvis  joviale  Væsen  han  fandt  meget  Behag.  Kronprinsen 
var  i  Begyndelsen  under  Indtrykket  af  den  noget  afmaalte 
høflige  Modtagelse,  der  var  bleven  ham  til  Del,  ikke  synderlig 
talende.    Men  Madeiraen   bragte    efter    Haanden    hans  Lune  i 

Strømning,    og    snart   gik   Konversationen    livlig    mellem    ham 
og  Kammerjunkeren,   hvem  Vinen  ogsaa   animerede. 

.,De  veed,  Kammerjunker,"  sagde  Kronprinsen,  „at  jeg 
giver  mig  af  med  Oldsager?" 

,,Ja,   Deres  kgl.  Hojhed  har  jo  et  Navn  som  Oldgransker." 

„Hvordan  har  Gehejmelegationsraad  Reichenbach  det? 
De  veed,  Direktøren  for  den  obotritisk-vendiske  OldsagsamHng. 
Jeg  kan  Pokkers  godt  lide  ham." 

Kammerjunker  Linstow  svarede,  at  Gehejmelegations- 
raaden,  saa  vidt  han  vidste,  befandt  sig  vel.  lovrigt  tilstod 
Linstow,   at  han  ikke  havde  Spor  af  Interesse  for  Antikviteter. 

„Nej,  jeg  kan  tænke  det,"  udbrød  Kronprinsen  skjælmsk, 
„De  foretrækker  unge  Piger.  Skaal  for  de  vendiske  Skjøn- 
heder!"      Glassene  tømtes. 

„A  propos  om  Venderne,  Kammerjunker,  flyder  der  ikke 
slavisk  Blod  i  det  mecklenborgske  Fyrstehus's  Aarer?" 

•  Her  rørte  Kronprinsen  ved  en  Streng,  der  fandt  den 
stærkeste  Gjenklang  hos  Kammerjunkeren.  Genealogi  var 
hans  aandelige  Hovedinteresse,  Han  kjendte  ikke  blot  menne- 
skelige Stamtavler,  men  var  ogsaa  inde  i  sin  Hests  og  sin 
Hunds.  Medens  Linstow  forte  Storhertug  Georgs  Forfædre 
tilbage  til  den  vendiske  Fyrst  Pribislaw  i  det  tolvte  Aarhun- 
drede  og  med  ivrig  Brug  af  højre  Haands  Pegefinger  docerede 
for  Kronprinsen,  lod  denne  vel,  som  om  han  hørte  efter, 
men  hans  Tanker  vare  andet  Steds;  de  vare  vandrede  til 
hans  Gemalinde,  der  var  ham  saa  nær  og  dog  saa  fjern. 
Den  Følelse  paakom  ham,  at  han  egentlig  var  en  Fremmed 
i  sine  Svigerforældres  Slot. 

„Det  er  højst  interessant,  hvad  De  der  har  meddelt,  Hr. 
Kammerjunker  Linstow.  Jeg  beundrer  Deres  Hukommelse.  I 
Morgen  maaske  mere  Stamtræ,  i  Aften  maa  jeg  renoncere 
derpaa.      Tak!   Godnat,   Hr.   Kammerjunker!" 

Linstow  fjernede  sig  med  et  Buk.  En  Lakaj  ledsagede 
Kronprinsen  ind  i  Sovekabinettet.  Fra  deltes  Vindue  var  der 
Udsigt   over    Zierker    See.     Der    herskede    Stilhed    i    Naturen. 

Himlen  var  klar,  Stjernerne  og  den  aftagende  Maane  spejlede 
sig  i  den  rolige  Vandflade,  Skoven  hinsides  Søen  tonede  sort 
frem,  og  en  let  Taage  stod  over  Engen  ved  dens  Side.  Hs. 
kgl.  Højhed  betragtede  nogle  Øjeblikke  Landskabet,  hvis  Fred 
han  mulig  ønskede  maatte  blive  et  heldigt  Varsel  for  Udfaldet 
af  hans  Sendelse.      Dermed  var  hans  Dagværk   afsluttet. 


XII. 

Den  følgende  Dag  stod  Kronprinsen  tidlig  op,  iførte  sig 
Infanteriuniform  og  drak  Kaffe.  Han  gik  derefter,  ledsaget 
af  Kammerjunker  Linstow,  ned  i  Slotshaven,  hvor  han  spa- 
serede et  Par  Gange  frem  og  tilbage  i  en  af  Kastaniealleerne, 
som  tog  sig  pragtfuldt  ud  i  deres  Efteraarsskrud.  Da  han 
kom  tilbage  til  sit  Arbejdsværelse,  bragte  en  Lakaj  ham  en 
Billet  fra  hans  Gemalinde.  Han  aabnede  den  hastig  og  læste 
Indholdet  med  synlig  Glæde.  Kronprinsessen  bød  ham  i 
venlige  Udtryk  Velkommen  og  bad  ham  om  at  undskylde 
hendes  Fraværelse  den  foregaaende  Aften,  men  af  hendes 
Forældre  havde  han  erfaret  Aarsagen.  Hun  indbød  ham  til 
sit  Kabinet  og  overlod  ham  selv  at  vælge  Tidspunktet  for 
Mødet. 

„Før  mig  øjeblikkelig  til  Kronprinsessen!"  udbrød  han 
og  fulgte  efter  Lakajen. 

Da  Kronprinsen  traadte  ind  i  Kabinettet,  var  hans  Ge- 
malinde just  sysselsat  med  Broderi,  hvilket  hun  lagde  fra  sig. 
Hun  vilde  rejse  sig  for  at  gaa  ham  i  Møde,  men  i  et  Nu 
stod  han  foran  hende,  greb  hendes  Haand,  trykkede  den, 
bøjede  sig  over  hende  og  kyssede  hende  paa  Panden,  idet 
han  udbrød:  „God  Dag,  min  egen,  kjære  Karoline  Mariane, 
nej,  kun  min  Mariane;  hvor  det  glæder  mig  at  gjense  Dig 
efter  saa  lang  Tids  Adskillelse  I"  Paa  et  Vink  af  hende  tog 
han  Plads  paa  en  Stol  ved  Siden  af  hendes  og  holdt  hendes 
Haand  i  sin. 

Kronprinsessen  saa  paa  ham  med   et  blidt  Smil  spørgende 

ind  i  Øjet.     „Tør  jeg  virkelig  stole  derpaa,   Frederik?"    ytrede 
hun.      „Er  det  mere   end  et  flygtigt  Stemningsudbrud  ?" 

Han  saa  med  et  mildt  bebrejdende  Blik  paa  hende. 
Somx  Prinsessen  sad  der  i  sit  lyseblaa  Morgentoilette,  med  det 
fyldige,  sorte  Haar,  havde  hendes  hlle,  fine  Skikkelse  noget 
Betagende  ved  sig.  Det  smagfuldt  dekorerede  og  rigt  mon- 
terede Kabinet,  i  hvilket  Dagslyset  faldt  klart  og  stærkt  ind, 
laante  hendes  Personlighed  yderligere  Relief.  Jo  længere 
Kronprinsen  betragtede  hende,  desto  stoltere  følte  han  sig  ved 
Tanken  om  at  eje  denne  Kvinde.  Han  skulde  snart  kom^me 
til  Erkjendelse  af,   at  denne   Følelse   var  en  Vildfarelse. 

„Jeg  er  kommen,  Mariane,  for  at  føre  Dig  med  mig 
tilbage  Danmark.  Du  følger  med  mig,  ikke  sandt?  Saa 
skal  vi  ligesom  ifjor  fejre  Din  Fødselsdag  i  Odense." 

„Derpaa  forbeholder  jeg  mig  at  give  det  endelige  Svar," 
sagde  hun,   idet  hun  let  trak  sin   Haand  ud   af  hans. 

„Maa  jeg  indbyde  Dig  til  en  lille  Spaseretur  i  Haven, 
Mariane?  Jeg  ønsker  at  tale  i   Fortrolighed  med  Dig." 

„Det  Samme  gjør  jeg,"  ytrede  Kronprinsessen.  „Efter 
Frokosten  kan  vi  gaa  ned  til  Apollotemplet." 

„Ja,  ganske  som  Du  behager,"  sagde  Kronprinsen,  der 
rejste  sig  og  greb  sin  Gemalindes  Haand,  paa  hvilken  han 
trykkede  et  Kys.      Med   et  au   revoir  forlod  han  Kabinettet. 

Klokken  1  1  holdt  Hs.  kgl.  Højhed  Kur  i  den  stor- 
hertugelige Audienssal,  hvor  han  foruden  Hoffets  Dignitarer 
og  Statsminister  Dewitz  modtog  de  fremmede  Gesandter. 
Frankrig,  Østerrig,  Preussen,  Sverrig  og  Brasihen  stod  nemlig 
den  Gang  i  diplomatisk  Forbindelse  med  det  lille  Storhertug- 
dømme, idet  deres  respektive  Gesandt  i  Hamborg  tillige  var 
deres  Repræsentant  i  Xeu  Strelitz.  Kronprinsen  vexlede  et 
Par  venlige  Ord  med  Enhver,  der  blev  ham  forestillet. 
Navnlig  hilste  han  sympathetisk  paa  den  svenske  Gesandt, 
Grev  Wrangel.  Det  var  udsøgt  Opmærksomhed  mod  det 
danske  Hof,  at  disse  Diplomater  havde  begivet  sig  til  Neu 
Strelitz  for  at  hilse  paa  Kronprinsen. 

Heldigvis  gjorde  Hs.  kgl.  Hojhed  under  Kuren  et  ypper- 
ligt Indtr^'k  paa  Alle.  Man  udtalte  sig  i  anerkjendende  Ord 
om   hans  værdige   Holdning  og  hans   friske,   smukke  Ydre. 

I  Frokosten  deltog  Storhertugparret,  Arvestorhertugen  og 
dennes  Gemalinde,  Augusta,  Overhofmesterinden  og  Hofmar- 
skallen, Grev  Schulenburg.  Kronprinsen  fortalte  om  sit  Op- 
hold i  Berlin,  om  det  Indtrj^k,  „Gewerbeausstellung"  havde 
gjort  paa  ham,  om  den  elskværdige  Modtagelse,  han  havde 
faaet  hos  Kongeparret.  Selskabet  fandt  det  Hele  excellent, 
men  saavel  hans  Gemalindes  som  de  Øvriges  Miner  røbede, 
at  man  ikke  fattede  saa  ganske  Lid  til  hans  Fortælling.  I 
dette  Tilfælde  gjorde  man  ham  dog  Uret.  Kronprinsen  viste 
Arvestorhertuginde  Augusta,  en  engelsk  Prinsesse,  megen  Opmærk- 
somhed og  drog  sin  Gemalinde  ind  i  Samtalen.  Kronprins- 
parret dvælede  ved  sit  Besøg  i  Hannover  hos  hendes  Onkel, 
Kong  Ernst  August,  da  det  sidste  Sommer  begav  sig  til  Pyr- 
mont. 

En  Time  senere  saa  man  Kronprins  Frederik  og  Kron- 
prinsesse Karoline  Mariane  spasere  med  hinanden  i  Slots- 
haven. Kronprinsessen  bar  et  Kaschemirs  Overstykke,  garneret 
med  sorte  Kniplinger,  hvilket  sluttede  sig  tæt  til  hendes 
fine  Taille.  Hun  havde  en  Silkekapothat  paa  Hovedet.  Hun 
tog  sig  nydelig  ud.  Kronprinsen  holdt  I^Iilitærkappen  om 
sig;  hans  Hovedbedækning  var  en  Kaskjet.  Det  høje  Par 
gik  hen  gjennem  „Tempelalleen''.  For  Enden  af  den  ligger 
det  paa  doriske  Søjler  hvilende  „Apollotempel",  i  hvis  Indre 
der  staaer  en  Hebe,  som  rækker  den  Indtrædende  den  for- 
langende Nektar.  Himlen  var  i  dette  Øjeblik  kun  bedækket 
af  nogle  lette  Skyer,  Solen  skinnede  varmt  og  Spurvene 
kvidrede.  Kronprinsparret  gik  ind  i  Templet  og  satte  sig  paa 
en  elegant  Havebænk  med  et  bekvemt  Rygstød. 

„Dette    Sted,"     sagde    Kronprinsessen    med    et    vemodigt 
Udtryk,    „gjenkalder  i  min  Erindring  et  lille  Træk  fra  Dagene 
kort  før  vort  Br3'llup." 
„Hvilket  Træk'*^ 

„Du  førte  mig  her  ud,  Frederik,  og  idet  Du  pegede 
paa  Statuen,  udbrød  Du:  „Herefter,  Karoline  ]Mariane,  skal 
Du  for  bestandig  være  min  Hebe!  Det  var  den  Gang,"  til- 
føjede Kronprinsessen  med  et.  Suk.  „Der  gives  dog  ikke 
et  mandigt  Væsen,  det  være  nok  saa  prosaisk,  det  skal  være, 
uden  at  der  kan  falde  et  lille  Glimt  af  Poesi  ind  i  dets  Be- 
visthed." 

„Jeg  mindes,  oprigtig  talt  ikke  dette  Træk,"  sagde  Kron- 
prinsen. „Derimod  husker  jeg  tydelig,  at  vi  sad  sammen  i 
„Thiergarten"  under  den  store  Ask.  Du  sagde,  at  det  var 
den  største  Ask  i  Nordtyskland.  Da  kom  jeg  til  at  tænke 
paa,  at  Odin  skabte  de  to  første  Mennesker  af  Træer.  Man- 
den kaldte  han  netop  Ask  og  Kvinden  Embla.  Gid  vi  To, 
ønskede  jeg,  maatte  komme  til  at  passe  for  hinanden,  som 
de  gjorde  det."  Kronprinsen  rakte  her  Kronprinsessen 
Haanden.  Hun  tog  den,  men  besvarede  hans  Haandtryk 
noget  køligt. 

„Karoline  Mariane,"  udbrød  han,  „lad  det  nu  komme 
til  en  aabenhjertig  Forklaring  mellem  os.  Kongen  og  fremfor 
Alle  jeg  selv  beder  Dig  om  at  vende  med  tilbage  til  Dan- 
mark.     Vil  Du  gjøre  det?" 

„Denne  Gang  ikke.  Jeg  maa  overveje  Sagen  endnu 
længere. " 

.,Kan  Du  ikke  bh  ve   fortrolig  med  Landet  og  Folket!" 

„Danmark  er  smukt,  Sjælland  og  Fyen  staaer  i  Natur- 
skjønhed  over  mit  Fædreland.  Det  danske  Folk  har  mod- 
taget mig  med  megen  Venlighed,  men  jeg  er  ikke  kommen 
i  nærmere  Forbindelse  med  det;  jeg  har  ingen  rigtig  For- 
staaelse  af  det;  maaske  det  ligger  deri,  at  jeg  kun  med  Van- 
skelighed kan  udtrykke  mig  paa  Dansk.  Dog,  havde  jeg  følt 
mig  virkelig  S3'mpathetisk  tiltrukken  af  Dig,  var  jeg  snart  gaaet 
op  i  det  Folk,  hvis  Dronning  jeg  skulde  være.  Men  Du  har 
stødt  mig  fra  Dig," 

„Hvorledes?"  spurgte  Kronprinsen.  „Hvad  er  din  Me- 
ning?   Jeg  har  ikke  tidligere  hørt  Dig  tale  saaledes." 

„Nej.  Men  nu  skal  jeg  ikke  lægge  mindste  Skjul  paa, 
hvad   der  har  vakt  min   dybeste  Forargelse." 

,,Jeg  er  spændt  paa  at  høre  Din  Udtalelse,  Karoline 
Mariane," 

„Da  vi  havde  været  gift  i  to  Aar,  begjmdte  Din  Fader, 
Kongen,  at  beklage  sig  over,  at  vort  Ægteskab  var  barnløst. 
Hver  Gang  han  saa  mig,  naar  vi  gjæstede  Kjøbenhavn, 
gjentog  han,  paa  sin  slebne  Maade,  Klagen.  Først  følte  jeg 
mig  ubehagelig  berørt  deraf,  siden  pinte  det  mig.  Men  der- 
efter forbavsedes  jeg  over  din  Optræden.  Det  blev  mig  mere 
og  mere  klart,  at  Du  ved  den  Maade,  hvorpaa  Du  omtalte 
din  Hofmarskal  for  mig  og  fremstillede  ham  personlig  for 
mig,  lagde  an  paa  at  skabe  et  intimt  Forhold  mellem  ham 
og  mig.  Om  Du  her  kun  optraadte  som  en  højere  Villies 
Redskab,  eller  om  Du  handlede  af  eget  Initiativ,  er  mig  Et 
og  det  Samme.  Jeg  blev  som  Hustru  og  Kvinde  lige  harm- 
fuld. Heldigvis  var  jeg  lige  saa  fast  i  mine  Principper,  som 
han  var  ridderlig  og  ædel  i  sin  Tænkemaade." 

„Er  Du  overbevist  om,  at  Du  der  har  havt  den  rette 
Opfattelse?"    spurgte  Kronprins  Frederik. 

„Det  har  min  Finfølelse  som  Kvinde  og  Prinsesse  sagt 
mig,  og  den  har  hidtil  været  min  paalidelige  Magnetnaal. 
Det  er  mit  Grundmotiv  til,  at  jeg  har  forladt  Danmark.  Men 
jeg  har  tillige  en  anden  Anke  mod  Dig,   Frederik." 

„Jeg  forlanger,  at  Du  skal  sige  mig  Alt,"  sagde  Kron- 
prinsen i  en  bestemt  Tone. 

„Jeg  maa  dybt  beklage  din  Vandel.  Om  Dagen  helliger 
Du  Dig  ikke  Interesser,  der  er  din  Stilling  værdige.  Afte- 
nerne eller  rettere  Nætterne  gaaer  hen   med  letfærdige  Lojer." 

„Jeg   forstaaer  Dig  ikke." 

„Har  Du  glemt  Aftenforestillingerne  i  Odense  med  de 
to  Danserinder?" 

„Hvem  drister  sig  til  at  fortælle  Dig  SHgt?  Det  er  fræk 
Usandhed!" 

„Da  plejer  ellers  ikke  Landgrevindens  Hofdame  at  fortælle 
Fabler,"  sagde  Kronprinsessen  heftig.  „Hun  har  ogsaa  refereret 
om   dit  Forhold  til  Jomfru   Rasmussen." 

„Landgrevinde  Charlottes  Hofdame,"  raabte  Kronprinsen 
meget  forbauset." 

„Netop  hende." 

„Men  hvorledes   faaer  Du  Meddelelser  fra  hende?" 

„Jeg  har  modtaget  dem  gjennem  min  Hofdame,  Froken 
V.   Oertzen.      Hun  er  min  Kilde." 

„Karoline  Mariane,"  sagde  Kronprinsen  med  en  mørk 
Mine,  „der  er  en  vis  Kreds,  som  arbejder  paa  at  faa  vort 
Ægteskab  hævet.  Der  hersker  nogle  Misforstaaelser  imellem 
os;  men  forhaabentlig  lader  de  sig  fjerne.  Jeg  betragter  det 
som  heldigt,  at  Du  her  har  havt  Lejlighed  til  aabent  at  ud- 
tale, hvad  der  laa  Dig  paa  Hjerte.  Skal  vi  gaa  tilbage  til 
Slottet?" 

Parret  rejste  sig.  Kronprinsessen,  hvis  Kinder  under 
Affekten  vare  blevne  røde,  fik  igjen  sit  blege,  kolde  Udseende. 
Hendes  Gemal  ledsagede  hende  til  det  Kabinet,  hvor  han  om 
Morgenen  havde  bragt  hende  sin  første  Hilsen.  Han  begav 
sig  strax  tilbage  til  sine  Værelser. 

Ved  Taflet  havde  Kronprinsen  sin  Gemalinde  til  Bords, 
og  begge  konverserede  livlig  med  hinanden.  Ingen  kunde 
efter  deres  Ydre  at  dømme  ane,  at  der  var  forefaldet  et  saa- 
dant  Optrin  mellem  dem  som  det  omtalte  i  Slotshaven.  Om 
Aftenen  forlod  Hs.  kgl.  Højhed  ikke  sit  Kabinet;  han  lod 
melde,  at  han  ikke  befandt  sig  vel,  og  indtog  i  Ensomhed 
en  lille  Souper.  Men  Kl.  10  indfandt  efter  Indbydelse  Kam- 
merjunker Linstow  og  Kardoff  og  et  Par  Kavallerikaptajner 
sig  hos  Hs.  kgl.  Højhed,  hvis  Ildebefindende  nu  var  fuld- 
stændig forsvundet.  Der  blev  drukket  Moselvin  og  røget 
Cigarer.  Konversationen  blev  højrøstet,  og  Glassenes  Klang 
meget  lydelig.  Kardoff,  der  havde  en  smuk  Barytonstemme, 
rejste  sig  og  sang: 

^Freund  versåume  nicht  zu  leben, 

Denn  die  Jahre  fliehn, 

Und  es  wird  die  Saft  der  Reben 

Uns  nicht  lange  gliihn! 

Moslerwein,  der  Sorgenbrecher 

Schafft  gesundes  Blut! 

Trink  aus  dem  bekninzten  Becher 

Gliick  und  frohen  Muth." 

Kronprinsen  udbrød  i  gjentagne  Bravoraab  og  forsikrede^ 
at  dette  Vers  netop  var  Udtrykket  for  hans  Livsfilosofi.  Den 
følgende  Formiddag  leverede  Kardorff  Frøken  v.  Oertzen  et 
Referat  af  Symposiet;  han  skildrede  Kronprinsens  joviale 
Stemning  og  betonede,  hvor  vidunderligt  Hs.  kgl.  Højhed 
kunde  hengive  sig  til  Øjeblikkets  Nydelse  og  Glæde.  Frø- 
kenen' rapporterede  det  Hele  til  Kronprinsessen,  der  i  Tavshed 
lyttede  til  hende.  Hds.  kgl.  Højhed  fik  Migræne  og  viste  sig 
den  Dag  ikke  for  Nogen.  Tilværelsen  ved  Hoffet  i  Neu 
Strelitz  faldt  Kronprins  Frederik  trættende.  I  Formen  var 
Forholdet  mellem  ham  og  hans  Gemalinde  saaledes,  at  Ingen 
kunde  tage  Anstød  deraf;  men  i  Virkeligheden  savnede  det 
fra  hendes  Side  ethvert  Spor  af  Inderlighed.  Misfornøjelserne 
—  hvis  Anvendelse  af  dette  Udtryk  er  tilladt  —  bleve  ikke 
fjernede,  men  et  Incident  bidrog  endog  til  at  forøge  dem. 
Storhertug  Georg  afholdt  under  Kronprinsens  Besøg  en  stor 
Jagt  paa  Daadyr  og  Kronvildt  i  en  af  Omegnens  Skove. 
Kronprinsen  deltog  med  Iver  i  den,  og  ved  Dineren  diver- 
terede han  Jagtselskabet  med  Historier  om  sine  Bedrifter  i 
Dyrehaven.  Han  fortalte,  at  han  havde  sigtet  paa  en  vældig- 
Kronhjort,  men  Skudet  havde  kun  strejfet  den.  Dyret  blev 
rasende  og  rendte  ind  paa  ham.  Men  resolut  greb  han  med 
den  højre  Haand  i  Geviret  og  slyngede  Hjorten  med  en  saa- 
dan  Kraft  fra  sig,  at  den  i  det  stærke  Fald  knækkede  hele 
Rygraden.  Denne  Jagthistorie  indbragte  ham  beundrende 
Bifald,  men  Selskabets  Fysiognomier  vidnede  tydelig  om,  at 
man    betragtede    den    som    en    grovkornet   Miinchhauseniade. 


!31 


Kronprinsessen  hørte  ham   fortælle   den,    og    hun    ærgrede    sig 
over,   at  han  higede  efter  Triumfer  af  den  Art. 

Da  Kronprins  Frederik  i  "Slutningen  af  November  forlod 
Neu  Strelitz,  vægrede  hun  sig  bestemt  ved  at  følge  med  ham. 
Han  tog  en  kjølig  Afsked  med  hende  og  Hoffet.  Tilbage- 
rejsen gik  gjennem  Holsten  og  Slesvig.  Inden  Maanedens 
Udgang  holdt  han  alene  sit  Indtog  paa  Slottet  i  Odense. 
Her  kom  han  foreløbig  til  Ro  efter  de  stærkt  bevægede  fire 
sidste  Uger. 


XIII. 

Kronprins  Frederik  skrev  Dagen  efter  sin  Ankomst  til 
Odense  en  udførlig  Beretning  til  Kongen  om  sin  Visit  ved 
Berliner-Hoffet  og  sit  Ophold  i  Neu  Strelitz.  Han  havde  for 
begge  Sendelsers  Vedkommende  kun  negative  Resultater  at 
melde.  Kong  Frederik  Vilhelm  vilde  ikke  gjæste  Danmark 
før  næste  Sommer,  og  Kronprinsesse  Karoline  Mariane  vilde 
foreløbig,  som  hun  udtrykte  sig,  ikke  vende  hjem,  da  hun 
følte  sig  meget  svag.  Denne  sidste  Meddelelse  berørte  Kong 
Kristian  pinlig.  Kronprinsens  Ægteskab  var  efter  hans  Over- 
bevisning den  eneste  Redningsplanke  for  Bevarelsen  af  det 
danske  Monarkis  Sammenhold,  thi  havde  det  høje  Ægtepar 
endnu  ikke  faaet  en  Arving,  saa  var  det  jo  dog  tænkeligt, 
at  en  saadan  kunde  komme,  naar  blot  man  fandt  den  rigtige 
Personlighed.  Det  var  en  Selvfølge,  at  Kong  Kristian  paa 
dette  Tidspunkt  var  stærkt  optagen  af  Spørgsmaalet  om  Arve- 
følgen, thi  baade  Østifternes  og  i  den  holstenske  Stænder- 
forsamling var  denne  Sag  paa  Bane,  og  Slesvigholstenerne 
fremsatte  for  første  Gang  i  bestemt  formulerede  Sætninger 
deres  statsopløsende  Theori.  Hs.  Majestæt  opfordrede  derfor 
indtrængende  Kronprinsen  til  at  gjøre  et  nyt  Forsøg  paa  at 
bevæge  Kronprinsessen  til  at  komme  tilbage  til  Danmark. 
Han  befalede  ligefrem  Sønnen,  at  denne  skulde  begive  sig  til 
Neu    Strelitz    i    Anledning    af    Kronprinsessens    Fødselsdag    i 


Januar  og  føre  hende  med  sig  tilbage  til  Odense.  Hs.  kgl. 
Højhed  havde  intet  andet  Valg:  han  maatte  boje  sig  for  den 
kongelige  Ordre. 

Nj-taarsdag,    efter  at  han  havde  givet  Kur    paa  Slottet  i 
Odense,    tiltraadte    Kronprinsen    Rejsen    til    Xeu  Strelitz.      For 
første  Gang  kom  han  under  Vejs  til  at  staa  Ansigt  til  Ansigt 
med     de     daværende     politiske     Modsætninger     i     hele     deres 
Skarphed.      Hans  Rejse   gjennem    det    danske  Nordslesvig  va.t 
et     sandt    Triumftog.      Bønderne    vare    begejstrede    over    den 
jævne,    ligefremme  Maade,  '  hvorpaa    han    forstod   at  omgaaes 
dem.      Paa  hans  sidste  Fødselsdag,   den   6.   Oktober,    var    der 
i  Fjellumhoj     blevet    afholdt    en    Fest,    bvor    hans  Navn    var 
blevet  hyldet  paa    den  varmeste  Maade.      Hans  Jespersen    fra 
Nustrup  havde   fremsagt  et  Digt,   hvori  Kronprinsen   berømme- 
des for  sit  danske  Sind.      „Han,'-    hed  det,    „øver  sig  flink  i 
Orlogsfærd    og  veed    at    bruge    det    gode  Sværd."   Men    i    det 
sydlige    Slesvig    slog    den    slesvigholstenske   Luftning    ham    i 
Mode.      Modtoges    han    officielt    med    den    danske    National- 
melodi,  saa  lød  ved  Siden   af  den  Tonerne    til    den    oprørske 
Sang:  „Schleswig-Holstein  meerumschlungen",,  og  blandt  danske 
Flag    vajede    hist    og    her    det    sort-rodt-gyldne    Banner.      Da 
Kronprinsen    kom    til  Staden    Slesvig,    tog    han    Ophold    paa 
Gottorp   Slot  hos   Hertugdømmernes  Statholder,  Prins  Frederik 
af  Augustenborg,    Dronning    Karoline    Amalies    Broder.      Han 
og  Hertugen   af  Augustenborg,  hans  Broder,  vare    det  slesvig- 
holstenske Partis   fyrstelige   Forere,   men  i   det  Ydre  iagttog   de 
endnu  en  loyal  Holdning    overfor    den    danske  Krone.      Hvor 
skarp  Modsætningen   mellem  Statholderen    og  Kronprinsen    nu 
end   var  i  politisk  Henseende,    saa  modtes   de    dog    med    hin- 
anden i  en  vis  Antipathi  mod   Huset  Hessen. 

..Deres  kgl.  Hojhed,'-  sagde  Statholderen,  „bringer  vel 
interessante   Efterretninger  fra  Kjobenhavn?" 

„Hovedstaden  er  mig  næsten  fremmed,  Drs.  Durchlauch- 
tighed,  jeg  kommer  der  kun  sjældent.  Nej,  min  faste  Resi- 
dens er  i  Odense,   men  der  boede  jo  ogsaa   Odin." 

„Hv^em?      Odin." 

„Ja,   den  gamle  As." 

„Ah,  højst  interessant.  Har  De  fornylig  talt  med  Dron- 
ningen,  min  Søster?" 

„For  henved  halvanden  Maaned  siden.  Vor  Samtale  er 
i  Reglen  meget  kort.  Næppe  seer  hun  mig,  før  hun  sporger, 
naar  jeg  rejser  igjen." 

„Ja  saa.  Veed  Deres  kgl.  Højhed  noget  nærmere  om, 
hvorledes  det  staaer  til  hos  Landgrevens?" 

»^^h  jeg  søger  ikke  de  sjældne  Gange  jeg  sætter  min 
Fod  i  Kjøbenhavn,  hen  til  min  Tante  og  Onkel.  Jeg  holder 
oprigtig  talt  ikke  af  dem." 

,,Den  Følelse  er  Deres  kgl.  Højhed  ikke  ene  om  at 
nære." 

„Men  er  Landgreven  og  hans  Gemalinde  mig  ligegyldige, 
saa  er  jeg  derimod  en  god  Ven  af  Deres  Svigersøn,  Prins 
Kristian  til  Glucksborg.  Det  er  en  fortræffelig  ung  Mand. 
Deres  Durchlauchtighed  skulde  se,  hvilke  to  dejlige  Børn  han 
har.  Ifjor  Sommer  besøgte  Prinsesse  Louise  med  sin  lille 
Søn  os  paa  Frederiksgave.  Det  er  en  prægtig  Dreng.  For- 
nylig blev  en  Datter  døbt ;  hun  fik  Navnet  Alexandra ;  Alle 
vare  henrj^kte  over  denne  lille  Skabning." 

„Mulig,"  sagde  Statholderen,  „venter  der  den  Familie 
en  stor  Fremtid.  Min  Søster,  Dronningen,  fortalte  mig,  at 
den  interessante  Skjald  og  Seer,  Grundtvig,  havde  en  Vision 
ved  Forældrenes  Bryllup." 

„Nej,   havde  han  virkelig:" 

„Ja,  han  saa  Prins  Kristian  sidde  paa  Danmarks  Trone. 
Han  havde  to  Børn  paa  Skjødet;  den  ene  bar  den  russiske, 
den  anden   den   engelske  Krone." 

.,Den  Grundtvig  er  en  mærkelig  M^-stiker,  Deres  Durch- 
lauchtighed." 

Den  følgende  Morgen  brod  Kronprinsen  op  fra  Gottorp 
Slot.  Det  var  en  streng  Frost,  og  han  forcerede  Rejsen  saa 
meget  som  muligt.     Vejen   gik    over  Rendsborg,    Neumunster, 

Oldesloe  og  Liibeck.  Den  9.  Januar  1845  naaede  han  Neu 
Strelitz. 

Den  10.  Januar  1845  var  en  Festdag  for  Hoffet  og  det 
loyale  Folk  i  Mecklenburg-Strelitz ;  det  var  Prinsesse  Karoline 
Charlotte  Marianes,  Storhertugens  eneste  Datters  og  Danmarks 
Kronprinsesses,  fire  og  tyveaarige  Fødselsdag.  Neu  Strelitz 
var  smykket  med  blaa-hvid-røde  Flag,  det  mecklenborgske 
Vaaben:  et  kronet  Tyrehoved  med  Sølvhorn  paa  Guldgrund, 
saaes  omgivet  af  Grangrønt  paa  Husenes  Facader;  to  Musik- 
korps marscherede  gjennem  Gaderne,  spillende  en  til  Ære  for 
Prinsessen  komponeret  Festmarsch.  Udenfor  Slottet  paraderede 
Livgarden  i  Gallauniform.  I  det  kolde,  klare  Vintervejr  havde 
en  stor  Menneskemængde  samlet  sig  paa  Paradepladsen  og 
betragtede  det  Mylr  af  elegante  Ekvipager,  som  kjørte  op 
foran  Slottet,  hvor  Hds.  kgl.  Højhed,  med  Kronprins  Frederik 
ved  sin  Side,  holdt  Kur.  Gjennem  Slottets  prægtige  Sale 
bølgede  en  Skare  af  fyrstelige  og  adelige  Herrer  og  Damer. 
Blomsten  af  det  mecklenborgske  Ridderskab  var  her  forsamlet; 
de  guldgallonerede  Uniformer  og  de  straalende  Dametoiletter 
blændede  næsten  Øjet.  Kong  Frederik  Vilhelm  den  Fjerde 
af  Preussen  var  blandt  Gjæsterne;  det  var  en  overordentlig 
Ære,  denne  Stormagtspotentat  viste  det  lille  Hof.  Med  Glæde 
saa  Storhertugen  det  hannoveranske  Kongepar,  thi  mellem 
Hofferne  i  Neu  Strelitz  og  Hannover  herskede  et  meget  sym- 
pathetisk  Forhold.  Der  var  Feststemning;  men  den  var  ikke 
ublandet.  Det  forekom  Alle,  at  Kronprinsessen  helst  burde 
have  fejret  sin  Fødselsdag  i  sit  nye  Fædreland.  Hds  kgl. 
Højhed  modtog  smilende  de  Lykønskninger,  der  bragtes  hende; 
men  Smilet  var  kunstlet  og  røbede,  at  der  var  Mørke  i 
hendes  Sind. 

Ved  det  hertugelige  Gallataffel  udbragte  Storhertugen  i 
hjertelige  Ord  sin  Datters  Skaal;  men  man  bemærkede,  at 
han  slet  ikke  berørte  hendes  Fremtidsbestemmelse.  De  fyr- 
stelige Herrer  tilbragte  Aftentimerne  i  Konversation  om  de 
Fester    og    Jagtpartier,    hvori    de    havde    deltaget.       Damerne 

beundrede  de  Gaver,  Kronprinsessen  havde  faaet;  det  var 
Guld-  eller  Sølvsmykker,  funklende  af  Diamanter.  Festlig- 
hederne i  Anledning  af  Fødselsdagen  afsluttedes  med  Opførel- 
sen af  Webers  Opera  .,Eur3'anthe",  i  hvilken  Grevinde  Rossi 
sang  Hovedpartiet.  Den  fejrede  Kunstnerinde,  der  vandt 
Verdensberømmelse  under  sit  Pigenavn.  Henriette  Sonntag, 
henrev  ved  sin  fortryllende  Personlighed,  ved  sit  Foredrags 
Ynde  og  ved  sin  Stemmes  rene  Sølvklang  den  destingverede 
Tilhørerkreds  til  et  stormende  Bifald. 

Kronprins  Frederik  beboede  de  samme  Værelser  i  Slottet 
som  forrige  Gang.  Daglig  tilbragte  han  nogle  Timer  sammen 
med  sin  Gemalinde,  enten  spaserede  han  med  hende  i  Slots- 
haven, eller  han  foretog,  idet  han  selv  var  Kusk,  en  Kjøretur 
med  hende  i  Omegnen.  De  talte  venlig  med  hinanden;  men 
han  mærkede  snart,  at  han  var  bleven  hende  ligegyldig.  En 
Dag,  da  han  fra  Hofmarskal  Oxholm  havde  modtaget  nogle 
danske  Aviser  med  Referat  af  Festlighederne  paa  Kronprin- 
sessens Fødselsdag,  besluttede  han  at  gjøre  et  sidste  Forsøg 
paa  at  bevæge  hende  til  at  komme  tilbage  til  Danmark.  Han 
begav  sig  til  hendes  Kabinet,  tog  Plads  ved  hendes  Side  og 
læste  Beretningerne  op  for  hende.  I  Odense  havde  der 
været  Festforestilling  i  Theatret.  I  en  Prolog  var  hun  bleven 
forherliget  som  den,  .,der  delte  Folkets  Haab  og  Glæde  og 
var  lykkelig  ved  Frederiks  Kærlighed".  Publikum  havde 
sunget  en  Sang,  hvori  udtaltes  Forventningen  om,  at  „Ger- 
maniens skjønne  Blomst"  snarlig  vilde  vende  tilbage  til  Dan- 
mark. I  Digte  var  hun  andre  Steder  bleven  lovprist  som 
Danmarks    ,,  Himmelglæde '" . 

Kronprinsessen  hørte  paa  Oplæsningen  uden  at  tilkjende- 
give  nogen   Glæde  over  den   bragte   Hyldest. 

Kronprins  Frederik  forbavsedes  over  denne  Kulde.  „Ka- 
roline Mariane,"  spurgte  han,  „opfylder  Du  saa  mit  og  Kon- 
gens Ønske;    ledsager  Du   mig  tilbage  til  Danmark?'- 

„Jeg  har  overvejet  Sagen  alvorlig  og  drøftet  den  med 
mine  Forældre.      Mit  Svar  er:   Xej." 

.,Det  er  tredie  Gang,  jeg  er  kommen  for  at  bede  Dig 
om  at   folge  med  mig." 

Kronprinsessen  saa  en  Stund  hen  for  sig;  derpaa  fæstede 
hun  strængt  og  alvorlig  Blikket  paa  Kronprinsen.  „Du  har 
Ret,"  sagde  hun.  „Den  Opmærksomhed  og  det  Hens^-n,  Du 
har  vist  mig,  skal  ingen  Sinde  blive  udslettede  af  min  Er- 
indring; de  Krænkelser,  Du  har  tilføjet  mig,  vil  jeg,  en  en- 
kelt undtagen,  glemme;  men  det  er  alt,  hvad  jeg  kan  gjore 
overfor  Dig.  Jeg  følger  ikke  med  Dig  tilbage ;  vore  Veje 
maa  nu  skilles,  thi  vi  ere  ikke  knyttede  til  hinanden  ved 
Hjerternes  Sympathi." 

„Hvad  var  da  din  Bevæggrund,  da  Du  for  fire  Aar 
siden  rakte  mig  din  Haand?  Var  det  Ærgjerrighed,  den 
mulige  Udsigt  til  Kronen  som  Danmarks  Dronning?" 

„Jeg  tilstaaer,  at  dette  Motiv  var  medvirkende.  Men 
de  indvundne  Erfaringer  ved  din   Side  har  kvalt  hin  Følelse." 

I  disse  Ytringer  laa  en  personlig  Ringeagt,  der  saarede 
Kronprinsen  dobbelt,  fordi  han  højagtede  Prinsessen  for  hendes 
Ærbarhed  og  noble  Væsen.  Krænkelsen  vakte  hans  Harme, 
men  han  beherskede  sig.  Kan  tog  tilsyneladende  rolig  Prin- 
sessens  Haand,   kyssede   den  og  rejste  sig. 

„Vi  sees  ikke  mere,"  sagde  han  med  Fasthed  og  Vær- 
dighed. „Lev  vel,  Deres  kgl.  Højhed,"  tilføjede  han  med  et 
dybt  Buk. 

Kronprinsessen,  der,  lige  som  imponeret  af  ham,  samtidig 
var  staaet  op  fra  sit  Sæde,  svarede  nejende?  „Deres  kgl. 
Højhed  ..."  Hun  fik  ikke  sagt  mere;  i  en  saadan  Sk\m- 
ding   forlod   han  Kabinettet. 

Det  høje  Par  gjensaa  ikke  hinanden  inden  Kronprinsens 
Afrejse,  og  den  anførte  Samtale  blev  den  sidste  mundtlige 
Forhandling  mellem  Ægtefællerne.  Den  følgende  Dag  tog 
Kronprins  Frederik  en  diplomatisk  venlig  Afsked  med  den 
storhertugelige  Familie  og  Hoffet;  han  kom  aldrig  mere 
tilbage  til  Neu  Strelitz.  Tilbagerejsen  gik  gjennem  Holsten 
og  Slesvig.      Den    16.   Februar    befandt    Hs.    kgl.    Højhed    sig 

igjen    i  Slottet    i  Odense.      Han    havde    nu    gjort    det    tredie 
frugtesløse  Forsøg  paa  at  bevæge  Kronprinsessen    til    at    rejse 
med    ham    hjem.      Hans    Fader    havde    gjerne    seet,     at    han 
gjorde  nye  Skridt    for    at  overvinde    hendes  Modstand.      Men 
ydmyge  sig  yderligere  vilde  Kronprinsen  ikke.      Efter  det  sidste 
Besøg     i     Strelitz     stod     det    ogsaa     aldeles    klart     for    ham, 
at  kun  en   Skilsmisse   var    den    naturlige  Afslutning    af    hans 
Ægteskab.    Paa  dette  Tidspunkt  antog   Forholdet  mellem   ham 
og  Kongen  en  meget  kolig  Karakter.     Hs.  Majestæt   erklærede, 
at  i  denne  Sag  maatte   de    personhge   Følelser   være    det    rent 
Underordnede,   Statshensynet    derimod    det  Afgjørende.      I    sit 
stille  Sind  bebrejdede  han  Kronprinsen,   at  denne  ikke  havde 
formaaet  at  gjøre  dette  Sidste  gjældende  med  den  rette  Effekt; 
thi  saa  havde  han  nok   faaet  Kronprinsessen  med   sig  tilbage. 
Hs.    Majestæt    viste    sig    her    som    en    svagsynet    Menneske- 
kjender:   han  havde  altsaa  ikke  opdaget,  at  hans  Svigerdatter 
ikke  havde  mindste  Spor  af  pohtisk  Interesse,    for  hende  var 
det  Personlige  Alt.       Kongens    Uvillie    pinte    Kronprinsen    og 
kastede  ligesom   en  svag  Skygge  ind  i  hans  Vinteradspredelser 
i  Odense  og  hans  Sommerforlystelser  paa  Frederiksgave.    Han 
havde  sin   fulde    personlige  Frihed;    men    alligevel    følte    han 
sig  som  en  Fugl,   der  var  indespærret  i   et  Bur.     En  Sommer- 
dag  besøgte   han  Korvetten    „Gaiathea",    der    gjordes    sejlklar 
til   en  Verdensomsejling.      Hvor  vilde  han  ikke  have  prist  sig 
lykkelig,    hvis  han  havde    faaet  Befaling    til    at    gjore    denne 
Tur  med!      Da  Skoven    visnede    i   Efteraaret    og    det    gulnede 
Løv  joges  raslende  af  Sted   af  den  barske  Storm,   fuldbyrdedes 
Skilsmissen  mellem  det  høje  Par. 

Et  Blad  i  Kronprins   Frederiks   Krønike  var  udfyldt. 

